
CUVÂNT ÎNAINTE 


Cuviosul Serafim Rose rămâne unul dintre marii apologeţi 
ai ortodoxiei, nu numai ai Americii, ci ai întregii lumi. Cărţile 
sale au fost traduse, într-o perioadă scurtă în mai multe limbi de 
circulație mondială. Concepute în limba engleză, ele au fost 
traduse şi în ale limbi, precum rusă, greacă, română. 

Lucrare apologetică, “Sufletul după moarte” s-a bucurat de 
un deplin succes de la început. A fost tipărită în mai multe ediții 
în limba engleză! şi rusă, apoi în greacă. 

Întrucât prima ediţie în limba română, a apărut la Editura 
Episcopiei Romanului şi Huşilor, cu mulți ani în urmă, în anul 
1994, considerăm binevenită această nouă ediţie, care foloseşte 
o nouă traducere efectuată de doamna Graţia Lungu, profesor de 
limba engleză, care şi-a consacrat ultimii 9 ani traducerilor cu 
subiect teologic. 

În comparaţie cu literatura necreştină şi ocultă, scrierile 
ortodoxe sistematice sunt foarte puţine. Dar aceasta nu înseamnă 
că Biserica Ortodoxă nu şi-a definit şi precizat învăţătura despre 
moarte şi viața veşnică. 

Credinţa în viaţa veşnică dincolo de mormânt o mărturisim 
în Simbolul de credință. Învățătura despre moarte şi viața 
veşnică, o găsim prezentată pe scurt în Învățătura de credință şi 
în cărțile de slujbă. Pentru aprofundarea din perspectivă 
ortodoxă a acestei învățături, cititorul de limbă română are la 


! Prima ediţie în limba engleză a apărut în anul 1980 în Editura Sf. Gherman de 
Alaska, din oraşul Platina, SUA. 
Il 


îndemână lucrări precum, “Viaţa repausaţilor noştri "” scrisă de 
Părintele Mitrofan şi “Cuvânt despre moarte” a Sf. Ignatie 
Brianceaninov?. 

Într-o lume în permanentă schimbare se impune explicitarea 
învățăturii creştine pe înţelesul omului contemporan. Faptul că 
din a doua jumătate a secolului XIX până astăzi sunt propagate 
în societatea creştină învățături ale filosofilor şi religiilor 
orientale, mai ales prin intermediul societăţii teosofice şi a 
misionarilor orientali, se impunea întărirea şi argumentarea 
învățăturii creştine în fața acestei invazii de noi învățături. 

Dacă Sf. Ignatie a scris pentru omul secolului XIX, 
Cuviosul Serafim a scris pentru cititorul de la sfârşit de secol 
XX şi început de secol XXI. Lucrarea de față aduce nou modul 
de prezentare, care analizează în paralel concepțiile eterodoxe şi 
oculte cu învăţătura de credinţă creştin ortodoxă. 

Ne rugăm Domnului nostru lisus Hristos să binecuvinteze 
osteneala celor care au contribuit la apariţia acestei noi ediții, 
precum şi pe cinstiţi cititori care se vor adăpa din învățăturile 
Cuviosului Părinte Serafim Rose. 

Facă Bunul Dumnezeu ca şi de această dată această lucrare 
să dea roade în inimile noastre spre slava Lui şi a vrednicului de 
pomenire Părintele nostru Serafim. 


Protos. Teodosie Paraschiv 


06 august 2002 


? Părintele Mitrofan, Viaţa repausaţilor noştri, Editura Anastasia, 1993. 
? Sfântul Ignatie Brianceaninov şi Teofan Zăvorâtul, Cuvânt despre moarte, Editura 
Pelerinul Român, Oradea, 1993. Sf. a trăit între anii 1807 — 1867. 

PREFAŢĂ 


Cartea de faţă are un scop dublu: mai întâi, de a lămuri viața 
după moarte în termenii învățăturii creştin ortodoxe, 
experienţele de „după moarte” din zilele noastre, care au stârnit 
o mare preocupare în cercurile religioase şi ştiinţifice; şi în al 
doilea rând, de a arăta izvoarele care cuprind învățătura ortodoxă 
despre viaţa după moarte. Învățătura ortodoxă este înţeleasă 
astăzi atât de puțin mai ales pentru faptul că textele ortodoxe au 
fost lăsate deoparte şi au ajuns să fie „depăşite” în vremurile 
noastre „luminate”. Noi am încercat să facem aceste texte mai 
lesne de înţeles pentru cititorii din zilele noastre. Nu este nevoie 
să mai spunem că ele reprezintă un material de citit nemărginit 
mai adânc şi mai profitabil decât cărțile foarte cunoscute de 
astăzi, despre viaţa „după moarte”, care, chiar şi atunci când nu 
sunt doar uimitoare, pur şi simplu nu pot merge mai adânc de 
suprafața spectaculoasă a experiențelor contemporane, din lipsa 
unei învățături limpezi şi adevărate despre întreaga problematică 
a vieţii după moarte. 

Învățătura ortodoxă înfăţişată în această carte va fi fără 
îndoială criticată de unii, ca fiind prea „simplă” sau chiar 
„naivă” pentru a fi crezută de omul veacului XX. De aceea ar 
trebui subliniat faptul că această învățătură nu este a câtorva 
învățători nereprezentativi ai Bisericii Ortodoxe, ci este 
învăţătura pe care Biserica Ortodoxă a transmis-o chiar de la 
începutul ei, care este exprimată în scrierile Patristice fără de 
număr şi în Vieţile sfinților şi în Sfintele slujbe ale Bisericii 
Ortodoxe, şi care s-a învăţat în Biserică necontenit până în zilele 
noastre.  „Simplitatea” acestei învățături este simplitatea 
adevărului însuşi, care - fie că se exprimă în aceasta sau în alte 
învățături ale Bisericii - vine ca un izvor răcoritor şi limpede în 
mijlocul unei confuzii întunecate, pricinuite de diferitele greşeli 

şi păreri deşarte din multe minţi moderne din ultimele veacuri. 
Fiecare capitol al cărții de față încearcă să prezinte izvoarele 
Patristice şi hagiografice care cuprind această învăţătură. 
Scrierea acestei cărți a fost însuflețită de Părintele ortodox 
rus al veacului al XIX-lea, Episcopul Ignatie Brianceaninov, 
poate cel dintâi mare teolog ortodox, care a abordat hotărât 
problema, care a devenit atât de arzătoare în zilele noastre: cum 
să păstrăm tradiția şi învăţătura creştină adevărată într-o lume 
care s-a înstrăinat în întregime de ortodoxie şi care se 
străduieşte, fie să o înlăture şi să o piardă, fie să o 
„reinterpreteze” ca să se potrivească felului lumesc de viaţă şi 
gândire. Fiind foarte conştient de influenţa romano catolică şi de 
alte influenţe apusene care se străduiau să „modernizeze” 
ortodoxia chiar şi în vremea sa, Episcopul Ignatie s-a pregătit 
pentru apărarea ortodoxiei atât prin aprofundarea cercetării 
izvoarelor ortodoxe adevărate (a căror învățătură a asimilat-o în 
unele dintre cele mai bune centre monahale ortodoxe din vremea 
sa) cât şi prin cunoaşterea culturii ştiinţifice şi literare a veacului 
său (el a urmat o şcoală de inginerie, nu seminarul teologic). 
Având aşadar, atât o cunoaştere a teologiei ortodoxe cât şi o 
cunoaştere laică, şi-a închinat viața apărării ortodoxiei adevărate 
şi arătării abaterilor moderne care s-au făcut de la ea. Nu 
exagerăm dacă spunem că nici o ţară ortodoxă din veacul al 
XIX-lea nu a avut un asemenea apărător al ortodoxiei împotriva 
ispitelor şi greşelilor vremurilor moderne. Singurul care ar putea 
fi asemănat cu el, este compatriotul său, Episcopul Teofan 
Zăvorâtul, care a făcut acelaşi lucru, mai puţin „sofisticat”. 
Volumul III al Opere/or complete ale Episcopului Ignatie, a 
fost dedicat mai cu seamă învățăturii Bisericii despre viaţa după 
moarte, pe care a apărat-o împotriva romano catolicismului şi a 
altor răstălmăciri moderne ale acestei probleme. Mai ales de la 
volumul menţionat al Episcopului Ignatie, am pornit discuţia în 
cartea de faţă, despre subiecte cum ar fi vămile şi arătările 
duhurilor - învățături care, dintr-o pricină oarecare, mintea 

„modernă” consideră că este cu neputinţă să le primească într-un 
fel simplu, ci stăruie asupra „reinterpretării” lor sau a înlăturării 
lor în întregime. De bună seamă că Episcopul Teofan a transmis 
aceeaşi învăţătură, şi noi ne-am folosit de cuvintele lui. În 
veacul nostru, un alt mare teolog ortodox rus, Arhiepiscopul 
loan Maximovici, fericită fie-i pomenirea, a repetat această 
învățătură desluşit şi simplu, încât noi am folosit cuvintele sale 
pentru concluzia acestei cărți. Faptul că învăţătura ortodoxă 
despre viaţa după moarte a fost transmisă atât de limpede şi de 
desluşit de către marii învățători ortodocşi în vremurile moderne 
până în zilele noastre, ne este de mare ajutor celor care ne 
străduim astăzi să păstrăm adevărata ortodoxie de odinioară, nu 
numai în cuvintele sale prezentate corect, ci chiar mai mult, în 
interpretarea cu adevărat ortodoxă a acestor cuvinte. 

Pe lângă izvoarele ortodoxe şi cercetările pomenite mai sus, 
am folosit în mare măsură literatura ne-ortodoxă de astăzi, care 
prezintă atât experienţele de „după moarte”, cât şi alte texte 
oculte despre acest subiect. Am urmat aici pilda Episcopului 
Ignatie în prezentarea unei teorii greşite, într-o manieră care să 
ne permită a arăta neadevărul ei, dar fără a-l pune în pericol pe 
cititorul ortodox. Şi am mai aflat, ca şi el, că textele ne- 
ortodoxe, atunci când înfăţişează experiențe adevărate (iar nu 
simple păreri şi interpretări), dau adesea confirmări uimitoare 
adevărurilor ortodoxe. Scopul nostru de căpetenie în această 
carte a fost acela de a prezenta un contrast atât de amănunţit cât 
este necesar, pentru a scoate în evidență diferenţa care există 
între învăţătura ortodoxă împreună cu experiența sfinților 
ortodocşi pe de o parte, şi teoria ocultă împreună cu experienţele 
moderne pe de altă parte. Dacă am fi prezentat pur şi simplu 
învăţătura ortodoxă fără această asemănare, ar fi fost 
convingător pentru puţini, în afară de cei deja convinşi. Dar 
acum, poate, unii dintre aceia care s-au adâncit în experienţele 
moderne, se vor trezi văzând marea deosebire dintre experiența 
lor şi experiența duhovnicească adevărată. 

Cu toate acestea, chiar faptul că o bună parte a acestei cărți 
relatează experiențe, atât creştine cât şi necreştine, înseamnă de 
asemenea că nu toate cele ce se află aici sunt numai o prezentare 
a învățăturii Bisericii despre viaţa după moarte, ci cuprinde şi 
interpretările autorului despre aceste experienţe diferite. De bună 
seamă, cu privire la aceste interpretări, trebuie să facem o 
deosebire dreaptă de opinii, între creştinii ortodocşi. Am 
încercat pe cât ne-a stat în putință, să relatăm deocamdată aceste 
interpretări, fără a căuta să „definim” asemenea experienţe în 
acelaşi fel în care se poate defini învăţătura generală a Bisericii 
despre viața după moarte. Mai cu seamă, privitor la experienţele 
oculte „în afara trupului” şi „planul astral”, le-am prezentat pur 
şi simplu, aşa cum au fost povestite de către cei care au luat 
parte la ele, şi le-am comparat cu cele înfăţişate în literatura 
ortodoxă, fără a încerca să definim natura precisă a acestor 
experiențe. Noi le-am considerat experienţe reale, în care sunt 
chemate adevărate forțe demonice, iar nu simple halucinaţii. Să 
judece cititorul singur cât de potrivită a fost această abordare. 

Ar trebui să fie limpede că această carte, sub nici o formă nu 
a isprăvit învățătura ortodoxă despre viața după moarte. Este 
numai 0 introducere în acest subiect. Cu adevărat, nu există o 
„învăţătură completă” despre această problemă, şi nu există 
„specialişti” în aceasta. Cei care trăim pe pământ, cu greu putem 
să începem să înțelegem adevărul lumii duhurilor până când noi 
înşine nu vom ajunge să sălăşluim acolo. Acesta este un proces 
care începe acum, în această viață, dar se va sfârşi numai în 
veşnicie, când vom vedea „faţă către faţă” cele ce vedem acum 
numai „ca prin oglindă în ghicitură” (1 Cor. 13, 12). Izvoarele 
ortodoxe la care am mers pentru această carte ne dau o 
prezentare generală de bază a acestei învățături, şi lucrul acesta 
este destul pentru a ne însufleți, nu pentru a dobândi o 
cunoaştere precisă despre ceva ce este peste puterile noastre de 
înțelegere, ci pentru a pori să luptăm pentru a dobândi 
Împărăţia cerului care este scopul vieţii noastre creştine, şi 

pentru a ocoli ispitele demonice care sunt răspândite 
pretutindeni în calea luptătorilor creştini de către vrăjmaşul 
mântuirii noastre. Lumea cealaltă este mar rea/ă şi mar aproape 
decât credem. lar calea către lumea aceea este chiar aici în fața 
noastră, în viața rânduielii duhovniceşti şi a rugăciunii pe care 
ne-a transmis-o Biserica drept cale a mântuirii noastre. Această 
carte este dedicată celor care doresc să ducă o asemenea viață, 
ca să le fie spre folos. 

CAPITOLUL I 
Unele aspecte ale experien felor contemporane 


UBIECTUL vieţii de după moarte a ajuns dintr-o dată unul 

dintre cele mai larg răspândite în lumea apuseană. Mai ales 
în ultimii doi ani, s-au publicat mai multe cărți care spun că 
istorisesc experiențe de „după moarte”, iar oameni de ştiinţă şi 
medici de renume, fie au scris ei înşişi astfel de cărți, fie şi-au 
dat încuviințarea din toată inima, pentru aceasta. Unul dintre ei, 
medicul de renume mondial şi „expertul” asupra problemelor 
morții şi a stării de muribund, Elizabeth Kubler Ross, consideră 
că aceste cercetări asupra experienţelor de după moarte „vor 
lămuri pe mulți şi vor adeveri ceea ce am fost învăţaţi de 2000 
de ani - că există viaţă după moarte”. 

Totul, desigur, reprezintă o ieşire neaşteptată din atmosfera 
dominantă de până acum, din cercurile medicale şi ştiinţifice, 
care în general au considerat moartea ca un subiect „tabu” şi au 
respins orice idee a supraviețuirii după moarte, ea ţinând doar de 
închipuire şi de superstiție, sau în cea mai bună situație, au 
socotit-o ca o problemă de credință personală, pentru care nu 
există nici o evidenţă obiectivă. 

Cauza exterioară a acestei schimbări neaşteptate de opinie 
este simplă: noile tehnici de readucere la viaţă din „moartea 
clinică” (mai ales prin pornirea activităţii inimii în urma stopului 
cardiac), care s-au răspândit tot mai mult în ultimii ani. Astfel, 
oamenii care s-au aflat în moarte clinică (fără puls sau bătăi de 
inimă) au fost readuşi la viață în număr mare, şi mulți dintre 
aceşti oameni, alungându-şi teama de a nu fi consideraţi 
„nebuni”, vorbesc acum deschis despre acest subiect. 

Dar există o cauză /nfemă a acestei schimbări, cât şi 
„ideologia” ei, cărora merită să le dăm atenţie: de ce a ajuns 
acest fenomen dintr-odată foarte popular şi în termenii cărei 
învățături religioase ori filosofice este înţeles acesta de obicei? 
Acesta a ajuns deja unul dintre „semnele vremii”, un semn al 
interesului religios din zilele noastre. Care este atunci 
semnificația lui? Vom reveni asupra acestor întrebări după o 
cercetare mai amănunțită a fenomenului. 

Mai întâi trebuie să punem întrebarea: pe ce bază trebuie să 
Judecăm acest fenomen? Nici cei care vorbesc despre acesta nu 
au o pricepere limpede asupra lui; adesea ei caută o interpretare 
în textele oculte ori spiritiste. Unii oameni religioşi (cât şi 
oamenii de ştiinţă), simțind o primejdie în părerilor lor deja 
conturate, pur şi simplu resping experienţele, aşa cum sunt ele 
istorisite, încadrându-le în categoria „halucinaţiilor”. Astfel au 
procedat unii protestanți, care socotiseră, fie că sufletul se află 
într-o stare de inconştiență după moarte, fie că pleacă de îndată 
pentru a fi „cu Hristos”. La fel, necredincioşii doctrinari alungă 
ideea că sufletul rămâne viu după moarte, neavând nici un fel de 
importanță ce fapte evidente li se prezintă. Dar astfel de 
experiențe nu pot fi lămurite numai prin negarea lor; ele trebuie 
înțelese întocmai, atât prin ele însele, cât şi în întregul context al 
celor ce cunoaştem despre soarta sufletului după moarte. 

Din nefericire, unii creştini ortodocşi, care se află de 
asemenea sub influența ideilor materialiste moderne (aşa cum 
sunt infiltrate prin intermediul  protestantismului şi 
catolicismului), au început să aibă idei destul de vagi şi 
nedefinite despre viaţa de dincolo. Autorul uneia dintre noile 
cărți despre experiențele de după viaţă (David R. Wheeler, 
Călătorie în cealaltă lume, Ace Brooks, New York, 1977), a 
cercetat opiniile diferitelor „secte” asupra stării sufletului după 
moarte. Astfel, el s-a adresat unui preot al eparhiei ortodoxe 
greceşti şi a primit un răspuns foarte general despre existența 
raiului şi iadului, dar 1 s-a spus că ortodoxia nu are „nici o idee 

anume despre ceea ce ar fi pe lumea cealaltă”. Autorul a putut 
doar concluziona că „punctul de vedere ortodox grec al vieţii de 
dincolo nu este limpede” (pag. 130). 

Dimpotrivă, creştinismul ortodox are cu siguranță o 
învățătură foarte clară a vieții de după moarte, începând chiar 
din clipa morții. Această învățătură este cuprinsă în Sfânta 
Scriptură (interpretată în întregul context al învățăturii creştine), 
în scrierile Sfinților Părinţi şi (mai ales despre experienţele 
obişnuite ale sufletului după moarte) în multe Vieţi ale sfinților 
şi antologii ale experienţelor personale de acest fel. De exemplu, 
întreaga carte a patra a Dralogurilor Sfântului Grigorie cel Mare, 
papă al Romei ( 604), este dedicată acestui subiect. În zilele 
noastre, a apărut în limba engleză o antologie a acestor 
experienţe, culese atât din vechile Vieţi ale sfinților, cât şi din 
relatări mai recente (Zane veșnice de dincolo de mormânt, 
Jordanville, N. Y., 1968). Şi chiar recent a fost tipărită din nou o 
traducere în limba engleză, a unui text deosebit, scris la sfârşitul 
sec. al XIX-lea, de către cineva care s-a întors la viață după o 
moarte de 36 de ore (K. Uekskuell, „De necrezut pentru mulți, 
dar de fapt o întâmplare adevărată”, Orthodox Life, iulie-august 
1976). Astfel creştinismul ortodox dispune de o literatură foarte 
bogată, cu ajutorul căreia este posibilă înţelegerea noilor 
experienţe ale „vieţii de dincolo de moarte” şi evaluarea lor în 
lumina întregii învățături creştine a vieţii după moarte. 

Cartea care a stârnit interesul contemporan asupra acestui 
subiect a fost publicată în noiembrie 1975 şi a fost scrisă de un 
tânăr psihiatru din sudul Statelor Unite (Dr. Raymond Moody, 
Jr., Viață după viață, Mockingbird Books, Atlanta, 1975). 
Atunci el nu cunoştea alte studii sau literatură despre acest 
subiect, dar chiar pe când se tipărea această carte, s-a arătat 
limpede un mare interes pentru acest subiect, şi se scrisese mult 
despre el. Marele succes al cărţii Dr. Moody (cu o vânzare de 
peste două milioane de exemplare), a adus experiențele din 
pragul morţii în lumina marii publicități şi după numai patru ani, 

s-au tipărit multe alte cărți şi articole, referitoare la acest fel de 
experiențe. Printre cele mai importante sunt articolele Dr. 
Elizabeth Kubler-Ross, ale cărei cercetări le completează pe cele 
ale Dr. Moody şi studiile ştiinţifice ale Dr. Osis şi Dr. 
Haraldsson. Tot Dr. Moody a scris o continuare a cărții sale 
(Cugetări asupra vieții de după moarte, A Bantam-Mockingbird 
Book, 1977) cu material suplimentar şi cu mai multe observații 
asupra subiectului. Descoperirile din acestea şi din alte cărți noi 
(toate merg în esență către fenomenul în discuţie) vor fi 
prezentate mai jos. Mai întâi vom cerceta cartea Dr. Moody, 
care este o abordare destul de obiectivă şi sistematică asupra 
întregului subiect. 

În ultimii zece ani, Dr. Moody a adunat mărturiile personale 
de la un număr de aproximativ 150 de persoane, care au avut 
experiențe în timpul morţii clinice sau în pragul morții, sau care 
au istorisit experienţele altor persoane care fuseseră pe moarte; 
dintre toate, el s-a oprit asupra unui număr de vreo 50 de 
persoane, cu care a avut convorbiri amănunțite. El încearcă să 
fie obiectiv în prezentarea acestei evidențe, dar recunoaşte că 
lucrarea „prezintă în mod firesc atmosfera, opiniile şi ideile 
preconcepute ale autorului său” (pag. 9), care prin apartenenţă 
religioasă, este un metodist al vederilor destul de liberale. Şi de 
fapt, cartea are nişte neajunsuri, ca studiu obiectiv al 
fenomenelor de „după moarte”. 

Mai întâi, autorul nu dă nici măcar o singură experienţă de 
„moarte” întreagă, de la început până la sfârşit, prezentând 
numai fragmente (de obicei foarte restrânse) din fiecare din cele 
cincisprezece părţi separate, care formează „modelul” său despre 
o experienţă „întreagă” a morţii. Dar în realitate, experienţele 
muribundului, aşa cum sunt istorisite aici şi în alte cărți recente, 
sunt adesea atât de deosebite în amănunte, unele față de altele, 
că este prea devreme a se încerca socotirea tuturor într-un 
„model”. Modelul Dr. Moody pare pe alocuri artificial şi 
inchipuit, cu toate că, acest lucru nu micşorează însemnătatea 

mărturiilor adevărate pe care le oferă. 

În al doilea rând, autorul a pus la un loc două experienţe 
destul de diferite: experienţele reale ale „morţii clinice”, şi 
experienţele din „pragul morţii”. Autorul recunoaște deosebirile 
dintre ele, dar pretinde că ele formează un „continuum” (pag. 
20) şi ar trebui cercetate împreună. În cazurile în care 
experienţele care încep înainte de moarte se sfârşesc în 
experiențele morții însăşi (chiar dacă persoana este sau nu 
readusă la viață), există cu adevărat un „continuum” al 
experienței; dar unele experienţe pe care le istoriseşte (aducerea 
aminte a întâmplărilor din viaţa cuiva în ordine rapidă, atunci 
când acela se află în primejdie de înec; experienţa intrării într-un 
„tunel”, când cuiva i se administrează un anestezic ca eterul) 
sunt experiențe trăite adesea de către oameni, care nu au trecut 
niciodată prin „moarte clinică”, şi poate că astfel, ele aparţin 
„modelului” unei experienţe mai generale, şi poate numai 
întâmplător, experienţei morţii. Unele dintre cărțile care apar 
acum, arată încă şi mai puțină dreaptă socoteală în alegerea 
experiențelor istorisite, cuprinzând experiențele „din afara 
trupului” în general, dimpreună cu experienţele adevărate ale 
morții şi ale muribundului. 

În al treilea rând, faptul că autorul prezintă aceste fenomene 
„în chip ştiinţific”, fără nici o concluzie limpede despre ceea ce 
îndură cu adevărat sufletul la moarte, lasă numeroase nedumeriri 
şi concepții greşite despre această experienţă, care nu poate fi 
niciodată înlocuită cu o simplă grupare de descrieri ale 
fenomenului; cei care îl istorisesc, ei înşişi adaugă, fără putință 
de ocolire, propriile lor tâlcuiri. Autorul recunoaşte că, de fapt, 
este cu neputinţă să cercetezi aceste probleme „ştiinţific”, şi că, 
el încearcă o lămurire a acestor experienţe, asemănându-le cu 
experiențele din astfel de scrieri oculte, ca acelea ale lui 
Swedenborg şi „Cartea tibetană a morților”. Putem observa că el 
are de gând acum să cerceteze cu mai mare atenție „literatura 
bogată asupra fenomenelor paranormale şi oculte” pentru a spori 

înțelegerea întâmplărilor pe care le-a cercetat (pag. 9). 

Toţi aceşti factori ne vor determina să nu ne aşteptăm la 
prea mult de la această carte şi de la altele asemenea; ele nu ne 
vor da o relatare întreagă şi închegată despre ceea ce se întâmplă 
cu sufletul după moarte. Încă mai există destule rămăşiţe ale 
experienţelor adevărate de moarte clinică în această carte şi în 
alte cărți noi, pentru a merita o atenţie serioasă, mai ales în 
vederea faptului că unii oameni deja tălmăcesc aceste experienţe 
într-un chip tendenţios, contrar învățăturii vieții de dincolo a 
creştinismului tradiţional, întrucât ei nu „recunosc” existența 
nici a raiului, şi nici (mai ales) a iadului. Cum, atunci, să 
înțelegem aceste experienţe? 

Cele cincisprezece părți pe care le istoriseşte Dr. Moody ca 
alcătuind experienţa „întreagă” a morţii, pot fi restrânse, pentru 
scopurile discuţiei, la câteva însuşiri principale ale experienței, 
pe care le vom prezenta şi asemăna aici cu literatura ortodoxă 
despre viaţa de după moarte. 


1. Experienţa „În afara trupului” 


Primul lucru care i se întâmplă unei persoane care a murit, 
potrivit acestor istorisiri, este acela că omul părăseşte trupul şi se 
află cu totul despărțit de el, fără a-şi pierde cunoştinţa. Adesea 
poate vedea totul în jurul lui, chiar şi propriul său trup mort, şi 
încercările care se fac pentru a-l readuce la viaţă; el se simte 
într-o stare de căldură şi uşurare, lipsită de durere, ca şi cum ar 
„pluti”; aceluia nu-i stă de loc în putință să schimbe ceea ce se 
află în jurul lui, prin vorbe sau atingere, şi astfel, simte adesea o 
mare „singurătate”; procesele de gândire ajung să fie de obicei 
cu mult mai rapide decât fuseseră în lăuntrul trupului. lată 
câteva extrase din aceste experienţe: 

„Ziua era foarte rece, totuşi, pe când eram în acea 
întunecime, tot ceea ce simţeam era căldură şi o stare de bine de 
nepovestit, pe care nu o mai trăisem până atunci ... îmi aduc 
aminte că mă gândeam că trebuie să fiu mort” (pag. 27). 

„Am început să am simțămintele cele mai minunate. Nu 
eram în stare să simt nimic altceva decât pace, stare de bine, 
uşurare - doar linişte” (pag. 27). 

„L-am văzut aducându-mă din nou la viață. Era cu adevărat 
uimitor. Nu eram foarte sus; era ca şi cum aş fi fost pe un suport, 
dar nu eram deasupra acelora; doar peste ei. Am încercat să le 
vorbesc, dar nimeni nu mă putea auzi, nimeni nu mă asculta” 
(pag. 37). 

„Oamenii mergeau în toate părțile pentru a ajunge la trupul 
meu ... Când ajungeau foarte aproape, încercam să mă dau la o 
parte, să mă feresc din calea lor, dar ei treceau prin mine” (pag. 
37); 

„Nu eram în stare să ating nimic, nici să mă înţeleg cu 
vreuna dintre persoanele din jur. Este un simţământ îngrozitor, 
de singurătate, un simțământ de însingurare desăvârşită. Ştiam 
că sunt cu totul singur, cu mine însumi” (pag. 43). 

Uneori există „dovada materială” uimitoare că o persoană 
este de fapt în afara trupului în vremea aceasta, când oamenii 
sunt în stare să istorisească convorbiri sau să dea amănunte 
precise ale întâmplărilor care au avut loc chiar şi în camerele 
alăturate sau mai departe, în timp ce ei erau „morţi”. Printre alte 
exemple ca acesta, Dr. Kubler-Ross pomeneşte un caz cu totul 
deosebit, când o persoană oarbă „a văzut” şi apoi a povestit totul 
lămurit, din camera în care „murise”, deşi când s-a întors la viaţă 
era tot oarbă - este uluitor de limpede că nu ochiul este cel care 
vede (nici creierul nu este cel care gândeşte, fiindcă lucrările 
minţii sunt mai rapide după moarte), ci mai degrabă sufetu/ 
săvârşeşte aceste lucrări prin mădularele cele trupeşti, atâta 
vreme cât trupul este viu, dar atunci când trupul este mort, o 
face prin propria sa putere. (Dr. Elizabeth Kubler-Ross, 
„Moartea nu există”, 7he Co-Evolution Quaterly, Summer, 
1977, pag. 103-104). 

Nimic din toate acestea nu trebuie să i se pară foarte 
uimitoare unui creştin ortodox; experienţa istorisită este ceea ce 

creştinii cunosc ca fiind despărțirea sufletului de trup în clipa 
morţii. Este caracteristic vremurilor noastre, ale necredinţei, că 
aceşti oameni rareori folosesc vocabularul creştin sau 
conştientizează că sufletul lor este cel care a fost slobozit din 
trup şi acum trec prin toate experiențele; ei sunt de obicei pur şi 
simplu uimiți de noua stare în care se găsesc. 

Relatarea unei experiențe de după moarte, intitulată „De 
necrezut pentru mulţi dar de fapt o întâmplare adevărată”, a fost 
scrisă chiar de o astfel de persoană: un creştin ortodox botezat 
care, în spiritul sfârşitului de veac al XIX-lea, a rămas indiferent 
față de adevărurile propriei sale credinţe şi nici măcar nu a 
crezut în viața de după moarte. Experiența sa, de acum vreo 
optzeci de ani, este de mare preț pentru noi astăzi, şi pare chiar 
providenţial în cercetările noilor experiențe de astăzi, ale vieții 
de după viaţă, fiindcă este singura experienţă întreagă despre 
ceea ce i se întâmplă sufletului după moarte (mergând mult 
dincolo de experiențele scurte şi fragmentare, descrise în 
literatura modernă care tratează acest subiect), trăită de către o 
persoană sensibilă, care a pornit de la starea modernă de 
necredință şi a sfârşit prin recunoaşterea adevărurilor 
creştinismului ortodox - într-o asemenea măsură, că şi-a 
continuat viața ca monah. Această carte poate servi de fapt ca un 
„caz test” faţă de care să judeci noile experienţe. Unul dintre 
tipografii-misionari ortodocşi de frunte de la sfârşitul veacului, 
Arhiepiscopul Nifon de Vologda, a mărturisit că acea carte nu 
cuprindea nimic care să se împotrivească învăţăturii ortodoxe 
despre viaţa de după moarte. 

După chinuirea cea din urmă a morţii sale trupeşti şi a 
greutății cumplite care îl apasă în jos spre pământ, autorul 
acestei povestiri spune că: 

„Deodată am simţit o stare de linişte în lăuntrul meu. Am 
deschis ochii, şi tot ceea ce am văzut în decursul acelui minut, 
până la cele mai mici amănunte, s-au întipărit în memoria mea 
cu limpezime deplină. 

Am văzut că eram singur într-o cameră; în dreapta mea, se 
afla întreg corpul medical laolaltă, stând în formă de semicerc ... 
Acest grup m-a surprins în chip izbitor: în locul unde stăteau ei 
se afla un pat. Ce le atrăgea atenţia acelor oameni, la ce se uitau 
ei, când eu deja nu mai eram acolo, când eu stăteam în mijlocul 
camerei? M-am mişcat înainte şi m-am uitat unde priveau ei: 
acolo pe pat stăteam eu întins. 

Nu-mi amintesc să fi încercat vreun simțământ care să 
semene cu frica, atunci când am văzut dublura mea; am rămas 
doar uimit: cum poate fi aceasta? Eu mă simt aici şi în acelaşi 
timp sunt şi acolo ... 

Am vrut să mă ating pe mine însumi, să apuc mâna stângă 
cu mâna dreaptă: mâna mi-a trecut prin trup ca printr-un loc gol 
„.„. Am chemat doctorul, dar starea în care mă găseam, a început 
să fie foarte neplăcută pentru mine; sunetele glasului meu nu se 
transmiteau şi nici nu se auzeau, şi mi-am dat seama că nu 
puteam comunica cu nimeni din jurul meu. Am priceput starea 
mea ciudată de singurătate, şi am avut un simțământ de 
înfricoşare. Această însingurare prea mare era cu adevărat foarte 
greu de exprimat în cuvinte ... 

M-am uitat, şi aici, pentru prima dată m-am gândit că ceea 
ce mi s-a întâmplat mie, în limbajul nostru, al oamenilor vii, se 
poate numi "'moarte”. Mi s-a întâmplat aceasta fiindcă trupul 
meu, care zăcea întins pe pat, avea înfăţişarea unui cadavru ... 

Cu înţelegerea pe care o avem noi asupra cuvântului moarte 
este greu de explicat ideea vreunui fel de pieire sau încetare a 
vieții. Cum mă puteam gândi că am murit, când eu nu-mi 
pierdusem cunoştinţa nici o clipă, când mă mişcam la fel de viu, 
văzând totul, auzind totul, fiind conştient de toate, fiind în stare 
să mă mişc, să gândesc, să vorbesc? ... 

Despărțirea de toate cele ce se aflau în jurul meu, 
stricăciunea firii mele, m-ar fi făcut să înțeleg mai mult ca orice 
ceea ce se întâmplase, dacă aş fi crezut în existenţa vreunui 
suflet, dacă aş fi religios; dar nu aceasta era situația şi am fost 

călăuzit numai de ceea ce am simțit, şi senzația de viaţă era atât 
de limpede, că eram uimit în fața acestui fenomen necunoscut, 
nefiind de loc în stare să alătur simţămintelor mele, concepția 
tradițională de moarte, altfel spus, în vreme ce simțeam şi eram 
conştient de mine însumi, să cred că nu exist ... 

După aceea, când îmi aminteam şi mă gândeam la starea 
mea de a fi de atunci, am văzut numai că priceperile minţii mele 
lucrau cu o putere şi o repeziciune mare” (pag. 16-21). 

Starea sufletului, din primele două minute de după moarte, 
nu este istorisită în astfel de amănunte în literatura creştină a 
antichităţii, acolo au întotdeauna însemnătate foarte mare 
experienţele cu mult mai izbitoare, care vin mai târziu. Probabil 
numai în vremurile moderne, când identificarea „vieţii” cu 
„viaţa în trup” a ajuns să fie atât de întreagă şi convingătoare, 
trebuie să dăm atenție primelor câteva clipe, când aşteptările 
majorității oamenilor moderni se prăbişesc cu totul, 
conştientizând că moartea nu este sfârşitul şi că viaţa continuă, 
şi o stare nouă se deschide sufletului! 

Desigur că în această experienţă, nimic nu se împotriveşte 
învățăturii ortodoxe asupra stării sufletului, îndată după moarte. 
Criticând această experiență, unii şi-au arătat îndoielile față de 
moartea unei persoane, dacă ea a fost readusă la viață în câteva 
minute; dar aceasta este doar o problemă tehnică, despre care 
vom vorbi la vremea potrivită. Este sigur că în aceste puţine 
minute (uneori şi în minutele dinaintea morţii) sunt adesea 
experienţe care nu pot fi explicate ca simple „halucinaţii”. 
Menirea noastră aici este de a descoperi cum trebuie să 
înțelegem aceste experienţe. 


2. Întâlnirea cu alţii 


Pentru foarte scurtă vreme, sufletul rămâne în starea lui de 
singurătate de după moarte de la început. Dr. Moody citează 
câteva cazuri de oameni care, chiar înainte de a muri, au văzut 
dintr-odată rude şi prieteni deja morți. 

„Doctorul m-a părăsit şi a spus rudelor mele că eram pe 
moarte ... Mi-am dat seama că toţi aceşti oameni se aflau acolo, 
mi se părea că erau mulți, plutind în jurul plafonului camerei. 
Toţi aceştia erau oameni pe care îi cunoscusem în decursul 
Vieții, dar care trecuseră în viaţa de dincolo înaintea mea. Am 
recunoscut-o pe bunica şi pe o fată pe care o cunoscusem când 
eram în şcoală, şi pe multe alte rude şi prieteni ... Aveam o stare 
de fericire şi am simţit că ei veniseră să mă ocrotească sau să mă 
călăuzească” (pag. 44). 

Această experienţă, a întâlnirii cu prieteni şi rude trecute la 
cele veşnice, care are loc în preajma morții, nu este în nici un 
caz o nouă descoperire, chiar printre oamenii de ştiinţă moderni. 
Cu vreo cincizeci de ani în urmă, Sir William Barrett ( Vedenzz 
pe patul de moarte, Methuen, London, 1926), deschizător de 
drumuri în „parapsihologia” modernă sau cercetarea psihică, a 
scris o carte mai mică asupra acestui subiect. După apariția 
primei cărți a Dr. Moody, a fost publicată o relatare cu mult mai 
amănunțită a acestei experiențe, inspirată de cartea lui Sir 
William, şi a demonstrat că cei doi autori au făcut cercetări 
sistematice asupra muribunzilor, vreme de mulți ani. Să vorbim 
despre descoperirile prezentate în această nouă carte (Karlis Osis 
şi Erlendur Haraldsson, La ceasu/ morții, Avon Books, New 
York, 1977). 

Aceasta este prima carte temeinică din punct de vedere 
„Ştiințific”, care apare, despre experienţele muribunzilor. Ea se 
bazează pe rezultatele unor chestionare şi interviuri amănunțite, 
cu un grup de doctori şi surori, aleşi la întâmplare, din estul 
Statelor Unite şi din nordul Indiei (ultima ţară fiind aleasă 
pentru cea mai deplină nepărtinire, în scopul de a cerceta 
deosebirile dintre experienţe, care ar putea veni din deosebirile 
de naționalitate, psihologie şi religie). Materialul astfel obţinut 
cuprinde peste o mie de cazuri de arătări şi vedenii care se arată 
muribunzilor şi unora dintre cei care se întorc la viață după o 
moarte clinică. În general, autorii află că descoperirile Dr. 

Moody sunt în armonie cu ale lor (pag. 24). Ei află că rudele şi 
prietenii morți (şi, în India, sunt multe arătări ale „zeilor” 
hinduşi) se arată muribunzilor, adesea cu un ceas înainte de 
moarte, şi de obicei cu o zi înainte. În aproximativ jumătate din 
cazuri, există o vedenie ca de mediu înconjurător din altă lume, 
ca un rai”, care stârneşte aceleaşi simțăminte (această 
experiență „cerească” va fi prezentată mai jos). Acest studiu are 
o însemnătate deosebită, în aceea că el deosebeşte cu grijă 
hoinăreala, aceste halucinații lumeşti, de arătările şi vedeniile 
care se văd limpede că fac parte din alte lumi, şi cercetează 
statistic prezenţa unor factori cum ar fi folosirea de droguri 
halucinogene, febră ridicată, boli, şi modificările creierului. 
Toate acestea puteau să producă pur şi simplu halucinații, în loc 
de experiențe adevărate a ceva din afara minţii pacientului. 
Autorii află într-un chip foarte semnificativ, că experienţele cele 
mai pe înţeles, şi care fac parte cu limpezime din altă lume, se 
întâmplă pacienților care sunt cel mai mult în legătură cu 
realitatea lumii acesteia de acum şi este cel mai puţin probabil să 
aibă halucinaţii; mai ales, cei care văd arătări ale celor morți sau 
ale duhurilor, se află de obicei în deplinele lor puteri ale minții şi 
văd aceste ființe în deplină conştiență a mediului lor de spital. 
Mai mult, autorii află că cei care de obicei au halucinaţii, văd 
persoane care sunt în vzafă, în vreme ce arătările adevărate ale 
muribunzilor par să fie cu persoane moarte. În vreme ce sunt 
prudenţi în concluziile lor, autorii se simt înclinați „să fie de 
acord cu presupunerile vieţii de dincolo, ca cea mai sigură 
explicaţie a datelor noastre” (pag. 194). Astfel, această carte 
întregeşte descoperirile Dr. Moody, şi întăreşte în chip uimitor 
experiența întâlnirii cu cei morți şi cu duhuri în ceasul morții. 
Vom arăta mai Jos dacă aceste ființe spirituale sunt cu adevărat 
acelea pe care muribunzii le socotesc a fi. 

De bună seamă că astfel de descoperiri sunt destul de 
uimitoare când vin de pe fondul necunoaşterii şi necredinţei care 
a caracterizat o vreme atât de îndelungată presupunerile ştiinţei 

moderne. Pe de altă parte, pentru un creştin ortodox, nu este 
nimic uimitor în acestea; ştim că moartea este doar o trecere 
către o altă formă de existenţă, şi suntem obişnuiţi cu multe 
arătări şi vedenii care se arată muribunzilor, atât sfinților cât şi 
păcătoşilor obişnuiţi. Sf. Grigorie cel Mare, în relatarea multora 
dintre aceste experienţe, în Dialogurile sale, lămureşte acest 
fenomen al întâlnirii cu alții: „Se întâmplă adesea ca un suflet 
care este în pragul morţii, să recunoască pe cei cu care urmează 
să împartă aceeaşi existență veşnică, pentru aceeaşi pedeapsă 
sau răsplată ca a lui” (Dialoguri, IV, 36). Şi mai ales, cu privire 
la cei care au dus o viaţă curată, Sf. Grigorie observa că „se 
întâmplă adesea ca sfinții raiului să se arate celor curaţi în clipa 
morții, pentru a-i încuraja. Şi având în mintea lor vedenia 
sălăşluitorilor raiului care-i vor însoți, ei mor fără să aibă vreun 
simţământ de frică ori de chinuri ale morţii” (Dialoguri, IV, 12). 
EI dă exemple de îngeri, mucenici, pe Apostolul Petru, pe Maica 
Domnului şi pe Însuşi Hristos, care S-au arătat înaintea celor ce 
mor (IV, 13-18). 

Dr. Moody dă un exemplu al întâlnirii unei persoane care 
era pe moarte, nu cu vreo rudă ori ființă spirituală, ci cu cineva 
cu totul necunoscut: „O femeie a mărturisit că a văzut în timpul 
experienței sale din afara trupului, nu numai propriul ei trup 
spiritual transparent, ci şi încă unul, acela al unei persoane care 
murise foarte recent. Ea nu ştia cine era persoana” ( Vzază după 
viață, p. 45). Sf Grigorie povesteşte despre un fenomen 
asemănător în Dialoguri. el povesteşte câteva întâmplări, când 
un om care era pe moarte, cheamă numele cuiva care moare în 
acelaşi timp, în alt loc. Şi aceasta nu este de loc o chestiune de 
înainte-vedere, trăită doar de sfinți, pentru că Sf. Grigorie 
povesteşte cum un păcătos obişnuit, în aparenţă sortit iadului, 
trimite după un anume Ştefan, necunoscut lui, care este pe 
moarte în acelaşi timp, ca să-i spună că „vasul nostru este gata 
să ne ia spre Sicilia (Sicilia fiind un loc cu bogată activitate 
vulcanică, aminteşte de iad), (Dra/oguri, IV, 36). Este limpede 

că aceasta este o problemă care se numeşte „percepție 
extrasenzorială” (ESP), care se face deosebit de ascuţită la mulţi, 
înainte de moarte, şi desigur, continuă după moarte, când 
sufletul se află în afara trupului, el simte în întregime. 

Astfel, această „descoperire” deosebită a cercetării psihice 
moderne, adevereşte doar ceea ce cititorul de literatură creştină 
veche, cunoaşte deja, cu privire la întâlnirile din clipa morții. 
Aceste întâlniri, care nicidecum nu par să aibă loc pentru toți, 
înainte de moarte, pot fi totuşi numite generale, în sensul că ele 
se povestesc, indiferent de naţionalitate, religie sau sfinţenia 
VIEȚII. 

Pe de altă parte, experiența unui sfânt creştin, în vreme ce 
împărtăşeşte însuşirile generale pe care se pare că oricine le 
poate trăi, are despre aceasta o altă dimensiune componentă - 
una care nu se defineşte prin cercetări psihice. În această 
experiență, adesea se arată întru lucrare anumite semne ale 
harului lui Dumnezeu, şi vedenia din cealaltă lume este adesea 
văzută de către toți sau de către mulţi care se află în preajmă, nu 
doar de către persoana care moare. Să luăm numai un exemplu 
de acest fel, din aceleaşi Dra/ogur ale Sf. Grigorie. 

„În vreme ce stăteau în jurul patului Romulei, la miezul 
nopții, deodată, a coborât din cer o lumină strălucitoare, 
umplând întreaga încăpere. Minunăţia şi strălucirea ei au stârnit 
frică şi groază în inimile lor ... Apoi au auzit gălăgia unei 
mulțimi mari de oameni. Uşa camerei s-a deschis larg, cu putere, 
ca şi cum un mare număr de persoane s-ar fi năpustit înăuntru. 
Cei care stăteau în jurul patului, aveau impresia că în încăpere 
intrase o mare mulțime de oameni, dar din pricina fricii lor prea 
mari şi a strălucirii fără de asemănare, nu erau în stare să vadă. 
Frica i-a înţepenit şi lumina strălucitoare le-a orbit ochii. Chiar 
atunci o mireasmă plăcută a umplut aerul şi cu acea mireasmă 
sufletele lor s-au liniştit, care erau încă îngrozite de lumina vită 
pe neaşteptate ... Uitându-se către maica sa duhovnicească 
Redempta, i-a zis cu glas blând: Nu te speria, maică, încă nu voi 

muri.” Mireasma a stăruit vreme de trei zile şi în „noaptea a 
patra, Romula a chemat-o din nou pe maica sa şi a cerut să 
primească Sfânta Împărtăşanie. Maica Redempta şi ucenica sa 
de-abia se ridicaseră de pe pat, când au văzut două grupuri de 
cântăreți stând în grădina din fața mânăstirii ... Sufletul Romulei 
a fost slobozit din trup pentru a fi călăuzit drept la cer. Şi 
întrucât grupurile de cântăreți însoțeau sufletul ei, ridicându-se 
din ce în ce mai sus, cântecul lor răsuna tot mai slab până când, 
în cele din urmă, melodia psalmilor şi dulceața miresmei au 
dispărut dimpreună” (Dialoguri, IV, 17). Creştinii ortodocşi îşi 
vor aminti întâmplări asemănătoare din viața multor sfinți (Sf. 
Sisoe, Sf. Taisia, Cuviosul Teofil de Kiev, etc.). 

Cu cât înaintăm în acest studiu al experiențelor muribunzilor 
şi al morţii, vom păstra bine în minte deosebirile care există 
între experiența generală a muribundului, care stârneşte acum un 
interes atât de mare, şi experiența harului-dat al morţii, care se 
arată la adevărații creştini ortodocşi. Aceasta ne va ajuta să 
pricepem mai bine unele aspecte nelămurite ale experiențelor 
morții care au loc şi care sunt istorisite acum. 

De exemplu, o conştientizare a acestei deosebiri ne poate 
ajuta să recunoaştem arătările pe care le vede muribundul. Vin 
cu adevărat rude şi prieteni din împărăţia celor morți pentru a se 
arăta muribundului? Şi sunt aceste arătări deosebite de 
înfățişările sfinților la moartea adevăraţilor creştini? 

Pentru a răspunde la cea dintâi întrebare, să ne aducem 
aminte că doctorii Osis şi Haraldsson povestesc faptul că mulți 
hinduşi pe moarte văd mai degrabă „zeii” Pantheonului lor 
hindus (Krishna, Shiva, Kali, etc.), în loc să-şi vadă rudele şi 
prietenii apropiaţi, cum se vorbeşte în chip obişnuit în America. 
Cu toate acestea, după cum ne învaţă cu limpezime Sf. Pavel, 
aceşti „zei” nu sunt nimic cu adevărat (1 Cor. 8, 4-5); orice 
experiență adevărată a „zeilor” presupune draci (I Cor. 10, 20). 
Atunci, pe cine văd, de fapt, aceşti hinduşi care sunt pe moarte? 
Doctorii Osis şi Haraldsson socotesc că recunoașterea fiinţelor 

care sunt întâlnite, este în mare măsură urmarea tălmăcirii 
pătimaşe, bazată pe miezul religios, cultural şi personal; iar 
aceasta pare cu adevărat o judecată cu socoteală, care se va 
potrivi celor mai multe cazuri. De asemenea, în cazurile 
americane, probabil că rudele moarte care sunt văzute, nu se află 
cu adevărat „de faţă” aşa cum socotesc muribunzii. Sf. Grigorie 
cel Mare spune doar, că muribundul „recunoaşte” oameni, în 
vreme ce drepţii „sfinţi ai raiului li se arată” - aceasta este o 
deosebire care nu numai că descoperă experiența diferită a drept 
credincioşilor şi a păcătoşilor obişnuiţi atunci când mor, ci chiar 
starea de după moarte a sfinților este deosebită de cea a 
păcătoşilor obişnuiţi. Sfinţii au o mare libertate de a mijloci 
pentru cei care sunt în viață, şi să le vină în ajutor, în vreme ce 
păcătoşii decedați pot ajuta în situaţii cu totul deosebite, 
neavând legătură cu cei vii. 

Această deosebire este arătată destul de limpede de către 
Fericitul Augustin, Părintele latin din veacul al V-lea, în tratatul 
pe care l-a scris la cererea Sf. Paul de Nola cu privire la „grija 
pentru morţi”, unde încearcă să pună la un loc faptul de 
netăgăduit că sfinții, cum ar fi Mucenicul de Nola, s-au arătat în 
chip desluşit credincioşilor, cu faptul, la fel de netăgăduit, că cei 
morţi, ca regulă generală, nu se arată celor care sunt în viaţă. 

După ce şi-a formulat învăţătura ortodoxă, bazată pe Sfânta 
Scriptură, cum că „sufletele morților se află într-un loc de unde 
nu văd lucrurile care se petrec în această viaţă pieritoare” (Cap. 
13), împreună cu propriile sale păreri despre manifestările 
aparente ale morților faţă de cei vii, care se săvârşesc de obicei, 
fie prin „lucrările îngerilor”, fie sunt „vedenii false”, săvârşite 
prin lucrările dracilor care urmăresc înşelarea oamenilor printr-o 
teorie falsă asupra vieţii de dincolo (Cap. 10), Fericitul Augustin 
face deosebirea dintre lucrările ce par a fi ale morţilor, şi 
lucrările adevărate ale sfinților: 

„„Cum arată mucenicii că poartă de grijă nevoilor oamenilor, 
prin binefacerile pe care le dau celor ce le caută, dacă morții nu 

cunosc ce fac cei ce sunt în viaţă? Căci Felix Mărturisitorul s-a 
arătat nu numai prin faptele sale de milostenie, ci s-a arătat chiar 
în chip văzut, înaintea ochilor oamenilor, când Nola a fost 
înconjurat de către barbari. (Episcope Pavel) pune bucurie 
cucernică întru această arătare a lui. Noi am auzit despre aceasta 
nu din zvonuri schimbătoare, ci din mărturii vrednice de 
încredere. Cu adevărat, lucrurile care sunt deosebite de rânduiala 
obişnuită pe care a dat-o firea feluritelor lucruri zidite, se arată 
în chip dumnezeiesc. Nici măcar pentru aceea că Domnul 
nostru, atunci când El a dorit, a schimbat apa în vin, nu avem 
nici o îndreptăţire pentru a nu pricepe însemnătatea apei ca apă. 
De fapt, aceasta este o împrejurare aparte, de astfel de lucrare 
dumnezeiască. Faptul că Lazăr s-a ridicat din morți, nu 
înseamnă că toți morții se ridică atunci când vor ei, ori că un om 
lipsit de viaţă este chemat înapoi de un om în viaţă, aşa cum un 
om care doarme este trezit de un om care este deja treaz. Unele 
întâmplări sunt caracteristice lucrării omeneşti; altele arată 
semne ale puterii dumnezeieşti. Unele lucruri se întâmplă în 
chip firesc; altele au loc în chip minunat, cu toate că Dumnezeu 
este de faţă în lucrarea firească, şi firea însoţeşte minunea. Dar 
nu trebuie să se creadă, că oricare mort se poate amesteca în 
lucrurile celor vii, numai pentru că mucenicii vindecă sau ajută 
pe oarecare oameni. S-ar putea crede că: Mucenicii, prin puterea 
dumnezeiască, participă la lucrurile celor vii, dar morţii 
obişnuiţi nu au nici o putere de a se amesteca în lucrurile celor 
vii” (Grija pentru morţi, Cap. 16, în Fer. Augustin, Tratate 
despre căsătorie şi alte subiecte, Părinţii Bisericii, vol. 27, New 
York, 1955, pag. 378). 

Într-adevăr, să luăm un exemplu, Sfinţii Părinţi ai 
vremurilor mai recente, cum ar fi Starețul Ambrozie de la 
Optina, ne învaţă că fiinţele chemate în şedinţele spiritiste, sunt 
mai degrabă draci decât duhuri ale morților; şi cei care au 
cercetat fenomenele de spiritism în întregime, dacă aceştia au 
vreo judecată creştină, au ajuns la aceeaşi concluzie (vezi, de 

pildă, Simon A. Blackmore, S. J]., Spiritism: fapte şi înşelări, 
Benziger Bros., New York, 1924). 

Astfel, nu este nevoie să punem la îndoială faptul că sfinții, 
cu adevărat se arată drept-credincioşilor la moarte, aşa cum se 
povesteşte în multe Vieţi ale sfinţilor. Pe de altă parte, 
păcătoşilor obişnuiţi li se arată rude, prieteni, sau „zei”, care 
sunt potriviți aşteptărilor muribunzilor, ori reprezintă ceea ce 
aceştia sunt pregătiți să vadă. Probabil că este cu neputinţă de 
stabilit firea precisă a acestor arătări din urmă; ele, desigur, nu 
sunt simple halucinaţii, ci par să fie o parte a experienţei fireşti a 
morţii, un semn faţă de omul care moare, care urmează să intre 
în noul tărâm, unde legile realităţii materiale obişnuite nu se mai 
păstrează. Nu este nimic extraordinar în legătură cu această 
experienţă, care pare să fie neschimbată pentru vremuri, locuri şi 
religii felurite. 

Experienţa „întâlnirii cu alţii” se iveşte în chip obişnuit chiar 
înainte de moarte, şi nu trebuie să fie asemănată cu întâlnirea 
destul de deosebită, pe care o vom prezenta acum: aceea cu 
„fiinţa de lumină”. 


3. „Fiinţa de lumină” 


Dr. Moody descrie această experiență ca fiind „poate 
elementul comun cel mai uimitor, dintre cazurile pe care le-am 
studiat, şi desigur, elementul care are cea mai profundă urmare 
asupra individului” (Viază după viată, pag. 45). Majoritatea 
oamenilor descriu această experienţă ca o arătare de lumină, care 
îşi sporeşte strălucirea cu repeziciune; şi cu toţii o simt ca pe o 
fiinţă personală, plină de căldură şi iubire, față de care noul 
răposat este atras cu un fel de atracție magnetică. Recunoaşterea 
acestei ființe pare să atârne de formația religioasă a fiecăruia; 
prin ea însăşi, aceasta nu are nici un semn de recunoaştere. Unii 
o numesc „Hristos”, alţii o numesc un „înger”; toţi par să 
socotească că ea este o ființă trimisă de undeva ca să-i 
călăuzească. lată câteva relatări ale acestei experienţe: 

„Am auzit doctorii spunând că eram mort, şi aceasta s-a 
întâmplat când am început să simt ca şi cum mă rostogoleam, de 
fapt era un fel de plutire ... Totul era negru, în afară de acel 
drum, care pornea de la mine, pe care vedeam această lumină. 
Era o lumină foarte, foarte strălucitoare, dar nu era prea întinsă 
la început. Cu cât mă apropiam de ea, se întindea tot mai tare” 
(pag. 48). 

Altcineva când a murit, s-a simțit plutind „în această lumină 
limpede, de cristal curat ... Este o lumină aparte, cum nu se află 
nicăieri pe pământ. De fapt, eu nu am văzut o persoană în 
această lumină, şi totuşi lumina aceasta are o anumită însuşire, 
cu siguranţă că are. Este o lumină a înţelegerii desăvârşite şi a 
dragostei desăvârşite” (pag. 48). 

„Mă aflam în afara trupului, nu am nici un fel de îndoială 
despre lucrul acesta, pentru că puteam să-mi văd trupul pe masa 
sălii de operaţie. Sufletul meu era afară! Toate acestea m-au 
făcut să mă simt foarte rău la început, dar după aceea, a venit 
această lumină foarte strălucitoare. La început părea că este cam 
întunecată, dar apoi a fost ca un fascicul uriaş ... Mai întâi, când 
a venit lumina, nu-mi dădeam seama ce se întâmplă, dar apoi 
m-a întrebat într-un fel oarecare, dacă eram pregătit pentru a 
muri” (pag. 48). 

Aproape întotdeauna, această ființă începe să vorbească cu 
noul răposat (mai degrabă printr-un fel de schimb de gânduri, 
decât prin cuvinte rostite); ea le „spune” întotdeauna acelaşi 
lucru, care este tâlcuit de către cei ce au trecut prin această 
experienţă, astfel: „Eşti pregătit să mori?” sau „Ce ai făcut cu 
viaţa ta ca să-mi poţi arăta?” (pag. 47). Uneori, de asemenea, în 
legătură cu această ființă, muribundul vede un fel de înfăţişare 
rapidă a întâmplărilor trecute din viaţa sa. Oricum, totul întăreşte 
faptul că această fiinţă, în nici un caz nu săvârşeşte o „judecată” 
a vieților sau faptelor lor; ea doar îi îndeamnă să-şi cerceteze 
viețile. 

Doctorii Osis şi Haraldsson au mai scris în studiile lor 

despre câteva experienţe cu o astfel de ființă; ei consideră că 
experienţa luminii este „o însuşire tipică a vizitatorilor din alte 
lumi” (pag. 38) şi doresc să-l urmeze pe Dr. Moody numind 
fiinţele văzute, ori simţite în această lumină, mai degrabă 
„chipuri de lumină”, decât fiinţe spirituale şi zeități pe care 
muribunzii le recunosc adesea. 

Cine - sau ce - sunt aceste „fiinţe de lumină”? 

Mulţi numesc aceste ființe „îngeri” şi le arată însuşirile lor 
bune: ele sunt fiinţe de „lumină”, sunt pline de „dragoste şi 
înţelegere”, şi sădesc ideea „responsabilităţii” pentru viaţa cuiva. 
Dar îngerii cunoscuţi de experiența creştin ortodoxă sunt cu mult 
mai desluşiţi, atât în înfăţişare cât şi în lucrare, decât aceste 
„fiinţe de lumină”. Pentru a înţelege aceasta şi a începe să 
vedem ce pot fi aceste „fiinţe de lumină”, va trebui să pornim de 
la învăţătura creştin ortodoxă despre îngeri, şi apoi să cercetăm, 
în amănunt, firea îngerilor care călăuzesc viața de dincolo. 

CAPITOLUL II 
Învățătura ortodoxă despre îngeri 


UNOAȘTEM din cuvintele lui Hristos că sufletul este 

întâmpinat de îngeri la moarte. Și a murit săracul și a fost 
dus de îngeri în sânul lui Avraam (Luca 16, 22). 

Despre chipul în care se arată îngerii, cunoaştem de 
asemenea din Evanghelie: Un înger a/ Domnului (a cărui 
înfățișare) era ca fulgerul, şi îmbrăcămintea lui albă ca zăpada 
(Matei 28, 2-3); un tânăr îmbrăcat în veșmânt alb (Marcu 16, 5); 
doi bărbați în veşminte strălucitoare (Luca 24, 4); doi îngeri în 
alb (loan 20, 12). De-a lungul istoriei creştine, arătările îngerilor 
s-au petrecut întotdeauna sub aceleaşi chipuri de znerz 
străhicitori înveșmântați în alb. Tradiția iconografică a înfățişării 
îngerilor a fost de asemenea consecventă de-a lungul veacurilor, 
pictând doar astfel de tineri strălucitori (adesea cu aripi, care, de 
bună seamă, sunt o trăsătură simbolică, care de obicei nu se vede 
în aparițiile îngerilor). La al şaptelea Sinod ecumenic din anul 
787 s-a hotărât ca îngerii să fie zugrăviți numai cu chip, ca al 
oamenilor. „Cupidonii” artei apusene a Renașterii, şi ai 
veacurilor care au urmat, sunt de insuflare păgână şi nu au nici o 
legătură cu îngerii adevăraţi. 

Într-adevăr, nu numai cu privire la zugrăvirea artistică a 
îngerilor, ci în întreaga doctrină a ființelor spirituale, vestul 
romano catolic (şi protestant) modern s-a îndepărtat foarte mult 
de învățătura Scripturii şi a vechii tradiții creştine. Este foarte 
important să înţelegem această greşeală, dacă vrem să 
pătrundem în adevărata învățătură creştină a sorții sufletului 
după moarte. 

Episcopul Ignatie Brianceaninov ( 1867), unul dintre marii 
Părinți ai vremurilor mai apropiate, a văzut această greşeală şi a 
dedicat prezentării acestui subiect un volum întreg cu lucrările 
sale adunate la un loc, pentru a face cunoscută adevărata 
învățătură ortodoxă despre acesta (vol. III în ediția Tuzov, St. 
Petersburg, 1886). Criticând concepțiile teologice romano- 
catolice obişnuite din sec. al XIX-lea (Abbe Bergier, 
Dictionnaire de Theologre), într-o mare parte din acest volum 
(pag. 185-302), Episcopul Ignatie combate ideea modernă, 
bazată pe filosofia lui Descartes a sec. al XVII-lea, că toate cele 
ce se află în afara lumii materiale fac parte din lumea „spiritului 
pur”. Ca urmare, o astfel de idee Îl aşează pe Dumnezeul Cel 
necuprins pe aceeaşi treaptă cu felurite duhuri mărginite (îngeri, 
draci, suflete ale morților). Această idee s-a răspândit astăzi 
foarte mult (deşi cei care o susțin nu văd în întregime urmările 
el) şi socotesc că există o puternică nepricepere a lumii 
contemporane cu privire la lucrurile „spirituale”; se arată o mare 
preocupare pentru toate cele ce se află în afara lumii materiale, 
făcându-se adesea o mică deosebire între ceea ce este 
dumnezeiesc, îngeresc, drăcesc, sau pur şi simplu, urmarea 
puterilor omeneşti foarte mari, sau a imaginației. 

Abbe Bergier a afirmat că îngerii, dracii şi sufletele morților 
sunt „desăvârşite spiritual”; astfel, ele nu se supun legilor 
timpului şi spaţiului, putem vorbi despre „înfăţişarea” sau 
„mişcarea” lor, doar ca metafore, şi „ele trebuie să fie îmbrăcate 
într-un trup foarte uşor, ori de câte ori Dumnezeu le îngăduie să 
lucreze asupra trupurilor” (Episcopul Ignatie, op. cit., vol. III, 
pag. 193-195). O altă lucrare romano-catolică bine documentată, 
a sec. al XX-lea, asupra spiritismului modern, repetă această 
teorie, afirmând, de pildă, că atât îngerii cât şi dracii „pot 
împrumuta materialul trebuincios (pentru a se face văzuţi de 
către oameni) de la firi mai joase, fie că sunt cu viaţă sau fără 
viață” (Blackmore, Spiritism: Fapte şi înșelări, pag. 522). 
Spiritiştii şi ocultiştii au luat aceste idei din filosofia modernă. 

Un apărător al creştinismului supranatural, C. S. Lewis 
(anglican), pe bună dreptate critica moderna „concepţie a raiului 
numai ca stare de spirit”, dar el pare a fi cel puţin în parte atras 
de problema modernă „că trupul, şi aşezarea şi mişcarea şi 
timpul, se simt acum neînsemnate față de cele mai înalte măsuri 
ale vieţii spirituale” (C. S. Lewis, Minuni, The MacMillan 
Company, New York, 1967, pag. 164-165). Astfel de păreri sunt 
urmarea unei micşorări a realității duhovniceşti sub influența 
materialismului modern şi din cauza pierderii legăturii cu 
învățătura şi cu experienţa duhovnicească creştină adevărată. 

Pentru a înțelege învăţătura ortodoxă a îngerilor şi a altor 
duhuri, trebuie mai întâi să nu luăm în seamă dihotomia 
modernă simplificată peste măsură, de „materie-duh”; adevărul 
este mult mai complex, şi în acelaşi timp atât de „simplu”, că cei 
cărora le stă în putință să îl creadă, vor fi probabil socotiți în 
mare măsură ca „neştiutori neabătuţi”. Episcopul Ignatie scrie 
(sublinierile sunt făcute de către noi): „Când Dumnezeu 
deschide ochii (duhovniceşti ai) unui om, acela este în stare să 
vadă duhurile în chipul lor propriu” (pag. 216). „Când s-au 
arătat oamenilor, îngerii s-au ivit întotdeauna sub chipul 
oamenilor” (pag. 227). La fel, „din toate înfăţişările Scripturii 
este limpede, că sufletul omului are chipul unui om în trup, 
întocmai ca celelalte duhuri zidite” (pag. 233). EI citează o 
mulțime de izvoare Patristice pentru a dovedi această socotință. 
Să pătrundem în învăţătura Patristică pentru cugetul nostru. 

Sf. Vasile cel Mare, în cartea sa despre Duhul Sfânt, spune 
că „firea puterilor cereşti este aceea a unui duh aerial - dacă se 
poate spune aşa - sau un foc nematerial ... Din această pricină, 
duhurile sunt mărginite în spațiu, şi se fac văzute, arătându-se 
celor vrednici, în chipul propriilor lor trupuri”. Iarăşi, „noi 
credem că fiecare (dintre puterile cereşti) se află într-un loc 
oarecare, aceasta pentru că îngerul care stătea în faţa lui 
Corneliu nu se afla în acelaşi timp şi cu Filip (Fapte 10, 3; &, 
26); şi îngerul care vorbea cu Zaharia şi stătea lângă altarul 

tămâierii (Luca 1,11) nu se afla în acelaşi timp în locul său din 
cer” (Capitolele 16, 23; Lucrările Sf. Vasile cel Mare, ediţia rusă 
Soikin, St. Petersburg, 1911, vol. 1, pag. 608, 622). 

La fel, Sf. Grigorie Teologul ne învaţă: „Luminile mai mici 
după Sf. Treime, care au o slavă împărătească, sunt îngerii 
nevăzuţi, strălucitori. Aceştia umblă slobozi în jurul marelui 
Tron, fiindcă ei sunt minţi, foc şi duhuri dumnezeieşti care au 
putinţa de a se mişca repede prin aer. (Predica 6, Despre ființele 
duhovnicești, în Lucrările Sf. Grigorie Teologul, lb. rusă, 
Editura Soikin, St. Petersburg, vol. 2, pag. 29). 

Astfel, îngerii, în vreme ce sunt „duhuri” şi „flacără de foc” 
(Psalmi 103, 5; Evrei 1, 7) şi sălăşluiesc într-un loc unde legile 
pământeşti ale timpului şi spaţiului nu lucrează, sunt totuşi 
mărginiți în timp şi spaţiu, şi lucrează în asemenea chipuri 
„materiale” (dacă se poate spune aşa) încât unii Părinţi nu şovăie 
să vorbească despre „trupurile subţiri” ale îngerilor. Sf. loan 
Damaschin, în sec. al VIII-lea, strângând învățătura Părinților 
dinaintea lui, spune: „Dacă îl asemuim cu noi, se spune că 
îngerul este duhovnicesc şi nematerial, deşi asemănându-l cu 
Dumnezeu, Care este singurul fără de asemănare, totul 
dovedeşte a fi trupesc şi material - pentru că numai Dumnezeu 
este cu adevărat nematerial şi duhovnicesc”. Şi el spune iarăşi: 
„Îngerii sunt mărginiţi, pentru că atunci când se află în cer, ei nu 
sunt şi pe pământ, şi atunci când sunt trimişi de Dumnezeu pe 
pământ, ei nu rămân şi în cer. Oricum ei nu sunt mărginiţi de 
ziduri sau porţi sau zăvoare, pentru că sunt nemărginiți. Spun că 
sunt nemărginiți pentru că ei nu se arată întocmai aşa cum sunt. 
Îngerii se arată celor drepți şi celor cărora Dumnezeu doreşte să 
li se arate. Dimpotrivă, ei se arată în chipuri felurite celor care îi 
pot vedea.” (Arăfarea cea adevărată a credinţei ortodoxe, IL, 3, în 
Părinţi bisericeşti, New York, 1958, vol. 37, pag. 205-206). 

Spunând că îngerii „nu se arată aşa cum sunt”, de bună 
seamă că Sf. loan Damaschin nu se împotriveşte Sfântului 
Vasile, care spune că îngerii se arată „în chipul propriilor lor 

trupuri”. Amândouă zicerile sunt adevărate, aşa cum pot ele fi 
văzute cu limpezime, în numeroasele lucrări ale îngerilor din 
Vechiul Testament. Astfel, Arhanghelul Rafail îl însoțea pe 
Tobie vreme de multe săptămâni, fără a fi vreodată bănuit că nu 
ar fi fost om. Totuşi, când Arhanghelul s-a descoperit singur în 
sfârşit, el a zis: În toate aceste zile eu am fost vizibil pentru tine, 
dar eu nu am mâncat, nici nu am băut, dar ție numai ți s-a părut 
că a fost așa (Tobie 12, 19). Cei trei îngeri care s-au arătat lui 
Avraam, au lăsat de asemenea părerea că mâncau şi se credea că 
erau oameni (Facerea 18, 19). La fel, Sf. Chiril al Ierusalimului, 
în Cateheze, ne spune în legătură cu îngerul care i s-a arătat lui 
Daniil, că „la vederea lui Gavriil, Daniil s-a înfiorat şi, deşi era 
prooroc, nu a cutezat să-i răspundă, până când îngerul s-a 
schimbat el însuşi în chipul fiului omului”. (Cateheze IX, |, 
Eerdmans, Părinți niceeni şi post-niceeni, vol. VII, pag, 51). 
Totuşi, în cartea lui Daniil, (Cap. 10), citim că şi în cea dintâi 
arătare uimitoare a lui, îngerul era ca un om, doar cu o oarecare 
strălucire (fâfa sa ca înfățișarea fulgerului, Ochii lui ca torţi 
arzând, brațele și picioarele lui ca niște scânteieri de bronz 
lustruit) care nu putea fi îndurată de ochi omeneşti. Astfel, 
arătarea unui înger este aceeaşi ca şi arătarea unui om; dar 
pentru că „trupul” îngeresc nu este material, până şi simpla 
vedere a arătării de foc, strălucitoare, este de ajuns pentru a uimi 
pe oricare om viu. Arătările îngereşti trebuie din nevoie să fie 
potrivite privirilor omeneşti, arătându-se mai puţin strălucitori 
decât sunt ei cu adevărat, insuflând mărire. 

Fer. Augustin mai spune despre sufletul omenesc, că atunci 
când sufletul este despărțit de trup, „omul care se află într-o 
asemenea stare, deşi se află doar în duh şi nu în trup, totuşi, vede 
ca şi cum s-ar afla în trup, fără să-şi dea seama de nici un fel de 
deosebire între cele două stări”. (Cezatea lui Dumnezeu, cartea 
XXI, 10; Modern Library Edition, New York, 1955, pag. 781). 
Acest adevăr a fost întărit din plin în experiențele personale a 
mii de oameni aduşi din nou la viaţă în zilele noastre. 

Dar dacă vorbim despre „trupurile” îngerilor şi ale altor 
duhuri, trebuie să fim cu purtare de grijă ca să nu socotim că 
însuşirile cele obişnuite sunt însuşirile cele mai însemnate ale 
lor. La sfârşit, Sf. loan Damaschin spune, „chipul şi desluşirea 
acestei materii numai Ziditorul o cunoaşte” (Arătarea cea 
adevărată a credinței ortodoxe, pag. 205). În apus, Fer. Augustin 
a scris că este acelaşi lucru dacă alegem să vorbim despre 
„trupurile aeriale” ale dracilor sau ale altor duhuri, sau pur şi 
simplu, le numim „fără trup” (Cezatea lui Dumnezeu, XXI, 10, 
pag. 781). 

Episcopul Ignatie a dat poate prea mare atenție desluşirii 
„trupurilor” îngerilor în termenii cunoştinţelor ştiinţifice ale sec. 
al XIX-lea despre gaze. Din această pricină s-a ivit o oarecare 
neînțelegere între el şi Episcopul Teofan Zăvorâtul, care a 
socotit trebuincios să întărească ideea despre firea simplă a 
duhurilor, (care, desigur, nu sunt alcătuite din molecule care 
sunt tot gaze). Oricum, despre lucrul cel mai important - 
„învelişul uşor” pe care îl au toate duhurile - el a fost de acord 
cu Episcopul Ignatie (vezi Pr. George Florovski, Căz a/e 
teologiei rusești, în lb. rusă, Paris, 1937, pag. 394-395). Poate că 
ivirea unor înţelegeri greşite asupra unui aspect de însemnătate 
mai mică, sau unele semne de întrebare asupra terminologiei, au 
fost pricina împotrivirii care s-a ridicat în apus, în veacul al 
V-lea, când Pr. latin Sf. Faustus de Lerins a afirmat aceeaşi 
doctrină a „materialităţii” relative a sufletului, bazată pe 
învățătura Părinților răsăriteni. 

Dacă alcătuirea firii îngereşti este cunoscută numai lui 
Dumnezeu, înțelegerea lucrărilor îngerilor (cel puţin în această 
lume) este pe măsura tuturor, despre aceasta aflându-se multe 
mărturii atât în Sfânta Scriptură, cât şi în scrierile Patristice, ca 
şi în Vieţile sfinților. Pentru a înțelege deplin vedeniile care se 
arată muribunzilor, va trebui să înţelegem mai ales în ce chip se 
arată îngerii (dracii) căzuți. Îngerii adevăraţi se arată întotdeauna 
în chipul lor cel adevărat (doar mai puţin strălucitori decât sunt 

ei cu adevărat), şi ei lucrează numai pentru a împlini voia şi 
poruncile lui Dumnezeu. Pe de altă parte, îngerii căzuți, deşi se 
arată uneori în chipul lor adevărat (pe care Sf. Serafim de Sarov 
l-a numit ca „urâcios”), îşi iau de obicei felurite înfăţişări şi 
săvârşesc numeroase „minuni” cu puterile pe care le au în 
stăpânire potrivit veacului lumii acesteia (Efeseni 2, 2). Locul 
lor de sălăşluire este aerul, şi menirea lor de căpetenie este de a-i 
ispiti sau de a-i înfricoşa pe oameni, şi astfel să-i târască spre 
pierzare, dimpreună cu ei înşişi. Creştinismul luptă împotriva 
lor: Lupta noastră nu este împotriva trupului şi a sângelui, ci 
împotriva  începătoriilor, împotriva stăpânilor, împotriva 
stăpânitorilor întunericului acestui veac, împotriva duhurilor 
răutății, care sunt în văzduhuri (Efeseni 6, 12). 

Fer. Augustin, în tratatul său mai puţin cunoscut, 
„Prezicerile dracilor”, scris atunci când i s-a cerut să lămurească 
unele dintre multele lucrări drăceşti ale vechii lumi păgâne, 
oferă un punct de vedere general bun despre lucrările dracilor: 

„Prin simţirea cu ajutorul simţurilor, care țin de trupul 
spiritual, firea dracilor întrece cu repeziciune simţirea trupurilor 
celor pământeşti, cât şi viteza acelora, din pricina mobilității 
mult mai mari a trupului spiritual. Trupurile spirituale depăşesc 
neasemuit de mult, atât mişcările oamenilor şi ale animalelor, 
cât şi zborul păsărilor. Înzestrate cu acestre două însuşiri, care 
sunt darurile trupului spiritual, cu simţirea foarte ascuţită şi 
viteza de mişcare foarte mare, ele vestesc mai dinainte şi fac 
cunoscute multe lucruri, pe care le-au aflat cu mult mai 
devreme. La acestea, oamenii se minunează, din pricina 
încetinelii simţirii pământeşti. Prin vremea îndelungată în care 
îşi întind viaţa, dracii au câştigat o experiență cu mult mai mare 
în întâmplări decât au dobândit oamenii în scurtimea zilelor 
vieții lor. Prin aceste însuşiri, dobândite prin firea trupurilor 
spirituale, dracii, nu numai că vestesc mai dinainte multe lucruri 
care vor avea loc, dar fac şi multe minuni” (Preziceri/e dracilor, 
Cap. 3, în Părinţi bisericeşti, vol. 27, pag. 426). 

Multe dintre „minunile” şi arătările dracilor sunt istorisite în 
lunga predică a Sf. Antonie cel Mare, care se află în V7aza sa, 
scrisă de Sf. Atanasie. Aici se vorbeşte şi despre „trupuri mai 
luminoase” de draci (Cap. 11, Edition of Eastern Orthodox 
Books, Willits, California, 1976, pag. 19-29). Viaţa Sfântului 
Ciprian, care a fost mai înainte vrăjitor, cuprinde de asemenea 
numeroase istorisiri ale schimbărilor şi minunilor drăceşti, 
povestite de un mărturisitor care a fost de faţă la ele (vezi 7he 
Orthodox Word, 1976, nr. 5). 

O prezentare clasică a lucrărilor dracilor, se află în 
Convorbirile Sfântului loan Casian (VII şi VIII), marele Părinte 
al Galiei, al secolului al V-lea, şi cel care a răspândit pentru 
prima oară întreaga învățătură monahicească răsăriteană în apus. 
Sf. loan Casian scrie: „O mulțime atât de mare de duhuri rele 
umplu acest văzduh, care se întinde între cer şi pământ, în care 
acelea plutesc în tulburare, iar nu în trândăvire, că Dumnezeu, 
prin rânduiala Lui, pentru binele nostru le-a ascuns şi le-a 
îndepărtat din priveliştea oamenilor. Altfel, din pricina lovirii 
din partea lor, sau din pricina priveliştii înfricoşătoare a 
chipurilor lor, pe care şi le iau şi le schimbă după voia lor, ori de 
câte ori doresc ei, oamenii ar fi stăpâniți de chinuire de 
neîndurat şi gata de pierzare ... 

Despre faptul că duhurile necurate sunt stăpânite de puteri 
rele şi se află sub ocârmuirea acelora, ne învață nu numai 
mărturia Sfintelor Scripturi, pe care o citim în răspunsul 
Domnului către fariseii care L-au defăimat: dacă Fu scor 
demonii cu ajutorul lui Belzebul, prințul demonilor (Matei 12, 
27) - ci şi vedeniile limpezi şi întâmplările din Vieţile sfinților. 

Când unul dintre frații noştri călătorea prin acest pustiu, 
găsind o oarecare peşteră după căderea nopții, s-a oprit acolo şi 
a dorit să-şi facă rugăciunea de seară înăuntru. În vreme ce cânta 
psalmii după obicei, ceasurile treceau şi s-a făcut după miezul 
nopții. După terminarea rugăciunii, dorind să-şi odihnească 
puţin trupul obosit, s-a întins pe Jos şi deodată a început să vadă 

hoarde de draci fără de număr, venind laolaltă din toate părțile; 
venind într-un şir fără de sfârşit, unii mergeau înaintea 
căpeteniei lor, alții după. Căpetenia lor a venit la sfârşit. Acesta 
era mai înalt şi mai mare decât toţi, şi era şi la înfăţişare mai 
înfricoşător. După ce a fost adus un tron, acela s-a aşezat într-o 
înaltă curte de justiţie şi cu judecată amănunţită a început să 
socotească lucrările fiecăruia. Unii au mărturisit că au fost 
neputincioşi să-i ispitească pe împotrivitorii lor. Căpetenia lor a 
poruncit, folosind ocări şi batjocoriri, ca aceia să fie alungaţi de 
la faţa lui, căci erau trândavi şi nepăsători, ocărându-i cu un 
răget de urgie, că trecuse prea multă vreme şi nu aduseseră nici 
un fel de roade. Dar cei care au mărturisit că ispitiseră pe cei 
care le fuseseră rânduiţi lor, au fost înconjurați de cinstire mare, 
cu înflăcărare mare şi cu uralele gălăgioase ale tuturor, ca fiind 
cei mai curajoşi luptători, slăviți, ca pildă pentru toți. 

Unul dintre cele mai rele duhuri dintre acelea, a păşit înainte 
şi a mărturisit cu bucurie drăcească, ca şi cum ar fi avut o 
izbândă mare, că el biruise în cele din urmă un bine cunoscut 
călugăr, al cărui nume nu l-a dat, după ispitiri neîncetate, vreme 
de cincisprezece ani, ademenindu-l chiar în noaptea aceea cu 
păcatul curviei ... La această mărturisire au râs cu toţii din 
destul, iar acela s-a îndepărtat, fiind slăvit cu mari laude, de 
către mai marele întunecimii, şi fiind încununat cu slavă mare. 
La ivirea zorilor, întreaga mulţime de draci s-a făcut nevăzută.” 
Mai târziu, fratele care fusese de faţă la această întâmplare, a 
aflat că ceea ce s-a spus despre călugărul cel căzut, era adevărat 
(Convorbiri VIII, 12, 16 traducerea rusească a Episcopului 
Petru, Moscova, 1892, pag. 313, 315). 

Astfel de experienţe s-au întâmplat creştinilor ortodocşi 
până în veacul nostru. Este limpede că acestea nu sunt vise ori 
vedenii, ci întâmplări adevărate, petrecute în stare de veghe, cu 
draci, aşa cum sunt ei - dar asta se întâmplă în chip firesc, numai 
după ce au fost deschişi ochii cei duhovniceşti pentru a vedea 
aceste ființe, care, sunt nevăzute de ochii oamenilor, în chip 

obişnuit. Până nu demult, se pare că erau foarte puțini creştini 
ortodocşi „învechiţi” sau cu „minte strâmtorată”, care mai 
puteau să creadă în „adevărul neabătut” al acestui fel de 
povestiri. Chiar şi astăzi mai sunt unii ortodocşi care socotesc că 
este greu de primit aceste experienţe, credința modernă fiind atât 
de răspândită, că îngerii şi dracii sunt „duhuri curate” şi că nu 
lucrează în asemenea chipuri materiale. Doar în urma lucrărilor 
drăceşti mult sporite din ultimii ani, aceste povestiri încep să 
pară din nou a fi cu putinţă. De asemenea, experienţele de „după 
moarte”, larg răspândite, au deschis sălaşul realităţii nemateriale 
multor oameni obişnuiţi, care nu au avut nici o legătură cu 
ocultismul, şi a ajuns una dintre nevoile acestor vremuri, să se 
dobândească o lămurire adevărată şi limpede a acestui sălaş şi a 
fiinţelor care sălăşluiesc acolo. Numai creştinismul ortodox 
poate aduce această lămurire, păstrând învățătura creştină curată 
până în zilele noastre. 

Să vedem mai concret cum se arată îngerii (şi dracii) la 
ceasul morții. 


CAPITOLUL III 


Arătări ale îngerilor și dracilor la ceasul morţii 
EN aceste experienţe, proaspătul dispărut este de obicei 
intampinat de doi îngeri. lată cum îl înfăţişează autorul 
lucrării „De crezut pentru mulți”: „Nici nu începuse bine 
bătrâna soră să rostească aceste cuvinte ("Să moştenească 
Împărăţia Cerului!”), că s-au arătat lângă mine doi îngeri; 
pentru o pricină oarecare am cunoscut într-unul dintre ei pe 
îngerul meu păzitor, dar celălalt îmi era necunoscut” (pag. 22). 
(Mai târziu, un pustnic cucernic 1-a spus că acela era „îngerul 

de întâlnire”.) Sf. Teodora, a cărei călătorie după moarte prin 
„vămile” văzduhului este istorisită în viaţa Sf. Vasile cel Nou 
(sec. al X-lea, 26 martie), relatează că „atunci când am fost la 
capătul puterilor, deodată am văzut doi îngeri strălucitori ai lui 
Dumnezeu, care erau ca nişte tineri minunaţi, de o frumuseţe cu 
neputinţă de grăit prin cuvânt. Feţele lor erau mai strălucitoare 
decât soarele, privirea lor era plină de dragoste, părul capului 
lor era alb ca zăpada, în jurul capului aveau aureole aurii, 
strălucitoare, care se răspândeau în jur, veşmintele lor 
străluceau ca fulgerul, şi pieptul le era încins cu eşarfe aurii în 
chip de cruce” (vezi traducerea în Zaine veșnice dincolo de 
mormânt, pag. 70). Sf. Salvie, Episcopul Galiei, din sec. al 
VI-lea, povesteşte astfel propria sa experienţă de moarte: „Când 
chilia mea s-a cutremurat acum patru zile, şi m-aţi văzut zăcând 
mort, am fost ridicat de doi îngeri şi dus până în cele mai înalte 
suişuri ale cerului” (Sf. Grigorie de Tours, /storia fiancilor, VII, 
1; vezi Viaţa Sf. Salvie în 7he Orthodox Word, 1977, nr. 5). 

Menirea acestor îngeri este de a lua sufletul nostru ieşit din 
trup, în călătoria sa în viaţa de dincolo. Nu este nimic nelămurit 
în privinţa lor, nici în înfăţişare nici în lucrare; având înfăţişare 
omenească, ei apucă „trupul uşor” al sufletului şi îl duc departe. 
„Îngerii purtători de lumină mi-au luat îndată sufletul în braţele 
lor” (Sf. Teodora, vezi Taine veșnice ..., pag. 71). „Luându-mă 
cu braţele, îngerii m-au purtat chiar prin peretele camerei ...” 
(De crezut pentru mulți ..., pag. 22). Sf. Salvie a fost „ridicat de 
doi îngeri”. Astfel de exemple s-ar mai putea aduce. 

De aceea, nu se poate spune că „ființa de lumină” din 
experiențele de astăzi, este un înger călăuzitor în viața de 
dincolo. „Fiinţa de lumină” nu are chip văzut, nu duce sufletul 
nicăieri, nu intră cu sufletul într-un dialog, şi arată în succesiune 
rapidă faptele săvârşite în viaţa de pe pământ. Nu orice ființă 
care se arată ca înger, este înger cu adevărat, căc/ chiar satana se 
preface în înger de lumină (Ul Cor. 11, 14). Astfel, aceste fiinţe, 
fără să aibă măcar înfăfișarea îngerilor, cu siguranță nu pot fi 

recunoscute ca atare. Întâlnirile de netăgăduit cu îngerii, par să 
nu aibă loc aproape niciodată în experienţele de „după moarte” 
din zilele noastre - vom încerca să lămurim aceasta mai Jos. 

Este posibil ca „fiinţa de lumină”, care este de fapt un drac, 
să se ascundă sub chipul unui „înger de lumină”, nedeslușit, 
pentru a-l ademeni pe muribund chiar în clipa când sufletul se 
desparte de trup? Dr. Moody (Vzază după viată, pag. 107-108; 
Consideraţii, pag. 58-60) şi alți cercetători ridică această 
problemă, doar pentru a înlătura posibilitatea de a nu fi împăcat 
cu efectele cele „bune” pe care le poate săvârşi în muribund, 
arătarea lor. De bună seamă, socotințele acestor cercetători 
asupra „răului” sunt foarte copilăreşti. Dr. Moody crede că 
„satana probabil ar spune celor pe care el îi stăpâneşte, să 
urmeze un drum al urii şi al pierzării” (Viaţă după viață, pag. 
108) şi pare a fi cu totul inconştient de faptul că literatura 
creştină înfăţişează adevărata fire a ispitelor drăceşti, care sunt 
prezentate în chip neschimbat ca ceva „bun”. 

Deci, ce ne învaţă ortodoxia despre ispitele drăceşti din 
ceasul morţii? Sf. Vasile cel Mare, în tâlcuirea Psalmilor, la 
cuvintele: W/ânturește-mă de toți cei ce mă prigonesc şi mă 
izbăveşte, ca nu cumva să răpească sufletul meu ca un leu 
(Psalm 7, 1-2), dă această lămurire: „Eu cred că marii războinici 
ai lui Dumnezeu care s-au luptat din destul cu vrăjmaşii cei 
nevăzuţi întru toată lungimea zilelor vieţii lor, după ce au scăpat 
de toate prigonirile, şi au ajuns la capătul zilelor lor, sunt 
cercetaţi de către mai marele lumii acesteia pentru ca, dacă sunt 
aflați cu răni din luptă, sau murdărie, sau urmări ale păcatului, să 
fie opriți. Dar, dacă sunt aflați fără răni, şi fără de păcat, ei pot fi 
aduşi de către Hristos la odihna lor, ca fiind de nebiruit şi 
slobozi. De aceea, Proorocul se roagă atât pentru viaţa lui de aici 
cât şi pentru viaţa lui viitoare. lată ce zice el: Mânturește-mă de 
toți cei ce mă prigonesc, şi acolo, la vremea judecății, și mă 
izbăveşte, ca nu cumva să răpească sufletul meu ca un leu. Şi 
poți învăţa aceasta chiar de la Dumnezeu, care înainte de a 

pătimi a spus: Căci vine și stăpânitorul acestei lumi şi el nu are 
nimic în Mine (loan 14, 30)” (Sf. Vasile cel Mare, Predici 
exegetice, Catholic University of America Press, 1963, pag. 
167-168). 

Cu adevărat, nu numai luptătorii creştini trebuie să înfrunte 
încercările dracilor la ceasul morţii. Sf. loan Gură de Aur, în 
Omiliile sale la Evanghelia după Matei, istoriseşte cu înflăcărare 
ce se întâmplă adesea cu păcătoşii obişnuiţi, la ceasul morții. 
„Cei mai mulţi oameni pot fi auziţi atunci, povestind grozăvii şi 
vedenii înfricoşătoare, privelişte pe care muribunzii nu sunt în 
stare să o rabde, iar adesea cutremură chiar şi patul lor cu mare 
putere, îi privesc înfricoşător pe cei ce stau împrejur, sufletul se 
străduieşte să rămână în lăuntrul trupului, nedorind să fie 
izgonit, şi nu este în stare să rabde privirea îngerilor care se 
apropie. Dacă fiinţele omeneşti, care sunt înspăimântătoare, ne 
pricinuiesc chinuire privindu-le, când vedem îngerii amenințând, 
şi puteri mari printre vizitatorii noştri, cum să nu suferim când 
sufletul este smuls din trup şi tras afară, şi plânge mult, şi totul 
este în deşert?” (Omuilia 53 Ia Evanghelia după Matei, Părinţi 
niceeni şi post-niceeni, Editura Eerdmans, 1973, vol. 10, pag. 
331-332). 

Vieţile sfinților ortodocşi cuprind numeroase istorisiri cu 
astfel de privelişti cu draci, care se arată la ceasul morţii, de 
obicei cu scopul de a înfricoşa persoana care moare, şi să o 
silească să dorească cu dinadinsul mântuirea. Sf. Grigorie, de 
pildă, în Dialogurile sale, povesteşte despre un oarecare om 
bogat, care era robul multor patimi: „Cu puţină vreme înainte de 
a muri, el a văzut duhuri urâcioase stând înaintea lui, 
amenințându-l cumplit că-l vor duce în adâncul iadului 
Întreaga familie s-a strâns în jurul lui plângând şi tânguindu-se. 
Cu toate că ei nu puteau să vadă cu adevărat duhurile cele rele şi 


+ Acest pasaj se referă probabil mai ales la vămile întâlnite după moarte; în Cap. VI de 
mai jos, se află o istorisire amănunțită a experienței încercărilor şi ispitelor drăceşti, la 
care este supus sufletul înainte şi după moarte. 

lovirile lor îngrozitoare, ei puteau să-şi dea seama chiar din 
povestirile omului bolnav, din tremurăturile trupului şi din 
gălbejeala feţei aceluia, că duhurile rele se aflau acolo. Din 
pricina înfricoşării cumplite a acestor privelişti groaznice, el se 
răsucea în pat de pe o parte pe alta,... Apoi, aproape sfârşit de 
puteri şi lipsit de orice alinare, a strigat: "Mai dă-mi vreme până 
dimineaţă! Mai ţine-mă măcar până dimineaţă!” Şi cu aceasta, 
viaţa lui a fost înşfăcată” (Dialoguri IV, 40, pag. 245-246). Sf. 
Grigorie povesteşte şi alte întâmplări asemănătoare, aşa cum 
face şi Bede în /storza Bisericii și a poporului englez (Cartea V, 
13, 15). Asemenea experiențe nu erau deloc neobişnuite în 
America, încă din sec. al XIX-lea. O antologie recentă cuprinde 
numeroase vedenii de pe patul de moarte, din timpul sec. al 
XIX-lea, ale păcătoşilor nepocăiţi, cu titluri ca: „Mă aflu în 
flăcări - scoate-mă de aici!” „Of, mântuiţi-mă! Aceia mă trag în 
iad!” şi „Vine diavolul să-mi tragă sufletul în jos, la iad!” (John 
Myers, Glasuri de la capătul veșniciei, Spire Books, Old 
Tappan, N. ]., 1973, pag. 71, 109, 167, 196, etc.). 

Totuşi, Dr. Moody nu a povestit nimic asemănător: cu 
adevărat, toate experienţele muribunzilor din cartea sa (în afara 
sinucigaşilor, vezi pag. 127-128), sunt dintre cele plăcute, fie că 
oamenii sunt creştini sau nu, religioşi sau nu. Doctorii Osis şi 
Haraldsson, pe de altă parte, au aflat lucruri asemănătoare 
asupra acestei experienţe, în studiile lor. 

Aceşti cercetători au ajuns la aceleaşi rezultate ca Dr. 
Moody: arătarea vizitatorilor din altă lume este privită ca un 
lucru bun, pacientul primeşte moartea, experiența este plăcută, 
pricinuind linişte şi înălțare, şi adesea durerea încetează înaintea 
morţii. Oricum, în studiul indian, o treime dintre pacienţii care 
au văzut arătări, păstrează o amintire de frică, de scârbe şi 
tulburare, care vin din arătarea de „yamdoots” (vestitori hinduşi 
al morții), sau alte ființe; aceşti indieni se împotrivesc şi 
încearcă să scape de vestitorii din altă lume. Astfel, într-o 
experiență, un cleric indian a povestit atunci când era pe moarte: 

„Stă cineva acolo! Are o căruţă cu el, aşa că trebuie să fie un 
"yamdoot”! Trebuie să ia pe cineva cu el. Mă supără că vrea să 
mă ia pe mine! ... Vă rog, țineți-mă; nu merg! Durerea lui a 
sporit şi a murit” (La ceasul morții, pag. 90). Un hindus care era 
pe moarte, „a zis deodată: "Yamdoot vine să mă ia cu el. 
Daţi-mă jos din pat ca yamdoot să nu mă găsească.” EI a arătat 
înspre afară şi în sus: "lată-l.' Acea încăpere de spital era la 
parter. Afară, la fereastra clădirii era un copac mare, cu o 
mulțime de ciori care stăteau pe crengi. Chiar atunci când 
bolnavul a avut vedenia, toate ciorile au zburat din copac, cu 
zarvă mare, ca şi cum cineva trăsese cu puşca. Am fost atât de 
uimiți de aceasta, că ne-am repezit afară, dar nu am văzut nimic 
care să fi tulburat ciorile. Ele erau de obicei foarte liniştite, aşa 
încât toți cei care eram de față, am văzut zborul lor brusc şi 
zgomotos, tocmai în clipa când bolnavul a avut vedenia. Era ca 
şi cum ciorile se făcuseră conştiente de ceva înfricoşător. Îndată 
după ce s-a întâmplat aceasta, pacientul a căzut în comă şi 
câteva clipe mai târziu şi-a dat ultima suflare” (pag. 41-42). Unii 
„yamdoots” au o înfăţişare înspăimântătoare, şi aduc chiar şi 
mai multă uimire asupra muribunzilor. 

Aceasta este deosebirea cea mai izbitoare între experiența de 
moarte americană şi indiană, din studiul doctorilor Osis şi 
Haraldsson, dar autorii nu pot oferi nici un fel de lămuriri pentru 
aceasta. Apare în chip firesc întrebarea: De ce experiența 
americană modernă este aproape cu totul lipsită de acest element 
- frica pricinuită de arătări înfricoşătoare, din alte lumi - care 
sunt atât de obişnuite atât în experienţa creştină din trecut, cât şi 
în experienţa indiană actuală? 

Nu este nevoie să desluşim desăvârşit firea arătărilor din 
fața muribunzilor, pentru a vedea că ele atârnă, într-o oarecare 
măsură, după cum am văzut deja, de așteptările muribundului 
sau de ceea ce el este pregătit să vadă. Astfel, creştinii veacurilor 
trecute, care aveau o credință puternică în iad, şi a căror 
experiență îi osândea în sfârşit, adesea vedeau draci la moarte. 

Îndienii de astăzi, care, de bună seamă, sunt mai „primitivi” 
decât americanii, în credințele şi înțelegerea lor, văd adesea 
fiinţe care sunt pe măsura fricii lor, încă foarte adevărate, de 
viața de după moarte; în vreme ce americanii contemporani, cu 
părerile lor „luminate”, văd arătări în armonie cu viaţa lor 
„îndestulată” şi cu credinţa lor, care în general nu cuprinde o 
frică foarte adevărată de iad, sau conştiinţa de draci. 

Obiectiv vorbind, dracii aduc ispitiri care sunt pe măsura 
stării sufleteşti sau a aşteptărilor celor ce sunt ispitiţi. Pentru cei 
cărora le este frică de iad, dracii pot să se arate în chipuri 
înfricoşătoare pentru a-l face pe om să moară într-o stare de 
deznădejde; dar pentru cei care nu cred în iad (sau pentru 
protestanți, care cred că ei sunt „mântuiţi” fără greş, şi de aceea 
nu trebuie să le fie frică de iad), dracii le aduc în chip firesc 
ispite, în vreo altă arătare, ca să nu-şi arate limpede scopul lor 
rău. La fel, chiar unui luptător creştin, care a suferit deja foarte 
mult, dracii pot să i se arate într-un asemenea chip, încât să-l 
atragă mai degrabă, decât să-l înfricoşeze. 

Ispitele dracilor, cu care au împresurat-o pe Sf. Mavra, 
muceniţă din sec. al III-lea, în vreme ce murea, ne dau o pildă 
bună pentru cel din urmă chip de ispite, din ceasul morţii. După 
ce a fost răstignită pe cruce vreme de nouă zile, dimpreună cu 
bărbatul ei, Sf. Timotei, ea a fost ispitită de diavol. Viaţa acestor 
sfinți ne spune cum Sf. Mavra însăşi a povestit ispitele 
bărbatului ei, care a fost împreună mucenic cu ea: 

„Fă-ţi curaj, frate, şi alungă somnul de la tine. Fu cu 
trezvie şi ia aminte la ceea ce am văzut eu. Mi s-a părut că 
înaintea mea, când mă aflam într-o uimire oarecare, se afla un 
om care ţinea în mână un potir cu lapte şi miere de albine. Acest 
om mi-a spus: "Ia asta şi bea.” Dar eu i-am spus: "Cine eşti tu?” 
Şi el a răspuns: "Eu sunt un înger al lui Dumnezeu.” Atunci eu 
i-am zis: "Hai să ne rugăm lui Dumnezeu.” Atunci el mi-a zis: 
"Eu am venit la tine ca să-ţi uşurez suferințele. Am văzut că îţi 
doreai foarte mult să mănânci şi să bei, căci până acum n-ai 

mâncat cu adevărat nimic.” Atunci i-am zis: "Cine ţi-a insuflat 
atâta milă pentru mine? Ce înseamnă nevoinţa şi postul meu 
pentru tine? Nu ştii că Dumnezeu este puternic, ca să facă ceea 
ce este cu neputinţă la oameni?” Când m-am rugat, am văzut 
cum acest om şi-a întors fața către apus. Din aceasta, am 
priceput că era vorba de o înşelare satanică. Satan dorea ca să ne 
încerce chiar pe cruce. Îndată după aceea, vedenia a dispărut. 

Apoi, un alt om a venit la mine şi mi s-a părut că m-a dus la 
un râu de lapte şi miere, şi mi-a zis: "Bea.' Dar eu am răspuns: 
"Eu ţi-am spus deja că nu voi bea nici apă, nici vreun alt fel de 
băutură pământească, până când nu voi bea potirul morţii întru 
Hristos, Dumnezeul meu, pe care îl va pregăti El Însuşi pentru 
mine, cu mântuirea şi cu viaţa veşnică a nemuririi. Când am 
rostit aceasta, omul acela a băut din râu, şi grabnic, el dimpreună 
cu râul s-au făcut nevăzuţi” (VreHi/e sfinților, în lb. rusă, 3 mai; 
vezi traducerea în lb. engleză în J. A. M. Fastre, S. J]., Faptele 
celor dintâi mucenici, seria a V-a, Philadelphia, 1878, pag. 227- 
228). A treia arărate în fața Sfintei Mavra, aceea a unui înger 
adevărat, va fi prezentată mai târziu în acest studiu, dar aici este 
deja limpede ce purtare de grijă au creştinii adevăraţi în primirea 
„descoperirilor” din ceasul morții. 

Deci ceasul morţii este cu adevărat vremea ispitirii drăceşti, 
iar „experienţele duhovniceşti”, pe care le au oamenii în vremea 
aceea (chiar dacă ele par să fie „după” moarte - o chestiune ce se 
va discuta mai Jos), trebuie judecate cu aceleaşi judecăţi ale 
învăţăturii creştine, aşa cum sunt socotite şi celelalte „experiențe 
duhovniceşti”. La fel, „duhurile” care se pot întâlni în această 
vreme, trebuie puse la încercarea lumii, pe care Apostolul loan o 
spune în cuvintele: Cercefai duhurile dacă sunt de la 
Dumnezeu, fiindcă mulți prooroci mincinoși au ieșit în lume 
(| loan 4,1). 

Unii critici ai experienţelor de „după moarte” de astăzi, au 
arătat deja asemănarea dintre „fiinţa de lumină”, şi „călăuzele 
duhovniceşti” şi „prietenii spirituali” ai  spiritismului 

mediumnistic. De aceea, să aruncăm o scurtă privire asupra 
teoriei spiritiste, unde se vorbeşte despre „fiinţele de lumină” şi 
vestirile lor. Un text spiritist obişnuit (J. Arthur Hill, Spirz/ismul, 
Istoricul, fenomenele și doctrina lui, New York, George H. 
Doran Co., 1919), observă că „doctrina spiritelor este pururea, 
sau sub aspect lucrător pururea, întru bună potrivire cu înalte 
măsuri morale. În problema credinţei, ea este întotdeauna teistă, 
bazată pururea pe smerenie, dar nu cu multă purtare de grijă 
asupra minţii, ca aceea care se observă la Sinoadele ecumenice 
ale Bisericii” (pag. 235). Mai mult, această carte spune că 
iubirea este „nota cheie” şi „doctrina centrală” a teoriei spiritiste 
(pag. 238); că „slăvita cunoaştere” este primită de la spirite, 
determinându-i pe spiritişti să-şi asume răspunderea lucrării 
misionare de a răspândi „ştirea că viaţa după moarte este o 
certitudine” (pag. 185-186); şi că spiritele „înaintate” îşi pierd 
„mărginirile” personalităţii şi ajung să lucreze mai mult ca 
„înrâuriri” decât ca persoane, „luminându-se” din ce în ce mai 
mult (pag. 300-301). Într-adevăr, spiritiştii, în laudele lor, invocă 
întocmai „fiinţele de lumină”; 

„Stăpâni sfinți ai luminii! 

Ascunşi de la privirile noastre adormite ... 

Trimiteţi vestitorii voştri de lumină 

Deschideţi privirea noastră lăuntrică” (pag. 186-187). 

Toate acestea sunt de ajuns pentru a ne face bănuitori asupta 
„fiinţei de lumină” care se arată acum oamenilor, care nu sunt 
conştienţi de firea şi subțirimea lucrurilor diavoleşti. Bănuiala 
noastră se întăreşte mai mult, când auzim că Dr. Moody spune 
că unii descriu această ființă ca „o persoană veselă”, cu „simţul 
umorului”, care îi aduce persoanei care moare „bună dispoziţie” 
şi „distracţie” (Viaţă după viată, pag. 49, 51). O astfel de fiinţă, 
cu vestirea ei de „iubire şi înţelegere”, pare cu adevărat foarte 
josnică şi „spiritele” bine-dispuse, de la şedinţele de spiritism 
sunt draci, fără nici o îndoială (când şedinţa de spiritism nu este 
o înşelăciune). 

Acest fapt i-a făcut pe unii să socotească, că toate 
întâmplările de „după moarte” de acum, nu sunt adevărate, şi că 
sunt prezentate ca o înşelare drăcească. Protestanţii evanghelici, 
spun într-o carte că, „ne dăm seama că există primejdii noi şi 
necunoscute în această întreagă înşelare a vieții de după moarte. 
Crezând chiar şi foarte puțin în istorisirile experienţelor clinice, 
ne dăm seama că pot fi urmări primejdioase pentru oamenii care 
cred în Biblie. Creştinii adevărați au considerat că ființa de 
lumină nu este altceva decât lisus Hristos şi, din nefericire, 
aceşti oameni se află în situaţia cea mai prielnică de a fi prostiţi” 
(John Weldon şi Zola Levitt, Exzsfă viață după moarte? Harvest 
House Publishers, Irvine, California, 1977, pag. 76). Pentru a se 
întoarce la această chestiune, autorii acestei cărți citează câteva 
asemănări însemnate, între unele experiențe de „după moarte” 
din zilele noastre şi experienţele mediumurilor şi ale ocultiştilor 
din vremurile recente, în plus, atrăgând atenția asupra faptului 
de netăgăduit, că un număr de cercetători ai vieţii de „după 
moarte” sunt interesaţi şi de ocultism, şi chiar au avut legături cu 
mediumuri (pag. 64-70). 

Există, de bună seamă, mult adevăr în aceste observații. Din 
nefericire, fără învăţătura creştină întreagă asupra vieții după 
moarte, chiar şi „oamenii care cred în Biblie” şi o înţeleg cel mai 
bine, sunt înşelați, alungând adevăratele experienţe ale sufletului 
după moarte, dimpreună cu experienţele care pot fi cu adevărat 
înşelări diavoleşti. Astfel de oameni sunt deschişi să primească 
experienţele înşelătoare ale vieţii de „după moarte”, aşa după 
cum vom vedea. 

Doctorii Osis şi Haraldsson, care au avut „experienţe lărgite 
nemijlocite cu mediumuri”, fac o asemănare între arătările 
dinaintea ochilor muribunzilor şi lucrările spiritismului. Cu toate 
acestea, ei observă o „deosebire prea mare”, de bază, între aceste 
două feluri de experienţe: „În loc să continue un fel oarecare de 
viață pământească (aşa cum povestesc  mediumurile), 
supraviețuitorii de după moarte, pătrund într-un fel de existență 

şi experiență cu totul noi” (La ceasul morții, pag. 200). 
Într-adevăr, domeniul experienţelor de „după moarte” pare în 
general să fie deosebit de domeniul mediumnistic şi spiritist 
obişnuit. Dar acesta este încă un domeniu în care înşelările 
diavoleşti şi sugestiile, nu numai că sunt cu putință, ci sunt de 
aşteptat, mai ales în ultimele zile de viață, când vedem deja 
ispite duhovniceşti cu totul noi şi mult mai subţiri, chiar semne 
mari și minuni până acolo încât să înșele, dacă ar fi cu putință, 
chiar și pe cei aleși (Matei 24, 24). 

De aceea, este foarte bine să fim bănuitori (cel puţin) în 
legătură cu „fiinţele de lumină”, care se pare că se arată la ceasul 
morţii. Ele par foarte asemănătoare cu dracii care se dau drept 
„îngeri de lumină” pentru a atrage, nu numai pe muribund, ci 
chiar mai mult decât atât, pe cei cărora acela le va istorisi 
această povestire mai târziu, dacă va fi readus la viață din 
moartea clinică. 

Cu toate acestea, de o mare însemnătate este ca socotirea 
acestor fenomene de „după moarte”, şi a altora asemenea, să 
aibă în vedere doctrina care vine din acestea, dacă este oferită de 
„fiinţa duhovnicească” văzută la ceasul morţii, sau pur şi simplu 
este presupusă sau dedusă din întâmplări. Vom socoti problema 
acestei judecări după ce vom termina cercetarea experienţelor. 

Unii oameni care au „murit” şi s-au întors - de obicei, aceia 
care sunt sau au ajuns să fie foarte „religioşi”, au asemănat 
„fiinţa de lumină” pe care o întâlnesc, nu cu un înger, ci cu un 
„chip” nevăzut al lui Hristos Însuşi. În lăuntrul unor astfel de 
oameni, această întâmplare este adesea legată de alt fenomen, 
care pentru creştinii ortodocşi este poate, la prima vedere, cel 
mai încurcat dintre toate cele întâlnite în experienţele de „după 
moarte” de astăzi: vedenia „raiului”. 

CAPITOLUL IV 


Experienţa contemporană a „raiului ” 
ÎN Viază după viață, Dr. Moody remarcă faptul că oamenii cu 
| i a stat de vorbă, nu par să fi trăit întâmplări care să se 
numească „chipul mitologic al existenţei în viaţa de apoi” şi încă 
mai sunt aplecaţi să nu creadă în părerea obişnuită despre rai şi 
despre iad şi în întregul „model răsplată-pedeapsă al vieții de 
dincolo” (pag. 70). 

În Consideraţii asupra vieţii de după viață, €l afirmă că 
ultimile sale convorbiri au scos la iveală experienţele larg 
răspândite, de dincolo de moarte, despre „alte sălaşuri de 
existenţă, care, foarte bine ar putea fi numite cereşti” (pag. 15). 
Un om s-a pomenit într-o „regiune de ţară cu ape curgătoare, 
iarbă, copaci, munţi” (pag. 16). O femeie a fost într-un „loc 
frumos”, care era asemenea aceluia, şi „departe, în depărtare ... 
am văzut un oraş mare. Erau clădiri - clădiri separate. Străluceau 
minunat. Oamenii erau fericiți acolo. Era apă scânteietoare, 
izvoare ... un oraş de lumină, presupun că aşa s-ar numi” (pag. 
17). 

De fapt, aşa cum spun şi alte cărți noi, această experiență 
este destul de obişnuită. Autorii protestanți pomeniţi mai sus, 
cred că această experiență (cel puţin când priveliştea este 
caracteristic biblică), este una creștină. Aceasta trebuie deosebită 
în chip limpede de majoritatea celorlalte experienţe de „după 
moarte”, pe care ei le cred înşelări diavoleşti. „Necredincioşii 
par să treacă prin experienţa înşelătoare de acel fel, care în 
Biblie îi este atribuit anume lui satan. Credincioşii trăiesc 
întâmplări curate doctrinar, care ar putea reieşi din Scripturi” 

(Levitt şi Weldon, FExzstă viață după moarte?, pag. 116). Este 
aceasta adevărat sau experienţele credincioşilor şi ale 
necredincioşilor sunt de fapt cu mult mai asemănătoare decât îşi 
pot închipui aceşti autori? 

Ei citează experiențele cu adevărat creştine ale lui Betty 
Malz, care a publicat o carte în care istoriseşte experienţele sale 
„din afara trupului”, în vreme ce se afla în „moarte clinică”, care 
a durat 28 de minute. Îndată după moarte, ea s-a pomenit 
„urcând pe un deal verde, frumos ... mergeam pe iarbă, care era 
de verdele cel mai viu pe care îl văzusem vreodată.” Era însoţită 
de un alt chip care mergea, „un chip de bărbat, înalt, în 
reverendă. Mă întrebam dacă era înger ... Pe când mergeam, nu 
am văzut nici un soare - dar pretutindeni era lumină. În stânga 
erau flori de multe culori. Erau şi copaci, arbuşti ... Am ajuns la 
o construcție de argint măreață. Era ca un palat, în afară de 
faptul că nu avea turnuri. Pe când ne îndreptam spre el, am auzit 
glasuri. Erau melodioase, armonioase, amestecându-se în cor şi 
am auzit cuvântul „Lisus” ... Îngerul a păşit înainte şi a pus mâna 
pe o poartă, pe care eu nu o văzusem mai înainte. Înaltă cam de 
3,5 m, poarta era o placă tare, împodobită cu perle.” Când poarta 
s-a deschis, „am văzut înăuntru ceva ce părea să fie o stradă de 
culoarea aurului, acoperită cu sticlă sau apă. Lumina galbenă 
care s-a ivit era foarte puternică. Nu se poate povesti cu nici un 
fel de cuvinte. Nu am văzut nici un chip, cu toate că simțeam că 
este o Persoană. Deodată am ştiut că lumina este lisus.” Fiind 
chemată să intre pe poartă, şi-a amintit de tatăl ei, care se ruga 
pentru ea, porțile s-au închis, şi ea a coborât de pe deal, văzând 
soarele ridicându-se deasupra zidului de rubine - care îndată a 
răsărit peste oraşul Terre Haute, unde s-a întors în trupul ei, din 
spitalul în care, în chip obişnuit era recunoscut ca o minune 
(Betty Malz, O clipă în veșnicie, Chosen Books, Waco Texas, 
pag. 84-89). 

Este această experiență cu adevărat deosebită de cele mai 
multe dintre cele povestite de Dr. Moody? (D-na Malz este de 

credință protestantă şi credința ei s-a întărit prin această 
experienţă.) Cititorul creştin ortodox nu este, desigur, la fel de 
lămurit de aceasta, aşa cum sunt autorii protestanți citați mai 
sus. Fiind destul de deosebită de orice fel de cunoaştere pe care 
o putem avea despre chipul în care sufletul pătrunde în lumea 
cerească după moarte, şi prin ce trece până ajunge acolo (acestea 
vor fi discutate mai târziu) - această experienţă nu este de fapt 
pentru noi foarte deosebită de experienţele de după moarte 
„pământeşti” despre care s-a scris până acum. În afară de 
învelişul „creştin”, dat în chip firesc acestui fel de experienţe, de 
către credinciosul protestant (îngerul, lauda, chipul lui Iisus), 
există câteva elemente comune cu experienţele „pământeşti”: 
simțământul de alinare şi pace (pe care ea îl povesteşte ca fiind 
într-o împotrivire adâncă cu lunile ei de boală dureroasă), „ființa 
de lumină” (pe care alţii o aseamănă tot cu „Lisus”), apropierea 
de un fel oarecare de sălaş, aparte, care se află dincolo de un 
oarecare „hotar”. Şi este uimitor faptul că ea a văzut acest soare 
pământesc răsărind deasupra zidurilor de rubine, dacă acesta 
este cu adevărat raiul ... Cum trebuie să pricepem noi această 
experiență? 

Multe experiențe asemănătoare se află în alte cărți noi. O 
scurtă cercetare a lor, ne va ajuta să ne formăm o părere mai 
bună despre ceea ce se află în aceasta. 

Nu de mult, s-a scris o carte, în care s-a făcut o alcătuire a 
morţii „creştine” (mai ales protestante), şi a experienţelor de 
„după moarte” (John Myers, Gl/asuri de Ja capătul veșniciei, 
Spire Books, Old Tappan, N. J., 1973). Într-o experienţă 
povestită în această carte, „a murit” o femeie, ea a fost slobozită 
din trup şi a venit într-un loc cu multă lumină, privind printr-o 
„fereastră a cerului”. „Ceea ce am văzut eu acolo, făcea ca toate 
bucuriile pământului să pălească prin lipsa lor de însemnătate. 
M-am repezit să mă alătur mulțimii vesele de copii care cântau 
şi zburdau în livada de meri ... Erau flori înmiresmate şi fructe 
TOŞII, coapte, pe copaci. Pe când stăteam acolo, sorbind acea 

frumuseţe, treptat am început să simt un Duh; un Duh de 
bucurie, pace şi milă. Inima îmi ardea de dorinţa de a mă face o 
parte a acestei frumuseți.” După ce s-a întors în trupul ei, după 
ce fusese „moartă” vreme de cincisprezece minute, „restul acelei 
zile şi în ziua următoare, cealaltă lume era pe departe mult mai 
adevărată pentru mine decât cea în care mă întorsesem” (pag. 
228-231, reprodus după Gurdeposts Magazine, 1963). Această 
experiență a pricinuit o aşa zisă bucurie „duhovnicească” 
asemănătoare cu aceea a D-nei Malz, şi la fel ca aceea, a dat o 
nouă măsură religioasă vieții omului după această experienţă. 
Dar chipul „raiului” care a fost văzut era destul de deosebit. 

Dr. George C. Ritchie, Jr., medic în Virginia, a trecut 
printr-o experiență vie „după moarte”. O scurtă relatare a 
acesteia a fost publicată în Gurdeposts Magazine în 1963, şi o 
versiune mai amplă a fost publicată în cartea cu titlul Întoarcerea 
din ziua de mâine, în colecția Chosen Books. În această relatare, 
după o îndelungată întâmplare în care a fost despărțit de trupul 
său (care fusese socotit mort), tânărul George Ritchie s-a întors 
în camera mică în care se afla întins trupul său, şi numai atunci 
şi-a dat seama că era „mort”. Atunci, o lumină puternică a 
umplut camera, pe care el a socotit-o că este Hristos, „o simţire 
atât de mângâietoare, atât de veselă şi mulțumitoare, că am vrut 
să mă pierd pentru veşnicie în minunea ei.” După ce a văzut 
părți din faptele pe care le săvârşise în viață, ca răspuns la 
întrebarea „Ce ai făcut cu vremea ta pe pământ?”, a avut trei 
vedenii. Primele două păreau să fie ale „unei lumi foarte 
deosebite, care ocupa acelaşi loc” precum acest pământ, dar cu 
multe privelişti pământeşti (străzi, locuri de la ţară, universități, 
biblioteci, laboratoare). „Despre lumea cea de pe urmă am avut 
doar o vedenie scurtă. Acum parcă nu ne mai aflam pe pământ, 
ci foarte departe de el. Şi acolo, tot la o mare depărtare, am 
văzut un oraş - dar un oraş, dacă se poate închipui un asemenea 
lucru, zidit din lumină ... în care străzile, casele, zidurile, păreau 
să răspândească lumină, în vreme ce eu mă mişcam printre ele, 

se aflau fiinţe de o strălucire orbitoare, ca aceea care era lângă 
mine. Asta a fost o vedenie doar de o clipă, pentru că în clipa 
următoare, pereţii cămăruței s-au închis în jurul meu, lumina 
orbitoare s-a stins, şi m-a furat un somn profund.” Înainte de 
aceasta, el nu citise despre viața de după moarte; după această 
experiență, a devenit un creştin activ în cadrul bisericii 
protestante (John Myers, G/asuri de la capătul veşnicier, pag. 
56-61). 

Această experiență uimitoare a avut loc în 1943, şi după 
cum se vede, aceste experienţe nu sunt de loc nemaiîntâlnite, 
dacă luăm în considerare experienţele de „readucere la viaţă” 
din ultimii ani. Pastorul protestant Norman Vincent Peale 
povesteşte câteva experienţe asemănătoare şi le tâlcuieşte astfel: 
„Halucinaţie, vis, vedenie - eu nu cred aşa. Am petrecut prea 
mulți ani stând de vorbă cu oamenii care au ajuns la capătul a 
“ceva” şi au avut o vedenie dincolo, despre care povesteau cu 
toții că era frumuseţe, lumină şi pace, ca să am îndoieli în 
mintea mea” (Norman Vincent Peale, Puterea gândirii pozitive, 
Prentice-Hall, Inc., New York, 1953, pag. 256). G/asuri de la 
capătul veșniciei ia numeroase exemple de vedenii de pe patul 
morții şi de experienţe din preajma morții din trei antologii ale 
sec. al XIX-lea. Cu toate că nici unul dintre aceste exemple nu 
este atât de amănunțit ca mărturiile mai recente, ele aduc o 
dovadă întemeiată că vedenia arătărilor şi priveliştile din alte 
lumi sunt trăiri destul de obişnuite pentru muribunzi. În aceste 
experiențe, cei care se simt creştini, şi sunt pregătiți pentru 
moarte, au simțăminte de pace, bucurie, îngeri, rai, în vreme ce 
necredincioşii (mai ales cei din America veacului al XIX-lea) 
adesea văd draci şi iad. 

Adevărul acestor vedenii fiind stabilit, trebuie acum să ne 
întrebăm: care este firea lor? Este vederea raiului cu adevărat 
atât de obişnuită printre cei care, în vreme ce mor în chipul cel 
mai bun creştinesc pe care îl cunosc ei, sunt totuşi în afara 
Bisericii lui Hristos, Biserica Ortodoxă? 

Socotind firea şi însemnătatea acestui fel de experienţe, vom 
vorbi din nou despre problema „întâlnirii cu alţii”. Să cercetăm 
experiențele muribunzilor necreștini, pentru a vedea dacă sunt 
foarte deosebite de cele ale creştinilor celor lucrători. Dacă 
necreştinii văd de asemenea, în chip obişnuit „raiul” în vreme ce 
mor, sau după „moarte”, atunci noi va trebui să înţelegem 
această experiență ca ceva firesc, care poate să se arate oricui, 
iar nu ca ceva care este numai creştin. Cartea doctorilor Osis şi 
Haraldsson cuprinde mărturii îndestulate în această privință. 

Aceşti cercetători prezintă vreo 75 de cazuri de „vedenii din 
altă lume” printre pacienţii muribunzi. Unii oameni vorbesc 
despre pajişti şi grădini neînchipuit de frumoase; alții văd porți 
deschizându-se către o frumoasă regiune de ţară, sau un oraş. 
Mulţi aud muzică din altă lume. Adesea sunt amestecate 
privelişti destul de pământeşti, aşa cum s-a întâmplat cu femeia 
americană, care a mers spre o grădină frumoasă, într-un taxi, sau 
cu femeia indiancă, care călărea o vacă, în drum spre „cerul” ei 
(La ceasul morţii, pag. 163), sau new york-ezul care a intrat 
într-un câmp verde, cu vegetaţie bogată, sufletul lui fiind plin de 
„dragoste şi fericire” - şi putea vedea clădirile din Manhattan şi 
un parc de distracții în depărtare (David Wheeler, Că/ărorie în 
partea cealaltă, pag. 100-105). 

În studiul Osis-Haraldsson, în chip semnificativ, hinduşii 
văd „raiul” la fel de des ca şi creştinii, şi în vreme ce ultimii îl 
văd adesea pe „lisus” şi „îngeri”, primii văd la fel de des temple 
hinduse şi zei (pag. 177). Încă şi mai semnificativ este faptul că 
adâncirea în religie, mai profundă sau mai de suprafață a 
bolnavilor, pare să nu aibă nici o urmare asupra iscusinţei lor de 
a avea vedenii din altă lume. „Bolnavii foarte credincioşi au 
văzut grădini, porți şi raiul, dar nu mai des decât cei mai puţin 
credincioşi” (pag. 173). Cu adevărat, un membru al partidului 
comunist indian, ateu şi materialist, pe când murea, a fost dus 
într-un „loc frumos, care nu era de pe acest pământ ... A auzit 
muzică şi, de asemenea, în depărtare se auzea o cântare. Când 


63 


şi-a dat seama că este în viaţă, i-a părut rău că a trebuit să 
părăsească acel loc frumos” (pag. 179). Cineva a încercat să-şi ia 
viața, şi în timp ce era pe moarte a povestit: „Sunt în cer. Se află 
atât de multe case în jurul meu, atât de multe străzi cu copaci 
mari, având fructe dulci şi păsărele cântând în copaci” (pag. 
178). Cei mai mulţi dintre cei care au trecut prin asemenea 
experienţe, simt o bucurie nemărginită, pace, linişte, şi primirea 
morții; puțini doresc să se întoarcă la viaţă (pag. 182). 

Aşadar, este limpede că trebuie să fim cu foarte mare băgare 
de seamă în desluşirea „vedeniilor despre rai” care sunt văzute 
de muribunzi şi de oamenii „morţi”. La fel ca mai sus, când 
arătam despre „întâlnirea cu alţii”, în Capitolul II, şi acum 
trebuie să facem o deosebire limpede între vedeniile date prin 
har, adevărate, despre lumea cealaltă, şi experienţa de-a dreptul 
firească care, deşi poate fi deasupra mărginirilor omului, nu este 
câtuşi de puţin duhovnicească şi nu ne spune nimic despre 
adevăratul rai sau iad, potrivit adevăratei învățături creştine. 

Se aşează acum înaintea noastră cea mai însemnată parte a 
cercetării pe care o facem asupra experienţelor de „după moarte” 
şi ale acelora ale muribunzilor: socotirea şi judecarea lor după 
rânduiala adevăratei învățături creştine, şi a experienţei vieții de 
după moarte. Este nevoie de o desluşire limpede a înțelesului şi 
semnificației lor pentru vremurile noastre. Încă şi aşa, este deja 
cu putință aici, să se facă o prețuire mai dinainte a experienței 
„raiului”, istorisită astăzi în chip atât de obişnuit: cele mai 
multe, poate într-adevăr toate aceste experienţe, au puţine 
lucruri care seamănă cu vedenia creştină a raiului. Aceste 
vedenii nu sunt duhovniceşti, ci /umești. Ele sunt atât de repezi, 
atât de uşor dobândite, atât de obişnuite, atât de pământeşti în 
priveliştile lor, că nu poate exista nici o asemănare însemnată a 
lor, cu adevăratele vedenii creştine despre rai (unele vor fi 
povestite mai jos). Chiar şi lucrul cel mai „duhovnicesc” despre 
unele dintre ele - simțirea lui Hristos - lămureşte încă o dată 
despre subțirimea duhovnicească a acelora care trăiesc astfel de 

experiențe, mai mult decât despre orice altceva. În loc să aducă 
slăvire adâncă, frică de Dumnezeu, şi căință, pe care le-a aprins 
în sfinții creştini, adevărata trăire înaintea lui Dumnezeu (dintre 
care întâmplarea Sf. Pavel, avută pe drumul spre Damasc, poate 
fi luată ca pildă - Fapte 9, 3-9), experienţele de astăzi săvârşesc 
ceva cu mult mai asemănător cu „„mângâierea” şi „pacea” 
mişcărilor penticostale şi spiritiste moderne. 

Totuşi, nu se poate pune la îndoială faptul că aceste 
experiențe sunt neobişnuite. Multe dintre ele nu pot fi mărginite 
la simple halucinații, şi par să aibă loc dincolo de hotarele vieții 
pământeşti, aşa cum sunt înțelese în general, într-un sălaş, 
undeva, între viață şi moarte, aşa cum s-ar părea că sunt. 

Care este acest sălaş? Aceasta este întrebarea la care ne 
întoarcem acum. Pentru a răspunde la întrebare, vom lua în 
considerare mai întâi mărturiile creştine adevărate - aşa cum 
face Dr. Moody şi mulţi alți scriitori despre acest subiect - şi 
apoi scrierile ocultiştilor moderni şi ale altora, care pretind că au 
călătorit în acea lume. Acest ultim izvor, dacă este înţeles corect, 
se apropie uimitor de adevărul creştin. 

Să începem cu întrebarea: care este sălaşul, după învățătura 
creştină, în care intră sufletul după moarte? 

CAPITOLUL V 
Sălaşul din văzduh al duhurilor 


ENTRU a înțelege care este sălaşul în care intră sufletul 

după moarte, trebuie să-l socotim întru toată alcătuirea firii 
omeneşti. Va trebui să cunoaştem firea omului înainte de 
căderea lui, schimbările care s-au săvârşit după cădere, şi 
înțelegerea pe care o are omul pentru a intra în legătură cu 
fiinţele cele duhovniceşti. 

Poate că cea mai scurtă expunere despre aceste subiecte, 
trebuie să se afle în aceeaşi carte a Episcopului Ignatie 
Brianceaninov, despre care am mai vorbit, şi în care se găseşte 
învățătura ortodoxă despre îngeri (vol. III al colecţiei). 
Episcopul Ignatie scrie un capitol al cărţii despre „simţirea 
duhurilor” - adică, despre arătările îngereşti şi diavoleşti care se 
arată oamenilor. În cele ce urmează, vom cita acest capitol, care 
prezintă învăţătura ortodoxă, aşternută pe hârtie cu dreptate şi 
întru adevăr, de către unul dintre marii părinți ortodocşi ai 
vremurilor moderne. 


1. Firea cea dintâi a omului 


„Înainte de căderea omului, trupul său era nemuritor, străin 
de neputinţe, străin de urâciune şi de greutăţile de acum, nu 
cunoştea păcatul şi simțirile trupeşti, care acum i se par lui, 
fireşti” (Sf. Macarie cel Mare, Omi/ia 4). Simţirile sale erau fără 
de asemănare, cu mult mai alese, lucrarea lor era fără de 
asemănare mai largă şi în întregime slobodă. Fiind îmbrăcat cu 
un astfel de trup, cu astfel de simţuri, omului i-a stat în putință 
să perceapă duhurile, pe a căror treaptă se afla omul însuşi, prin 

sufletul lui. Omului îi stătea în putință să vorbească cu aceste 
duhuri, să aibă acea vedenie dumnezeiască şi să vorbească cu 
Dumnezeu, lucru care stă în firea duhurilor sfinte. Trupul sfânt 
al omului nu era o piedică pentru aceasta, el nu despărțea omul 
de lumea duhurilor. Îmbrăcat într-un astfel de trup, omul avea 
putinţa de a viețui în rai, în care acum numai sfinților le stă în 
putinţă să sălăşluiască, şi numai cu sufletele lor, iar numai după 
înviere se vor înălța şi trupurile care se vor uni cu sufletele lor. 
În zilele acelea, aceste trupuri vor lăsa în mormânt întinarea pe 
care şi-au luat-o asupră-le după cădere; în zilele acelea se vor 
înduhovnici, şi chiar se vor face duhuri după grăirea Sfântului 
Macarie cel Mare (Onu/ia 6; cap. 13), şi vor arăta în ei înşişi 
aceste însuşiri, care le-au fost date la zidirea lor.” În zilele 
acelea, oamenii vor intra din nou în rândul duhurilor sfinte şi se 
vor afla în legătură deschisă cu ele. Putem vedea chipul trupului, 
care va fi deodată atât trup, cât şi duh, în trupul Domnului nostru 
lisus Hristos după înălțarea Lui. 


2. Căderea omului 


„Prin cădere, atât sufletul, cât şi trupul omului s-au 
schimbat. În înţeles mărginit, căderea era de asemenea o moarte 
pentru ei. Ceea ce vedem şi numim moarte este, într-un înțeles 
mai profund, numai despărțirea sufletului de trup, amândouă 
fuseseră deja mai înainte osândite la moarte, prin moarte 
veşnică! Neputinţele trupului nostru, înrobirea lui față de 
lucrarea potrivnică a feluritelor materii din lumea materială, 
starea lui de învârtoşare, alcătuiesc urmările căderii. Din pricina 
căderii, trupul nostru a intrat în acelaşi rând cu trupurile 
animalelor; el are o viață care este asemenea firii lui căzute. 
Trupul slujeşte sufletului ca închisoare şi mormânt. 


5 Există o deosebire între subţirimea trupului omului din rai, dinainte de căderea sa, şi 
trupul său din rai după înviere. Vezi Omilia 45, cap. 5, a Sf. Simeon Noul Teolog, în 
Cuvântul ortodox [7he Orthodox Word], nr. 76 şi Păcatul lui Adam, St. Herman 
Monastery Press, 1979. 

Aceste cuvinte pe care le-am folosit noi sunt tari. Dar chiar 
şi aşa, ele nu arată în chip potrivit pogorârea trupului nostru din 
înălțimea stării duhovniceşti la starea trupească. Omul trebuie să 
se curăţească prin pocăință adâncă, omul trebuie să simtă cel 
puţin până la o anumită treaptă libertatea şi înălțimea stării 
duhovniceşti pentru a dobândi o înţelegere a stării de stricăciune 
a trupului nostru, condiția morții lui pricinuită de înstrăinarea de 
Dumnezeu. 

În această stare de moarte, din pricina învârtoşării prea mari, 
simţurile trupeşti sunt neputincioase de a intra în legătură cu 
duhurile, oamenii nu le văd, nu le aud, nu le simt. Astfel, 
securea tocită nu se mai poate folosi potrivit menirii sale. 
Duhurile sfinte ocolesc legătura cu oamenii care nu se 
învrednicesc de o asemenea legătură; în vreme ce duhurile 
căzute, care ne-au tras în căderea lor, s-au amestecat cu noi şi, 
fiindcă ne prind în strânsoare cu mai multă lesniciune, se 
străduiesc să se facă nevăzute pentru noi, atât ele însele, cât şi 
legăturile lor. Şi atunci când ele se descoperă, o fac pentru a-şi 
întări stăpânirea asupra noastră. 

Noi toți cei care suntem robi ai păcatului, trebuie să 
pricepem că legătura cu sfinții îngeri este nefirească pentru noi, 
din pricina înstrăinării noastre de ei, prin cădere; pentru aceeaşi 
pricină este firească pentru noi legătura cu duhurile căzute, pe a 
căror treaptă ne aşezăm cu sufletul nostru; căci duhurile care se 
arată prin simţuri oamenilor care se află într-o stare de păcat şi 
cădere, sunt draci şi nici pe departe nu sunt sfinți îngeri. 
"Sufletul întinat”, zice Sf. Isaac Sirul, "nu intră în sălaş curat şi 
nu se aşează laolaltă cu duhurile sfinte” (Omilia 74). Sfinți 
îngeri se arată numai oamenilor sfinți care au refăcut legătura cu 
Dumnezeu şi cu îngerii Lui, printr-o viaţă sfântă.€ 


3. Legătura cu duhurile căzute 


Ga i i i Dat aa = 
În cazuri rare, pentru oarecare scopuri ale lui Dumnezeu, sfinţii îngeri se arată 
oamenilor păcătoşi şi chiar animalelor, aşa cum observă mai jos, Episcopul Ignatie. 

„Deşi în arătările lor înaintea oamenilor, dracii îşi iau de 
obicei înfăţişare de îngeri de lumină pentru a amăgi mai uşor, 
deşi ci se străduiesc uneori să lămurească oamenii că sunt 
suflete omeneşti şi nu draci (acest chip de înşelare de acum, 
reprezintă o oarecare modă printre draci, din pricina unei 
aplecări oarecare a oamenilor din zilele noastre, de a crede în 
aceasta), chiar dacă ei prevăd uneori viitorul; şi chiar dacă 
descoperă taine - chiar şi aşa, oamenii nu trebuie să creadă în ei 
cu nici un chip. Ei amestecă adevărul cu minciuna; adevărul este 
folosit numai atunci când au nevoie de o înşelare mai prielnică. 
Satan se schimbă într-un înger de lumină, și Slujitorii lui în 
slujitori ai dreptății, a spus Sf. Apostol Pavel” (II Cor. 11, 14- 
15) (Episcopul Ignatie, Opere complete, vol. III, pag. 7-9). 

„Toţi oamenii trebuie să ne ținem departe de aceste duhuri şi 
pentru nici o pricină să nu avem încredere, atunci când ele se 
ivesc prin simţiri, nici să nu începem să vorbim cu ele, nici să nu 
le dăm vreun fel de atenţie, să cunoaştem că arătarea lor este cea 
mai mare şi mai primejdioasă ispită. Când vine o astfel de ispită, 
omul trebuie să-şi îndrepte mintea şi inima către Dumnezeu, cu 
o rugăciune pentru milă şi pentru scăparea de ispită. Dorinţa de 
a vedea duhuri, iscodirea de a descoperi ceva despre ele şi de la 
ele, este un semn al celei mai mari nebunii, şi este necunoaşterea 
totală a tradiţiilor Bisericii Ortodoxe cu privire la morală şi la 
viața lucrătoare. Cunoaşterea duhurilor se dobândeşte în chip 
mai deosebit decât chipul în care socoteşte cel care trece printr-o 
asemenea împrejurare şi este lipsit de experiență şi este plin de 
uşurătate. Vorbirea deschisă cu duhurile este cea mai mare 
nenorocire pentru cei lipsiți de experiență, sau le slujeşte ca 
pricină pentru cele mai mari nenorociri. 

Scriitorul de insuflare dumnezeiască a cărţii Facerea, spune 
că după căderea celor dintâi oameni, Dumnezeu, în rostirea 
osândei asupra lor, înainte de izgonirea lor din rai, a făcut pentru 
er haine de piele şi 1-a îmbrăcat cu ele ((Facerea 3, 21). Hainele 
de piele, aşa cum desluşesc Sfinții Părinţi, (Sf. loan Damaschin, 

Arătarea cea adevărată a credintei ortodoxe, Cartea 3, cap. 1), 
semnifică trupul omului de pe treapta de jos care, la cădere, s-a 
făcut stricăcios; el şi-a pierdut subțirimea şi firea duhovnicească 
şi a primit starea învârtoşată de acum. Deşi pricina cea dintâi 
pentru această schimbare a fost căderea, totuşi schimbarea s-a 
făcut sub înrâurirea Ziditorului Atotputernic, în mila Lui de 
negrăit pentru noi, şi pentru marele bine al nostru. Printre 
celelalte urmări de folos pentru noi, care vin din starea în care se 
află trupul nostru acum, ar trebui să arătăm una: prin 
învârtoşarea trupului nostru ne-am făcut neputincioşi să simțim 
duhurile, în al căror sălaş am căzut ... Înţelepciunea şi bunătatea 
lui Dumnezeu a aşezat o piedică între oamenii izgoniți din rai pe 
pământ şi duhurile care fuseseră izgonite pe pământ din cer; 
această piedică este materialitatea grosolană a trupului omenesc. 
Astfel lucrează ocârmuitorii pământeşti care îi despart pe 
făcătorii de rele, de lume, prin zidul unei închisori, ca nu cumva 
ei să pricinuiască rău acestor oameni, după propria lor dorire şi 
să strice şi alți oameni (Sf. loan Casian, Convorbirea 8, cap. 12). 
Duhurile căzute lucrează asupra oamenilor, aducându-le gânduri 
şi simțiri pline de păcat; dar foarte puţini oameni ajung să vadă 
duhurile” (Episcopul Ignatie, op. cit. pag. 11-12). 

„Sufletul, îmbrăcat în trup, împrejmuit şi despărțit prin 
acesta de lumea duhurilor, cunoaşte cu încetul, şi dobândeşte 
dreapta judecată de a deosebi binele de rău, prin cercetarea legii 
lui Dumnezeu, sau, ceea ce este acelaşi lucru, prin cercetarea 
creştinismului (Evrei 5, 14). Atunci îi este îngăduită vederea 
duhovnicească a duhurilor, şi dacă aceasta se face după 
rânduiala lui Dumnezeu, care îl călăuzeşte, de acum încolo, 
amăgirea şi înşelarea sunt cu mult mai puţin primejdioase, 
aducând ca folos experienţa şi cunoaşterea. 

La despărțirea sufletului de trup prin moartea cea văzută, 
intrăm din nou în rândul şi în lumea duhurilor. De aici, este 
limpede că pentru o intrare potrivită în lumea duhurilor, este 
foarte trebuincioasă buna cunoaştere a legii lui Dumnezeu, la 

vremea cea bine socotită, că tocmai pentru această cunoaştere EI 
a hotărât o vreme oarecare pentru fiecare om în parte, pentru 
pelerinajul său pe pământ. Acest pelerinaj se numeşte viață 
pământească.” 


4. Deschiderea simţurilor 


„Oamenii capătă putinţa de a vedea duhurile printr-o 
subțiere a simţurilor, care se săvârşeşte în chip nevăzut şi 
nedesluşit pentru om. El numai observă că deodată a început să 
vadă ceea ce înainte de aceasta nu vedea, şi ceea ce alţii nu văd; 
şi începe să audă ceea ce înainte de aceasta nu auzea. Pentru cei 
care cunosc o astfel de subțiere a simţurilor în lăuntrul lor, este 
foarte simplu şi firesc, chiar dacă acesta este un lucru de 
nepriceput pentru ei şi pentru alții. Pentru cei care nu au 
cunoscut o astfel de subţiere, este uimitor şi de nepriceput. În 
acelaşi chip, este cunoscut tuturor că oamenii se pot cufunda în 
somn; dar ce fel de fenomen este somnul, şi în ce chip, nevăzut 
nouă, trecem de la starea de veghe la starea de somn, şi la 
uitarea de sine - aceasta rămâne o taină pentru noi. 

Subțierea simţurilor prin care omul intră în legătură cu 
fiinţele din lumea nevăzută este numită în Sfânta Scriptură 
deschiderea simţurilor. Scriptura spune: Atunci a deschis 
Domnul Ochii lui Valaam Și acesta a văzut pe îngerul Domnului, 
care stătea în mijlocul drumului cu sabia ridicată în mână 
(Numerii 22, 31). Fiind împresurat de potrivnici, proorocul 
Elisei, pentru a-l linişti pe slujitorul său cel înfricoşat, s-a rugat 
și a zis: „Doamne, deschide-i ochii să vadă!” Și a deschis 
Domnul ochii Slujitorului şi acesta a văzut că tot muntele era 
plin de cai şi de care de foc împrejurul lui Elisei (IV Regi 6, 
17)” (vezi şi Luca 24, 16-31). 

„În locurile citate din Sfânta Scriptură, se vede limpede că 
mădularele trupului slujesc drept uşi şi porți spre cămara 
lăuntrică în care sălăşluieşte sufletul, şi că aceste porţi sunt 
deschise şi închise la porunca lui Dumnezeu. În chipul cel mai 

înțelept şi milostiv, aceste porți rămân mereu închise în oamenii 
căzuţi, ca nu cumva vrăjmaşii noştri juruiţi, duhurile căzute, să 
se năpustească asupra noastră şi să ne ducă la pierzare. Această 
măsură este cu mult mai însemnată prin aceea că noi, după 
cădere, ne aflăm în sălaşul duhurilor căzute, împresuraţi de 
acestea, înrobiți de ele. Fiind cu totul neputincioase de a intra în 
lăuntrul nostru, ele ni se fac cunoscute din afară, pricinuind 
felurite gânduri şi închipuiri spurcate, şi prin aceasta aprinzând 
sufletul neştiutor la vorbirea cu ele. Omului nu-i este îngăduit să 
pună oprelişte purtării de grijă a lui Dumnezeu şi prin mijloacele 
sale proprii (prin îngăduirea lui Dumnezeu, iar nu prin voia Lui), 
să-şi deschidă simţurile şi să intre în legătură văzută cu duhurile. 
Dar tocmai aşa se întâmplă. Este limpede că, prin propriile sale 
mijloace, omul poate să intre în legătură numai cu duhurile cele 
căzute. Nu este obişnuit sfinților îngeri să ia parte la ceva ce nu 
este după voia lui Dumnezeu, ceva ce nu-l este bine plăcut lui 
Dumnezeu ... 

Ce-i atrage pe oameni să intre în legătură deschisă cu 
duhurile? Oamenii care au o minte luminată şi nu cunosc 
creştinismul în lucrare, sunt atraşi din iscodire, din neştiință, din 
necredință, fără a pricepe că intrând într-o astfel de legătură, îşi 
pot pricinui lor înşişi cel mai mare rău” (pag. 13-14). 

„Socotirea că, cunoaşterea duhurilor cu ajutorul simţurilor 
are ceva de o aleasă însemnătate este greşită. Aflarea duhurilor 
numai cu simțurile, fără cunoaşterea cea duhovnicească, nu 
aduce înțelegerea cea dreaptă a duhurilor;, ea aduce numai o 
înțelegere a lor pe din afară. Aflarea cu simţurile poate plăsmui 
cu mare lesniciune socotinţele cele mai greşite, şi cu adevărat, 
cel mai adesea, aceasta se întâmplă celor fără experienţă şi celor 
stricaţi de slava deşartă şi de mărirea de sine. Cunoaşterea 
duhovnicească a duhurilor se dobândeşte numai de către 
creştinii adevăraţi, în vreme ce oamenilor care duc cea mai 
desfrânată viaţă, le stă în putință să le cunoască cu simţurile ... 
Sunt puţini oameni cărora le stă în putință aceasta prin alcătuirea 

lor firească,” şi duhurile se arată înaintea puţinor oameni într-o 
împrejurare oarecare din viaţa lor. În ultimele două împrejurări, 
omul nu este de osândit, dar el trebuie să se ostenească din toate 
puterile ca să iasă din această stare, care este foarte 
primejdioasă. În vremurile noastre, mulţi oameni cutează a intra 
în legătură cu duhurile căzute prin mijlocirea magnetismului 
(spiritismului), în care vin de obicei duhurile căzute în chipul 
îngerilor de lumină, şi amăgesc şi înşeală cu ajutorul feluritelor 
poveşti neobişnuite, amestecând adevărul cu minciuna. Acestea 
pricinuiesc pururea mare tulburare sufletului şi chiar minţii” 
(pag. 19). 

„Oamenii care văd duhuri, chiar sfinți îngeri, prin mijlocirea 
simţurilor, nu ar trebui să-şi facă nici un fel de închipuiri despre 
ei înşişi: numai singură această simţire, nu este mărturie, oricare 
ar fi vrednicia celor care simt, pentru că nu numai oamenii 
stricăcioşi sunt în stare de aceasta, ci chiar şi animalele fără de 
judecată (Numerii 22, 23)” (pag. 21). 


5. Primejdia legăturii cu duhurile 


„Oamenilor care nu au cunoaşterea cea duhovnicească, 
vederea duhurilor cu ochii cei trupeşti le aduce pururea 
stricăciune, uneori mai mare, alteori mai mică. Aici, pe pământ, 
chipurile adevărului sunt amestecate cu chipuri ale minciunii 
(Sf. Isaac Sirul, Omu/ra 2 ), tot aşa cum într-o ţară binele este 
amestecat cu răul la un loc, tot aşa cum se întâmplă pe tărâmul 
alunecării îngerilor căzuţi şi al oamenilor căzuţi” (pag. 23). 

„Omul care află duhurile cu simțurile poate fi înşelat cu 
lesniciune către a lui stricăciune şi pierzare. Dacă, în simţirea 
duhurilor, omul arată că are încredere în ele şi că nu le cunoaşte, 
acela va fi înşelat fără greş, va fi atras negreşit, acela va fi 
negreşit pecetluit cu pecetea înşelării, care nu este de priceput 
pentru cel gol de haina cunoaşterii, acela va fi pecetluit cu 
pecetea stricăciunii înfricoşătoare a duhului său; şi mai mult 


? Adică printr-o meşteşugire care poate fi moştenită. 

decât atât, putinţa îndreptării şi a mântuirii este adesea pierdută. 
Aceasta s-a întâmplat cu mulți, foarte mulți. S-a întâmplat nu 
numai cu păgânii, ai căror preoți erau de cele mai multe ori în 
legătură nemijlocită cu dracii; s-a mai întâmplat nu numai cu 
mulți creştini care nu cunosc tainele creştinismului şi din vreo 
pricină sau alta au intrat în legătură cu duhurile; s-a întâmplat cu 
mulți ostenitori şi călugări care au aflat duhurile cu simţurile, 
fără să fi dobândit cunoaşterea duhovnicească a lor. 

Intrarea dreaptă, după lege, în lumea duhurilor, este 
îngăduită numai de învăţătura şi lucrarea nevoinţei creştine. 
Toate celelalte mijloace sunt în afara legii şi oamenii trebuie să 
se lepede de ele căci sunt netrebnice şi primejdioase. Numai 
Dumnezeu este Cel Care îl duce pe ostaşul cel adevărat al lui 
Hristos, la cunoaşterea duhurilor. Când Dumnezeu călăuzeşte, 
nălucirile adevărului, în care se ascunde minciuna, se despart de 
adevăr; atunci i se dă ostenitorului, înainte de toate, cunoaşterea 
cea duhovnicească a duhurilor, descoperindu-i-se în amănunt şi 
cu hotărâre, însuşirile acestor duhuri. Numai după aceasta, unor 
sihaştri oarecare, li se îngăduie cunoaşterea duhurilor cu ajutorul 
simţurilor, prin care se întregeşte cunoaşterea lor primită prin 
duh” (pag. 24). 


6. Câteva sfaturi practice 


Din cuvântarea Sfântului Antonie, care se află în Viaţa sa 
scrisă de Sf. Atanasie (despre care s-a pomenit deja mai sus, ca 
izvor de căpetenie al cunoaşterii noastre despre lucrarea 
dracilor), Episcopul Ignatie primeşte sfaturi lucrătoare pentru 
ostenitorii creştini, despre cum să se socotească aceştia pentru 
cunoaşterea duhurilor cu ajutorul simțurilor, dacă s-ar întâmpla 
ca acelea să i se arate vreunuia. Acest lucru este de cea mai mare 
însemnătate pentru toţi cei care doresc să ducă o viaţă 
duhovnicească cu adevărat creştină în zilele noastre, când 
(pentru pricinile pe care vom încerca să le lămurim mai Jos) 
aflarea duhurilor cu ajutorul simţurilor a ajuns să fie cu mult mai 

obişnuită decât până acum. Sf. Antonie ne învaţă: 

„Trebuie să cunoaşteţi următoarele pentru ocrotirea voastră. 
Când se arată oarecare chip de vedenie, nu vă înfricoşaţi. Ci, 
oricare chip de vedenie s-ar arăta, mai înainte de toate întrebaţi 
bărbăteşte: “Cine eşti şi de unde vii?” Dacă este o lucrare a 
sfinților, ei vă vor aduce pace şi vor schimba frica voastră întru 
bucurie. Dar dacă este o arătare drăcească, când află hotărâre în 
sufletul vostru, acela îndată se va cutremura, căci întrebarea 
slujeşte ca semn al sufletului celui întărit. Punând o întrebare ca 
aceasta, Iosua, fiul lui Navi, s-a lămurit de adevăr (Iosua 5, 13), 
şi potrivnicul nu s-a ascuns de Daniel (Daniel 10, 20)” 
(Episcopul Ignatie op. cit. pag. 43-44; Vaza Sf Antonie, ediția 
englezească a colecției Eastern Orthodox Books, pag. 29). 

După ce povesteşte despre chipul în care, chiar şi Sf. 
Simeon Stâlpnicul a fost oarecând aproape biruit de către un 
oarecare drac, care i s-a arătat lui în chip de înger, într-un car de 
foc (Vieţile sfinților, 1 septembrie), Episcopul Ignatie îi 
atenționează pe creştinii ortodocşi de astăzi: „Dacă sfinţii s-au 
aflat într-o primejdie ca aceea, de a fi înşelați de duhurile cele 
rele, această primejdie este şi mai înfricoşătoare pentru noi. 
Dacă sfinții nu-i cunosc întotdeauna pe draci, care li s-au arătat 
lor în chipul sfinților şi al lui Hristos, cum este cu putință să 
socotim că noi îi vom cunoaşte fără să ne înşelăm? Singurul 
mijloc de scăpare din faţa acestor duhuri este să alungăm cu 
desăvârşire aflarea lor şi vorbirea cu ele, dându-ne seama că noi 
suntem nepotriviți pentru asemnea vedere şi vorbire. 

Învăţătorii sfinţi ai războiului duhovnicesc ... poruncesc 
ostenitorilor cucernici să nu se încreadă în nici un fel de chip ori 
vedenie dacă s-ar arăta pe neaşteptate, nici să nu se pornească a 
vorbi cu duhurile acelea, nici să nu le dea nici un fel de atenţie. 
Ei poruncesc că în vremea unor asemenea arătări, omul trebuie 
să se păzească însemnându-se cu semnul crucii, să închidă ochii, 
şi cu conştiinţa neclintită a unuia ce este nevrednic şi nepotrivit 
de a vedea duhuri sfinte, să-L roage stăruitor pe Dumnezeu să ne 


75 


ocrotească pe noi de toate cursele şi înşelările care sunt pornite 
cu vicleșug asupra oamenilor de către duhurile cele rele” (pag. 
45-46). 

Mai mult, Episcopul Ignatie îl citează pe Sf. Grigorie 
Sinaitul: „Cu nici un chip să nu primiţi în lăuntrul ori în afara 
voastră, dacă vedeţi ceva cu ochii ori cu mintea, fie că este chip 
al lui Hristos sau al vreunui înger, sau sfânt, sau dacă s-ar 
plăsmui ori înfățişa în minte vreo lumină prin lucrarea 
închipuirii. Căci prin fire îi este prea obişnuit minţii să se lase în 
voia închipuirilor, şi cu uşurinţă alcătuieşte chipurile pe care le 
doreşte. Acest lucru este obişnuit celor ce nu-şi poartă de grijă 
cu dreptate, şi prin aceasta ei singuri se păgubesc” (pag. 47-49). 


Concluzii 


În concluzie, Episcopul Ignatie ne învaţă: „Singura intrare 
dreaptă în lumea duhurilor este învăţătura creştină şi punerea 
întru lucrare a nevoinţei creştine. Singura cunoaştere dreaptă a 
duhurilor este urcușul duhovnicesc şi desăvârşirea creștină” 
(pag. 53). 

Când vine vremea rânduită de Unul Dumnezeu şi care 
numai de EI este ştiută, vom intra fără greş în lumea duhurilor. 
Vremea aceea nu este departe de fiecare dintre noi. Fie ca 
Atotbunul Dumnezeu să ne îngăduiască să ne petrecem viața 
pământească în asemenea chip, ca de-a lungul zilelor vieții 
noastre să avem oprită legătura cu duhurile cele căzute şi să 
putem intra în legătură cu duhurile cele sfinte, aşa încât, pe 
această temelie, când vom ieşi din trup, să ne putem număra în 
rândul duhurilor celor sfinte, iar nu al celor căzute!” (pag. 67). 

Învățătura Episcopului Ignatie Brianceaninov, scrisă cu 
peste o sută de ani în urmă, ar fi putut foarte bine să fie scrisă şi 
astăzi, prezentând cu atâta limpezime ispitele duhovniceşti ale 
vremurilor noastre, când „porţile simţirii” (pentru a folosi 
expresia popularizată de către un lucrător în acest domeniu, 
Aldous Huxley) au fost deschise în oameni, într-o măsură 

nevisată în vremea Episcopului Ignatie. 

Aceste cuvinte nu mai au nevoie de nici un comentariu. 
Cititorul cu bun simţ, poate că deja a început să le pună întru 
lucrare în experienţele de „după moarte” pe care le-am înfăţişat 
în aceste pagini şi aşa a început să-şi dea seama de primejdia 
îngrozitoare a acestor experienţe pentru sufletul omului. Cine 
cunoaşte această învățătură ortodoxă nu poate decât să 
socotească cu uimire şi înfricoşare uşurătatea cu care „creștinii” 
de astăzi se încred în vedenii şi arătări, care ajung acum să fie 
atât de obişnuite. Pricina acestei necunoaşteri este limpede: 
romano-catolicismul şi protestantismul, desprinse de veacuri de 
învăţătura ortodoxă şi de rânduiala vieţii duhovniceşti, au 
pierdut toată iscusința pentru dreapta socoteală limpede asupra 
duhurilor. Însuşirea creştină neabătută, de neîncredere în 
gândurile şi simţirile cele „bune”, li s-a făcut lor cu totul străină. 
Ca urmare, experienţele „spirituale” şi arătările duhurilor sunt 
poate mai obişnuite astăzi decât în oricare altă vreme a 
veacurilor creştine şi omenirea lesne-încrezătoare este pregătită 
să primească teoria „new age” a minunilor spirituale, sau o 
„nouă pogorâre a Duhului Sfânt”, pentru a lămuri acest fapt. 
Omenirea s-a împuţinat atât de mult duhovniceşte, socotindu-se 
„creştină” chiar în vreme ce se pregăteşte pentru veacul 
„minunilor” drăceşti, care reprezintă un semn al vremurilor de 
pe urmă (Apocalipsa 16, 14). 

Trebuie să adăugăm că înşişi creştinii ortodocşi, în vreme ce 
se află teoretic întru cunoaşterea adevăratei învățături creştine, 
arareori sunt conştienţi de aceasta, şi adesea sunt înşelați cu 
aceeaşi uşurinţă ca şi ne-ortodocşii. Este vremea ca această 
învățătură să fie dobândită din nou de către aceia care au acest 
drept al întâilor născuţi! 

Cei care istorisesc acum experienţele lor de „după moarte”, 
se vădesc a fi la fel de încrezători în experienţele lor, ca oricare 
alţii care s-au rătăcit în trecut. În toată literatura contemporană 
despre acest subiect, sunt foarte puține situaţii în care o persoană 

socoteşte cu dreaptă judecată, că cel puţin o parte a experienței 
ar putea să vină de la diavol. De bună seamă, cititorul ortodox 
îşi va pune această întrebare şi va încerca să priceapă aceste 
experiențe în lumina învățăturii duhovniceşti a părinților şi a 
sfinților ortodocşi. 

Acum trebuie să mergem mai departe şi să vedem ce anume 
se întâmplă cu sufletul, după învățătura ortodoxă, când acesta 
părăseşte trupul la moarte şi intră în lumea duhurilor. 

CAPITOLUL VI 
Vămile văzduhului 


OCUL în care sălăşluiesc dracii în această lume căzută, şi 

locul în care sufletele de curând plecate ale oamenilor îi 
întâlnesc pe aceştia, este aeru/. Episcopul Ignatie descrie acest 
loc, care trebuie lămurit limpede, pentru a se înţelege corect 
experienţele care au loc „după moarte” în zilele noastre. 

„Cuvântul lui Dumnezeu, împreună lucrător cu Duhul, ne 
descoperă prin vasele Sale cele alese, că locul dintre cer şi 
pământ, întreaga întindere azurie a văzduhului, care ni se face 
nouă văzută sub ceruri, slujeşte drept sălaş pentru îngerii căzuți, 
care au fost izgoniți din cer .... Sf. Apostol Pavel îi numeşte pe 
îngerii cei căzuți duhurile răutății, care sunt în văzduhuri 
(Efeseni 6, 12), şi pe căpetenia lor o numeşte stăpânitorul puterii 
văzduhului (Bfeseni 2, 2). Îngerii căzuţi sunt răspândiţi în 
mulțime mare în văzduhul pe care îl vedem deasupra noastră. Ei 
tulbură pururea toate lumea şi pe fiecare om în parte. Pentru 
fiecare faptă rea, ori ucidere, ei s-au făcut ațâțători şi împreună 
lucrători cu făptaşul. Ei îi apleacă pe oameni spre păcat, şi îi 
învaţă cum să-l săvârşească în toate chipurile cu putinţă. Sf. 
Apostol Petru zice: Potrivnicul vostru, diavolul, umblă, răcnind 
ca un leu, căutând pe cine să înghită (| Petru 5, 8), atât în timpul 
vieții noastre pământeşti, cât şi după ieşirea sufletului din trup. 
Când sufletul unui creştin lasă sălaşul său pământesc, şi porneşte 
urcuşul prin văzduh, către sălaşul lui din cer, dracii îl opresc, 
ostenindu-se să afle în acela vreo asemuire de vreun chip cu ei, 
cu păcoşenia lor, cu căderea lor, şi să-l tragă în Jos către iad, care 
este gătit diavolului şi îngerilor lui (Mat. 25, 41). Ei lucrează în 

chipul acesta prin dreptul pe care l-au dobândit” (Episcopul 
Ignatie, Opere complete, vol. III, pag. 132-133). 

După căderea lui Adam, continuă episcopul Ignatie, când 
raiul a fost închis pentru om şi un heruvim cu sabie de foc a fost 
pus să-l păzească (Facerea 3, 24), mai-marele îngerilor căzuţi, 
satana, dimpreună cu hoardele de duhuri stăpânite de el, "s-a 
sălăşluit în locul dintre pământ şi rai, şi din ceasul acela şi până 
la jertfa mântuitoare şi moartea de viață dătătoare a lui Hristos, 
acela nu a îngăduit nici măcar unui singur suflet, după ieşirea lui 
din trup, să treacă pe calea aceea. Porţile raiului au fost închise 
oamenilor. Atât cei drepți cât şi cei păcătoşi coborau în iad 
(după moarte). Porțile veşniciei şi calea de netrecut erau 
deschise (numai) pentru Domnul nostru Iisus Hristos” (pag. 134- 
135). După răscumpărarea noastră de către lisus Hristos, „toți 
cei care L-au prigonit pe față pe Mântuitorul au primit 
moştenirea lui satan: după ieşirea din trup, sufletele lor coboară 
drept în iad. Iar creştinii care sunt aplecaţi spre păcat sunt la fel 
de nevrednici ca să fie ridicaţi de la viața pământească la slăvita 
veşnicie. Dreptatea cere ca aceste aplecări spre păcat, aceste 
vinderi ale Mântuitorului să fie cântărite. Sunt de trebuință 
dreapta socoteală şi dreapta judecată pentru cunoaşterea măsurii 
aplecării spre păcat a sufletului creştinului, pentru a hotărî ce 
covârşeşte în el - viața veşnică ori moartea veşnică. Dreapta 
judecată a lui Dumnezeu aşteaptă sufletul fiecărui creştin după 
ieşirea lui din trup, după cum a spus Sf. Apostol Pavel: $i 
precum este rânduit oamenilor, O dată să moară, 1ar după aceea 
să fie judecata (Evrei 9, 27). 

Pentru cercetarea sufletelor care străbat văzduhul, puterile 
întunericului au statornicit locuri anume de judecată şi păzitori 
într-o aleasă rânduială. În sălaşurile de sub rai, de la pământ 
până la cer, stau pururea de pază legiuni de duhuri căzute. 
Fiecare sălaş având cunoscători ai vreunui oarecare chip al 
păcatului, caută cu multă grijă păcatul acela în sufletul care 
ajunge în acel loc. Străjile dracilor văzduhului şi sălaşurile de 

judecată sunt numite în scrierile patristice văms, iar duhurile 
care slujesc în acelea sunt numiţi vameșr” (vol. III, pag 136). 


1. Cum să înțelegem vămile 


Poate că nici un chip al eshatologiei ortodoxe nu a fost atât 
de greşit înţeles ca acest fenomen al vămilor văzduhului. Mulţi 
absolvenți ai seminariilor ortodoxe moderne de astăzi sunt 
aplecaţi să ignore această realitate, ca pe vreo „adăugire mai 
târzie” la învăţătura ortodoxă, sau ca pe vreun tărâm „închipuit”, 
fără temelie în textele scripturistice, ori patristice, ori în 
realitatea duhovnicească. Astfel de studenţi sunt victimele unei 
educații raționaliste, căreia îi lipseşte înţelegerea subtilităților 
despre lumea de dincolo, descrise adesea în scrierile 
scripturistice şi patristice. Întărirea prea raţionalistă a înţelesului 
„neabătut” al textelor şi socotirea „realistă”, sau în sens lumesc, 
a întâmplărilor înfăţişate în Scriptură şi în Vieţile sfinților au dus 
la amestecarea şi chiar la pierderea completă a înţelesurilor şi a 
experienţelor duhovniceşti care sunt adesea de cea mai mare 
însemnătate în izvoarele ortodoxe. De aceea, episcopul Ignatie - 
care, pe de o parte a fost un intelectual modern „de mare 
subțirime”, iar pe de altă parte un fiu simplu şi adevărat al 
Bisericii - poate sluji cu dreptate ca punte pe care intelectualii 
ortodocşi de astăzi şi-ar putea afla calea înapoi, către adevărata 
predanie a ortodoxiei. 

Înainte de a continua prezentarea învățăturii episcopului 
Ignatie, să luăm aminte la atenționările a doi cugetători 
ortodocşi, unul modern iar altul din vechime, pentru cei care 
pornesc la cercetarea adevărului lumii celeilalte. 

În sec. al XIX-lea, Mitropolitul Macarie al Moscovei, în 
cuvântul său despre starea sufletelor după moarte, scrie: 
„Trebuie să luăm aminte că, aşa cum în general în înfăţişarea 
lucrurilor lumii spirituale, pentru noi cei care suntem îmbrăcați 
în trup, sunt de neocolit unele caracteristici care sunt mai mult 

sau mai puţin antropomorfice şi legate de simţuri - tot aşa, în 
chip deosebit, aceste însuşiri sunt aplicabile şi în învăţătura 
despre vămile prin care trece sufletul omului după ieşirea din 
trup. Şi de aceea omul trebuie să-şi aducă aminte cu hotărâre ce 
l-a învăţat îngerul pe Sf. Macarie al Alexandriei, când acesta 
începuse să-i povestească despre vămi: "Socoteşte lucrurile 
pământeşti de aici ca pe cea mai împuţinată arătare a lucrurilor 
celor cereşti.” Nu trebuie să înţelegem vămile în vreun chip 
material, ori să le cunoaştem prin simţuri, ci - pe cât ne stă nouă 
în putinţă - în sens duhovnicesc şi fără amănunte care, la feluriți 
autori şi la felurite relatări ale Bisericii însăşi, sunt înfăţişate în 
chipuri diferite, deşi înțelesul vămilor este neschimbat, în esența 
ei 

Unele exemple cu astfel de amănunte care nu trebuie 
socotite în chip „material şi prin simţuri”, sunt date de către Sf. 
Grigorie Dialogul în cartea a patra a Dia/ogurilor sale care, 
înfăţişează mai ales problema vieții după moarte. 

Astfel, istorisind vedenia de după moarte a unui oarecare 
Reparatus, care a văzut un preot păcătos ce ardea în vârful unui 
rug uriaş, Sf. Grigorie spune: „Rugul de lemn pe care l-a văzut 
Reparatus nu înseamnă că lemnul arde în iad. Asta s-a întâmplat, 
mai degrabă, ca să-i arate aceluia chipul viu al flăcărilor iadului, 
astfel încât, povestind oamenilor, să capete frică de focul cel 
veşnic prin asemănarea cu focul cel material cunoscut de ei” 
(Dialoguri, IV, 32, pag. 229-230). 

Şi iarăşi, după ce Sf. Grigorie povesteşte cum un om a fost 
trimis înapoi după moarte din pricina unei „greşeli” - altcineva 
cu acelaşi nume fiind de fapt cel care fusese chemat din viață 
(asemenea cazuri sunt cunoscute şi în experiențele de „după 
moarte” de astăzi) - adaugă Sf. Grigorie, „Oricând se întâmplă 
aceasta, dreapta socotință va arăta că nu a fost o greşeală, ci o 
atenţionare. În marea Sa milostivire, Bunul Dumnezeu îngăduie 


3 Mitropolitul Macarie al Moscovei, Teologie dogmatică ortodoxă (în lb. rusă), St. 
Petersburg, 1883, vol. 2, pag. 538. 

unor suflete să se întoarcă în trupurile lor îndată după moarte, 
astfel încât priveliştea iadului să-i înveţe în cele din urmă să se 
înfricoşeze de pedepsele veşnice. Numai cuvintele singure nu 
i-ar putea face să creadă în ele” (Dra/oguri, IV, 37, pag. 237). 

Şi când cineva a văzut sălaşuri de aur în rai, în vedenii care 
au avut loc după moarte, Sf. Grigorie spune: „De bună seamă, 
nici un om cu bun simţ nu va socoti această vorbire în mod 
literal .... Întrucât răsplata slavei veşnice se câştigă prin 
milostenii, se pare că este cu putinţă zidirea unui sălaş veşnic 
din aur” (Dialoguri, IV, 37, pag. 241). 

Mai târziu vom spune mai multe despre deosebirea dintre 
vedeniile din altă lume şi experiențele adevărate „din afara 
trupului” (experienţele vămilor şi multe dintre experienţele de 
„după moarte” de astăzi ţin de cele adevărate, în chip limpede); 
dar pentru noi este destul acum să socotim cu luare aminte şi cu 
dreaptă judecată toate experiențele din lumea cealaltă. Nici un 
om adâncit în învățătura ortodoxă nu ar spune că vămile nu sunt 
„adevărate”, că nu sunt trăite cu adevărat de suflet după moarte. 
Dar trebuie să nu uităm că aceste experienţe nu au loc în lumea 
materială învârtoşată în care trăim noi. Cu toate că există cu 
adevărat, atât timpul cât şi spaţiul, sunt foarte deosebite de 
înțelegerile noastre pământeşti despre timp şi spaţiu. Povestirile 
acestor experiențe în limbaj pământesc nu pot exprima întru 
totul realitatea de dincolo. Oricine citeşte în chip obişnuit 
literatură ortodoxă, care înfăţişează cele ce se află după moarte, 
va cunoaşte cum să socotească cu dreptate cele duhovniceşti 
arătate acolo şi amănuntele întâmplătoare care se pot spune 
uneori în limbaj simbolic ori imaginar. Astfel, de bună seamă, 
nu se află „case” ori „căsuţe” în aer, unde să se plătească 
„vamă”, sau unde se află „zapisuri” şi liste cu toate păcatele, ori 
„cântare” pentru măsurarea faptelor celor bune, şi nici „aur” cu 
care să se plătească „datoriile” - în toate aceste împrejurări, 
trebuie să înțelegem cu dreptate că aceste privelişti sunt folosite 
ca mijloace vii şi pilduitoare pentru a arăta cele ce trebuie să 

rabde sufletul în ceasul acela (al morţii n. t.). Dacă sufletul pede 
cu adevărat aceste privelişti în ceasul acela, din pricina 
obiceiului dintru toată lungimea zilelor lui de a cunoaşte 
adevărul duhovnicesc numai prin chipuri materiale, sau mai 
târziu îşi poate aduce aminte de întâmplare numai cu ajutorul 
acestor privelişti, sau îi este de-a dreptul cu neputinţă să spună 
în vreun alt chip despre cele ce s-au întâmplat - toată această 
problemă este de mai mică însemnătate, pe care nu au socotit-o 
de preţ cei ce au scris despre aceste experiențe: nici Sfinții 
Părinţi, şi nici cei ce au scris Vieţile sfinților. Exzsză cu adevărat 
o cercetare făcută de către draci, care se arată cu chip de om, dar 
foarte înfricoşător, care îi osândesc pentru păcate pe cei de 
curând plecaţi şi caută numaidecât să pună stăpânire pe trupul 
nematerial al sufletului, care este apucat cu hotărâre de către 
îngeri. Toate acestea se petrec în văzduh, deasupra noastră şi pot 
fi văzute de aceia ai căror ochi sunt deschişi spre lumea 
duhovnicească. 

Să ne întoarcem acum la prezentarea învăţăturii ortodoxe 
despre vămile văzduhului, făcută de episcopul Ignatie. 


2. Mărturia Patristică despre vămi 


„Învățătura despre vămi este învăţătura Bisericii. Nu-i nici o 
îndoială (subliniere în original) că Sf. Apostol Pavel vorbeşte 
despre ele atunci când zice despre creştini, că ei trebuie să ia 
parte la războiul cu duhurile răutăţii de sub ceruri (Efeseni 6, 
12). Găsim această învățătură în întreaga predanie a Bisericii din 
primele veacuri şi în rugăciunile bisericeşti” (Episcopul Ignatie, 
op. cit., vol. III, pag. 138). 

Episcopul Ignatie citează mulți Sfinți Părinți care ne învață 
despre vămi. Vom pomeni numai câțiva dintre ei. 

În Viaţa Sfântului Antonie cel Mare, Sf. Atanasie cel Mare 
scrie cum, odată, la apropierea ceasului al nouălea, după ce Sf. 
Antonie a început să se roage înainte de a mânca, a fost 
numaidecât răpit de Duhul, şi ridicat de îngeri la cer. Dracii 

văzduhului s-au împotrivit urcuşului lui: îngerii, opunându-se, 
au cerut să le facă cunoscute pricinile împotrivirii lor, căci Sf. 
Antonie nu avea nici un păcat. Dracii s-au străduit să facă 
cunoscute păcatele săvârşite de el chiar de la naştere; dar îngerii 
au închis gurile defăimătorilor, spunându-le că nu trebuie să 
numere păcatele de la naştere, care fuseseră deja şterse prin 
harul lui Hristos; ci să spună ei - dacă cunosc vreunul - păcatele 
pe care le-a săvârşit el după ce a intrat în monahism şi şi-a 
închinat viaţa lui Dumnezeu. În osândirile pe care le-au făcut, 
dracii au rostit multe minciuni neruşinate;, dar fiindcă 
defăimătorilor le-a lipsit temeiul, cale liberă s-a deschis înaintea 
lui Antonie. Îndată ce şi-a venit în sine, a văzut că se afla în 
acelaşi loc unde stătuse pentru rugăciune. Uitând de mâncare, a 
petrecut întreaga noapte în lacrimi şi suspine, cugetând la 
mulțimea de vrăjmaşi ai omului, la războiul împotriva unei oşti 
ca aceea, la greutatea drumului prin văzduh, către rai, şi la 
cuvintele Apostolului care zice: Lupa noastră nu este împotriva 
trupului Şi a sângelui, ci împotriva începătoriilor, împotriva 
stăpânilor, Împotriva stăpânitorilor întunericului acestui veac, 
împotriva duhurilor răutății, care sunt în văzduhuri (Efeseni 6, 
12; Efeseni 2, 2). Ştiind că puterile văzduhului caută doar un 
singur lucru, că se apleacă asupra lui cu toată râvna, că se 
ostenesc şi se străduiesc să ne lipsească de o cale liberă către 
cer, Apostolul ne sfătuieşte: Luaz toate armele lui Dumnezeu, ca 
să puteți sta împotrivă în ziua cea rea (Efeseni 6, 13), pentru ca 
cel potrivnic să se ruşineze, neavând de zis nimic rău despre noi 
(Tit 2, 8)” 

Făcându-ne cunoscute cele se întâmplă în ceasul morții, Sf. 
loan Gură de Aur ne învaţă: „În ceasul acela vom avea nevoie de 
multe rugăciuni, de multe ajutoare, de multe fapte bune, de mare 
mijlocire de la îngeri, în călătoria prin sălaşurile văzduhului. 
Dacă atunci când călătorim într-o țară străină sau într-un oraş 


” Episcopul Ignatie, op. cit., vol. III, pag. 138-139; Viaţa Sf. Antonie, ed. Eastern 
Orthodox Books, pag. 41. 

necunoscut, avem nevoie de o călăuză, cu atât mai mult avem 
nevoie de călăuze şi ajutoare care să ne îndrume în cealaltă 
lume, nevăzută, printre stăpâniile şi puterile şi stăpânitorii lumii, 
din sălaşurile văzduhului, care sunt numiţi prigonitori şi 
strângători de dajdii şi vameşi.” 

Sf. Macarie cel Mare scrie: „Când auziți că există mulțimi 
de balauri, şi guri de lei, şi puteri întunecate sub ceruri, şi focuri 
care ard şi pocnesc în mădulare, voi nu credeți nimic din toate 
astea, fiindcă nu ştiţi că dacă nu primiţi arvuna Duhului Sfânt | 
Cor. 1, 22), acelea îţi cuprind sufletul când iese din trup, pentru 
că nu rabdă să-l vadă că se ridică la cer.” 

Sf. Isaia Pustnicul, un Părinte al Filocaliei din sec. al VI-lea, 
ne învață că noi creştinii trebuie „zilnic să avem moartea 
înaintea ochilor şi să purtăm de grijă cum vom săvârşi ieşirea 
din trup şi cum vom trece de duhurile cele rele, care ne vor 
întâmpina în văzduh” (Omuilia 5, 22). „Când sufletul iese din 
trup, îngerii îl însoțesc; însă puterile întunericului ies în 
întâmpinarea lui, dorind să-l oprească şi să-l cerceteze, ca să 
vadă dacă ar putea găsi în acel suflet ceva asemenea lor” 
(Omulia 17). 

Sf. Isihie, preot din Ierusalimului (sec. al V-lea), ne învaţă: 
„Ceasul morţii ne va afla, acesta va veni, şi va fi cu neputinţă să 
scăpăm de moarte. O, numai dacă stăpânul lumii şi al 
văzduhului care trebuie să ne întâmpine la ceasul acela, ne-ar 
putea socoti nedreptăţile noastre mici şi neînsemnate, şi de nu 
ne-ar putea osândi cu dreptate!” (Omilie despre cumpătare în 
Filocalia). 

Sf. Grigorie Dialogul ( 604), în omiluile sale la Evanghelie, 
scrie: „Omul trebuie să cugete adânc la cât de înfricoşător va fi 
pentru noi ceasul morţii, ce chinuire cumplită va răbda sufletul 
la vremea aceea, ce aducere aminte a tuturor păcatelor, ce uitare 


10 Omilie despre răbdare şi recunoştinţă, care se citeşte la slujbele Bisericii Ortodoxe 
în sâmbăta a şaptea a Paştelui şi la slujbele de înmormântare. 
1! Cincizeci de omilii duhovniceşti, 16:13, A. ]. Mason tr., Eastern Orthodox Books, 
Willits, Ca., 1974, pag. 141. 

a fericirii trecute, ce frică şi ce teamă de Judecată. În ceasul 
acela, duhurile cele rele vor cerceta faptele sufletului care 
pleacă. În ceasul acela, duhurile vor înfăţişa priveliştile 
păcatelor spre care l-au împins aceia (diavolii) pentru a-l trage 
pe el la împreună chinuire cu ei. Dar de ce vorbim numai de 
sufletul păcătos, când duhurile vin în aceeaşi măsură şi la 
muribunzii cei aleşi, şi caută în ei păcate asemenea cu ale lor, 
dacă au izbutit să-i ispitească? Dintre oameni a fost numai Cel 
Unul Care înainte de patima Sa, a zis fără frică: Mu vor mai 
vorbi multe cu VOI, Căci vine Și stăpânitorul acestei lumi și el nu 
are nimic în Mine (loan 14, 30)”, (Omilii la Evanghelii, 39, la 
Luca 19, 42-47; Episcopul Ignatie, op. cit. III, pag. 278). 

Sf. Efrem Sirul (ţ 373 ) înfăţişează ceasul morții şi judecata 
în chipul acesta: „Când vin duhurile cele înfricoşătoare, când 
puterile cele dumnezeieşti poruncesc sufletului să iasă din trup, 
când acelea ne îndepărtează cu sila şi ne duc la locul de judecată 
cu neputinţă de ocolit - văzându-i în ceasul acela, sărmanul om 
... se cutremură cu totul ca din pricina unui cutremur ... puterile 
cereşti, luând sufletul, porneşte urcuşul prin văzduh, unde stau 
căpeteniile, puterile şi stăpâniile lumii. Aceştia sunt osânditorii 
noştri, vameşii înspăimântători, registratorii, perceptorii;, toți 
aceştia întâlnesc sufletul în calea lor, iau zapisul la socoteală, îl 
cercetează, numără păcatele şi datoriile acestui om - păcatele 
tinereţii şi ale vărstei celei adunate cu anii, cele de voie şi cele 
fără de voie, săvârşite cu fapta, cuvântul sau cu gândul. Mare 
este teama aici, mare este cutremurul sărmanului suflet, de 
nepovestit este ruşinea pe care o rabdă în ceasul acela de la 
mulțimea fără de număr de vrăjmaşi care îl împresoară cu mii şi 
mii, ocărându-l, ca să-i oprească urcuşul către cer, ca să nu se 
sălăşluiască în lumina celor vii, şi ca să nu intre în împărăția 
vieţii. Dar sfinţii îngeri, luând sufletul, îl duc mai departe.”"? 

Sfintele sfujbe ale Bisericii Ortodoxe au de asemenea multe 
pomeniri ale vămilor. Astfel, în Oczorh, lucrarea Sfântului loan 


!? Sf. Efrem Sirul, Opere complete, (în lb. rusă), 1882, vol. 3, pag. 383-385. 

Damaschin (sec. al VIII-lea), citim: „O, Preasfântă Fecioară, la 
ceasul morții mele, slobozeşte-mă din mâinile dracilor şi de 
judecată şi de osândire şi de cercarea cea înfricoşătoare, şi de 
vămile cele chinuitoare, şi de căpetenia cea cumplită şi de 
osânda veşnică, o, Maică a lui Dumnezeu” (Glas 4, vineri, 
cântarea a 8-a, canonul utreniei). Iarăşi: „Când se va despărți 
sufletul meu cu sila din mădularele trupului, dumnezeiască 
mireasă stai lângă mine .... ca să pot trece neoprit de stăpânitorii 
întunericului, care stau în văzduh.”"” Episcopul Ignatie citează 
alte 17 astfel de exemple din cărțile de cult, care, de bună seamă, 
nu reprezintă o listă întreagă. 

Cea mai desăvârşită înfăţişare a învățăturii despre vămile 
văzduhului, a Părinților Bisericii din primele veacuri, este 
prezentată în omilia despre ieşirea sufletului din trup a Sf. Chiril 
al Alexandriei (f 444) care se află întotdeauna în ediţiile Psaltirii 
slavone alcătuită din catisme (adică, Psaltirea rânduită pentru 
folosirea în Sfintele Slujbe). Printre multe alte lucruri care se 
află în această omilie, Sf. Chiril spune: „Ce frică şi cutremur te 
aşteaptă, o, suflete, în ziua morţii! Vei vedea draci înfricoşători, 
fioroşi, nemilostivi şi urâcioşi, ca întunecoşii etiopieni, stând 
înaintea ta. Chiar numai priveliştea lor este mai rea decât orice 
chinuire. Văzându-i, sufletul se tulbură, se nelinişteşte, caută să 
se ascundă, se grăbeşte către îngerii lui Dumnezeu. Sfinţii îngeri 
iau sufletul; trecând împreună cu ei prin văzduh, sufletul se 
ridică, şi ajunge la vămile care păzesc drumul de la pământ la 
cer, care opresc sufletul, împiedicându-i suişul la cer. Fiecare 
vamă cercetează păcatele de care răspunde; fiecare păcat, fiecare 
patimă îşi are vameşii şi socotitorii săi.” 

Mulţi alți Sfinţi Părinți, de dinainte şi de după Sf. Chiril, 
vorbesc sau pomenesc despre vămi. După pomenirea multora, 
istoricul dogmelor bisericeşti, din sec. al XIX-lea, despre care 
s-a spus mai sus, concluzionează: „O punere în lucrare a 


15 Octoih, Ed. Institutului Biblic şi de Misiune al Bis. Ort. Rom., 1912, glas 2, vineri, 
cântarea 9, p. 155. 

învățăturii despre vămi în Biserică, atât de permanentă, de 
neschimbată şi de cuprinzătoare, mai ales printre dascălii 
veacului al IV-lea, mărturiseşte fără putință de tăgadă, că o 
primiseră ca predanie de la învățătorii veacurilor de dinainte şi 
se întemeiază pe tradiţia apostolică.”!* 


3. Vămile în Vieţile sfinților 


În Vieţile sfinţilor ortodocşi se află multe relatări - unele 
dintre ele foarte vii - despre felul în care trece sufletul prin vămi, 
după moarte. Cea mai amănunțită înfăţişare se află în Viaţa Sf. 
Vasile cel Nou (26 martie), care istoriseşte trecerea prin vămi a 
Sfintei Teodora, aşa cum o povesteşte într-o vedenie chiar ea, 
unui ucenic al Sfântului, pe nume Grigorie. În această relatare 
sunt pomenite douăzeci de vămi, fiecare dintre ele cercetând 
câte un păcat oarecare. Episcopul Ignatie se referă la această 
povestire din destul (vol. III, pag. 151-158). Această istorisire se 
mai află într-o traducere engleză (7anele veșnice de dincolo de 
mormânt, pag. 69-87), şi nu cuprinde nimic semnificativ, care să 
nu se mai afle şi în alte izvoare ortodoxe despre vămi, drept 
pentru care vom trece peste aceasta, dând alte izvoare care deşi 
cuprind mai puţine amănunte, urmează aceeaşi istorisire de bază 
a faptelor. 

În relatarea soldatului Taxiot, de pildă (Vierile sfinților, 28 
martie), se povesteşte că el s-a întors la viață după şase ore 
petrecute în mormânt şi a povestit despre următoarea experiență 
trăită: 

„Când am murit, am văzut arătându-se înaintea mea nişte 
etiopieni. Înfăţişarea lor era înfricoşătoare; când îi vedeam, 
sufletul meu se tulbura. Atunci am văzut doi tineri minunați, şi 
sufletul meu a sărit în braţele lor. Am început să urcăm încet 
spre înălțimi, ca într-un zbor, şi am ajuns la vămile care păzesc 
urcuşul şi opresc sufletul fiecărui om. Fiecare vamă cerceta un 
păcat: o vamă cerceta minciuna, alta pizmuirea, alta mândria; 


4 Mitropolitul Macarie al Moscovei, Teologie dogmatică ortodoxă, vol. 2, pag. 535. 

fiecare păcat îşi are vameşii săi în văzduh. Şi am văzut că îngerii 
țineau toate faptele mele bune într-un cufăr mic; scoțându-le 
afară, le cântăreau cu faptele mele cele rele. Aşa am trecut de 
toate vămile. Iar când ne apropiam de porţile raiului, am ajuns la 
vama păcatului trupesc. Cei care păzesc calea acolo, m-au oprit 
şi mi-au arătat toate păcatele trupeşti, săvârşite din copilăria mea 
până acum. Îngerii care mă duceau, au zis: "Toate păcatele pe 
care le-ai săvârşit în cetate au fost iertate de Dumnezeu, pentru 
că te-ai pocăit pentru ele. La aceasta, potrivnicii mei au 
răspuns: "Dar când ai plecat din cetate, în sat, ai săvârşit adulter 
cu femeia unui ţăran.” Îngerii, auzind aceasta şi neaflând nici o 
faptă bună care ar fi putut ierta păcatul meu, m-au lăsat şi au 
plecat de la mine. Atunci, duhurile cele rele m-au apucat, şi 
suflând peste măsură asupra mea, m-au aruncat jos, la pământ. 
Pământul s-a crăpat şi am fost azvârlit acolo jos, prin 
povârnişuri strâmte, cu duhori spurcate, către temniţa iadului, de 
sub pământ.” (Sfârşitul acestei Vieţi, îl puteţi citi în limba 
engleză, în 7ainele veșnice de dincolo de mormânt, pag. 169- 
171. Vezi şi Vietile sfinților, luna martie, Editura Episcopiei 
Romanului si Huşilor, 1995, pag. 402 — 404.). 

Episcopul Ignatie mai dă şi alte experienţe ale vămilor din 
Vieţile altor sfinți: Sf. Mare Mucenic Eustratie (sec. al IV-lea, 
13 decembrie), Sf. Nifon de Constantia (Cipru), care a văzut 
multe suflete urcând-se prin vămi (sec. al IV-lea, 23 decembrie), 
Sf. Simeon cel Nebun pentru Hristos al Emesei (sec. al VI-lea, 
21 iulie), Sf. loan cel Milostiv, Patriarhul Alexandriei (sec. al 
VII-lea, Pro/og, 19 decembrie), Sf. Simeon al Muntelui Minunat 
(sec. al VII-lea, Pro/os, 13 martie), şi Sf. Macarie cel Mare (19 
ianuarie). 

Episcopul Ignatie nu cunoştea multe dintre izvoarele 
ortodoxe timpurii din apus, care nu au fost traduse niciodată în 
limba greacă sau rusă; şi acestea cuprind multe descrieri ale 
vămilor. Numele de „vămi” se pare că se mărgineşte la izvoarele 
răsăritene, dar cele ce sunt înfăţişate în izvoarele apusene sunt 

asemenea. 

Sfântul Columba, de pildă, întemeietorul mânăstirii de pe 
insula Iona din Scoţia ( 597), a văzut de multe ori în viaţa sa 
războiul diavolilor din văzduh, pentru sufletele de curând 
plecate. Sf. Adamnan ( 704) povesteşte despre acestea în Viaţa 
Sf. Columba; iată o întâmplare: 

Sf. Columba şi-a chemat într-o zi călugării şi le-a spus: 
„Să-i ajutăm acum prin rugăciune pe călugării Starețului 
Comgell, care se îneacă în lacul Calf, în ceasul acesta; căci iată, 
chiar acum ei se luptă în văzduh cu puterile vrăjmaşe care 
încearcă să înşface şi să ducă departe sufletul unui străin care se 
îneacă împreună cu ei.” Apoi, după rugăciune, a spus: 
„Mulţumiţi-l lui Hristos, pentru că acum sfinții îngeri au 
întâmpinat aceste suflete curate şi l-au slobozit pe acel străin şi 
l-au mântuit întru slavă, de dracii fioroşi.”? 

Sf. Bonifatie, „apostol anglo-saxon al germanilor” din sec. 
al VIII-lea, prezintă într-una dintre scrisorile sale, istorisirea pe 
care i-a dat-o un călugăr al Mânăstirii Wenlock, care a murit şi 
apoi a venit din nou la viață, după câteva ore. „Îngerii de o 
strălucire atât de minunată l-au purtat în sus, pe când pleca din 
trup, că el nici nu putea să se uite la ei ... M-au dus în sus, sus de 
tot, în înaltul văzduhului ..., a continuat el. Mai târziu, a povestit 
că în locul şi în vremea cât s-a aflat în afara trupului, s-a adunat 
în locul unde era el, o mare mulțime de suflete, care şi-au părăsit 
trupurile, şi se gândise că era o mulțime cu mult mai mare de 
suflete decât socotea el că alcătuia întreaga suflare omenească 
de pe pământ. A mai zis că era o mulțime de duhuri diavoleşti, 
dimpreună cu un cor slăvit de îngeri mai înalți. Şi a zis că 
duhurile cele ticăloase şi sfinții îngeri au avut război aprig 
pentru sufletele ieşite din trupuri, dracii aducând asupra lor 
povara păcatelor lor, îngerii uşurând povara şi aducând 
îndreptăţiri pentru acelea. 


15 Sf. Adamnan, Viaţa Sfântului Columba, trad. De Wentworth Huyshe, London, 
George Routlege & Sons, Ltd. 1939, Partea a III-a, cap. 13, pag. 207. 
91 


Şi-a auzit toate păcatele pe care le săvârşise din copilărie şi 
scăpase din vedere să le spună la spovedanie, ori le uitase, ori nu 
le cunoscuse ca păcate. Duhurile rele strigau la el, osândindu-l 
necruţător ... Toate cele câte le făcuse în toate zilele vieții lui şi 
nu purtase de grijă să le mărturisească şi multe câte nu le 
cunoscuse că sunt păcate, toate acelea erau acum rostite cu 
strigăt mare către el, cu cuvinte înfricoşătoare. În acelaşi chip, 
duhurile cele rele adevereau patimile, osândind şi purtând 
mărturie, numind ceasul şi locul pentru fiecare păcat, au adus 
mărturiile pentru faptele cele rele ... Şi astfel, pentru toate 
păcatele lui adunate şi socotite, vrăjmaşii aceia de demult au 
hotărât că este vinovat şi l-au tras fără milă la judecata lor. 

Pe de altă parte,” a zis el, „puţinele fapte bune, lipsite de 
însemnătate, pe care le-am spus, au vorbit cu nevrednicie şi 
neputincios în apărarea mea ... lar îngerii, în iubirea lor fără de 
margini, m-au apărat şi m-au sprijinit, în vreme ce faptele cele 
bune, mult sporite, mi s-au părut cu mult mai mari şi mai 
minunate decât dacă s-ar fi săvârşit numai cu puterile mele.” 


4, O experienţă a vămilor din zilele noastre 


Răspunsul obişnuit al unui om „luminat” din vremurile 
moderne, atunci când a întâlnit vămile după „moartea clinică” 
(care a durat 36 de ore), poate fi văzut în cartea pomenită mai 
sus, „De necrezut pentru mulți dar de fapt o întâmplare 
adevărată”. Luându-mă de braţe, îngerii m-au dus în stradă, 
chiar prin peretele salonului de la spital. Se întunecase deja. 
Zăpada cădea liniştit în fulgi mari. Vedeam tot ce era în jurul 
meu dar nu puteam simţi frigul, şi în general diferența dintre 
temperatura din cameră şi cea de afară. Era limpede că aceste 
lucruri nu mai aveau nici o însemnătate pentru trupul meu care 
era schimbat. Am început să urcăm repede. Şi din înălțimea la 
care ne ridicaserăm, cuprinsul se lărgea tot mai mult şi se arăta 


16 Scrisorile Sf. Bonifătie, tr. De Ephraim Emerton, Octogon Books, New York, 1973, 
pag. 25-27. 

înaintea ochilor noştri, făcându-se necuprins, aducându-mi 
înfricoşare, dându-mi seama că eram un nimic în acel pustiu 
nesfârşit ... 

Mintea mea nu pricepea atunci ce este timpul, şi nu ştiu cât 
a durat urcuşul nostru, că la un moment dat am auzit, ca venind 
de undeva, la început o gălăgie nedesluşită, mai apoi țipete şi un 
râs zgomotos al unor fiinţe urâcioase, care se apropiau de noi 
grabnic. 

Duhurile rele! - am înţeles îndată şi am socotit aceasta 
neobişnuit de repede, iuțime ce venea din spaima pe care o 
trăiam în ceasul acela, pe care nu o mai cunoscusem niciodată, 
mai înainte. Duhurile rele! O, ce dureros era! Cât de mult aş fi 
râs din toată inima la toate astea, doar cu puţine zile în urmă! 
Chiar acum câteva ore, povestirea cuiva ar fi stârnit în mine 
aceeaşi purtare, nu pentru că acela ar fi văzut duhuri rele cu 
ochii săi, ci doar pentru că credea în existenţa acelor duhuri ca 
fiind ceva foarte adevărat! Aşa cum era potrivit pentru un om 
"învăţat" de la sfârşitul sec. al XIX-lea, am socotit că astfel de 
credinţe erau aplecări nebuneşti, patimi în ființa omenească, şi 
de aceea nici măcar cuvântul nu avea pentru mine semnificația 
vreunui nume, ci a unui termen care definea o noțiune abstractă 
oarecare. Şi îndată această "noţiune" de până acum, mi s-a arătat 
ca ceva foarte viu! ... 

Împresurându-ne din toate părţile, cu ţipete şi cu gălăgie 
mare, duhurile cele rele au cerut să le fiu dat lor. Au încercat să 
mă apuce şi să mă scoată de la îngeri, dar n-au izbutit să facă 
asta. În mijlocul urletelor lor de neînchipuit şi la fel de 
potrivnice auzului, cum era şi priveliştea aceea pentru mine, au 
ajuns uneori la urechile mele cuvinte şi grăiri de ale lor. "Este al 
nostru: s-a lepădat de Dumnezeu” - au strigat îndată cu toții, şi 
ne-au lovit cu o asemenea îndrăzneală că pentru o clipă frica 
mi-a înghețat curgerea gândurilor. 'E minciună! Nu este 
adevărat!” - am vrut să strig, venindu-mi în sine; dar o aducere 
aminte binevoitoare mi-a legat limba. Într-un chip necunoscut 

mie, mi-am amintit îndată de o întâmplare scurtă şi lipsită de 
însemnătate, care făcea parte dintr-o perioadă îndepărtată a 
tinereţii mele care, se pare că eu n-aş fi fost în stare cu nici un 
chip să mi-o amintesc singur.” 

Aici autorul istoriseşte o întâmplare din anii de şcoală: 
Odată, într-o discuţie filosofică, aşa cum obişnuiesc studenţii, 
unul dintre camarazi şi-a spus părerea: „De ce trebuie să cred? 
Şi, este imposibil ca Dumnezeu să existe?” La aceasta autorul a 
răspuns: „Poate că nu există.” Acum, vădit de dracii care-l 
acuzau, autorul îşi aminteşte: 

„Această grăire era în deplinul înțeles al cuvântului o 
"afirmație neîntemeiată”: părerea fără judecată a prietenului meu 
n-ar fi putut stârni în mine îndoiala cu privire la existenţa lui 
Dumnezeu. Nu ascultasem în chip deosebit ce spusese el - şi 
acum mi-a atras atenția că această afirmație neîntemeiată a mea 
nu dispăruse fără să lase o urmă în văzduh. A trebuit să mă 
îndreptățesc, să mă apăr de acuza care fusese îndreptată 
împotriva mea, şi în chipul acesta, cele ce sunt spuse în Noul 
Testament s-au adeverit: Cu adevărat trebuie să dăm socoteală 
pentru toate cuvintele noastre nesocotite, dacă nu prin voia lui 
Dumnezeu, care vede ascunzişurile din inima omului, atunci 
prin mânia vrăjmaşului mântuirii. 

Acuza aceasta a fost de bună seamă, mărturia cea mai 
temeinică pe care au adus-o duhurile cele rele spre pierzarea 
mea. Acelea păreau să prindă puteri noi pentru a mă lovi, şi 
acum s-au îndreptat spre noi cu strigăte  mânioase, 
împiedicându-ne să mergem mai departe. 

Mi-am amintit o rugăciune şi am început să mă rog, 
chemând în ajutor pe sfinții ai căror nume le cunoşteam şi care 
îmi veneau în minte. Dar aceasta nu i-a înfricoşat pe vrăjmaşii 
mei. Creştin numai cu numele, sărman neştiutor, se pare că 
pentru prima oară în viața mea, mi-am adus aminte de cea care 
este numită Mijlocitoarea creştinilor. 

ŞI este limpede că strigarea mea a fost atât de aprinsă, atunci 

când sufletul meu era cuprins de spaimă, căci, numai ce mi-am 
amintit şi am rostit numele ei, când, deodată, s-a ivit o ceață 
albă între noi şi duhuri, care, îndată a început să cuprindă 
laolaltă mulțimea cea urâcioasă a duhurilor rele. Ceaţa le-a 
ascuns de la ochii mei mai înainte ca ele să fugă dinaintea feţei 
noastre. Vorbirea lor gălăgioasă s-a mai auzit multă vreme, dar 
cu cât auzirea lor scădea treptat, mi-am putut da seama că 
urmărirea cea cumplită fusese dată uitării.” 


5. Experiențele vămilor trăite înainte de moarte 


Astfel, se poate vedea din numeroase exemple, cât este de 
nelipsită pentru suflet experiența întâlnirii cu dracii vămilor 
văzduhului după moarte. Totuşi, această experienţă trăită nu se 
mărgineşte numai la cele ce se petrec după moarte. Am văzut 
mai sus că experiența vămilor pe care a avut-o Sf. Antonie cel 
Mare a fost o experienţă „în afara trupului”, pe când se afla la 
rugăciune. La fel şi Sf. loan Scărarul povesteşte o întâmplare 
petrecută cu un călugăr înarnte de moartea sa. 

„Cu o zi înainte de moarte, a intrat în extaz şi, cu ochii 
deschişi, a privit în stânga şi în dreapta patului său şi, ca şi cum 
ar fi fost chemat de cineva să dea socoteală, a strigat în auzul 
tuturor celor de faţă şi a zis: "Da, este adevărat; dar pentru aceea 
am postit mulți ani." Şi apoi iarăşi: "Da, este foarte adevărat, dar 
am vărsat lacrimi pentru aceea şi le-am slujit fraților.” Şi iarăşi: 
"Nu, voi mă defăimaţi.” Şi uneori mai spunea: "Da, este 
adevărat. Da, nu ştiu ce să spun despre asta. Dar Dumnezeu este 
milostiv.” Şi era cu adevărat o privelişte cumplită şi 
înfricoşătoare - această chinuire nevăzută şi nemiloasă. Dar cel 
mai cumplit a fost că era osândit pentru cele ce nu le făcuse. Ce 
uimitor! Despre câteva dintre păcatele sale, pustnicul a zis: "Nu 
ştiu ce să spun despre asta”, deşi fusese călugăr vreme de 
aproape patruzeci de ani şi avusese darul lacrimilor ... Şi în 


17 “De necrezut pentru mulți dar de fapt o întâmplare adevărată”, în Orthodox Life, 
iulie-august, 1976. 

vreme ce era astfel chemat să dea socoteală, era scos din trup, 
lăsându-ne fără să cunoaştem cum a fost judecata, ori sfârşitul, 
ori osânda, ori cum s-a sfârşit judecata.”!5 

Într-adevăr, întâlnirea cu vămile după moarte este doar 
partea hotărâtoare şi ultima, a războiului întreg, purtat de 
sufletul fiecărui creştin de-a lungul tuturor zilelor vieții sale. 
Episcopul Ignatie scrie: „Aşa cum învierea sufletului creştin din 
moartea păcatului se săvârşeşte pe tot parcursul vieţii, tot aşa se 
săvârşeşte în chip mistic, aici pe pământ, cercetarea sufletului de 
către puterile văzduhului, să vadă de s-a înrobit lor, ori de s-a 
slobozit de ele; la călătoria prin văzduh (după moarte) această 
slobozire ori înrobire se pune doar întru lucrare (vol. III, pag. 
159). Unii sfinți, cum ar fi Sf. Macarie cel Mare - a cărui trecere 
prin vămi a fost văzută de câţiva ucenici ai săi - trec printre 
vameşii draci fără să fie opriți pe cale, pentru că deja s-au luptat 
cu ei şi au câştigat războiul din timpul vieții. lată întâmplarea 
din viaţa sa: 

„Când Sfântului Macarie i s-a apropiat sfârşitul, heruvimul 
care era îngerul său păzitor, însoţit de o mulțime de sălăşluitori 
ai cerului, au venit să-i întâmpine sufletul. Împreună cu cetele de 
îngeri au mai coborât grupuri de apostoli, prooroci, mucenici, 
ierarhi, călugări şi cei drepți. Dracii s-au aşezat în şiruri şi 
grupuri în vămi pentru a vedea trecerea sufletului celui purtător 
de Dumnezeu. Sufletul său a pornit suişul. Stând departe de el, 
duhurile întunericului au strigat din vămile lor: "O, Macarie, de 
câtă slavă te-ai învrednicit!” Smeritul bărbat le-a răspuns: "Nu! 
Încă mă tem, fiindcă nu ştiu dacă toate cele ce am făcut sunt 
bune.” Între timp, el urca cu repeziciune spre cer. De la vămile 
aşezate pe suişuri mai înalte, puterile văzduhului au strigat 
iarăşi: "Chiar aşa! Ne-ai scăpat, Macarie.” "Nu, a răspuns el. Mai 
am de străbătut o cale.” Când el ajunsese deja la porțile raiului, 
aceia au strigat tânguindu-se de răutate şi de pizmă: "Chiar aşa! 


18 Scara urcuşului dumnezeiesc, trad. De Arhimandrit Lazarus Moore, Eastern 
Orthodox Books, 1977, pag. 120-121. 

Ne-ai scăpat, Macarie!” EI a răspuns: "Fiind păzit de puterea lui 
Hristos al meu, am scăpat de vicleniile voastre!”” (Pateric). 

„Marii sfinţi ai lui Dumnezeu trec cu mare uşurinţă printre 
străjile văzduhului care sunt în paza puterilor întunericului, 
pentru că de-a lungul vieții lor pământeşti ei intră în luptă 
neîntinată cu ele, şi câştigând biruinţa asupra lor, agonisesc în 
adâncul inimii lor slobozenie desăvârşită față de păcat, ajung 
templu şi locaş al Duhului Sfânt, făcând sălaşul minţii lor 
nepotrivit pentru îngerii căzuţi” (Episcopul Ignatie op. cit. Vol. 
III, pag. 158-159). 


6. Judecata particulară 


În teologia dogmatică ortodoxă, trecerea prin vămile 
văzduhului este o parte a judecății particulare, prin mijlocirea 
căreia se hotărăşte soarta sufletului până la judecata cea de 
obşte. Atât judecata particulară, cât şi judecata cea de obşte sunt 
săvârşite de către îngeri, care slujesc drept lucrători ai dreptății 
lui Dumnezeu: La sfârșitul veacurilor vor 1€și îngerii Și vor 
despărți pe cei răi din mijlocul celor drepți şi îi vor arunca în 
cuptorul cel de foc (Matei 13, 49). 

Creştinii ortodocşi au o şansă bună prin învățătura despre 
vămile văzduhului şi judecata particulară care este înfăţişată 
limpede în numeroase scrieri Patristice şi în Vieţile sfinților, dar 
de fapt orice om care va cugeta cu atenție numai la Sf. Scriptură, 
va ajunge la aceeaşi socotință. Astfel, evanghelistul protestant 
Billy Graham, scrie în cartea sa cu privire la îngeri: „În clipa 
morții, sufletul iese din trup şi umblă prin aer. Dar Scriptura ne 
învaţă că acolo stă la pândă diavolul. Este “stăpânitorul puterii 
văzduhului” (Efeseni 2, 2). Dacă ochii înţelegerii noastre s-ar 
deschide, probabil că am vedea văzduhul plin de draci, vrăjmaşii 
lui Hristos. Dacă satan a putut să-l facă pe îngerul lui Daniel să 
zăbovească trei săptămâni ca să-şi împlinească menirea sa pe 
pământ, ne putem închipui împotrivirea pe care o poate 
întâmpina un creştin la moarte ... Clipa morții este ultimul prilej 


97 


al lui satan în care să-l lovească pe adevăratul credincios; dar 
Dumnezeu Şi-a trimis îngerii ca să ne păzească la vremea 


aceea.” 


7. Vămile: o piatră de încercare a adevăratei experiențe 
de după moarte 


Tot ce s-a arătat în acest capitol este, de bună seamă, altceva 
decât „revederile rapide ale faptelor trecute” (flashbacks) ale 
vieții, care sunt povestite astăzi atât de des în experienţele trăite 
„după moarte”. Acestea din urmă - care se arată adesea şi înainte 
de moarte - nu au nimic de la Dumnezeu, nu au nici o legătură 
cu judecata. Se pare că acestea sunt mai degrabă o experiență 
psihologică, o revedere a vieţii cuiva dimpreună cu cercetarea 
conştiinţei proprii. Lipsa judecății şi chiar „simţul umorului” pe 
care mulți au observat-o în ființa nevăzută, care stă de față la 
„revederile rapide ale faptelor trecute”, reprezintă, mai înainte 
de toate, o oglindire a cumplitei lipse de prețuire pe care o au 
majoritatea oamenilor din lumea apuseană, cu privire la viață şi 
moarte. Şi de aceea chiar şi hindușşii din India cea „înapoiată” au 
experienţe ale morţii mai înfricoşătoare decât majoritatea celor 
din apus: chiar fără luminarea adevărată a creştinismului, ei au 
păstrat o purtare mai curată față de viaţă decât o au majoritatea 
oamenilor din apusul uşor „post-creştin”. 

Trecerea prin vămi - care este un fel de piatră de încercare a 
experienţei adevărate de după moarte - nu este deloc înfăţişată în 
experiențele trăite astăzi, şi pricina pentru această situație nu 
trebuie să o căutăm departe. Din multe semne - lipsa îngerilor 
care vin să ia sufletul, lipsa judecății, uşurătatea multor istorisiri, 
chiar şi scurtimea timpului în care are loc experienţa (de obicei 
cinci până la zece minute, în comparaţie cu o vreme de câteva 
ceasuri până la câteva zile, în întâmplările Vieţilor sfinților şi în 
alte izvoare ortodoxe) - este limpede că experienţele de astăzi, 


' Billy Graham, Îngerii vestitori tainici ai lui Dumnezeu, Doubleday, New York, 
1975, pag. 150-151. 

deşi uneori sunt foarte uimitoare şi nu se pot desluşi prin nici o 
lege firească cunoscută de ştiinţa medicală, nu sunt foarte 
adânci. Dacă acestea sunt experiențe adevărate ale morţii, atunci 
ele presupun doar începutul călătoriei sufletului după moarte. 
Ele au loc înaintea morţii, cum ar fi, înaintea hotărârii lui 
Dumnezeu pentru ca sufletul să rămână dezlegat de trup (care se 
arată prin venirea îngerilor după suflet), în vreme ce, în 
experiențele de astăzi, mai există o cale pentru suflet de a se 
întoarce în trup prin mijloace fireşti. 

Oricum, ne mai rămâne să lămurim bine experienţele care 
sunt trăite astăzi. Ce sunt aceste privelişti frumoase care se văd 
adesea? Unde se află această cetate „cerească” care se vede? Ce 
este tot acest sălaş „din afara trupului” cu care se intră în 
legătură astăzi fără nici o tăgadă? 

Răspunsul la aceste întrebări se poate găsi prin cercetarea 
literaturii care se deosebeşte de izvoarele ortodoxe pomenite mai 
sus - literatură care se bazează şi pe experiență personală, şi este 
cu mult mai complexă în observaţii şi concluzii decât 
experienţele de astăzi de „după moarte”. Către această literatură 
se îndreaptă Dr. Moody şi alți cercetători, şi în aceasta găsesc ei 
într-adevăr asemănări importante cu acele cazuri clinice care au 
aprins în zilele noastre interesul pentru viața de după moarte. 


8. Învățătura episcopului Teofan Zăvorâtul 
despre vămile văzduhului 


Episcopul Ignatie Brianceaninov a fost apărătorul de frunte 
al învăţăturii ortodoxe despre vămile văzduhului, din Rusia 
secolului al XIX-lea, când necredincioşii şi moderniştii începeau 
deja să o ia în râs. Dar nici Episcopul Teofan Zăvorâtul nu a fost 
un apărător mai puţin hotărât al acestei învățături, pe care a 
socotit-o ca parte a învăţăturii ortodoxe despre războiul nevăzut 
sau a luptei duhovniceşti împotriva dracilor. lată ce spune el 
despre vămi, în comentariul său la versetul 80 al Psalmului 118: 
Să fie inima mea Tără prihană întru îndreptările Tale, ca să nu 

mă ruşinez. 

„Proorocul nu spune cum şi unde 'să nu se facă omul de 
ruşine”. Cel mai bine “să nu se facă de ruşine” la vremea 
războaielor lăuntrice ... 

Cel de al doilea moment când nu trebuie să se facă de ruşine 
este în ceasul morții şi la trecerea prin vămi. Oricât de nesocotită 
poate să li pară "oamenilor informați” ideea vămilor, nu-i va 
scăpa de trecerea prin ele. Ce caută vameşii la cei care trec prin 
vămi? Ei caută să vadă dacă oamenii au ceva din cele ce sunt ale 
lor. Care sunt lucrurile lor? Patimile. De aceea, în omul a cărui 
inimă este curată şi este străină de patimi, vameşii nu pot afla 
nimic pentru care să pornească războiul; dimpotrivă, însuşirile 
potrivnice îi vor lovi ca săgețile fulgerului. La aceasta, cel care 
are mai puțină învățătură ar spune următoarele: Vămile sunt 
înfricoşătoare. Dar este posibil ca dracii, în loc să arate ceva 
înfricoşător, să arate ceva atrăgător. În trecerea prin vămi, una 
după alta, dracii ar putea arăta ceva înşelător şi atrăgător, 
potrivit feluritelor feluri de patimi. Când, de-a lungul vieții 
pământeşti, patimile au fost alungate din inimă, şi faptele cele 
bune au fost sădite şi li s-au împotrivit acelora, atunci nu mai are 
nici o însemnătate ce lucru atrăgător 1 se arată sufletului, căci el 
nu va arăta nici o slăbiciune faţă de lucrul acela, şi îşi întoarce 
fața de la el cu scârbă. Dar, atunci când inima nu s-a curăţat, 
sufletul va alerga către patima pentru care inima are cea mai 
mare slăbiciune; şi dracii îl vor lua ca pe un prieten, şi după 
aceea ei ştiu unde să îl aşeze. De aceea, este foarte problematic, 
ca un suflet, atâta vreme cât mai rămân în el slăbiciuni pentru 
lucrurile vreunei patimi, să nu se facă de ruşine la vămi. Fiind 
făcut de ruşine aici, înseamnă că sufletul este aruncat în iad. 

Dar hotărârea definitivă de a fi ruşinat se va da la Judecata 
de Apoi, înaintea Judecătorului Atoatevăzător ...”% 


% Psalm 118, tâlcuit de Episcopul Teofan, Moscova, 1891, retipărit la Jordanville, 
1976, pag. 189-290; vezi rezumatul tipărit de New Diveevo Convent, Spring Valley, 
N. Y., 1978, pag. 24. 

CAPITOLUL VII 


Experiențele „din afara trupului” 
în literatura ocultă 


ERCETĂTORII experienţelor trăite „după moarte” din 

zilele noastre, se îndreaptă aproape în întregime către 
desluşirea acestora, către acel fel de literatură care pretinde că se 
bizuie pe experienţa trăită în „afara trupului”: literatura ocultă de 
veacuri, din Cărţile morților, egipteană şi tibetană, până la 
înițiatorii şi maeştrii oculți din zilele noastre. Pe de altă parte, 
nici măcar unul dintre aceşti cercetători nu dau atenție 
învățăturii creştine despre viața de după moarte sau izvoarelor 
scripturistice ori patristice pe care se bazează. Ce înseamnă 
aceasta? 

Pricina este una simplă: învățătura creştină vine din 
descoperirea lui Dumnezeu către om despre soarta sufletului 
după moarte, şi se apleacă mai ales asupra ultimei stări a 
sufletului după moarte şi zăboveşte mai ales asupra celei din 
urmă stări a sufletului în rai sau în iad. De vreme ce există şi o 
bogată literatură creştină, care ne arată ce se întâmplă cu sufletul 
după moarte, bazată pe experiențele de după moarte şi în afara 
trupului, ale celor care le-au trăit şi le-au istorisit (aşa cum au 
fost arătate în capitolul anterior despre „vămi”), această 
literatură, de bună seamă, are o însemnătate mai mică, în 
comparaţie cu învățătura creştină de bază, despre starea 
sufletului de la sfârşitul vieții pământeşti. Literatura bazată pe 
experienţa creştină este de folos mai ales pentru a lămuri şi a 
înflăcăra esenţa învățăturii creştine. 

Cu toate acestea, în literatura ocultă, situaţia este răsturnată. 

Cea mai importantă este experiența sufletului din „afara 
trupului”, în vreme ce ultima stare a sufletului este de obicei 
lăsată neclară sau deschisă părerilor şi socotinței personale, 
bazate pe aceste experienţe. Cercetătorii de astăzi sunt atraşi cu 
mult mai lesne de experienţele scriitorilor oculți (care par să 
aibă putinţa, cel puţin într-o oarecare măsură, de a cerceta 
„Ştiinţific”) decât de învăţătura creştină, pentru care se cuvine cu 
adevărat trăirea credinţei şi nădăjduirea şi umblarea pe o cale 
duhovnicească potrivită cu învățătura. 

În acest capitol vom încerca să desluşim unele dintre 
greşelile acestei socotinţe, care nu-i atât de „obiectivă” pe cât li 
se pare unora, şi dă prilejul unei aprecieri a experiențelor oculte 
„din afara trupului”, prin credinţa creştinismului ortodox. Pentru 
a face aceasta, trebuie să prezentăm literatura ocultă pe care o 
folosesc unii cercetători de astăzi, pentru a lămuri experienţele 
de „după moarte”. 


1.Cartea tibetană a morților 


Cartea tibetană a morților” este o carte budistă din sec. al 
VIII-lea, care mărturiseşte despre tradiția pre-budistă dintr-o 
vreme cu mult mai timpurie. Titlul tibetan al cărții este 
„Eliberarea prin auz după moarte”, şi este prezentată de către 
editorul englez ca „un manual mistic pentru călăuzirea prin 
cealaltă lume, care este plină de multe închipuiri şi sălașuri” 
(pag. 2). Cartea este citită lângă trupul noului răposat pentru 
ajutorul sufletului, pentru că, aşa cum spune chiar textul, „în 
ceasul morţii se ivesc multe închipuiri înşelătoare” (pag. 151). 
Acestea, aşa cum spune editorul, „nu sunt vederi ale realităţii, ci 
nimic mai mult decât ... (propriile) porniri ale minţii, care au luat 
chip întrupat (pag. 31). În etapele mai târzii de 49 de zile ale 
experienţelor de „după moarte”, care sunt prezentate în carte, se 
află vedenii atât ale zeităților „paşnice” cât şi ale celor 


”! Cartea tibetană a morţilor, editată de W. Y. Evans-Wentz, Oxford University 
Press, Paperback ed., 1960. 

„mânioase” - toate acestea sunt socotite înşelătoare, după 
doctrina budistă. (Vom arăta mai Jos, în cercetarea firii acestui 
tărâm, de ce aceste vedenii sunt cu adevărat în mare măsură 
înşelătoare.) Sfârşitul acestui întreg fenomen este căderea, în 
sfârşit, a sufletului într-o „reîncarnare” (despre care, de 
asemenea, se va vorbi mai jos), pe care teoria budistă o socoteşte 
ca pe un rău care trebuie ocolit prin inițiere budistă. Dr. C. G. 
Jung, vorbind despre această carte, crede că aceste vedenii sunt 
foarte asemănătoare înfățişării lumii de după moarte din 
literatura spiritistă a occidentului modern - amândouă „dau o 
impresie urâtă despre întreaga deşertăciune şi banalitate a 
comunicărilor din „lumea duhurilor” (pag. 11). 

Sub două aspecte, sunt asemănări de netăgăduit între 
„Cartea tibetană a mortilor” şi experienţele trăite astăzi de 
oameni, iar acest lucru explică interesul Dr. Moody şi al altor 
cercetători pentru această carte. Mai întâi experienţa „din afara 
trupului” care se trăieşte în primele clipe ale morţii este în 
general aceeaşi ca aceea istorisită în experienţele de astăzi (la fel 
ca în literatura ortodoxă): sufletul răposatului se arată ca un 
„trup strălucitor iluzoriu” care poate fi văzut de către alte fiinţe 
cu fire asemănătoare, dar nu de către oamenii trupeşti. La 
început sufletul nu ştie dacă este viu sau mort. El vede oamenii 
din jurul trupului său, aude tânguirile celor de față, şi are toate 
însuşirile simţurilor. Are mişcări libere şi poate trece prin 
obiecte tari (pag. 98-100, 156-160). În al doilea rând, „în clipa 
morţii se vede strălucirea clară a unei lumini,” (pag. 89), pe care 
cercetătorii de astăzi o numesc „fiinţa de lumină”, şi care este 
descrisă de mulți oameni. 

Nu-i nici o pricină de îndoială că ceea ce se arată în Cartea 
tibetană a morților se bazează pe experienţa trăită „în afara 
trupului”. Dar vom vedea mai jos că starea adevărată de după 
moarte este doar una dintre aceste experiențe, şi trebuie să ne 
ferim să credem că orice experienţă „din afara trupului” este o 
descoperire a celor ce se întâmplă cu adevărat cu sufletul după 

moarte. Experiențele mediumurilor din apus pot fi de asemenea 
adevărate; dar ele, de bună seamă, nu transmit veşti adevărate de 
la morţi, aşa cum pretind ei. Este o asemănare între Cartea 
tibetană a morților şi Cartea egipteană a morţilor,” care este cu 
mult mai timpurie. Cea din urmă prezintă sufletul după moarte 
ca suferind multe schimbări şi întâlnindu-se cu mulţi „zei”. Nu 
există nici o tradiție vie a tălmăcirii acestei cărți, oricum, chiar şi 
fără aceasta, cititorul modern poate să ghicească ceva din 
simbolismul ei. Potrivit acestei cărți, răposatul ia pe rând chipul 
unei rândunele, al unui şoim de aur, al unui şarpe cu picioare de 
om, al unui crocodil, al unei flori de lotus, etc., şi întâlneşte 
„Zei” neobişnuiţi şi fiinţe din alte lumi (cele „Patru maimuțe 
sfinte”, zeiţa hipopotam, felurite zeități cu capete de câini, 
şacali, maimuțe, păsări, etc.) Experiențele plăsmuite şi încâlcite 
ale împărăției de „după moarte”, aşa cum sunt înfăţişate în 
această carte, se află într-un contrast puternic cu claritatea şi 
simplitatea experienţelor creştine. Deşi poate că se bazează pe 
experienţe adevărate din „afara trupului”, această carte este la fel 
de plină de vedenii înşelătoare ca şi Cartea tibetană a morților Şi 
de bună seamă, nu poate fi socotită ca o prezentare adevărată a 
stării sufletului după moarte. 


2. Scrierile lui Emanuel Swedenbore 


Un alt text ocult pe care îl cercetează cercetătorii, poate fi 
înțeles mai bine, pentru că este din vremurile noastre moderne. 
Este de mentalitate apuseană, şi se vede că este creştin. Scrierile 
vizionarului Emanuel Swedenborg (1688-1772) prezintă vedenii 
dintr-o altă lume, care au început să 1 se arate la mijlocul vieţii. 
Înainte de a începe să aibă vedenii, el era un intelectual obişnuit 
din Europa veacului al XVIII-lea, care cunoştea curent multe 
limbi. Erudit, om de ştiinţă şi inventator, activ în viaţa publică, 
ca reprezentant oficial al industriei miniere suedeze şi membru 
al Casei aristocraților - pe scurt, era un „om universal” de la 


* Cartea morților, tr. de E. A. Wallis Budge, Bell Publishing Co., N. Y., 1960. 

începutul veacului ştiinţei, când încă mai era cu putinţă ca un 
om să stăpânească aproape toate cunoştinţele veacului său. A 
scris cam 150 de lucrări ştiinţifice, unele dintre ele (cum ar fi 
tratatul de anatomie în 4 volume, Crereru/), depăşind cu mult 
veacul său. 

Când avea 56 de ani, şi-a îndreptat atenţia către lumea cea 
nevăzută, şi în ultimii 25 de ani ai vieţii sale, a scris un număr 
mare de lucrări religioase, înfățişând raiul, iadul, îngerii şi 
duhurile - toate având ca temelie experienţa sa personală. 

EI descrie locurile nevăzute ca fiind foarte deosebite de cele 
pământeşti; totuşi, acestea se află în armonie cu descrierile 
majorității cărților oculte. Când moare un om, potrivit relatării 
lui Swedenborg, el intră în „lumea duhurilor”, care se află la 
jumătatea drumului dintre rai şi iad.” Deși este lumea duhurilor, 
şi nu este materială, este foarte asemănătoare cu lumea 
materială, că omul nici nu ştie la început că a murit (461); el are 
acelaşi fel de „trup” şi însuşiri ale simţurilor, ca atunci când se 
afla în trup omenesc. În clipa morţii se vede lumină - ceva 
strălucitor şi nedesluşit (450) - şi are loc „trecerea în revistă” a 
vieţii omului cu toate faptele lui cele bune şi cele rele. Îşi 
întâlneşte prietenii şi cunoştinţele din această lume (494); şi 
pentru o vreme continuă o existență foarte asemănătoare celei pe 
care a avut-o pe pământ, în afară de faptul că toate cele de acolo 
sunt cu mult mai „lăuntrice”. Omul este atras de acele lucruri şi 
persoane față de care simte iubire, şi realitatea este hotărâtă de 
gânduri - de îndată ce se gândeşte la o persoană iubită, acea 
persoană se arată ca şi cum ar fi fost chemată (494). De îndată ce 
cineva se obişnuieşte cu această lume a duhurilor, acela află de 
la prieteni despre rai şi despre iad, şi este purtat în diferite cetăţi, 
grădini şi parcuri (495). 

În această „lume a duhurilor” care este mijlocitoare, sufletul 


% Emanuel Swedenborg, Rai şi iad, tr. de George F. Dole, Swedenborg Foundation, 
Inc., N. Y. 1976, secțiunea 421; secţiunile din paranteze din textul de mai sus sunt 
toate din această carte. 

este „pregătit” pentru rai printr-un proces de învăţare care 
durează de la câteva zile până la un an (498). Dar şi „raiul”, aşa 
cum este înfățişat de Swedenborg, nu este prea deosebit de 
„lumea duhurilor”, şi amândouă seamănă foarte mult cu 
pământul (171). Sunt curți şi săli publice ca şi pe pământ, 
parcuri şi grădini, case şi dormitoare pentru „îngeri” cu multe 
schimburi de haine pentru ei. Sunt guverne, şi legi, şi tribunale 
de judecată - toate, de bună seamă, mai „duhovniceşti” decât pe 
pământ. Sunt biserici şi slujbe bisericeşti cu preoţi care oficiază 
slujbe şi care se tulbură dacă cineva din clerul bisericesc se 
împotriveşte. Sunt căsătorii, şcoli, creşterea şi educarea copiilor, 
viață publică - pe scurt, aproape toate cele ce se găsesc pe 
pământ, care pot fi „duhovniceşti”. Swedenborg a stat de vorbă 
cu mulţi „îngeri” din cer (el credea că toţi aceia erau suflete ale 
morţilor), dar şi cu locuitorii necunoscuţi de pe Mercur, Jupiter, 
şi de pe alte planete; el a vorbit cu Martin Luther în „cer” şi l-a 
convertit la credința sa, dar nu a izbutit să-l lămurească pe 
Calvin să nu mai creadă în predestinare. „ladul” este descris ca 
un loc foarte asemănător pământului, unde locuitorii sunt plini 
de dragoste de sine şi lucrări diavoleşti. 

Se poate înţelege cu uşurinţă de ce Swedenborg a fost ocolit 
de cei mai mulți dintre contemporanii săi şi socotit nebun, şi de 
ce până de curând, vedeniile sale rareori au fost luate în serios. 
Totuşi, unii oameni au recunoscut întotdeauna că el a fost în 
legătură reală cu lumea nevăzută, căci avea vedenii foarte 
neobişnuite: contemporanul său mai tânăr, filosoful german 
Immanuel Kant, unul dintre cei mai de seamă întemeietori ai 
filosofiei moderne, l-a luat în serios şi a crezut în cele câteva 
exemple de clarviziune ale lui Swedenborg, care au fost 
cunoscute în toată Europa; şi filosoful american Emerson, în 
lungul său eseu despre el, din Oameni reprezentativi l-a numit 
„unul dintre uriaşii literaturii, care nu poate fi asemănat cu 
învățații obişnuiţi ai tuturor colegiilor”. De bună seamă, astăzi, 
renaşterea interesului pentru ocultism l-a adus în faţă ca pe un 


107 


„mistic” şi „prooroc”, fără nici o legătură cu creştinismul 
dogmatic, şi mai ales cercetările experienţelor care au avut loc 
„după moarte” prezintă asemănări de seamă între constatările lor 
şi descrierea lui din primele clipe de după moarte. 

Este posibil ca Swedenborg să fi fost în legătură cu duhuri 
nevăzute şi să fi primit de la ele „descoperiri”. Dacă vom 
cerceta chipul în care a primit el aceste „descoperiri”, vom 
vedea care este sălaşul adevărat în care sălăşluiesc aceste 
duhuri. 

Istoricul legăturilor lui Swedenborg cu duhurile nevăzute - 
pe care le-a aşezat în scris cu însemnate amănunte în 
voluminoasele sale Jurnal al viselor şi Jurnal spiritual (2300 de 
pagini) - dezvăluie în chip lămurit toate însuşirile celui care 
intră în legătură cu dracii văzduhului, aşa cum a arătat şi 
episcopul Ignatie. Din copilărie, Swedenborg a practicat un fel 
de meditaţie, care cuprinde relaxarea şi concentrarea intensă. Cu 
vremea, el a început să vadă o limbă de foc în timpul meditaţiei, 
pe care a primit-o cu încredere şi a socotit-o ca pe un semn de 
„încuviinţare” a părerilor sale. Aceasta l-a pregătit pentru 
deschiderea vorbirii cu duhurile. Mai târziu, a început să aibă 
vise cu Hristos şi a fost primit într-o societate de „nemuritori” şi 
treptat a început să fie conştient de prezenţa „duhurilor” din 
jurul său. În cele din urmă, duhurile au început să i se arate în 
stare de veghe. Prima dintre aceste experienţe din urmă, s-a ivit 
pe când călătorea prin Londra: Într-o noapte, după ce a mâncat 
prea mult, pe neaşteptate, a văzut negru înaintea ochilor şi 
reptile târâtoare pe podea, şi apoi un om care stătea în colţul 
camerei şi spunea doar atât: „Nu mânca atât de mult” şi s-a făcut 
nevăzut în întuneric. Deşi s-a speriat de această arătare, a crezut 
în ea ca în ceva „bun” pentru că i-a dat un sfat „cu bun simţ”. 
Apoi, după cum a povestit el, „în timpul aceleiaşi nopţi, acelaşi 
om s-a arătat din nou, dar de data aceasta nu m-am speriat. 
Atunci acela a spus că este Domnul Dumnezeu ziditorul lumii şi 
Mântuitorul, şi că mă alesese pe mine ca să le lămuresc 

oamenilor înţelesul duhovnicesc al Scripturii, şi că el însuşi mă 
va lămuri ce voi scrie despre acest subiect. Chiar în noaptea 
aceea, mi-au fost deschise lumile duhurilor, raiul şi iadul, aşa 
încât m-am lămurit pe deplin de adevărul lor ... După aceea, de 
multe ori pe zi, Domnul îmi deschidea ochii trupeşti, astfel 
încât, în miezul zilei, puteam vedea lumea cealaltă, şi când eram 
foarte treaz, puteam să vorbesc cu îngerii şi cu duhurile”.” 

Este destul de limpede din această descriere, că Swedenborg 
a fost deschis legăturii cu sălaşul din văzduh al duhurilor căzute, 
şi că toate descoperirile sale de mai târziu au venit din această 
sursă. „Raiul” şi „iadul” pe care le-a văzut, erau şi ele părţi ale 
acestui sălaş din văzduh, şi „descoperirile” pe care le-a lăsat în 
scris, sunt o descriere a înşelărilor sale despre acest sălaş, pe 
care duhurile cele căzute le plăsmuiesc adesea pentru cei 
necunoscători, având în vedere scopurile lor. O privire spre altă 
literatură ocultă ne va arăta mai multe dintre însuşirile acestui 
sălaş. 


3. „Planul astral "al teosofiei 


Teosofia secolelor al XIX-lea şi al XX-lea, care este un 
amestec de idei oculte occidentale şi orientale, ne învață în 
amănunt despre acest sălaş aerial, care este văzut ca fiind 
alcătuit dintr-un număr de „planuri astrale”. (Astral, 
însemnând „de stele”, este un termen închipuit pentru a se referi 
la cele ce se află „deasupra pământescului”.) Potrivit unui 
rezumat al acestei doctrine, „planurile (astrale) cuprind 
sălaşurile tuturor duhurilor nemateriale, locul unde lucrează zeii 
şi dracii, locul în care sălăşluiesc chipurile-gând, tărâmul locuit 
de duhurile acriale şi de alte elemente, şi felurime de raiuri şi 
iaduri cu cetele lor de îngeri şi de draci ... Prin mijlocirea 


% R. L. Tafel, Documents Concerning Swedenborg [Scrieri despre Swedenborg], vol. 
I, p. 35-36. Vezi Wilson Van Dusen, 7he Presence of Other Worlds [Prezenţa altor 
lumi], (The Psychological-Spiritual Findings of Emanuel Swedenborg [Descoperirile 
spiritual-psihologice ale lui Emanuel Swedenborg]), Harper and Row, N. Y., 1973, p. 
19-63, pentru prezentarea deschiderii “ochiului spiritual” al lui Swedenborg. 

ritualurilor, persoanele inițiate cred că se pot "ridica la diferite 
nivele sau planuri”, şi să trăiască întâmplări în aceste locuri, în 
deplină stare de conştienţă.”” 

Potrivit acestei doctrine, cineva intră în „planul astral” (sau 
„planuri”, numai dacă acest sălaş este socotit ca un întreg, ori în 
straturile lui separate) la vremea morții, şi precum spune teoria 
lui Swedenborg, nu există nici o schimbare neaşteptată a stării 
cuiva şi nici o judecată. Omul continuă să vieţuiască ca şi 
înainte, numai că se află în afara trupului şi începe să „treacă 
prin toate sub-planurile planului astral, în calea sa către lumea 
cerurilor.” Fiecare sub-plan se subţiază continuu şi se 
„adânceşte” şi înaintarea prin acestea, departe de a stârni frică şi 
şovăială, aşa cum se întâmplă în „vămile” creştine, ci totul se 
petrece în desfătare şi veselie: „Bucuria vieţii în planul astral 
este atât de mare, că viața cea trupească în asemănare cu ea nu 
pare viaţă deloc ... La nouă din zece nu le place cu nici un chip 
să se întoarcă în trup.” (A. E. Powel, op. cit., pag. 94). 

Teosofia, invenția mediumului rus Elena Blavatskaia, a fost 
întemeiată la sfârşitul secolului al XIX-lea, într-o încercare de a 
da o lămurire sistematică legăturilor mediumnice cu „morţii”, 
care s-au înmulțit în lumea apuseană de la marea izbucnire a 
fenomenului spiritist din America, în anul 1848. Astăzi, doctrina 
ei asupra „planului astral” (deşi adesea nu este numit astfel) este 
modelul pe care l-au folosit mediumuri şi alți amatori de 
ocultism pentru a lămuri experiențele lor din lumea duhurilor. 
Deşi cărţile teosofice asupra „planului astral” sunt pline de 
aceeaşi „deşertăciune şi banalitate revoltătoare”, pe a cărei bază 
Dr. Jung socoteşte să pună însuşirile întregii literaturi spiritiste, 
totuşi, dincolo de această neruşinare, există o filosofie de bază 
despre adevărul celeilalte lumi, care atinge o coardă sensibilă a 
cercetătorilor de astăzi. Părerea umanistă a lumii de astăzi, se 


* Benjamin Walker, Dincolo de trup: dublul uman şi planurile astrale, Routledge and 
Kegan Paul, London, 1974, pag. 117-118. 
5 A. E. Powel, Corpul astral, Editura Teosofică, Wheaton, III., 1972, pag. 123. 

110 


îndreaptă cu mai multă bunăvoință către o altă lume, care este 
mai degrabă desfătătoare decât dureroasă. O lume care îngăduie 
mai degrabă „dezvoltarea” ori „evoluţia” liniştită decât judecata 
de la sfârşitul vieții. O lume care mai degrabă îngăduie „încă o 
şansă” pentru a se pregăti pentru o realitate mai înaltă, decât 
hotărârea sorții veşnice prin faptele săvârşite de-a lungul vieții 
pământeşti. Învăţarea teosofiei arată tocmai aceste însuşiri 
cerute de „sufletul modern” şi cere să se bazeze pe experienţă. 

Pentru a da un răspuns creştin ortodox la această învățătură, 
trebuie să privim mai atent experienţele obişnuite care au loc în 
„planul astral”. Dar unde să privim? Vestirile mediumurilor sunt 
în chip vădit nevrednice de încredere şi sunt lipsite de 
limpezime; şi în orice caz, legătura cu „lumea spiritelor” prin 
mediumuri este prea întunecată şi mijlocită, pentru a alcătui 
dovada convingătoare a firii acelei lumi. Experiențele de „după 
moarte” de astăzi, pe de o parte, sunt prea scurte şi negrăitoare 
pentru a fi socotite mărturie despre adevărata natură a celelalte 
lumi. 

Dar există un fel de experienţă în „planul astral” care poate 
fi cercetată mai amănunţit. În limbajul teosofic se numeşte 
„proiecţie astrală” sau „proiecția corpului astral”. Prin cultivarea 
anumitor tehnici mediumnice, este cu putință nu numai intrarea 
în legătură cu spirite care s-au despărțit de trup, aşa cum fac 
mediumurile obişnuite (când şedinţele lor de spiritism sunt 
adevărate), ci intră cu adevărat în sălaşul lor de existenţă şi 
„călătoresc” prin mijlocul lor. Cineva poate să nu creadă când 
aude despre asemenea experienţe din vremurile străvechi, dar 
se întâmplă, că această experiență a ajuns să fie destul de 
obişnuită în vremurile noastre - şi nu numai printre ocultişti - şi 
există deja o literatură bogată în acest domeniu, cu experienţe 
povestite de către cei care le-au trăit. 


4. „Proiecţia astrală” 
Creştinii ortodocşi cunosc faptul că omul poate cu adevărat 

să se ridice deasupra marginilor firii sale trupeşti şi poate să 
călătorească în locuri nevăzute. Acest fel de călătorie nu ne 
priveşte pe noi aici. Apostolul Pavel nu a ştiut dacă se afla „în 
trup” ori „în afară de trup” când a fost răpit până la al treilea cer 
(I Cor. 12, 2), şi nu se cuvine să socotim noi până la care suiş 
trebuie să se subțieze trupul pentru a intra în rai (dacă experiența 
a avut loc cu adevărat „în trup”). Sau în ce fel de „trup subţire” 
poate fi îmbrăcat sufletul în timpul unei experienţe „în afara 
trupului” - dacă acest fel de lucruri poate fi cunoscut cu adevărat 
în această viaţă. Este destul să ştim că sufletul (în oricare fel de 
„trup”), poate fi răpit cu adevărat prin harul lui Dumnezeu şi 
poate să vadă raiul, cât şi sălaşul din văzduh, în care sălăşluiesc 
duhurile de sub cer. 

În literatura ortodoxă, se vorbeşte adesea despre asemenea 
experienţe, ca având loc „în afara trupului”, aşa cum a fost 
experienţa Sf. Antonie la „vămi”, în vreme ce stătea la 
rugăciune, cum s-a arătat mai înainte. Episcopul Ignatie 
Brianceaninov pomeneşte de doi pustnici din veacul al XIX-lea, 
ale căror suflete au ieşit din trupurile lor, pe când se aflau la 
rugăciune - Cuviosul Vasilisc al Siberiei, al cărui ucenic a fost 
vestitul Zosima, şi Bătrânul Schimonah Ignatie (Isaia), prieten 
bun al episcopului Ignatie (Ignatie Brianceaninov, Opere 
complete, vol. III, pag. 75). Cea mai uimitoare experienţă „în 
afara trupului” din Vreuie sfinților ortodocși este probabil aceea 
a Sf. Andrei cel Nebun pentru Hristos din Constantinopol (sec. 
al X-lea), care, în vreme ce trupul său se afla în zăpadă, pe 
străzile cetăţii, el a fost răpit în duh ca să vadă raiul şi cel de al 
treilea cer, despre care a povestit ucenicului său, care a istorisit 
întâmplarea ( Vieri/e sfinților, 2 octombrie). 

Asemenea întâmplări se petrec numai prin harul lui 
Dumnezeu şi în chip cu totul aparte, din voinţa şi dorința 
oamenilor. Dar „proiecția astrală” este o experienţă „în afara 
trupului”, care poate fi căutată şi învățată cu ajutorul unor 
tehnici. Această experiență reprezintă ceea ce descrie episcopul 

Ignatie ca „deschiderea simţurilor”, şi este limpede că - întrucât 
legătura cu duhurile este oprită oamenilor, în afară de lucrarea 
nemijlocită a lui Dumnezeu - sălaşul care poate fi atins prin 
acest mijloc nu este cerul, ci numai sălaşul aerial de sub cer, 
văzduhul locuit de duhurile cele căzute. 

Textele teosofice care descriu această experiență în 
amănunt, sunt pline de păreri şi tâlcuiri oculte, şi sunt lipsite de 
orice folos pentru a alcătui o imagine a experiențelor adevărate 
din acest sălaş. Cu toate acestea, în sec. al XX-lea, a apărut un 
alt fel de literatură care se ocupă de această experienţă: odată cu 
lărgirea cercetărilor şi experimentelor în domeniul 
„parapsihologiei”, unii indivizi au descoperit, fie întâmplător, fie 
prin experiment, că le stă în putință să aibă experiențe de 
„proiecţie astrală”, şi au scris cărţi care descriu experienţele lor 
în limbaj non-ocult; unii cercetători au adunat şi au cercetat 
relatări ale experienţelor „în afara trupului” şi au scris despre 
acestea, mai degrabă într-un limbaj ştiinţific decât ocult. Vom 
vorbi aici despre unele dintre aceste cărți. 

Latura „pământească” a experienţelor din „afara trupului” 
este prezentată bine într-o carte, de către directorul Institutului 
de Cercetări Psihologice din Oxford, Anglia.” Ca răspuns la o 
chemare făcută în septembrie 1966, în presa britanică şi la radio, 
Institutul a primit vreo 400 de răspunsuri de la persoane care au 
pretins că au avut experienţe în afara trupului. Un asemenea 
răspuns arată că astfel de experienţe nu sunt nicidecum rare în 
zilele noastre şi cei care le-au avut sunt cu mult mai doritori 
decât în anii din urmă, să vorbească despre acestea, fără frica de 
a fi socotiți că sunt „nebuni”. Dr. Moody şi alţi cercetători au 
aflat aceleaşi lucruri despre experienţele de „după moarte”. 
Celor 400 de persoane li s-au dat să completeze două 
chestionare, iar cartea a fost urmarea comparării şi a cercetării 
răspunsurilor la aceste chestionare. 

Aproape toate experiențele prezentate în această carte s-au 


21 Celia Green, Experienţe din afara trupului, Ballentine Books, N. Y., 1975. 

petrecut fără voie, fiind declanşate de diferite împrejurări 
trupeşti: osteneli, oboseală, boală, accident, anesteziere, somn. 
Aproape toate s-au întâmplat în preajma trupului (nu în vreun 
sălaş al „duhului”), şi constatările care s-au făcut sunt foarte 
asemănătoare cu cele la care au ajuns oamenii care au avut 
experienţe „după moarte”; cineva îşi vede trupul din „afară”, are 
toate însuşirile simţurilor (chiar dacă aflându-se în trup este surd 
sau orb), nu-i stă în putință să atingă sau să lucreze asupra celor 
ce se află împrejurul lui, „pluteşte” în aer cu un mare simţ de 
desfătare şi bunăstare; mintea este mai limpede decât de obicei. 
Unele persoane au povestit despre întâlniri cu rude răposate, sau 
călătorii către un loc ce părea să nu facă parte dintr-o realitate 
obişnuită. 

Un cercetător al experienţelor din „afara trupului”, geologul 
englez Robert Crookall, a adunat un număr foarte mare de 
exemple de astfel de experienţe, atât de la ocultişti, cât şi de la 
mediumuri, pe de o parte, şi de la oameni obişnuiţi pe de altă 
parte. El relatează experiența după cum urmează: „S-a "născut 
un trup-replică sau o "dublură? din trupul material şi s-a aşezat 
deasupra aceluia. Când "dublura” s-a despărțit de trup, s-a 
produs o "pierdere a memoriei” (cam tot aşa cum schimbarea 
vitezelor la maşină aduce o întrerupere foarte scurtă în 
transmiterea puterii) .... Adesea avea loc o revedere a 
întâmplărilor petrecute în viață, iar trupul material care fusese 
părăsit, era de obicei văzut de către 'dublura” care se afla în stare 
liberă. ... Contrar aşteptărilor, nimeni nu a vorbit despre vreo 
durere ori frică, care să fie pricinuită de ieşirea din trup - totul 
părea desăvârşit de firesc .... Conştienţa, aşa cum lucra prin 
"dublura? despărțită de trup, era mult mai ascuţită decât în viața 
obişnuită ... Uneori apărea telepatie, clarviziune şi înainte 
cunoaştere. Se vedeau uneori prieteni "morți". Multe persoane au 
arătat o mare neplăcere față de intrarea din nou în trup şi de 
întoarcerea la viața pământească .... Acest exemplu obişnuit de 
întâmplări în experienţele din afara trupului, care până acum, nu 

erau recunoscute, nu se pot lămuri, în mod potrivit, pe 
presupunerea că toate aceste experienţe erau vise şi că toate 
"dublurile” descrise erau simple halucinaţii. Pe de altă parte, se 
poate lămuri de îndată pe baza presupunerii că acestea erau 
experienţe adevărate şi că "'dublurile” văzute erau trupuri 
adevărate (deşi erau de o mare subţirime)."% 

Această descriere este asemănătoare, punct cu punct, cu 
„modelul” Doctorului Moody despre experienţele de după 
moarte ( Vzază după viată, pag. 23-24). Această asemănare arată 
atât de limpede că se poate înfățişa doar una şi aceeaşi 
experienţă. Dacă este aşa, putem, în cele din urmă, să definim 
experienţa pe care au povestit-o Dr. Moody şi alţi cercetători, şi 
care a stârnit un interes atât de mare şi neînţelegeri în lumea 
apuseană de câțiva ani încoace. Nu este tocmai o experiență 
„după moarte”; este mai degrabă experienţa „în afara trupului” 
care este doar un pas către alte experiențe mult mai lărgite, fie 
ale morţii, fie ceea ce se numeşte uneori „călătorie astrală” 
(despre care veţi vedea mai jos). Deşi starea „în afara trupului” 
s-ar putea numi „prima clipă” a morţii - dacă urmează moartea 
cu adevărat - este o mare greşeală să deducem din aceasta orice 
despre starea de „după moarte”, în afară de faptele simple ale 
supraviețuirii şi conştienţa sufletului după moarte, asupra cărora, 
cel ce crede cu adevărat în nemurirea sufletului nu se va 
împotrivi.” Mai mult, fiindcă starea „trupului după moarte” nu 
este neapărat legată de moarte, trebuie să fim cu dreaptă 
judecată în alegerea datelor limpezi ale experienţelor extinse în 
acest domeniu; mai ales, trebuie să ne întrebăm dacă arătările 
„raiului” (sau „iadului”) pe care le văd astăzi unii oameni, au 
vreo legătură cu adevărata înţelegere creştină a raiului şi iadului, 
sau dacă acestea sunt numai o socotință a vreunei simple 


*% Robert Crookall, Experienţe în afara trupului, The Citadel Press, Secaucus, N. Y., 
1970, pag. 11-13. 
9 Numai câteva secte, îndepărtate de învățătura creştină istorică, socotesc că sufletul 
“doarme” sau este “inconştient” după moarte: martorii lui Iehova, adventiştii de ziua a 
şaptea, etc. 

experienţe fireşti (sau drăceşti) din sălaşul din „afara trupului”. 

Dr. Crookall - care a fost cel mai cuprinzător cercetător în 
acest domeniu, de până acum, fiind cu aceeaşi băgare de seamă 
şi purtare de grijă pentru amănunt, care caracterizează cărțile 
sale de început despre plantele fosile din Marea Britanie - a 
adunat mult material despre experienţele „raiului” şi ale 
„gheenei”. El socoteşte că amândouă sunt experienţe fireşti şi cu 
adevărat universale în starea „din afara trupului” şi le deosebeşte 
după cum urmează: „Cei care şi-au părăsit trupurile în chip 
firesc erau înclinați să vadă privelişti luminoase şi liniştite 
Craiul”), un fel de pământ slăvit; în vreme ce (cei care erau) 
scoşi afară cu sila ... se îndreptau spre împrejurări de o oarecare 
nedesluşire, tulburi, şi către o stare între vis şi realitate, care este 
asemănătoare cu "hadesul” oamenilor de pe vremuri. Cei dintâi 
întâlneau mulți ajutători (cuprinzând rude şi prieteni morți, cum 
am pomenit deja); cei din urmă întâlneau uneori împotrivitori 
fără trup” (pag. 14-15). Persoanele care au ceea ce Dr. Crookal 
numeşte o „alcătuire trupească mediumnistică”, în chip 
neschimbat trec mai întâi printr-un loc „hades” întunecat şi 
împâclit, şi apoi printr-un loc cu o lumină strălucitoare, care 
seamănă cu raiul. Acest „rai” este descris în felurite feluri (atât 
de mediumuri cât şi de non-mediumuri) ca „cea mai frumoasă 
privelişte văzută vreodată”, „o privelişte de o frumuseţe 
neasemănată - o grădină nesfârşită ca un parc şi lumina de acolo 
este o lumină care nu s-a văzut niciodată pe mare sau pe 
pământ,” „privelişte frumoasă” cu „oameni înveşmântaţi în alb” 
(pag. 117), „lumina se făcea mai puternică”, „pământul întreg 
era roşiatic” (pag. 137). 

Pentru a lămuri aceste experienţe, Dr. Crookall presupune că 
există un „pământ întreg” care cuprinde, pe treapta cea mai de 
Jos, pământul cel material, pe care îl cunoaştem din viața de zi 
cu zi, împrejmuit de o sferă nematerială, care se întrepătrunde cu 
regiuni „hades” şi „rai”, la hotarele lui de jos şi de sus (pag. 87). 
Aceasta este o descriere a ceea ce în limbaj ortodox se cunoaşte 

ca văzduhul (sălaşul aerial al) duhurilor căzute de sub cer, sau 
„planul astral” al teosofiei; totuşi, în descrierile ortodoxe ale 
acestui sălaş nu se face nici o deosebire „geografică” între partea 
de „sus” şi cea de „jos” şi se stăruie mai mult asupra înşelărilor 
drăceşti care sunt o parte integrantă a acestui sălaş. Dr. Crookall, 
fiind cercetător laic, nu cunoaşte nimic despre acest chip al 
văzduhului, dar mărturiseşte, din punctul său de vedere 
„Ştiințific”, lucrul de cea mai mare însemnătate pentru 
înțelegerea experiențelor de „după moarte” şi din „afara 
trupului”: “raiul” şi „iadul” pe care le văd persoanele în aceste 
experiențe sunt doar părți (sau Chipuri părelnice) ale sălașului 
din văzduh al duhurilor și nu au nici O legătură cu raiul adevărat 
ȘI iadul adevărat din învățătura creştină, care sunt sălașuri 
veșnice ale sufletelor oamenilor (Și ale trupurilor lor celor 
înviate) la fel ca ale duhurilor celor nemateriale. Persoanele care 
se află în starea din „afara trupului” nu sunt slobode să „umble” 
în raiul şi iadul adevărat, care sunt deschise sufletelor numai 
prin voia hotărâtă a lui Dumnezeu. Dacă unii „creştini” văd la 
„moarte”, aproape imediat, o „cetate cerească” cu „porţi de 
perle” şi „îngeri”, este doar un semn că cele ce se văd în sălaşul 
din văzduh atârnă într-o oarecare măsură de experiențele şi 
aşteptările trecute ale acelei persoane, întocmai aşa cum hinduşii 
care mor văd templele şi „zeii” lor hinduși. Experiențele creştine 
adevărate ale raiului şi iadului (aşa cum vom vedea în capitolul 
următor) sunt la o cu totul altă măsură. 


5. „Călătoria astrală” 


Aproape toate experienţele recente de „după moarte” au fost 
foarte scurte; dacă ar fi fost mai îndelungate, ar fi urmat moartea 
adevărată. Dar în starea din „afara trupului” care nu se leagă de 
împrejurările din preajma morţii, este cu putinţă o experiență 
mai îndelungată. Dacă această experienţă este destul de lungă, 

omul îşi poate părăsi mediul înconjurător şi poate intra într-o 
privelişte cu totul nouă - nu numai pentru o privire scurtă a unei 
„grădini” sau a unui „loc luminos” sau a unei „cetăţi cereşti”, ci 
pentru o „aventură” mai lungă în sălaşul din văzduh. „Planul 
astral” este în chip limpede foarte aproape de fiecare om, şi 
anumite experienţe hotărâtoare (sau tehnici mediumnistice) îl 
pot „arunca” pe om în legătură cu acel plan. Dr. Carl Jung 
povesteşte experiența unuia dintre pacienţii săi, o femeie care a 
avut o experienţă „în afara trupului” în vreme ce trecea printr-o 
naştere grea. I-a văzut pe doctori şi pe surori în jurul ei, dar în 
spate simţea că se află o privelişte slăvită, care părea să fie 
hotarul unei alte dimensiuni; simţea că dacă s-ar întoarce către 
acea privelişte ar pleca din viaţa aceasta - dar s-a întors în trup." 

Dr. Moody a scris despre mai multe asemenea experienţe, 
pe care le numește experienţe de „hotar” sau „limită” (Vzază 
după viată, pag. 54-57). 

Cei care îşi pricinuiesc experienţa „proiecției astrale” 
dinadins, au adesea putinţa de a intra în această „altă 
dimensiune”. Descrierile „călătoriilor” în această dimensiune, pe 
care le-a făcut un om în ultimii ani, au ajuns la o oarecare faimă, 
care i-a îngăduit să întemeieze un institut pentru experienţe în 
starea din „afara trupului”. Unul dintre cercetătorii acestui 
institut a fost Dr. Elizabeth Kubler-Ross, care este de acord cu 
concluziile lui Monroe cu privire la asemănarea experienţelor 
din „afara trupului” şi starea de „după moarte”. Vom prezenta pe 
scurt cele ce a aflat acest experimentator.” 

Robert Monroe este om de afaceri american, de succes 
(preşedintele consiliului director al unei societăţi pe acțiuni de 
multe milioane de dolari) şi un necunoscător în religie. 
Experiențele sale în „afara trupului” au început în 1958, înainte 
de a-l interesa literatura ocultă câtuşi de puţin, pe când îşi 


3% C. G. Jung, Tipuri psihologice [The Interpretation of Nature and the Psyche], 
Routledge and Kegan Paul, London, 1955, pag. 128. 
51 Robert A. Monroe, Călătorii în afara trupului, Anchor Books (Doubleday), Garden 
City, New York, 1977 (prima ediţie, 1971). 

săvârşea experimentele în tehnicile de învăţare a datelor în 
timpul somnului; acest lucru avea nevoie de exerciții de 
concentrare şi relaxare, asemenea unor tehnici de meditaţie. 
După ce a început aceste experimente, a trecut printr-o 
întâmplare neobişnuită, când i s-a părut că a fost lovit de un 
fascicul de lumină, care i-a pricinuit o paralizie trecătoare. După 
ce această senzație se repetase de câteva ori, a început să 
„plutească” în afara trupului, şi apoi a început să-şi provoace şi 
să trăiască intens aceste experienţe. La începutul „călătoriilor” 
sale oculte, el dă la iveală aceleaşi însuşiri de bază - meditație 
pasivă, experienţa „luminii”, acestea reprezentând o atitudine de 
încredere şi deschidere către experienţe noi şi necunoscute, toate 
în unire cu o concepţie „practică” asupra vieţii şi lipsită de 
cunoştiințele sau experienţele adânci ale creştinismului - care l-a 
deschis pe Swedenborg către isprăvile sale din lumea duhurilor. 

Mai întâi, „călătoriile” lui Monroe erau locuri care se puteau 
recunoaşte pe pământ - la început erau locuri din apropiere, apoi 
erau locuri mai îndepărtate - cu unele încercări izbutite de a 
aduce înapoi mărturii adevărate ale experienţelor. Apoi a început 
să ia legătura cu chipuri „de năluciri”, prima legătură având loc 
într-un experiment mediumnistic („călăuza indiană” trimisă de 
medium a venit pentru el cu adevărat! - pag. 52). În cele din 
urmă, a început să intre în legătură cu privelişti necunoscute care 
nu păreau să fie de pe pământ. 

Luând în seamă amănuntele experienţelor sale (pe care le 
scria de îndată ce se întorcea în trup), le-a împărțit în trei grupe 
după „locuri”: „Locul de lucrare I” este „aici-acum”, mediul 
obişnuit al acestei lumi. „Locul de lucrare II” este un mediu 
„nematerial” care pare nesfârşit, cu aceleaşi însuşiri ca ale 
„planului astral”. Acest loc este „mediul firesc” al celui de al 
„doilea trup”, după cum numeşte Monroe entitatea care 
călătoreşte în acest sălaş, care „întrepătrunde” lumea materială, 
şi legile sale sunt cele ale gândului: „cum gândeşti, aşa eşti”, 
„cei ce se potrivesc se adună”, pentru a călători, omul trebuie 

numai să se gândească unde vrea să ajungă. Monroe a vizitat 
felurite „locuri” din acest sălaş, unde a văzut nişte lucruri cum ar 
fi un grup de oameni care purtau veşminte lungi şi se aflau într-o 
vale strâmtă (pag. 81), şi mai mulți oameni în uniformă care se 
numeau „armata care ocheşte bine”, așteptând să primească 
sarcini (pag. 82). „Locul de lucrare III” este un loc care pare să 
fie la fel de adevărat ca şi pământul, cu toate că este deosebit de 
orice se cunoaşte pe acest pământ, cu însuşiri anacronice 
necunoscute; teosofii probabil ar înțelege aceasta ca o altă parte 
mai „tare” a „planului astral”. 

După ce a trecut în mare măsură peste simțământul de frică 
de la început, când se afla în aceste sălaşuri necunoscute, 
Monroe a început să le cerceteze şi să descrie mulțimea de fiinţe 
inteligente pe care le-a întâlnit acolo. În unele „călătorii” a 
întâlnit prieteni „morţi” şi a vorbit cu ei, dar mai des a întâlnit 
fiinţe impersonale necunoscute, care uneori l-au „ajutat” dar 
adesea nu au răspuns când le-a chemat, care au dat veşti 
„mistice” nedesluşite, care par să comunice cu mediumurile, 
care-i întindeau mâna dar nu izbuteau să apuce mâna lui întinsă 
(pag. 89). Pe unele dintre aceste fiinţe le-a recunoscut ca 
„împotrivitori”: făpturi ca nişte animale cu trupuri elastice, care 
se schimbă lesne în câini, lilieci, sau chiar proprii săi copii (pag. 
137-140), şi alții, care îl necăjesc şi îl chinuiesc şi râd când el 
cheamă (nu din credință, este adevărat, ci numai ca o altă 
„experienţă”) numele lui lisus Hristos (pag. 119). 

Neavând credință, Monroe s-a deschis către sugestiile 
„religioase” ale ființelor acestui sălaş. I s-au dat vedenii 
„prooroceşti” ale întâmplărilor viitoare, care uneori, s-au 
întâmplat cu adevărat, aşa cum le-a văzut el (pag. 145 şi mai 
departe). Odată, când i s-a arătat o rază de lumină albă la hotarul 
stării din afara trupului, el i-a cerut un răspuns la întrebările sale 
despre acest sălaş. Un glas din lăuntrul razei a răspuns: „Cere 
părintelui tău să-ţi spună marea taină.” Drept aceea, cu 
următorul prilej, Monroe s-a rugat: „Părinte, călăuzeşte-mă. 

Părinte, spune-mi marea taină” (pag. 131-132). Din toate acestea 
este limpede că Monroe, deşi a rămas „laic” şi „necunoscător” în 
concepția sa religioasă, s-a lăsat de bunăvoie să fie folosit în 
chip liber de către fiinţele sălaşului ocult (care, de bună seamă 
sunt draci). 

Întocmai ca Dr. Moody şi ca alţi cercetători ai acestui sălaş, 
Monroe scrie că „în doisprezece ani de activități în afara lumii 
materiale, nu găseşte nici o mărturie care să dovedească 
noţiunile biblice de Dumnezeu şi de viaţa de dincolo într-un loc 
numit rai” (pag. 116). Cu toate astea, ca şi Swedenborg, ca 
teosofi şi cercetători, cum ar fi Dr. Crookall, el află în mediul 
„nematerial” pe care l-a cercetat, „toate aspectele pe care noi le 
socotim că sunt ale raiului şi ale iadului, care sunt numai o parte 
a Locului de lucrare II” (pag. 73). În locul care pare „cel mai 
apropiat” de lumea materială, a dat peste un loc cenuşiu-închis, 
populat cu „fiinţe care muşcă şi chinuiesc”; el crede că acesta 
poate fi „hotarul iadului” (pag. 120-121), aproape ca regiunea 
„hades” pe care a identificat-o Dr. Crookall. 

Cu toate astea, experienţa despre „rai” a lui Monroe este 
foarte doveditoare. EI a călătorit de trei ori într-un loc de „pace 
desăvârşită”, plutind printre nori calzi, pufoşi, care erau 
mângâiațţi de raze de lumină, care îşi schimbau culoarea 
neîncetat; fremăta împreună cu muzica fără cuvinte a corurilor. 
În jurul său se aflau în aceeaşi stare, ființe fără nume, cu care nu 
avea nici o legătură sufletească. A simțit că acest loc era 
„căminul” său de pe urmă, şi câteva zile după ce se sfârşise 
această experienţă, mai cugeta la ea (pag. 123-125). De bună 
seamă, acest „cer astral” este izvorul de bază al învățăturii 
teosofice asupra „desfătării” celeilalte lumi; dar ce departe este 
de adevărata învăţătură creştină a Împărăției cereşti, care se află 
cu mult dincolo de acest sălaş al văzduhului, care în deplinătatea 
dragostei şi a însuşirilor şi a simţirii conştiente a lui Dumnezeu, 
s-a îndepărtat cu totul de necredincioşii vremurilor noastre, care 
nu cer nimic mai mult decât o „nirvana” de nori pufoşi şi de 

lumini colorate! Duhurile cele căzute pot lesne să pricinuiască o 
asemenea experienţă a „raiului”; dar numai lupta creştină şi 
harul lui Dumnezeu îl pot înălța pe om în adevărata Împărăţie a 
lui Dumnezeu. 

În câteva prilejuri, Monroe l-a întâlnit pe „Dumnezeul” 
cerului lui. Această întâmplare, zice el, poate avea loc oriunde în 
„Locul de lucrare II”. „În miezul lucrului obişnuit, oriunde ar fi 
acesta, există un semnal depărtat, aproape ca trâmbiţele 
vestitoare. Fiecare primeşte semnalul în pace, şi odată cu el, 
fiecare încetează să mai vorbească sau să mai lucreze. Este 
semnalul care anunţă că EI (sau Ei) vine prin împărăția sa. 

Nu există nici o închinăciune pioasă sau îngenunchiere. Mai 
degrabă, atitudinea este ca o stare de fapt. Este o întâmplare cu 
care toți sunt obişnuiţi şi supunerea îndepărtează toate celelalte 
lucruri. Nimic nu se abate de la aceasta. 

La semnal, fiecare vietate se aşează ... cu capul îndreptat 
într-o parte, în asemenea chip încât să nu-L vadă când trece prin 
preajmă. Se pare că scopul este de a alcătui o cale vie peste care 
EI să poată călători ... Nu-i nici o mişcare, nici măcar un gând, 
când trece EI... 

Cu câteva prilejuri, când am experimentat aceasta, m-am 
aşezat şi eu jos împreună cu ceilalți. La vremea cuvenită, nu 
putea veni nici un alt fel de gând, potrivnic. În vreme ce trece 
EI, răsună o muzică veselă şi se răspândeşte un simțământ de 
tărie vie, desfătătoare, a puterii de pe urmă, care slăbeşte şi se 
pierde în depărtare .... Este o lucrare la fel de obişnuită ca şi 
oprirea la lumina semaforului într-o intersecție aglomerată, sau 
aşteptarea la trecerea peste calea ferată, când semnalul arată 
apropierea trenului; eşti nepăsător şi totuşi simți o preţuire 
nerostită pentru puterea înfăţişată prin trenul care trece. 
Întâmplarea este la fel de impersonală. 

Este acesta Dumnezeu? Sau Fiul lui Dumnezeu? Sau 
reprezentantul Său?” (pag. 122-123). 

Ar fi greu de găsit în literatura ocultă a lumii o povestire 

mai vie a slăvirii lui satan în propria lui împărăție, de către robii 
săi impersonali. În acest loc, Monroe arată legătura lui cu mai 
marele împărăției, în care a intrat. Într-o noapte, la vreo doi ani 
după ce şi-a început călătoriile în „afara trupului”, s-a simţit 
scăldat în acelaşi fel de lumină care se arată la începutul acestor 
experiențe, şi a simțit o forță puternică, inteligentă, personală, 
care 1-a răpit puterea şi voința. „Mi s-a părut în chip hotărât că 
eram legat strâns de această forță inteligentă, prin statornicie - 
mereu fusesem aşa - şi că aveam o menire de îndeplinit aici pe 
pământ” (pag. 260-261). Într-o altă asemenea experiență cu 
această forţă ori „entitate” nevăzută, care a avut loc câteva 
săptămâni mai târziu, ea (sau ele) părea că intră în mintea lui şi 
O „cercetează”, şi apoi, „părea că se avântă spre cer, în vreme ce 
cu strigam în urmă, stăruitor.” Atunci am fost sigur că 
mentalitatea şi inteligenţa lor era cu mult peste puterea mea de 
înțelegere. Este o inteligență impersonală, rece, fără nici un fel 
de simțământ de dragoste sau de mângâiere pe care noi le 
apreciem atât de mult ... M-am aşezat jos şi am plâns, cu suspine 
mari, adânci, cum nu mai plânsesem niciodată până atunci, 
pentru că atunci am simţit fără nici o reținere ori nădejde 
viitoare de schimbare, că Dumnezeul copilăriei mele, al 
bisericilor, al religiei din întreaga lume, nu era aşa cum îl 
slăveam noi - că pentru tot restul zilelor vieţii mele voi “suferi” 
pierderea acestei amăgiri” (pag. 262). Cu greu şi-ar putea 
închipui cineva o descriere mai bună a întâlnirii cu diavolul, prin 
care trec atât de mulți contemporani de-ai noştri nebănuitori, 
fiind lipsiţi de orice ajutor pentru a i se împotrivi aceluia, din 
pricina înstrăinării lor de adevăratul creştinism. 

Mărturia lui Monroe despre firea şi fiinţele „planului astral” 


32 Această ultimă experiență este foarte asemănătoare cu aceea pe care o au atât de 
mulți oameni astăzi, în întâlnirile apropiate cu “Obiecte Zburătoare Neidentificate” 
(OZN-uri). Experienţa ocultă a întâlnirii duhurilor căzute ale văzduhului este 
întotdeauna una şi aceeaşi, chiar dacă se arată în felurite chipuri şi simboluri potrivit 
aşteptărilor omeneşti. Pentru o prezentare a laturii oculte a întâlnirilor OZN, vezi 
cartea Ortodoxia şi religia viitorului, St. Herman Monastery Press, ediția a doua, 
1979, cap. VI, sau Ortodoxia şi religia viitorului, Chişinău, 1995, cap. VI. 

are o mare însemnătate. Cu toate că s-a adâncit în aceasta, şi şi-a 
încredințat sufletul spre ascultare duhurilor celor căzute, el şi-a 
povestit experienţele într-un limbaj deschis, neocult şi dintr-un 
punct de vedere omenesc oarecum normal, prin care a făcut din 
cartea sa o atenţionare grăitoare împotriva „experienţelor” din 
acest sălaş. Cei care cunosc învăţătura creştin ortodoxă despre 
lumea văzduhului, cât şi despre adevăratul rai şi iad care se află 
în afara văzduhului, pot fi convinşi cu mai multă hotărâre de 
adevărul duhurilor celor căzute şi de sălaşul acelora, cât şi de 
primejdia cea mare de a intra în legătură cu ele, chiar dacă se fac 
astea pentru cercetări aparent „ştiințifice”.”” Ca păstrători ai 
credinţei creştin ortodoxe, nu trebuie să cunoaştem neapărat cât 
de mult din experienţa sa a fost „adevărată” şi cât de mult a fost 
o urmare a întâmplărilor şi amăgirilor puse la cale pentru el de 
către duhurile cele căzute; înşelarea este o parte atât de 
însemnată a sălaşului din văzduh, că nici un amănunt nu duce la 
încercarea de a lămuri aspectele sale fireşti. Nu se poate pune la 
îndoială faptul că el a întâlnit sălaşul duhurilor celor căzute. 

Se poate intra în legătură şi cu „planul astral” (dar nu 
neapărat în starea din „afara trupului”), prin folosirea unor 
droguri. Experimente recente în administrarea LSD 
muribunzilor, au pricinuit experienţe din „preajma morţii” foarte 
convingătoare, împreună cu o „scurtă desfăşurare” a întregii 
vieţi, vederea unei lumini orbitoare, întâlniri cu „morţii” şi cu 
„fiinţe spirituale” neomeneşti, şi vestirea soliei spirituale cu 
privire la adevărurile „religiei cosmice”, reîncarnare şi altele 
asemenea. Dr. Kubler-Ross s-a adâncit şi în aceste experienţe." 

Se ştie că şamanii triburilor primitive intră în legătură cu 
lumea din văzduh a duhurilor căzute, în stările din „afara 


3 Observaţia lui Monroe, pe care au mai făcut-o şi alţi cercetători în acest domeniu, 
că experiențele din “afara trupului” sunt însoţite invariabil de o foarte mare excitare 
sexuală, confirmă doar faptul că aceste experienţe atrag latura căzută a firii omeneşti 
şi nu au în ele nimic duhovnicesc. 
* Stanislav Grof şi Joan Halifax, Întâlnirea omului cu moartea, E. P. Dutton, New 
York, 1977. 

trupului”, şi odată „iniţiaţi” în această experienţă sunt în stare să 
viziteze „lumea duhurilor” şi să vorbească cu fiinţe de dincolo.“ 

Aceeaşi experienţă era obişnuită printre iniţiaţii „tainelor” 
lumii păgâne antice. În Viaza Sfinţilor Ciprian și lustina 
(2 octombrie), există mărturia unui fost vrăjitor, despre 
experiențele sale din acest sălaş: 

„Pe Muntele Olimp, Ciprian a învăţat toate chipurile 
meşteşugirilor drăceşti: el stăpânea felurite schimbări drăceşti, a 
învăţat cum să schimbe firea văzduhului ... În locul acela a văzut 
o legiune nenumărată de draci, împreună cu stăpânitorul 
întunericului la căpătâiul lor; unii stăteau înaintea lui, alții îi 
slujeau, iar alţii îi aduceau laude şi unii au fost trimişi în lume ca 
să-l strice pe oameni. A mai văzut acolo zei şi zeițe păgâne în 
chipurile lor înşelătoare, şi felurite năluci şi arătări, învățând 
cum să le cheme printr-un post aspru de patruzeci de zile .... 
Astfel a ajuns vrăjitor, fermecător şi pierzător de suflete, mare 
prieten şi slugă credincioasă a stăpânitorului iadului, cu care a 
vorbit față către faţă, primind mare cinste de la acela, după cum 
chiar el însuşi a mărturisit. "Credeţi-mă,” zicea el, "eu l-am văzut 
chiar pe stăpânitorul întunericului .... I-am adus plecăciune atât 
lui cât şi strămoşilor lui .... Mi-a făgăduit să mă facă ocârmuitor 
după plecarea mea din trup, şi în toată vremea vieții pământeşti 
să mă ajute în toate .... Chipul stăpânitorului întunericului arăta 
ca o floare. Pe cap avea o cunună (nu una adevărată, ci un fel de 
nălucire) făcută din aur şi pietre strălucitoare, care lumina toată 
împrejurimea lui; şi veşmintele aceluia erau uimitoare. Când se 
întorcea într-o parte sau alta, toată împrejurimea aceea se 
cutremura, o mulțime de duhuri rele de felurite trepte ierarhice 
se aflau înaintea tronului aceluia într-o ascultare desăvârşită. La 
vremea aceea m-am dăruit în întregime slujirii lui, ascultându-i 
desăvârşit fiecare poruncă.” (Cuvântul ortodox, 1976, nr. 70, 
pag. 136-138). 

Sf. Ciprian nu spune lămurit dacă a avut aceste experienţe în 


35 Vezi M. Eliade, Şamanism, Routledge & Kegan Paul, London, 1961. 

afara trupului. S-ar părea într-adevăr că vrăjitorii şi inițiații mai 
sporiți nu au nevoie să-şi părăsească trupul pentru a intra în 
legătură desăvârşită cu sălaşul din văzduh. Swedenborg, pe când 
îşi povestea experienţele din „afara trupului”, a spus că 
dimpotrivă, a avut cele mai multe legături cu duhurile, pe când 
se afla în trup, dar cu „porţile simţurilor” deschise (Rai și iad, 
secţiunile 440-442). Mai mult, însuşirile acestui sălaş şi 
întâmplările pe care le are cineva în acest sălaş, sunt aceleaşi, fie 
că omul se află „în” ori „în afara” trupului. 

Unul dintre vestiții vrăjitori păgâni din vechime (sec. al 
II-lea), descriind iniţierea sa în tainele lui Isis, dă un exemplu 
clasic al experienţei din „afara trupului”, şi legătura cu sălaşul 
din văzduh, care ar putea fi folosit pentru a istorisi unele 
experienţe de astăzi din „afara trupului” şi de „după moarte”: 

„Voi povesti (despre inițierea mea) în măsura în care pot 
povesti în chip legiuit celor neinițiați, dar numai cu condiţia să 
credeți cele ce vă spun. M-am apropiat de porțile morții şi am 
pășit cu un picior pe pragul Proserpinei, deși întoarcerea era 
îngăduită, am fost răpit de toate stihiile. La miezul nopții am 
văzut soarele strălucind de parcă ar fi fost amiază. Am intrat în 
lumea Zeilor de dedesubt şi a zeilor din lumea de deasupra, am 
stat în preajmă și m-am închinat lor. Ei, acum aţi aflat ce s-a 
întâmplat, dar mă tem că nu sunteți mai învățați. "S 


Concluzii despre sălaşul din „afara trupului ” 


Tot ce s-a spus aici despre experienţele „în afara trupului” 
este deajuns pentru a aşeza experienţele de „după moarte” de 
astăzi în propria lor lumină. Să prezentăm pe scurt cele ce am 
aflat noi: 

1. Acestea sunt, în întregime şi în chip firesc, experienţe „în 
afara trupului”, lucru foarte cunoscut mai ales în literatura 


e Apuleius, Măgarul de aur, tr. de Robert Graves, Farran, Straus şi Young, New 
York, 1951, pag. 280. Proserpina (sau Persefona) a fost regina lui Hades în mitologia 
greacă şi romană. 

ocultă, experienţe care în ultimii ani li se întâmplă din ce în ce 
mai des oamenilor obişnuiţi care nu sunt deloc adânciţi în 
ocultism. Cu toate acestea, aceste experiențe, nu ne spun 
aproape nimic despre cele ce se întâmplă cu sufletul după 
moarte, în afară de faptul că este viu şi conştient. 

2. Sălaşul în care intră sufletul îndată ce iese din trup şi 
începe să piardă legătura cu ceea ce noi cunoaştem ca „realitate 
materială” (fie după moarte, fie într-o experienţă obişnuită „în 
afara trupului”), nu este nici raiul, nici iadul, ci un sălaş nevăzut, 
aproape de pământ, care se numeşte în chip felurit: „după 
moarte” sau „planul Bardo” (Cartea tibetană a morțilon, „lumea 
spiritelor” (Swedenborg şi spiritismul), „planul astral” (teosofie 
şi ocultism), „locul de lucrare II” (Monroe) - sau, în limbaj 
ortodox, lumea văzduhului de sub ceruri unde sălăşluiesc 
duhurile cele căzute şi sunt lesne lucrătoare în înşelarea 
oamenilor care să-i ducă la osândire. Aceasta nu este „lumea 
cealaltă” care îl aşteaptă pe om după moarte, ci doar partea 
nevăzută a acestei lumi, prin care trebuie să treacă omul pentru a 
ajunge cu adevărat în lumea „cealaltă” a raiului sau a iadului. 
Pentru cei care au murit cu adevărat, şi care sunt călăuziți de 
îngeri din viaţa pământească, acesta este sălaşul unde începe 
Judecata particulară, la „vămile văzduhului”, unde duhurile 
văzduhului îşi descoperă firea lor cea adevărată şi vrăjmăşia lor 
față de oameni; pentru toți ceilalți, acesta este un sălaş al 
înşelării drăceşti, care se află întru iscusinţa aceloraşi duhuri. 

3. Ființele cu care se ia legătura în acest sălaș sunt 
întotdeauna (sau aproape întotdeauna) draci, fie că sunt chemați 
prin mediumuri sau alte practici oculte, fie că se întâlnesc în 
experienţe „în afara trupului”. Aceia nu sunt îngeri, căci ei 
sălăşluiesc în rai, iar în acest sălaş se află numai în trecere, ca 
vestitori ai lui Dumnezeu. Nu sunt suflete ale morților, căci 
acelea sălăşluiesc în rai sau în iad şi prin acest sălaş sunt doar în 
trecere, îndată după moarte, în calea lor către judecata pentru 
faptele din această viață. Chiar şi cei mai râvnitori părtaşi ai 

experienţelor „în afara trupului” nu pot rămâne multă vreme în 
acest sălaş, fără a se pune în primejdia de a se rupe definitiv de 
trup (moartea), şi chiar în literatura ocultă, asemenea părtaşi se 
întâlnesc rareori unii cu alții, după cum se relatează. 

4. Nu trebuie să se aibă încredere în experiențele din acest 
sălaș, şi de bună seamă, acestea nu trebuie să fie socotite după 
„Însemnătatea lor aparentă”. Chiar cei care au o pregătire 
temeinică în învățătura creştin ortodoxă, pot fi înşelați cu 
uşurinţă de către duhurile cele căzute ale văzduhului, prin vreo 
„vedenie” pe care o pot avea. Dar cei care intră în acest sălaş 
fără să cunoască măcar ceva despre acest sălaş, şi îi primesc 
„descoperirile” cu încredere, nu sunt nimic mai mult decât 
victime vrednice de milă ale duhurilor celor căzute. 

Se poate pune întrebarea: Ce este cu simţămintele de „pace” 
şi „desfătare” care par să se vădească aproape întotdeauna în 
starea din „afara trupului”? Ce este cu vederea „luminii” pe care 
o văd atât de mulți? Sunt şi acestea numai înşelări? 

Poate, într-un fel, aceste experienţe sunt „firești” pentru 
suflet, atunci când acesta iese din trup. În această lume căzută, 
trupurile noastre materiale sunt trupuri ale durerii, stricăciuni şi 
morții. Când iese din acest trup, sufletul se află de îndată într-o 
stare mai „firească” pentru el, mai aproape de starea pe care 
Dumnezeu o plănuiește pentru el; căci „trupul duhovnicesc” 
înviat, cu care va viețui omul în Împărăţia cerului, este mai 
asemenea cu sufletul decât cu trupul pe care îl cunoaştem pe 
pământ. Chiar şi trupul cu care a fost zidit Adam, la început 
avea o fire deosebită de trupul după căderea lui, având mai mare 
subțirime şi fără pricină de durere sau osteneală. 

În acest sens, „pacea” şi „desfătarea” experienţei „în afara 
trupului” pot fi socotite adevărate, iar nu o înşelare. Cu toate 
astea, înşelarea pătrunde în clipa în care omul începe să 
socotească aceste simţăminte „fireşti” ca pe ceva „spiritual” - ca 
şi cum această pace a împăcării cu Dumnezeu, şi „desfătarea” ar 
fi adevărata dezmierdare duhovnicească a raiului. De fapt, 

oamenii socotesc în felul acesta experiențele lor „în afara 
trupului” şi pe cele de „după moarte”, din pricina lipsei lor de 
experiență duhovnicească adevărată şi a lipsei de cunoaştere. Că 
aceasta este o greşeală, se poate vedea din faptul că până şi 
necredincioşii cei mai nepricepuţi au aceeaşi trăire de desfătare 
când „mor”. Am văzut deja aceasta într-un capitol anterior în 
cazul hindusului, ateistului şi sinucigaşului. Un alt exemplu 
uimitor este acela al romancierului britanic agnostic Somerset 
Maugham, care, atunci când a avut o scurtă experiență a 
„morţii”, chiar înainte de moartea sa adevărată, la vârsta de 80 
de ani, a văzut mai întâi o lumină care se aprindea tot mai tare şi 
a avut „cel mai puternic simțământ de eliberare”, după cum a 
spus cu cuvintele sale (vezi Allen Spreggett, Sarea nemuririi, 
New American Library, New York, 1974, pag. 73). Această 
experiență nu a fost nici în cea mai mică măsură duhovnicească; 
a fost doar o trăire „firească” într-o viaţă care s-a sfârşit în 
necredință. 

Prin urmare, ca experienţă a simţurilor ori ca una „firească”, 
s-ar părea că moartea este într-adevăr desfătătoare. Această 
desfătare poate fi trăită la fel de către cineva a cărui conştiinţă 
este curată înaintea lui Dumnezeu, cât şi de către cineva care nu 
este adânc pătruns de credința în Dumnezeu şi nici în viaţa cea 
veşnică, şi de aceea, conştiinţa lui nu pricepe cum nu i-a fost 
bineplăcut lui Dumnezeu în vremea vieţii sale. După cum bine a 
zis un scriitor, o „moarte năprasnică” este trăită doar de către 
„cei care ştiu că Dumnezeu există, şi totuşi şi-au trăit viaţa ca şi 
cum El nu ar exista” - adică, de către cei a căror conştiinţă îi 
chinuiesc şi îşi liniştesc durerea prin „desfătarea” firească a 
morții trupeşti. Deci, deosebirea dintre credincioşi şi 
necredincioşi nu se vădeşte în clipa morții, ci mai târziu, la 
judecata particulară. „Desfătarea” morţii poate fi destul de 
adevărată, dar nu are o legătură necesară cu soarta veşnică a 


37 David Winter, Lumea cealaltă: ce se întâmplă după moarte? Harold Shaw 
Publishers, Wheaton, III, 1977, pag. 90. 

sufletului, care, poate fi foarte bine una de chinuire. 

Cu mult mai adevărată este vederea „luminii. Aceasta 
poate fi şi ceva cu adevărat firesc - o reflectare a adevăratei stări 
de lumină pentru care a fost zidit omul. Dacă-i aşa, este totuşi o 
mare greşeală să i se dea înţeles „duhovnicesc”, aşa cum 
procedează întotdeauna cei care nu au experienţă duhovnicească. 
Literatura ascetică ortodoxă este plină de atenționări împotriva 
încrederii în orice fel de „lumină” care ar putea să i se arate 
cuiva. Şi când cineva începe să socotească o astfel de lumină că 
este „înger” sau chiar „Hristos”, este limpede că omul acela a 
căzut în înşelare, alcătuindu-și o realitate” din propria sa 
închipuire, chiar înainte ca duhurile cele căzute să-şi fi început 
lucrarea de înşelare. 

Este de asemenea „firesc” pentru sufletul ieşit din trup, să 
aibă o conştiinţă înaltă a realității şi să pună în lucrare ceea ce se 
numeşte acum „percepţie extra-senzorială” (ESP). Este un fapt 
limpede, prezentat atât în literatura ortodoxă cât şi în cercetările 
ştiinţifice moderne, că sufletul, chiar şi după „moarte” (şi adesea 
chiar înaintea morţii) vede lucruri pe care cei din preajma lui nu 
le văd, ştie când cineva de la mare depărtare moare, etc. Se 
poate vedea o oglindire a acestui fapt în experiența Dr. Moody, 
pe care el o numeşte „viziunea cunoaşterii”, când sufletul pare 
să aibă o „iluminare” şi să vadă „toate cunoştinţele” în faţa sa 
(Consideraţii asupra vieții după viată, pag. 9-14). Sf. Bonifatie 
descrie experienţa „călugărului de la Wenlock”, pe care a avut-o 
îndată după moarte, în chipul acesta: „S-a simţit ca un om care 
vede şi este foarte treaz, ai cărui ochi fuseseră învăluiți de un 
înveliş gros, şi apoi, învelişul s-a ridicat fără veste, şi toate cele 
ce mai înainte erau nevăzute, ascunse şi necunoscute, s-au făcut 
foarte limpezi. Aşa şi cu el, când învelişul trupului a fost dat la o 
parte, lumea întreagă părea să fi fost adusă înaintea ochilor lui, 
aşa încât, într-o singură privire cuprindea toate părțile 
pământului şi toate mările şi popoarele” (Emerton, Scrisorile Sf 
Bonifatie, pag. 25). 

Unele suflete par să aibă o subțirime firească mai mare a 
simțurilor la aceste experiențe, chiar şi atunci când se află în 
trup. Sf. Grigorie cel Mare socoteşte că „uneori, sufletele pot 
prevedea viitorul printr-o putere ascuţită proprie”, care este 
opusă acelora care proorocesc viitorul prin descoperirea lui 
Dumnezeu (Dialoguri, IV, 27, pag. 219). Dar aceste 
„mediumuri” cad în înşelare întotdeauna, când încep să 
socotească ori să-şi sporească acest dar, care poate fi folosit cum 
se cuvine, numai de către persoanele de o mare sfințenie şi (de 
bună seamă) de credinţă ortodoxă. „Mediumul” american Edgar 
Cayce este un exemplu de cădere în înşelare din pricina acestei 
„percepții extra-senzoriale” (ESP): îndată ce a descoperit că are 
acest dar de a pune diagnostic corect în stare de transă, a început 
să aibă încredere în foare veştile primite în această stare şi a 
sfârşit prin a izbuti să proorocească viitorul (făcând uneori 
greşeli impresionante, ca aceea cu cataclismul care nu a avut loc 
în 1969, pe coasta de apus), oferind scrieri astrologice şi 
prezentând „vieţile trecute” ale oamenilor din „Atlantida”, 
Egiptul antic şi din alte locuri. 

Trăirile „fireşti” ale sufletului, când acesta este foarte 
simţitor, sau este ieşit din trup - fie că acestea ar fi experienţe ale 
„păcii” şi desfătării, luminii, sau ale „percepţiei extra- 
senzoriale” - sunt numai „materia primă” a conştiinţei înalte a 
sufletului, dar oferă (trebuie să o spunem din nou) foarte puţine 
cunoştinţe adevărate despre starea sufletului după moarte, şi 
foarte adesea îl duc pe om spre socotințe neîntemeiate despre 
„lumea cealaltă”, ca şi spre legătura nemijlocită cu duhurile cele 
căzute al căror sălaş este acesta. Toate aceste experienţe au loc 
în lumea „astrală” şi nu au nimic duhovnicesc ori ceresc, nici 
măcar atunci când trăirea este adevărată, tălmăcirile acestora nu 
trebuie să se bucure de încredere. 

5. Chiar prin firea lucrurilor, nu se poate dobândi o 
cunoaștere adevărată a sălaşului din văzduh al duhurilor şi a 
lucrurilor care se petrec acolo numai prin experienţă. 

Lăudăroşenia tuturor laturilor ocultismului, că informațiile lor 
sunt sigure pentru că se bazează pe „experienţă”, este de bună 
seamă punctul slab de neocolit al tuturor „cunoştinţelor” oculte. 
Pentru că aceste experienţe au loc în văzduh şi sunt săvârşite de 
draci cu scopul de bază de a înşela şi a pierde sufletele 
oamenilor, ele sunt mai degrabă /egare de înșelare chiar prin 
firea lor, dacă ţinem seama de faptul că omul, simțindu-se străin 
în acest sălaş, niciodată nu-l poate cunoaşte pe deplin şi nu 
poate fi sigur de adevărul lui, aşa cum poate fi sigur de adevărul 
lumii materiale. Doctrina budistă (după cum este arătată în 
Cartea tibetană a morților) este, de bună seamă, adevărată când 
vorbeşte despre firea înşelătoare a arătărilor din „planul Bardo”; 
dar este greşită când socoteşte, numai pe baza experienţei trăite, 
că nu se află nici un fel de adevăr obiectiv dincolo de aceste 
arătări. Adevărul despre sălaşul nevăzut nu poate fi cunoscut, 
căci ce este acesta cu adevărat, dacă nu se poate descoperi de 
către un izvor din afara lui sau mai presus de el. 

Cercetarea contemporană a acestui sălaş prin mijloace de 
experimentare personală şi/sau „ştiinţifică” este, din anumite 
cauze, mărginită la un rezultat cu concluzii greşite şi înşelătoare. 
Aproape toţi cercetătorii contemporani primesc sau cel puţin 
sunt de partea teoriilor oculte cu privire la acest sălaş, numai din 
pricină că se bazează pe experienţă, care este şi baza ştiinţei. Dar 
„experienţa” din lumea materială este ceva destul de deosebit de 
„experienţa” din sălaşul din văzduh. Materia primă care se 
experimentează şi se cercetează într-un caz este „neutră”, din 
punct de vedere moral, şi se poate cerceta cu obiectivitate şi se 
poate verifica de alţii. Dar în celălalt caz, „materia primă” este 
ascunsă, foarte greu de priceput, şi în multe cazuri are vore 
proprie - voia de a-l înşela pe cercetător. Pentru această pricină, 
cercetările profunde ale Dr. Moody, Dr. Crookall, ale doctorilor 
Osis şi Haraldsson şi Dr. Kubler-Ross, ajung aproape inevitabil 
să fie folosite pentru a răspândi idei oculte, care reprezintă ideile 
„fireşti” ce se pot deduce dintr-o cercetare a sălașului aerial 

ocult. Acest domeniu ocult poate fi lămurit numai cu ideea (care 
este foarte rară astăzi) că există un adevăr descoperit, care se 
află deasupra tuturor experienţelor. Astfel firea lui poate fi 
recunoscută şi se poate face o deosebire între acest sălaş de jos 
şi sălaşul înalt al cerului. 


ste ae ae ate ae fe ate e of ate e ale ate e ale ate a ok e a 


S-a cuvenit să dedicăm acest capitol lung experienţelor din 
„afara trupului” pentru a lămuri cât se poate de bine firea 
experiențelor care li se întâmplă acum unui mare număr de 
oameni obişnuiţi, nu numai mediumuri şi ocultişti. (În concluzia 
acestei cărți vom încerca să lămurim de ce asemenea experienţe 
au ajuns să fie astăzi atât de obişnuite.) Este destul de limpede 
că aceste experienţe sunt adevărate şi nu se pot socoti 
„halucinaţii”. Dar este la fel de limpede că aceste experienţe nu 
sunt duhovniceşti, iar încercările, acelora care au trecut prin ele, 
de a le socoti ca fiind „experienţe duhovniceşti” care descoperă 
firea cea adevărată a vieţii de după moarte şi starea cea de pe 
urmă a sufletului - slujesc numai pentru a spori nelămurirea 
omenirii contemporane şi descoperă cât de departe este 
conştiinţa acesteia de adevărata cunoaştere şi experiență 
duhovnicească. 

Pentru a vedea aceasta mai bine, vom cerceta câteva cazuri 
de experienţe adevărate din cealaltă lume - lumea veşnică a 
raiului care este deschisă omului numai prin voia lui Dumnezeu, 
şi care este foarte deosebită de sălaşul din văzduh pe care l-am 
analizat aici, care este doar o parte a acestei lumi, care va avea 
un sfârşit. 


NOTĂ ASUPRA „REÎNCARNĂRII” 


Printre ideile oculte care sunt acum larg discutate şi sunt 
uneori acceptate de către cei care au experiențe „în afara 
trupului” şi „după moarte”, şi chiar de către oameni de ştiinţă, 
este reîncarnarea: că sufletul după moarte nu trece prin judecata 

particulară ca să sălăşluiască apoi în rai sau în iad, aşteptând 
învierea trupului şi Judecata de Apoi, ci (după o şedere mai 
lungă sau mai scurtă în „planul astral”) se întoarce pe pământ şi 
intră într-un trup nou, fie al unui animal fie al unui alt om. 

Această părere a fost larg răspândită în antichitatea păgână 
din apus, înainte de a fi înlocuită de învăţătura creştină. Dar 
răspândirea ei de astăzi se datoreşte în mare măsură înrâuririi 
hinduismului şi budismului, unde este încuviințată în chip 
obişnuit. Astăzi această părere este de obicei „umanizată”, prin 
aceea că oamenii socotesc că în „vieţile anterioare” au fost 
oameni, în vreme ce există o părere mai obişnuită printre hinduşi 
cât şi printre budişti şi printre grecii şi romanii antici, potrivit 
căreia este destul de rar să dobândești „încarnarea” ca om, şi că 
majoritatea „încarnărilor” de astăzi sunt ca animale, insecte şi 
chiar plante. 

Cei ce cred în această idee, spun că ea lămureşte toate 
„nedreptăţile” vieţii pământeşti, cât şi toate fricile bolnăvicioase 
care par să nu se lămurească în nici un chip: dacă cineva se naşte 
orb sau într-o stare de sărăcie, aceasta este ca o răsplată dreaptă 
pentru faptele omului dintr-o „viaţă anterioară” (sau, după cum 
spun hinduşii şi budiştii, din pricina „karmei rele” a individului); 
dacă cuiva îi este frică de apă, aceasta este din pricina faptului 
că acela s-a înecat într-o „viaţă anterioară”. 

Cei ce cred în reîncarnare nu au o filosofie întreagă despre 
originea şi menirea sufletului, şi nici un fel de mărturie 
convingătoare pentru a-şi sprijini teoria; principalele lor puncte 
de atracţie sunt de suprafață: să aducă aşa-zisa „dreptate” pe 
pământ, să lămurească unele ascunzişuri spiritiste, şi să dea un 
oarecare chip „nemuririi” pentru cei care nu sunt creştini. 

Cu toate acestea, la o cercetare mai adâncă, teoria 
reîncarnării nu dă nici o lămurire adevărată a nedreptăților: dacă 
suferă în această viață pentru păcatele şi greşelile dintr-o altă 
viață, pe care nu şi-o poate aminti, şi pentru care (dacă cineva a 
fost „mai înainte” animal), acela nu poate fi făcut răspunzător, şi 

dacă (potrivit doctrinei budiste) chiar nu există nici o 
„individualitate” care supravieţuieşte de la o „încarnare” la alta, 
şi greşelile trecute ale unui individ au fost de fapt ale altuia - 
atunci nu există nici o dreptate care să poată fi recunoscută, ci 
numai o suferință oarbă pentru păcate pe care nu le-a săvârşit şi 
pentru care nu este răspunzător. Învățătura creştină despre 
căderea lui Adam, care este pricina tuturor păcatelor lumii, dă o 
lămurire cu mult mai bună pentru nedreptățile din lume; şi 
descoperirea creştină despre dreptatea desăvârşită a lui 
Dumnezeu în judecata Sa asupra oamenilor pentru viața veşnică 
din rai sau iad, arată nesocotința dobândirii „dreptăţii” prin 
„reîncarnări” succesive în această lume. 

În ultimele decenii, ideea reîncarnării a dobândit o mare 
popularitate în lumea apuseană, şi există numeroase împrejurări 
care sugerează „amintiri” din „vieţile trecute”. Mulţi oameni se 
întorc din experienţele „în afara trupului” crezând că aceste 
experiențe sugerează sau insuflă ideea reîncarnării. Ce trebuie să 
credem noi despre aceste situaţii? 

Trebuie să observăm că foarte puţine din aceste împrejurări 
aduc „mărturia” care este ceva mai mult decât o întâmplare 
nedesluşită, şi ar putea cu uşurinţă să fie alcătuirea simplei 
închipuiri: un copil se naşte cu un semn pe gât, şi pe urmă „îşi 
aminteşte” că a fost spânzurat ca hoţ de cai într-o „viaţă 
anterioară”; o persoană se teme de înălţimi, şi atunci „îşi 
aminteşte” că în „viaţa trecută” a murit din pricina căderii; şi 
altele asemenea. Tendinţa omenească firească spre închipuire 
aduce astfel de situaţii fără de folos, ca „mărturie” a reîncarnării. 

Cu toate acestea, în multe cazuri, asemenea „vieți 
anterioare” au fost descoperite prin tehnica hipnozei, cunoscută 
ca „hipnoză regresivă”, care a dat de multe ori rezultate 
uimitoare în amintirea întâmplărilor de mult uitate de mintea 
conştientă, chiar cu mult înaintea copilăriei, în trecut. 
Hipnotizatorul duce o persoană „înapoi” la copilărie şi apoi 
întreabă: „Ce poţi să spui mai înarnte de aceasta? Adesea, în 

astfel de cazuri, o persoană îşi va „aminti” propria „moarte” sau 
chiar o întreagă viață diferită. Ce trebuie să credem despre 
asemenea amintiri? 

Hipnotizatorii bine pregătiți vor recunoaşte capcanele 
„hipnozei regresive”. Dr. Arthur C. Hastings, din California, 
specialist în psihologia comunicării, observă că lucrul cel mai 
limpede care se întâmplă sub hipnoză este acela că individul 
hipnotizat este foarte deschis oricărei sugestii ascunse, 
inconştiente, nespuse, cât şi celor verbale ale hipnotizatorului. 
Dacă le ceri să meargă la o viață trecută, şi ei nu au o viaţă 
trecută, ei vor închipui una pentru tine! Dacă le sugerezi că au 
văzut o farfurie zburătoare, ei cred că au văzut o farfurie 
zburătoare." Un hipnotizator din Chicago, Dr. Larry Garrett, 
care a făcut el însuşi vreo 500 de regresii hipnotice, socoteşte că 
aceste regresii, adesea nu prezintă acuratețe, chiar şi atunci când 
este o chestiune de amintire a vreunei întâmplări trecute din 
această viaţă: „De multe ori, dintr-o minte dornică de a fi pe 
plac, oamenii născocesc lucruri, închipuiri, vise, lucruri ca 
acestea ... Oricine se află în stare de hipnoză şi face orice fel de 
regresie, va descoperi că de multe ori oamenii au o imaginație 
atât de vie, încât aceştia vor sta acolo şi vor face tot felul de 
lucruri, doar ca să facă pe plac hipnotizarorului” (Capătul 
realității, pag. 91-92). 

Un alt cercetător al acestei probleme scrie: „Această metodă 
este plină de întâmplări neprevăzute, cea mai primejdioasă este 
înclinarea inconştientă către închipuiri zguduitoare. Urmarea 
celor ce ies la iveală în stare de hipnoză, poate fi un vis de felul 
existenţei anterioare, pe care subiectul şi-ar fi dorit să o trăiască 
sau crede, fie că este bine ori nu, că a trăit-o cu adevărat ... Un 
psiholog a iniţiat un număr de subiecţi hipnotizaţi să-şi 
amintească o existență anterioară, şi toți au făcut-o, fără 
excepţie. Unele dintre aceste relatări erau pline de amănunte vii 


% J. Allen Hynek şi Jacques Vallee, Viaţa este veşnică, Henry Regnery Co., Chicago, 

136 


şi păreau convingătoare ... Cu toate astea, când psihologul i-a 
hipnotizat din nou, în transă, aceia au fost în stare să urmeze 
fiecare amănunt din relatările existenţei precedente până la vreo 
sursă corespunzătoare - o persoană pe care o cunoscuseră în 
copilărie, întâmplări dintr-un roman pe care îl citiseră sau din 
filme pe care le văzuseră cu ani în urmă, şi aşa mai departe.”* 

Dar ce spuneţi despre acele cazuri, care au fost mediatizate 
mult în ultima vreme, în care există „mărturia obiectivă” a 
„vreunei vieţi anterioare” a cuiva - în care persoana îşi 
„aminteşte” amănunte despre timp şi locuri, care nu-i stăteau 
aceleia în putință să le cunoască, şi care pot fi verificate prin 
documente istorice? 

Astfel de cazuri par foarte convingătoare acelora care sunt 
deja înclinați să creadă în reîncarnare, dar acest fel de „mărturie” 
nu este deosebit de veştile obişnuite spuse de „spirite” în 
şedinţele de spiritism (care pot fi de asemenea foarte uimitoare), 
şi nu se află nici o pricină de a socoti că sursa este deosebită. 
Dacă spiritele de la şedinţele de spiritism sunt în chip limpede 
draci, atunci veştile cu privire la „vieţile anterioare” pot fi de 
asemenea aduse de draci. În amândouă situaţiile, scopul este 
acelaşi: să-i tulbure pe oameni cu o arătare uimitoare a 
cunoştinţelor ce par „supranaturale”, şi astfel să-i înşele cu 
privire la firea adevărată a vieții de după moarte, şi să-i lase 
nepregătiți pentru aceasta din punct de vedere duhovniceşte. 

În general, chiar şi ocultiştii care cred în general în ideea 
reîncarnării, socotesc că „mărturia” reîncarnării poate fi tâlcuită 
în chipuri felurite. Un american care a făcut mare popularitate 
ideilor oculte, crede că „cele mai multe întâmplări care aduc 
mărturia reîncarnării, ar putea fi cazuri de îndrăcire.“ 
„Îndrăcirea”, potrivit unor asemenea ocultişti, are loc atunci 
când o persoană „moartă” ia în stăpânire un trup viu şi atunci 


5 Allen Spraggett, Starea nemuririi, New American Library, New York, 1974, pag. 

137-138. 

10 Suzy Smith, Viaţa este veşnică, G. P. Putnam”s Sons, New York, 1974, pag. 171. 
137 


personalitatea aceluia împreună cu însuşirile sale par să se 
schimbe, dând astfel părerea că individul este stăpânit de 
însuşirile „vieţii sale anterioare”. De bună seamă, acele fiinţe 
care „stăpânesc” oameni sunt draci, fără să aibă însemnătate 
măsura în care se prefac că sunt suflete ale morților. Renumita 
carte recentă, Douăzeci de cazuri sugestive de reîncarnare de Dr. 
lan Stevenson pare, într-adevăr, să fie o colecţie de cazuri de 
astfel de „stăpânire”. 

Biserica creştină timpurie a combătut ideea reîncarnării, care 
a pătruns în lumea creştină prin teoriile orientale, cum ar fi cele 
ale maniheilor. Teoria falsă a lui Origen a „pre-existenţei 
sufletelor” a fost legată îndeaproape de aceste teorii, şi la 
Sinodul V ecumenic de la Constantinopol, din anul 553, a fost 
combătută cu tărie, iar susținătorii ei au fost anatemizați. Mulți 
Părinți ai Bisericii au scris împotriva acestei teorii; de remarcat 
sunt Sf. Ambrozie al Milanului în Apus (Despre credinfa în 
înviere, cartea a II-a), Sf. Grigorie de Nissa în Răsărit (Despre 
suflet şi reînviere), şi alţii. 

Pentru creştinii ortodocşi de astăzi, care sunt înclinați să 
creadă în această idee, sau care îşi pun întrebări despre 
presupusa „mărturie”, poate că este destul să cugete asupra a trei 
dogme creştine de bază, care alungă desăvârşit tocmai putinţa 
reîncarnării: 

1. Învierea trupului. Hristos S-a ridicat din morţi cu acelaşi 
trup cu care a omorât moartea tuturor oamenilor şi S-a făcut cel 
dintâi rod al tuturor oamenilor, ale căror trupuri vor fi de 
asemenea înviate în cea din urmă zi pentru a se uni cu sufletele 
lor, pentru a trăi veşnic în rai sau în iad, potrivit judecății celei 
drepte a lui Dumnezeu pentru viața lor de pe pământ. Acest trup 
înviat, ca acela al lui Hristos, va fi deosebit de trupurile noastre 
cele pământeşti, în sensul că va avea mai mare subţirime şi va fi 
mai asemănător firii celei îngereşti, fără de care nu ar putea 
sălășlui în Împărăţia cerului, unde nu se află moarte sau 
stricăciune. Şi totuşi, va fi ace/ași trup, restaurat în chip minunat 

şi pregătit pentru viața veşnică de către Dumnezeu, aşa cum a 
văzut lezechiel în vedenia sa cu „oasele cele uscate” (lezechiel 
37, 1-14). În cer, cei răscumpăraţi se vor recunoaşte unii pe alţii. 
Trupul este astfel o parte nedespărțită a întregii persoane care va 
trăi veşnic, şi ideea mai multor trupuri care sunt ale aceleiaşi 
persoane se împotriveşte însăşi firii Împărăției cerului, pe care 
Dumnezeu a pregătit-o pentru cei care ÎL iubesc. 

2. Răscumpărarea noastră de către lisus Hristos. Dumnezeu 
a luat trup şi prin viaţa Lui, prin suferința şi moartea pe Cruce 
ne-a răscumpărat de sub robia păcatului şi a morţii. Prin Biserica 
Lui, noi suntem mântuiţi şi pregătiți pentru Împărăţia cerului, 
fără să mai suferim vreo „osândire” pentru călcările legii din 
trecut. Dar potrivit ideii reîncarnării, dacă cineva este „mântuit” 
în întregime, aceasta se întâmplă numai după multe vieți în care 
şi-a şters urmările păcatelor. Aceasta este legalitatea rece şi tristă 
a religiilor păgâne, care a fost înlăturată în întregime prin jertfa 
lui Hristos pe Cruce; tâlharul de la dreapta Lui a primit 
mântuirea într-o clipă, prin credința în Fiul lui Dumnezeu, 
„karma rea” a păcatelor lui fiind ştearsă prin harul lui 
Dumnezeu. 

3. Judecata. Și precum este rânduit oamenilor o dată să 
moară, 1ar după aceea să fie judecata (Evrei 9, 27). Viaţa 
oamenilor este o perioadă de judecată individuală şi precisă, 
după care nu mai există „a doua şansă”, ci numai judecata lui 
Dumnezeu (care este atât dreaptă cât şi milostivă), pentru om, 
potrivit stării sufletului său, când viaţa aceasta a luat sfârşit. 

În aceste trei dogme descoperirea creştină este foarte 
desluşită şi de neschimbat, împotrivitoare religiilor păgâne care 
nu cred nici în înviere, nici în răscumpărare şi nu au limpezime 
asupra judecății şi vieţii viitoare. Singurul răspuns la toate 
presupusele experienţe sau amintiri ale „vieților anterioare” este 
în chip limpede, învăţătura creştină curată despre firea vieții 
omeneşti, şi legăturile lui Dumnezeu cu oamenii. 

CAPITOLUL VIII 
Experiențele creștine adevărate ale raiului 
1. „Locul lucrărilor” raiului şi iadului 


M văzut acum, în numeroase relatări ale Sfinților Părinți cât 

şi în Vieţile sfinților, că după moarte, sufletul intră îndată în 
sălaşul din văzduh de sub cer, ale cărui însuşiri le-am arătat în 
amănunt. Am văzut, de asemenea că, după ce trupul a murit cu 
adevărat, iar sufletul a rupt legătura cu lucrurile cele pământeşti, 
înălțarea sufletului prin acest sălaş al văzduhului este descrisă ca 
un urcuş prin vămi, unde începe Judecata particulară, pentru a 
hotărî care sunt însuşirile potrivite pentru sălăşluirea sufletelor 
în rai. Acele suflete care se dovedesc vinovate pentru păcate 
nepocăite, sunt aruncate în adânc, în iad, de către duhurile cele 
căzute; acelea care trec biruitoare prin judecățile vămilor, urcă 
slobod, purtate de către îngeri spre cer. 

Ce este raiul? Unde se află el? Este raiul un loc? Se află 
acesta „sus? 

Aşa cum se întâmplă şi cu toate problemele privitoare la 
viața după moarte, nu ar trebui să punem asemenea întrebări din 
simplă iscodire, ci numai pentru a pricepe mai bine învățătura 
despre acest subiect, pe care ne-a împărtăşit-o Biserica. Şi 
pentru a scăpa de întunecimea pe care o pot pricinui ideile 
moderne şi unele experienţe mediumnice chiar şi creştinilor 
ortodocşi. 

Se întâmplă astfel că problema „localizării” raiului (şi 
iadului) este înţeleasă greşit în foarte mare măsură în vremurile 
moderne. Doar cu câţiva ani în urmă, dictatorul sovietic 
Hrusciov râdea de oamenii religioşi, care încă mai credeau în 

rai, căci el trimisese „cosmonauţi” în spaţiu şi aceia nu l-au 
văzut. 

De bună seamă, nici un creştin care are dreaptă judecată, nu 
crede în strâmbătura ateistă a unui rai „în cer”, deşi sunt unii 
protestanți necunoscători, care aşezau raiul într-o galaxie sau 
constelație îndepărtată. Întreaga lume văzută este căzută şi 
stricată, şi nu se află nici un loc în ea pentru raiul cel nevăzut al 
lui Dumnezeu, care este un adevăr duhovnicesc iar nu material. 
Dar mulți creştini, pentru a scăpa de batjocura necredincioşilor 
şi pentru a ocoli chiar şi cea mai mică întinare a vreunei 
concepții materialiste, au ajuns la capătul opus şi spun că raiul 
nu se află „nicăieri. Printre romano-catolici şi protestanți există 
explicaţii nefireşti, care spun că raiul este „o stare nu un loc”, că 
„sus” este doar o metaforă, că Înălţarea lui Hristos (Luca 24, 50; 
Fapte 1, 9-11) nu a fost cu adevărat o „înălţare”, ci numai o 
schimbare de stare. 

Urmarea unor asemenea explicaţii este că raiul şi iadul 
ajung nişte concepţii foarte nedesluşite şi fără limpezime, şi 
adevăratul sens al lor începe să se piardă - cu urmări pierzătoare 
pentru viaţa creştină, căci acestea sunt tocmai adevărurile către 
care se călăuzeşte întreaga noastră viaţă pământească. 

Toate aceste lămuriri, potrivit episcopului Ignatie 
Brianceaninov, se bazează pe ideea neadevărată a filosofului 
modern Descartes, că tot ceea ce nu este material este „spirit 
pur” şi nu este mărginit de timp şi spaţiu. Aceasta nu este 
învăţătura Bisericii Ortodoxe. Episcopul Ignatie scrie: 
„Închipuirea lui Descartes cu privire la libertatea duhurilor în 
spațiu şi timp este o prostie hotărâtă. Tot ceea ce este mărginit 
depinde de spaţiu în mod necesar” (vol. III, pag. 312). 
„Numeroasele citate pe care le-am dat mai sus din cărțile de cult 
şi lucrările Părinților Bisericii Ortodoxe, hotărăsc cu deplină 
mulțumire problema localizării raiului şi iadului ... Cu câtă 
claritate arată învățătura Bisericii Ortodoxe de Răsărit că 
localizarea raiului este în cer, iar localizarea iadului este în 

măruntaiele pământului” (vol. III, pag. 308-309); sublinierea 
aparține Episcopului Ignatie. Vom arăta aici numai cum trebuie 
tâlcuită această învățătură. 

De bună seamă că este adevărat, după cum arată 
numeroasele citate ale Episcopului Ignatie, că toate izvoarele 
ortodoxe - Sfânta Scriptură, sfintele slujbe, Vieţile sfinților, 
scrierile Sfinţilor Părinţi - vorbesc despre rai şi cer ca fiind „sus” 
şi despre iad ca fiind „jos”, sub pământ. Şi este, de asemenea, 
adevărat faptul că, întrucât îngerii şi sufletele sunt mărginite în 
spaţiu (după cum am văzut în capitolul de mai sus, „Învățătura 
ortodoxă despre îngeri”), acestea toate trebuie să se afle pururea 
într-un /oc oarecare - fie în rai, în iad ori pe pământ. Am citat 
deja învățătura Sfântului loan Damaschin că atunci „când îngerii 
se află în cer, nu se află pe pământ, şi când sunt trimişi de 
Dumnezeu pe pământ, aceştia nu rămân în cer” (Expunere 
adevărată a credinței ortodoxe, Il, 3, pag. 206), care este aceeaşi 
învățătură prezentată mai înainte de Sf. Vasile cel Mare (Despre 
Duhul Sfânt, cap. 23), Sf. Grigorie Teologul (Învăături 
pilduitoare la Cartea lui lov, Cartea a II-a, 3) şi de către toți 
Părinţii Bisericii. 

Prin urmare, raiul este cu adevărat un loc, şi acesta este cu 
adevărat sus din oricare loc de pe pământ, iar iadul este cu 
adevărat Jos, în măruntaiele pământului; dar aceste locuri şi 
locuitorii lor nu pot fi văzuți de oameni până când ochii lor 
duhovniceşti nu sunt deschişi, după cum am văzut mai înainte, 
cu privire la sălaşul din văzduh. Mai mult, aceste locuri nu se 
află între „hotarele” sistemului nostru spaţio-temporal: un avion 
de pasageri nu trece „în chip nevăzut” prin rai, nici un satelit 
pământesc prin cel de al treilea cer, nici sufletele nu pot să 
aştepte în iad până la Judecata de Apoi, ca să fie pregătite să 
ajungă pe pământ. Ele nu se află aco/o, ci într-un loc de un fe/ 
deosebit, care începe chiar aici, dar se întinde într-o altă direcție. 

Sunt semne, sau cel puțin păreri, despre acest fel al 
adevărului chiar în experiența acestei lumi, în fiecare zi. De 

pildă, existenţa vulcanilor şi a căldurii mari din centrul 
pământului este socotită de mulți Sfinţi şi Părinți ca un semn 
nemijlocit al existenţei iadului în măruntaiele pământului." De 
bună seamă, iadul nu este „material” în sensul în care curge lava 
de sub scoarța pământului, care este materială. Se pare însă că 
este o „asemănare” între cele două lumi - întâi de toate, o 
asemănare se poate vedea chiar în firea omului, căruia îi stă în 
putinţă, în împrejurări oarecare, sau prin voia lui Dumnezeu să 
înțeleagă cele două feluri de realitate chiar în această viaţă. 
Oamenii de ştiinţă moderni au ajuns să recunoască faptul că ei 
nu mai sunt siguri de natura de bază a materiei şi de hotarele ei, 
şi nici unde se sfârşeşte aceasta şi unde începe realitatea 
„transcedentală”. 

Numeroase întâmplări din Vieţile sfinților arată cum acel alt 
fel al spaţiului „pătrunde” în spaţiul „obişnuit” al acestei lumi. 
Adesea, de pildă, sufletul unui om care de-abia a murit este 
văzut ridicându-se la cer, ca atunci când Sf. Benedict a văzut 
sufletul Sf. Germanus de Capua ridicat la cer de îngeri într-o 
minge de foc (Sf. Grigorie, Dialoguri, II, 35), sau locuitorii din 
Afognak au văzut sufletul Sf. Gherman urcându-se într-un stâlp 
de foc, sau Cuviosul Filaret de Glinak a văzut sufletul Sf. 
Serafim de Sarov urcând. Proorocul Elisei l-a văzut pe 
Proorocul Ilie, cum a fost răpit la cer într-un car de foc (III Regi 
2, 11). De asemenea, sufletele sunt văzute adesea trecând prin 
vămi; sunt astfel de împrejurări, mai ales în Viaţa Sf. Nifon de 
Constantia (23 decembrie) şi a Sf. Columba de Iona - unele 
dintre aceste întâmplări au fost citate în capitolul despre vămi. În 
Viaţa Cuviosului Teofil al Kievului, singurul martor al morții 
unui om drept, a văzut cum atunci „ceva a străfulgerat în faţa lui 
şi un curent de aer rece i-a izbit faţa. Dimitrie a privit în sus cu 
uimire şi a împietrit. În chilie, plafonul a pornit să se ridice iar 
cerul albastru, ca şi cum şi-ar fi întins braţele, se pregătea să 


%1 Vezi Viaţa Sf. Patriciu de Prusia, 19 mai; Dialogurile Sfântului Grigorie, IV, 36 şi 
44; Episcopul Ignatie, op. cit., vol. III, pag. 98. 

primească sufletul sfânt al celui drept care murea.”” 


Nu trebuie să iscodim, dincolo de cunoştinţele generale, că 
raiul şi iadul sunt cu adevărat „locuri”, dar nu locuri din lumea 
aceasta, din sistemul nostru spaţio-temporal. Aceste „locuri” 
sunt atât de deosebite de noţiunile noastre pământeşti de „loc”, 
că ne vom tulbura fără nădejde, dacă încercăm să reconstituim o 
„geografie” a lor. Unele Vieţi ale sfinţilor arată limpede că 
„cerurile” se află deasupra „raiului pământesc”; altele arată că 
sunt cel puţin „trei ceruri” - dar nu este de datoria noastră să 
aşezăm „hotarele” acestor locuri sau să încercăm să desluşim 
însuşirile lor. Prin Pronia lui Dumnezeu ne sunt dăruite 
asemenea descrieri pentru a ne însufleți să luptăm ca să ajungem 
în aceste locuri, printr-o viaţă şi moarte creştină - iar nu pentru a 
ne folosi de chipuri de judecată lumească şi cunoştinţe care nu li 
se potrivesc. Sf. loan Gură de Aur ne aminteşte cu dreptate că 
trebuie să cercetăm în chip potrivit cele ale raiului şi ale iadului: 
„Vă întrebaţi unde se află iadul; dar de ce trebuie să ştiţi voi 
asta? Voi trebuie să ştiţi că iadul există, nu unde se află el 
ascuns .... După părerea mea, iadul se află undeva în afara 
acestei lumi .... Nu trebuie să încercăm să aflăm unde se află 
iadul, ci cum să scăpăm de el” (Omilie la Romani 31, 3-4). 

Nu ne este nouă dat să pricepem prea mult despre adevărul 
celeilalte lumi în această viaţă, deşi cunoaştem destule lucruri 
pentru a răspunde raționaliştilor care spun că raiul şi iadul nu se 
află „nicăieri” şi de aceea nu există, pentru că oamenii nu le pot 
vedea. Aceste locuri se află cu adevărat „undeva”, şi unii 
locuitori de pe pământ au fost acolo şi s-au întors ca să 
povestească despre ele. Dar nor putem vedea aceste locuri când 
suntem în trup, mai mult prin credință decât prin cunoaștere. 
Căci vedem acum ca prin Oglindă, în ghicitură, 1ar atunci față 
către față; acum cunosc în parte, dar atunci voi cunoaşte pe 
deplin, precum am fost cunoscut şi eu (| Cor. 13, 12). 


* Vezi Viaţa Cuviosului Teofil, Mânăstirea Sf. Treimi, Jordanville, New York, pag. 
125. 

2. Experiențele creştine ale raiului 


Adevăratele experienţe creştine ale raiului poartă pururea 
aceeaşi pecete a experienței din altă lume. Cei care au văzut 
raiul au călătorit pur şi simplu într-un Joc ales. Ei au intrat într-o 
stare duhovnicească aparte. Noi, cei care nu am trăit personal 
aceste experienţe, trebuie să fim mulțumiți cu descrierea 
anumitor însuşiri aparente care, luate împreună, deosebesc 
aceste experienţe destul de limpede de toate experienţele 
sălaşului din văzduh, pe care le-am arătat mai sus. 

Multe Vieţi ale sfinților cuprind descrieri ale sufletelor care 
intră în rai, ca fiind văzute de pe pământ. În Viaţa S£ Antonie 
cel Mare citim: „Oarecând, Antonie şedea în munţi şi privind în 
sus, a văzut pe cineva ridicându-se la cer, şi o ceată veselă 
întâmpinându-l. Plin de uimire, el i-a socotit pe aceia o ceată 
binecuvântată şi s-a rugat ca să afle ce putea să însemne aceea. 
Şi pe dată, ajunse la el un glas şi-i spuse: Acesta este sufletul lui 
Ammon, călugăr de Nitria, care a dus viață pustnicească până la 
o vârstă înaintată” (Viata S£ Antonie, Eastern Orthodox Books 
edition, pag. 38). 

Avva Serapion a descris astfel moartea Sf. Marcu de Tracia: 
„Uitându-mă în sus, am văzut sufletul sfântului, care fusese 
slobozit din legăturile trupului. Mâini de îngeri îl acopereau cu 
un veşmânt alb strălucitor, şi îl ridicau la cer. Am văzut calea 
care trecea prin văzduh către cer, şi cerurile deschise. Apoi am 
văzut hoardele de draci stând pe cale şi am auzit un glas de înger 
spunând dracilor: "Fii ai întunericului! Fugiţi şi ascundeţi-vă de 
la fața luminii dreptăţii!” Sufletul sfânt al lui Marcu a fost ţinut 
în văzduh vreme de vreun ceas. Apoi s-a auzit glas din cer, 
grăind către îngeri: Luaţi-l şi-l aduceţi aici pe cel care i-a făcut 
pe draci de ocară. Când sufletul sfântului trecuse fără nici o 
vătămare printre hoardele dracilor şi se apropiase deja de cerul 
deschis, am văzut ca şi cum ar fi fost o mână întinsă din cer, 
care primea sufletul cel curat. Apoi această vedenie s-a ascuns 

de la ochii mei, şi n-am mai văzut nimic” (Vieţile sfinților, 
5 aprilie). 

Din aceste relatări, putem desluşi deja trei însuşiri ale 
adevăratei experienţe creştine a raiului: este un urcuş; sufletul 
este purtat de îngeri; este întâmpinat şi primit în rândul 
locuitorilor raiului. 

Experiențele raiului sunt de multe feluri. Uneori un suflet 
este dus la cer înainte de moarte ca să i se arate minunile lui sau 
locul care este gătit acolo pentru suflet. Astfel, Sf. Mavra, după 
ce s-a împotrivit celor două vedenii mincinoase ale duhurilor 
celor căzute din vremea muceniciei ei (pe care le-am înfățişat 
mai sus, ca pildă a ispitelor ce se pot ivi la ceasul morţii), a 
povestit experienţa care a urmat, cea dăruită de Dumnezeu: „Am 
văzut şi un al treilea bărbat, foarte frumos la chip; fața lui 
strălucea ca soarele. M-a luat de mână, m-a dus sus la cer şi mi-a 
arătat un tron acoperit cu veşminte albe, şi o cunună, care era 
cea mai minunată la înfăţişare. Uimită de asemenea frumuseţe, 
l-am întrebat pe bărbatul care mă dusese sus la cer: "Al cui este 
acesta, Doamne al meu?” El mi-a răspuns: "Aceasta este răsplata 
pentru nevoinţa ta .... Dar acum întoarce-te în trupul tău. La 
ceasul şase din zorii zilei, vor veni îngerii lui Dumnezeu să-ţi ia 
sufletul ca să ţi-l ducă sus la cer.”* 

Există şi experienţa privirii raiului din afară, ca atunci când 
întâiul mucenic Sf. Ştefan a văzut cerurile deschise și pe Fiul 
Omului stând de-a dreapta lui Dumnezeu (Fapte 7:56). Totuşi, 
vom cerceta aici numai experiența obişnuită care se aseamănă 
cel mai mult cu experienţele de astăzi de „după moarte”: urcuşul 
la cer, fie la moarte, fie într-o experiență îngăduită în chip 
dumnezeiesc, fie că are loc „în” ori „în afara” trupului. 

Sf. Salvie de Albi, ierarh al Galiei din veacul al VI-lea, după 
ce fusese mort cea mai mare parte a zilei, s-a întors la viaţă şi 1-a 
povestit următoarele prietenului său, Sf. Grigorie de Tours: 


% Vieţile sfinților, 3 mai, traducere în lb. engleză în Viaţa ortodoxă, mai - iunie, 1978, 
pag. 9-17. 

„Acum patru zile, când mi s-a zguduit chilia şi m-ai văzut 
zăcând mort, am fost ridicat de doi îngeri şi dus până la cel mai 
înalt suiş al cerului, până când mi s-a părut că am sub picioare 
nu numai acest pământ scârbavnic, ci şi soarele şi luna, norii şi 
stelele. Apoi am fost călăuzit printr-o poartă care strălucea mai 
puternic decât lumina soarelui şi am intrat într-o clădire unde 
podeaua întreagă strălucea ca aurul şi argintul. Este cu neputinţă 
de descris lumina aceea. Locul era plin de mulțime mare de 
oameni, care nu erau nici bărbați nici femei, care se întindeau 
până departe în toate părțile, că nu se putea vedea capătul. 
Îngerii mi-au croit cale prin mulţimea de oameni din faţa mea şi 
am venit la locul spre care se îndreptase privirea noastră, pe 
când ne aflam departe. Deasupra acestui loc atârna un nor mai 
strălucitor decât orice lumină şi nu se putea vedea nici soarele, 
nici luna şi nici stelele. Norul strălucea cu adevărat mai puternic 
decât toate celelalte, cu strălucire neîmprumutată. Din nor a ieşit 
un glas, ca glasul multor ape. Păcătos cum sunt, am fost 
întâmpinat cu mare cinste de fiinţe oarecare, unele îmbrăcate în 
veşminte preoţeşti iar altele în haine obişnuite. Călăuzele mele 
mi-au spus că aceştia erau mucenicii şi alți bărbaţi sfinţi pe care 
noi îi cinstim aici pe pământ şi cărora ne rugăm cu mare evlavie. 
Pe când stăteam aici, a suflat spre mine o adiere de o asemenea 
dulceaţă că, fiind hrănit cu ea nu am mai simțit nevoia să 
mănânc ori să beau până acum. Apoi am auzit un glas care a 
spus: "Lăsaţi-l pe bărbatul acesta să se întoarcă în lume căci 
bisericile noastre au nevoie de el. Am auzit glasul dar nu am 
putut să văd cine vorbea. Apoi m-am aruncat cu fața la pământ 
şi am plâns. "Vai, vai, o, Doamne!” Am zis. "De ce mi-ai arătat 
aceste lucruri numai ca să mi le iei iarăşi înapoi? ...' Glasul care 
îmi vorbise, a spus: "Mergi în pace. Voi veghea asupra ta până 
când te voi aduce din nou în locul acesta.” Apoi călăuzitorii mei 
m-au lăsat, iar eu m-am întors prin poarta prin care intrasem, 
plângând că am plecat.”* 


4 Sf. Grigorie de Tours, Istoria francilor, cartea a VII-a, 1, Vita Patrum, St. Herman 

Se mai adaugă şi alte însuşiri însemnate la această 
experiență: strălucirea luminii cerului; prezenţa nevăzută a 
Domnului, al Cărui glas se aude; închinarea sfântului şi frica 
înaintea Domnului; şi o simţire limpede a harului dumnezeiesc, 
într-o miresmă de nepovestit. Mai mult, se spune că mulțimile 
de „oameni” întâlniți în cer sunt (pe lângă îngerii care călăuzesc 
sufletele) sufletele mucenicilor şi ale sfinților bărbaţi. 

Călugărul din Wenlock, după ce a fost ridicat în sus de 
îngeri şi a trecut prin vămi, „a văzut un loc de o frumuseţe 
minunată, în care se bucura de fericire mare mulțime de bărbați 
foarte frumoşi, şi aceia l-au chemat să vină şi să ia parte la 
fericirea lor, dacă îi era îngăduit. Şi a venit la el o mireasmă de o 
dulceaţă minunată din respirația sufletelor  fericiților, 
bucurându-se împreună. Sfinţii îngeri i-au spus că acesta era 
vestit ca rai al lui Dumnezeu.” Mai departe, „a văzut pereţi care 
străluceau cu lumină strălucitoare, de o întindere uimitoare şi o 
înălțime foarte mare. Şi sfinţii îngeri au zis: "Aceasta este 
cetatea sfântă şi vestită, Ierusalimul din cer, unde sufletele cele 
sfinte trăiesc întru bucurie veşnică.” El a zis că sufletele acelea şi 
zidurile acelei cetăți slăvite ... erau de o strălucire atât de 
orbitoare că ochii lui erau foarte neputincioşi ca să privească la 
ele” (Scrisorile SF Bonifătie, pag. 28-29). 

Poate că cea mai întreagă şi uimitoare experiență a raiului, 
care se află în literatura creştină, este aceea a Sf. Andrei cel 
Nebun pentru Hristos din Constantinopol (sec. al IX-lea). 
Această experiență a fost scrisă cu cuvintele Sfântului de către 
prietenul său Nichifor; dăm aici numai câteva fragmente: 

Odinioară, pe o iarnă cumplită, când Sf. Andrei zăcea pe 
strada unei cetăți mari, fiind îngheţat şi aproape mort, a simţit pe 
neaşteptate o căldură în lăuntrul său şi a văzut un tânăr minunat 
cu faţa strălucitoare ca soarele, care l-a călăuzit la rai şi la cel 
de-al treilea cer. „Prin voia lui Dumnezeu am rămas vreme de 
două săptămâni într-o vedenie dulce .... M-am văzut într-un rai 


Monastery Press, 1988, pag. 296-297. 

prea frumos şi minunat .... Eram uimit în minte şi în inimă de 
frumuseţea de negrăit a raiului lui Dumnezeu, şi m-am îndulcit 
cu dulce desfătare umblând prin el. Se aflau acolo mulțimi mari 
de grădini, pline de copaci înalți, care îşi legănau vârfurile, care 
mi-au veselit privirile, iar din ramurile lor venea o puternică 
mireasmă .... Aceşti copaci nu se pot asemăna în frumuseţea lor, 
cu nici un copac de pe pământ .... În această grădină erau păsări 
fără de număr, cu aripi de aur, albe ca zăpada şi de felurite 
culori. Stăteau pe crengile copacilor din rai şi cântau atât de 
miununat, încât dulceaţa cântului lor m-a făcut să mă simt cu 
totul altul .... După aceasta m-a cuprins un fel de frică şi mi s-a 
părut că mă aflam în înaltul cerului. Înaintea mea mergea un 
tânăr cu faţa strălucitoare ca soarele, îmbrăcat în purpură .... 
Când mergeam pe urmele lui, am văzut o Cruce mare şi 
minunată, ca un curcubeu, şi în jurul ei stăteau cântăreți care 
ardeau ca flăcările şi cântau laude dulci, slăvind pe Domnul 
Care fusese odinioară răstignit pe Cruce. Tânărul care mergea 
înaintea mea, venind spre Cruce, a sărutat-o şi mi-a făcut semn 
ca să o sărut şi eu .... Sărutând-o, m-am umplut de o dulceaţă 
duhovnicească de nepovestit şi am simţit o mireasmă mai 
puternică decât aceea a raiului. Lăsând Crucea în urmă, m-am 
uitat în jos şi am văzut dedesubtul meu, ca şi cum ar fi fost 
adâncul mării .... Întorcându-se spre mine, călăuzitorul meu a 
spus: "Nu te teme, că trebuie să urcăm şi mai sus.” 

Şi mi-a dat mâna. Când l-am prins de mână, ne-am şi aflat 
deasupra celui de al doilea cer. Acolo am văzut bărbați 
minunaţi, odihna lor şi bucuria desfătării lor, care nu se poate 
povesti prin cuvinte omeneşti .... Şi iată, după aceasta, am urcat 
deasupra celui de al treilea cer, unde am văzut şi am auzit o 
mulțime de puteri cereşti lăudând şi slăvind pe Dumnezeu. Am 
mers până la o perdea care strălucea ca fulgerul, înaintea căreia 
tineri puternici şi înfricoşători, cu chip de flăcări fioroase .... Şi 
tânărul care mă călăuzea mi-a spus: "Când se va ridica perdeaua, 
ÎL vei vedea pe Stăpânul Hristos. Închină-te înaintea tronului 

slavei Sale.” Auzind aceasta, m-am bucurat şi m-am cutremurat, 
căci am fost împresurat de teamă şi de bucurie de negrăit .... Şi 
iată, o mână de foc a ridicat perdeaua şi, ca şi Proorocul /saza, L- 
am văzut pe Domnul meu, stând pe un scaun înalt și mărel şi 
serafimi stăteau înaintea Lui (Isaia 6, 1-2). Era îmbrăcat într-un 
veşmânt de purpură; fața Lui era cu totul prea strălucitoare şi 
ochii Lui se uitau la mine cu dragoste. Văzând aceasta, m-am 
simțit foarte mic înaintea Lui, am căzut înaintea Lui, 
închinându-mă înaintea tronului celui mai strălucitor şi 
înfricoşător al slavei Sale. Bucuria care m-a cuprins la vederea 
feței Sale, nu se poate spune în cuvinte. Chiar şi acum, 
aducându-mi aminte de această vedenie, mă simt plin de bucurie 
de negrăit. Am stat cu cutremur înaintea Stăpânului meu .... 
După aceea, toată ceata cea cerească a cântat o laudă prea 
frumoasă şi de negrăit, şi apoi - nu pot să pricep cum - m-am 
aflat iarăşi plimbându-mă prin grădina raiului.” 

Când Sf. Andrei s-a gândit că nu o văzuse pe Maica 
Domnului în cer, un înger i-a spus: „Voiai să o vezi aici pe 
Împărăteasa Care este mai strălucitoare decât puterile cerului? 
Ea nu se află aici; a plecat în lumea care se află în mari nevoi, ca 
să-i ajute pe oameni şi ca să le aline durerea. Ţi-aş fi arătat 
sfântul ei sălaş, dar acum nu este vreme căci trebuie să te 
întorci.” Se mai spune iarăşi aici că îngerii şi sfinţii se pot afla 
numai într-un singur loc într-o vreme oarecare. 

Chiar în sec. al XIX-lea, o vedenie ca aceasta a fost văzută 
de către un ucenic al Bătrânului Paisie Velicikovski, călugărul 
Teodor de Svir. Spre sfârşitul vieții sale, acesta a trăit experiența 
harului lui Dumnezeu cu mare tărie. La scurtă vreme după o 
asemenea experiență, s-a îmbolnăvit şi a stat într-un fel de comă 
trei ani de zile. Când s-a pornit în el o stare de uimire şi a ieşit 
din trup, i s-a arătat un oarecare tânăr nevăzut, pe care-l simţea 
şi-l vedea numai cu simţul inimii; şi tânărul acesta l-a călăuzit pe 


% Vieţile sfinților, 2 octombrie, traducere în Ib. engleză în Cuvântul ortodox, 1979, nr. 
86, pag. 125-127. 

o cale îngustă spre partea stângă. Părintele Teodor, aşa cum a 
povestit mai târziu, a avut simțământul că murise, şi a vorbit ca 
pentru sine: "Am murit. Nu ştiu dacă voi fi mântuit ori osândit.” 

"Eşti mântuit!” i-a spus un glas nevăzut, ca răspuns la gândul 
său. Şi îndată o putere ca un vârtej aprig l-a smuls şi l-a dus în 
partea dreaptă. 

"Gustă dulceaţa logodnelor raiului pe care o dau acelora care 
Mă iubesc,” a spus un glas nevăzut. Cu aceste cuvinte, Părintelui 
Teodor i s-a părut că Mântuitorul Şi-a aşezat mâna Lui cea 
dreaptă pe inima lui şi a fost dus într-un sălaş nespus de 
minunat, dar unul care era cu totul nevăzut şi de nepovestit în 
cuvintele limbajului pământesc. De la acest simțământ a trecut 
la altul şi mai înălțător, şi apoi la al treilea; dar toate aceste 
simțăminte, aşa cum a spus chiar el, şi le putea aminti numai cu 
inima, dar nu le putea pricepe cu mintea. 

Apoi a văzut ceva ca un templu, şi înăuntru lângă altar, era 
ceva ca un cort, în care se aflau cinci sau şase bărbați. Un glas al 
minţii i-a spus: "Pentru aceşti bărbaţi moartea ta se amână. Vei 
trăi pentru ei.” Apoi i s-a descoperit firea duhovnicească a unor 
ucenici de-ai săi, şi Domnul 1-a descoperit încercările care 
urmau să tulbure serile zilelor lui .... Dar glasul cel dumnezeiesc 
l-a încredinţat că vasul sufletului său nu va avea de suferit din 
pricina acestor valuri înverşunate, fiindcă Hristos era 
călăuzitorul Cel nevăzut.”* 

S-ar mai putea cita şi alte experienţe ale raiului din Vieţile 
sfinților şi ale pustnicilor, dar ele nu fac mai mult decât să repete 
însuşirile care deja s-au arătat aici. Totuşi, va fi plin de 
învățăminte - mai ales pentru o asemănare cu experienţele de 
astăzi de „după moarte” - să arătăm experienţa în cer unui 
păcătos modern. Astfel, autorul cărții „De necrezut pentru 
mulţi” (a cărui mărturie a fost spusă deja mai sus de câteva ori), 
după ce a scăpat de dracii vămilor prin mijlocirea Maicii 


“ Din Viața Bătrânului Leonida de la Optina, St. Herman Brotherhood, 1976, pag. 
275-276 (în lb. rusă). Ediţie englezească, 1990, pag. 223-224. 

Domnului, a povestit chipul în care, pe când încă era călăuzit de 
îngerii săi păzitori, „urcam tot mai sus ... când am văzut 
deasupra mea o lumină strălucitoare; mi se părea că semăna a fi 
lumina soarelui nostru, dar era cu mult mai aprinsă. Este în chip 
limpede o împărăție a luminii. Da, cu adevărat o împărăție, plină 
de puterea luminii - fiindcă nu se afla nici o umbră în această 
lumină. *Dar cum poate exista lumină fără umbră?” Îndată au 
ieşit la iveală gândurile mele uimitoare. 

Şi îndată am fost duşi în câmpul luminii acesteia, şi m-a 
orbit cu adevărat. Am închis ochii, mi-am dus mâinile la faţă, 
dar asta nu m-a ajutat, căci mâinile nu-mi făceau umbră. Şi, 
oricum, ce fel de ocrotire poate însemna aceasta aici? 

"Dumnezeul meu, ce este aceasta, ce fel de lumină este 
aceasta? De ce pentru mine este ca întunericul obişnuit! Nu mă 
pot uita, şi ca în întuneric, nu pot vedea nimic ....” 

Această neputinţă de a vedea, de a privi, a sporit în mine 
teama în fața necunoscutului, care era cu totul firească în această 
stare de a mă afla într-o lume necunoscută mie, şi m-am gândit 
cu tulburare: "Ce va mai urma? Vom trece îndată de acest loc de 
lumină, şi există vreo margine, vreun capăt?” 

Dar s-a întâmplat ceva deosebit. Cu maiestate, fără mânie, 
dar cu tărie şi hotărâre, de sus răsunau cuvintele: Nu-/ gata! Şi 
după aceea ... urmă o oprire neaşteptată a urcuşului nostru rapid 
- am început să coborâm repede” (pag 26-27). 

În această experienţă, însuşirea luminii raiului este mai 
limpede: este de un asemenea chip că nu poate fi îndurată de 
cineva care nu este pregătit pentru aceasta prin viaţa creştină de 
nevoință, aşa cum au îndurat Sfinții Salvie şi Andrei. 


3. Insuşirile adevăratei experiențe a raiului 


Să rezumăm acum principalele însuşiri ale acestor 
experiențe adevărate ale raiului şi să vedem cum se deosebesc 
acestea de experiențele lumii văzduhului, aşa cum au fost 
descrise în capitolele anterioare. 

(1) Adevărata experienţă a raiului are loc în chip neschimbat 
la sfârşitul unei căi de urcuș, de obicei prin vămi (dacă sufletul 
are nişte „vămi” de plătit acolo). În experienţele de astăzi din 
„afara trupului” şi de „după moarte”, pe de o parte, vămile şi 
dracii lor nu sunt întâlniți micriodată şi numai întâmplător este 
relatată o cale de urcuş. 

(2) Sufletul este înrordeauna călăuzit spre rai de către unul 
sau mai mulţi îngeri, şi niciodată nu „hoinăreşte” prin el, nici nu 
merge după voia lui ori după puterea pricinuitoare. De bună 
seamă că aceasta este una dintre cele mai uimitoare deosebiri 
între experienţele adevărate ale raiului şi experienţele de astăzi 
ale penticostalilor şi ale altora, care relatează experienţe de 
„după moarte” ale „raiului” şi „cerului”: ultimele sunt de fapt la 
fel cu experienţele laice şi chiar ateiste ale „raiului”, după cum 
am văzut deja, în afară de amănuntele neînsemnate de 
interpretare, care se pot săvârşi cu uşurinţă de către închipuirea 
omului în „planul astral”; dar niciodată în asemenea experienţe, 
sufletul nu este cu adevărat călăuzit de îngeri. Sf. loan Gură de 
Aur scrie despre aceasta, atunci când tâlcuieşte textul de la Luca 
16, 19-31: „Atunci Lazăr a fost dus de îngeri, dar sufletul 
celuilalt (al omului bogat) a fost luat de oarecare puteri 
înfricoşătoare care, poate că pentru aceasta au fost trimise. Căcz 
sufletul, prin el însuși nu poate să plece către viaţa aceea, pentru 
că nu este cu putință. Dacă noi, mergând dintr-un oraş în altul 
avem nevoie de un călăuzitor, cu atât mai mult sufletul va avea 
nevoie de călăuzitori, când va fi scos din trup şi va fi înfățişat 
pentru viaţa viitoare?” 

Într-adevăr, această problemă poate fi socotită ca una dintre 
pietrele de încercare ale experienţei adevărate a raiului. În 
experienţele de astăzi, sufletului i se oferă cel mai adesea 
alegerea de a rămâne în „rai” sau de a se întoarce pe pământ; pe 
când experienţa adevărată a raiului nu se petrece prin alegerea 


+ Omilia “Către poporul din Antiohia”, Ul, “Despre Lazăr”, II, aşa cum este citat în 
Mitropolitul Macarie, 7eologie dogmatică ortodoxă, II, pag. 536. 

omului, ci numai la porunca lui Dumnezeu, împlinită prin îngerii 
Săi. Experienţa obişnuită a raiului „în afara trupului” din zilele 
noastre, nu are nevoie de nici o călăuză, căci aceasta are loc 
Chiar aici, în aer, deasupra noastră, încă în această lume, în 
vreme ce îngerii călăuzitori sunt de trebuință, dacă experiența 
are loc în afăra acestei lumi, într-o lume de un chip deosebit, 
unde sufletul nostru nu poate merge de unul singur. (Asta nu 
înseamnă că dracii nu se pot preface şi în „îngeri călăuzitori”, 
dar ei rareori par să facă aceasta în experienţele de astăzi.) 

(3) Experienţa are loc în lumină strălucitoare, şi este însoțită 
de semne limpezi ale harului lui Dumnezeu, mai ales de o 
mireasmă minunată. Este adevărat, asemenea semne se arată şi 
în unele experienţe de „după moarte” de astăzi, dar există o 
deosebire de bază între ele, care cu greu se poate vădi. 
Experiențele de astăzi sunt fără adâncime, chiar pe treapta 
simţurilor; nimic nu le deosebeşte de experienţele asemănătoare 
ale necredincioşilor, în afară de chipurile creştine pe care le vede 
(sau le adaugă) cel ce trece prin această experiență. Astea nu 
sunt nimic mai mult decât experienţa firească de desfătare din 
starea din „afara trupului”, cu un înveliş subţire de „creştinism”. 
(Poate, de asemenea, în unele dintre aceste experienţe, duhurile 
căzute adaugă înşelările lor pentru a-l amăgi pe cel care 
cercetează acestea şi pentru a-i stârni mândria şi a-i întări ideea 
sa de suprafață despre creştinism; dar aici nu este nevoie să 
socotim acestea.) Pe de altă parte, în adevăratele experienţe 
creştine, adâncimea experienței creştine este întărită de 
adevărate arătări minunate: Sf. Salvie a fost atât de „hrănit” de 
mireasmă că nu i-a mai trebuit nici mâncare, nici băutură, mai 
mult de trei zile, şi mireasma a dispărut şi limba a început să-l 
doară şi s-a umflat numai în clipa când a povestit întâmplarea; 
Sf. Andrei a fost mort vreme de două săptămâni; K. Uekskuell a 
fost în „moarte clinică” vreme de 36 de ore. Suntem siguri că în 
experienţele de astăzi există uneori „vindecări minunate” dintr-o 
moarte apropiată sau aparentă, dar niciodată nu este ceva la fel 

de uimitor ca întâmplările de mai sus, şi niciodată nu este ceva 
care să arate că cei care au avut asemenea experienţe, au văzut 
de fapt ral ca ceva ce se împotriveşte unei înfăţişări 
atrăgătoare, din sălaşul care se află în „afara trupului” („planul 
astral”). Deosebirea dintre experienţele de astăzi şi adevărata 
experiență a raiului este la fel ca şi deosebirea dintre 
„creştinismul” subţire de astăzi şi adevăratul creştinism ortodox. 
De pildă, „pacea” pe care o poate simţi omul care „L-a primit pe 
lisus ca Mântuitor al său”, sau care a avut experienţa foarte 
obişnuită de „a vorbi în limbi” contemporane, sau a avut o 
vedenie a lui „Hristos” (ceva, fără îndoială, foarte rar astăzi), dar 
care nu ştie nimic despre viaţa luptei creştine conştiente şi 
despre pocăință, şi nu s-a împărtăşit niciodată cu Trupul şi cu 
Sângele adevărat al lui Hristos prin Sfintele Taine întemeiate de 
Însuşi Hristos - pur şi simplu, nu se poate asemăna, în nici un 
chip, cu pacea care este dezvăluită în Vieţile marilor sfinți 
ortodocşi. Experiențele de astăzi sunt în întregime „imitări” ale 
experienţei adevărate a raiului. 

(4) Adevărata experiență a raiului este însoțită de un 
simțământ de o asemenea evlavie şi frică înaintea măreției lui 
Dumnezeu, şi un simțământ de o asemenea nevrednicie de a-L 
vedea, cum rareori se găsesc astăzi chiar printre creştinii 
ortodocşi, ca să nu mai vorbim de cei care sunt în afara Bisericii 
lui Hristos. În experienţele de astăzi nu se aude despre vorbele 
simţite în inimă ale nevredniciei Sfântului Salvie, închinăciunea 
cu cutremur a Sf. Andrei înaintea feţei lui Hristos, chiar orbirea 
lui K. Uekskuell în lumina pe care a fost nevrednic să o 
privească. Cei ce văd astăzi „raiul” în sălaşul din văzduh, sunt 
„mulţumiţi”, „fericiţi”, „îndestulaţi” - rareori ceva mai mult; 
dacă aceia Îl văd pe „Hristos” într-un chip oarecare, aceasta este 
numai pentru a-şi îngădui „convorbiri” prieteneşti cu EI, care 
caracterizează experienţele din mişcarea „harismarică”. Lipsesc 
cu totul din aceste experienţe: Dumnezeu, închinarea omului 
înaintea lui Dumnezeu, frica de Dumnezeu. 

S-ar mai putea arăta şi alte însuşiri ale adevăratei experiențe 
a raiului, aşa cum sunt înfăţişate mai ales în Vieţile sfinților 
ortodocşi; dar cele ce s-au arătat mai sus sunt destule pentru a le 
deosebi esențial de experienţele de astăzi. Să ne amintim de câte 
ori cutezăm să vorbim despre astfel de experienţe înflăcărate şi 
din altă lume, că acestea sunt cu foarte mult deasupra treptei 
noastre inferioare de a simţi şi a pricepe şi că acestea ne sunt 
date mai mult ca păreri decât ca înfățişări întregi a celor ce nu se 
pot povesti întocmai în limbaj omenesc. Ce/e ce ochiul n-a văzut 
și urechea n-a auzit și la inima omului nu S-au Suit, pe acestea 
le-a gătit Dumnezeu celor ce-L iubesc pe EI (| Cor. 2, 9). 


NOTĂ DESPRE VEDENIILE IADULUI 


Pentru credincioşii ortodocşi adevărul iadului este la fel de 
cert ca şi acela al raiului. În multe prilejuri, Domnul nostru a 
vorbit despre acei oameni care, din pricină că nu au ascultat 
poruncile Lui, EI îi va trimite în focul ce/ veșnic, care este gătit 
diavolului şi îngerilor lui (Matei 25, 41). Într-una dintre pildele 
sale, El dă pilda vie a bogatului care priveşte în sus la raiul pe 
care l-a pierdut şi îl roagă pe Patriarhul Avraam de acolo să-i 
îngăduie lui Lazăr, pe care l-a nesocotit pe când se afla în viaţă, 
să vină şi să-și ude vârful degetului în apă Și să-mi răcorească 
limba, căci mă cChinuresc în această văpaie. Dar Avraam a 
răspuns că între noi Și vo s-a întărit prăpastie mare, şi nu se află 
nici O legătură între cei mântuiţi şi cei osândiţi (Luca 16, 24, 26). 

În literatura ortodoxă, vedeniile iadului sunt la fel de 
obişnuite ca şi vedeniile cerului şi raiului. Asemenea vedenii şi 
experienţe se arată în chip mai obişnuit păcătoşilor de rând decât 
sfinților, şi scopul lor este pururea limpede. Grigorie spune în 
Dialogurile sale: „În milostivirea Sa nemărginită, Bunul 
Dumnezeu îngăduie unor suflete să se întoarcă în trupurile lor, la 
scurtă vreme după moarte, aşa încât chipul iadului i-ar putea 
învăţa, în cele din urmă, să se teamă de pedepsele veşnice în 

care cuvintele singure nu i-ar putea face să le creadă” (D/4/oguri 
IV, 37, pag. 237). Apoi Sf. Grigorie descrie câteva experiențe 
ale iadului şi povesteşte despre impresia pe care au pricinuit-o 
asupra celor ce au fost de față. Astfel, un oarecare pustnic 
spaniol, Petru, a povestit cum a murit şi a văzut „iadul cu toate 
chinuirile sale şi cu cazanele de foc fără de număr.” 
Întorcându-se la viaţă, Petru a povestit cele ce văzuse, „dar chiar 
dacă ar fi păstrat taina, posturile sale de pocăință şi nopțile sale 
de veghe, ar fi fost mărturisitori grăitori pentru mergerea sa 
înfricoşătoare în iad şi pentru frica lui adâncă de chinuirile 
îngrozitoare. Dumnezeu Se  arătase prea milostiv, 
neîngăduindu-i să moară în această experienţă a morţii” (pag. 
238). 

Cronicarul englez din sec. al VIII-lea, Bede cel Vrednic, 
relatează cum un om din provincia Northumbria, s-a întors după 
ce a fost „mort” vreme de o noapte întreagă şi a povestit 
experienţa pe care a avut-o atât în rai cât şi în iad. În iad s-a aflat 
într-un întuneric adânc; „izbucneau înaintea noastră mulțimi 
mari de flăcări întunecate, care ardeau ridicându-se ca dintr-o 
groapă mare şi cădeau din nou în ea .... Pe când se înălțau 
limbile de foc, acestea erau pline cu sufletele oamenilor care, ca 
nişte scânteieri ce zburau în sus, împreună cu fumul, erau uneori 
aruncate sus în văzduh, iar altele cădeau înapoi în adâncurile lor, 
în vreme ce aburii focului se domoleau. Mai mult, o duhoare de 
nepovestit s-a răspândit împreună cu aceşti vapori, şi a umplut 
tot locul acesta mohorât .... Pe neaşteptate am auzit în spatele 
meu strigătul cel mai urâcios şi văitări deznădăjduite, însoţite de 
un râs zgomotos .... Am văzut o mulțime de duhuri rele, târând 
după ele cinci suflete care strigau şi se tânguiau în adâncurile 
întunericului, pe când diavolii râdeau şi erau în mare veselie .... 
Între timp, unele dintre duhurile cele întunecate se iveau din 
adâncurile înfricoşătoare şi se năpusteau să mă împresoare, 
chinuindu-mă cu ochii lor aprinşi şi flăcări mârşave ieşeau din 


157 


gurile şi nările lor...”% 


În Viaţa soldatului Taxiot se relatează că după ce Taxiot a 
fost oprit la vămi de către „vameşii” drăceşti, „duhurile cele rele 
m-au luat şi au început să mă bată. M-au coborât în pământ, care 
se crăpase ca să ne primească pe noi. Am fost dus prin intrări 
strâmte şi mărginite, prin crăpături rău mirositoare. Când am 
ajuns în adâncurile iadului, am văzut acolo sufletele păcătoşilor, 
silite să rămână acolo pe vecie. Existenţa de acolo nu se poate 
numi viață, căci aceea nu înseamnă nimic altceva decât 
suferință, lacrimi care nu-şi găsesc nici o mângâiere, şi o 
scrâşnire a dinţilor care nu se poate povesti în nici un chip. 
Locul acela este pururea plin de strigătul deznădăjduit: "Vai, 
vai! Vai, vai!” Nu este cu putință să povesteşti toată chinuirea 
care se află în iad, toate suferințele şi durerile de acolo. Vaietele 
pornite din adâncul inimilor lor nu stârneau nimănui nici un fel 
de milă. Cei ce se află în iad plâng, dar nimeni nu-i mângâie pe 
ei, se milogesc stăruitor dar nimeni nu-i ascultă şi nu-i 
slobozeşte. Şi eu am fost răpit în acele locuri întunecoase, 
împovărate de suferințe cumplite şi am plâns şi am suspinat cu 
amărăciune vreme de şase ceasuri.” 

Călugărul din Wenlock a văzut o privelişte la fel ca aceasta 
în „adâncurile cele mai de jos” ale pământului, unde „a auzit un 
geamăt cumplit, înfricoşător, şi de negrăit, şi plânsul sufletelor 
în suferinţă. Şi îngerul i-a spus: "Vaietele şi strigătele ce le auzi 
venind de jos, ies din sufletele la care bunăvoirea plină de 
dragoste a lui Dumnezeu nu va ajunge niciodată, ci numai un 
foc nepieritor îi va chinui pururea” (Scrisorile Sf. Bonifatie, pag. 
28). 

De bună seamă, n-ar trebui să ne minunăm peste măsură de 
amănuntele unor asemenea experienţe, şi chiar mai puţin decât 
de rai şi cer, nu ar trebui să încercăm să alcătuim o „geografie” a 


“% Bede cel Vrednic, Istoria Bisericii şi a poporului englez, traducere de Leo Sherley- 
Price, Penguin Books, 1975, pag. 290-291. 
” Vieţile sfinţilor, 28 martie, Tainele veşnice de dincolo de mormânt, pag. 110. 

iadului bazată pe aceste povestiri. Noţiunile apusene despre 
„purgatoriu” şi „pragul iadului” sunt încercări de a alcătui o 
asemenea „geografie”; dar tradiţia ortodoxă cunoaşte numai un 
singur adevăr al iadului, care se află dedesubtul lumii. Mai mult, 
aşa cum ne învață Sf. Marcu al Efesului (vezi cea de a doua 
Omilie a lui la focul iadului în Anexa [), cele ce se văd în 
experiențele iadului sunt adesea, mai degrabă chipul chinuirilor 
viitoare decât o înfăţişare adevărată a stării de acum a acelora 
care aşteaptă Judecata de Apoi în iad. Dar fie că aceasta este o 
privelişte adevărată a celor ce se petrec acum acolo sau o 
vedenie a celor viitoare, experienţa iadului aşa cum se găseşte în 
izvoarele ortodoxe, este un mijloc puternic de a-l trezi pe om la 
o viaţă de nevoinţă creştină, care este singurul mijloc de a scăpa 
de chinuire veşnică; de aceea Dumnezeu îngăduie aceste 
experiențe. 

Există în literatura de „după moarte” de astăzi vreo 
experienţă a iadului cu care se poate asemăna? 

Dr. Moody şi cei mai mulţi dintre cercetătorii de astăzi nu 
au aflat aproape nici un fel de asemenea experienţe, după cum 
am văzut deja. Am explicat mai devreme că acest lucru se 
datorează vieţii spirituale „tihnite” a oamenilor de astăzi, care 
adesea nu au nici un fel de frică de iad sau de cunoaşterea 
dracilor, şi astfel nu se aşteaptă să vadă asemenea lucruri după 
moarte. Cu toate acestea, o carte recentă despre viața de după 
moarte a adus o altă explicație, care pare să fie de aceeaşi 
însemnătate, care în acelaşi timp se împotriveşte faptului că 
experiența iadului este cu adevărat atât de rară pe cât pare. Vom 
prezenta pe scurt descoperirile acestei cărți. 

Dr. Maurice Rawlings, medic în Tennessee, care se 
specializează în medicină internă şi boli cardiovasculare, a 
reanimat multe persoane care se aflaseră în „moarte clinică”. 
Relatările acestora l-au informat că, „spre deosebire de cele mai 
multe cazuri de viaţă după moarte publicate, nu toate 
experiențele de moarte sunt bune. Există şi iadul! După ce 

mi-am dat seama de lucrul acesta, am început să adun istorisiri 
despre întâmplări neplăcute, pe care alți cercetători păreau că le 
ocoliseră. Cred că s-a întâmplat aceasta din pricina faptului că 
cercetătorii, în chip firesc psihiatri, nu au reanimat niciodată un 
bolnav. Ei nu au posibilitatea de a lua parte la asemenea 
întâmplări. Întâmplările neplăcute din studiul meu au scos la 
iveală că au cel puţin aceeaşi desime ca cele plăcute.” „Am 
aflat că cele mai multe experienţe rele sunt îndată ascunse adânc 
în memoria subliminală sau subconştientă a pacientului. Aceste 
experienţe rele par să fie atât de dureroase şi tulburătoare că sunt 
scoase din memoria conştientă, astfel încât sunt amintite numai 
experienţele plăcute - sau nici un fel de experienţe” (pag. 65). 

Dr. Rawlings descrie „modelul” lui al acestor experienţe ale 
iadului: „Ca şi cei care au avut experienţe pozitive, cei care 
povestesc experiențe negative pot avea greutăți conştientizând 
că sunt morţi, în vreme ce îi privesc pe oamenii care se ocupă de 
trupurile lor moarte. Aceştia pot intra de asemenea într-un tunel 
întunecat după ce pleacă din camera lor, dar în loc să ajungă în 
locuri luminoase, aceştia intră în întuneric, împrejurimi 
întunecate, unde dau peste oameni urâcioşi, care pot sta la pândă 
în locuri întunecate sau de-a lungul unui lac de foc arzător. 
Toată povestirea nu poate cuprinde lucrurile cele de groază şi 
sunt foarte greu de amintit” (pag. 63-64). Sunt date felurite 
povestiri - socotind şi unele ale unor „membri obişnuiţi ai 
Bisericii” care sunt uimiţi să se găsească într-o asemenea stare - 
despre lucrările spiriduşilor şi ale uriaşilor urâcioşi, despre 
coborârea în întunecime şi o arşiţă înfricoşătoare, despre o 
văgăună şi un ocean de foc (pag. 103-110). 

În general, aceste experienţe - atât în scurtimea lor cât şi în 
lipsa oricărui călăuzitor îngeresc ori drăcesc - nu au însuşiri 
întregi de experienţe adevărate din cealaltă lume, iar unele dintre 
ele amintesc de întâmplările lui Robert Monroe în „planul 


50 Maurice Rawlings, Dincolo de poarta morţii, Thomas Nelson, Inc., Nashville, 
1978, pag. 24-25. 

astral”. Dar ele aduc o îndreptare importantă experienţei relatate 
pe larg a „desfătării” şi a „raiului” de după moarte: că sălaşul 
din „afara trupului” este, fără nici o îndoială, în întregime 
desfătare şi lumină, şi cei care au avut experienţa „iadului” sunt 
mai aproape de adevărul lucrurilor decât cei care au numai 
experienţa „desfătării” în această stare. Dracii din sălaşul din 
văzduh arată ceva din adevărata lor fire, celor care nu L-au 
cunoscut pe Hristos şi nu au ascultat de poruncile Lui, dându-le 
chiar un semn al chinuirilor care vor veni pentru aceia. 

CAPITOLUL IX 
Înţelesul experienţelor de „după moarte ” de astăzi 


Dacă nu ascultă de Moise 
ȘI de prooroci, nu vor 
crede nici dacă ar învia 
cineva dintre morți. 

— Luca 16, 31 


1. Ce „mărturisesc ” experienţele de astăzi 


M văzut, de bună seamă, că experienţele de „după moarte” 

şi cele din „afara trupului”, despre care se vorbeşte atât de 
mult astăzi, sunt foarte deosebite de experienţele adevărate ale 
celeilalte lumi, care s-au petrecut de-a lungul veacurilor în 
viețile bărbaţilor şi femeilor care-L iubesc pe Dumnezeu. Mai 
mult, experienţele din zilele noastre au fost atât de dese şi au 
ajuns să fie „la modă” în ultimii ani, nu pentru că sunt „noi” cu 
adevărat (s-au strâns multe asemenea experiențe în Anglia 
secolului al XIX-lea), şi nu pentru că s-au ivit în aceşti ani mult 
mai des, ci mai ales pentru că mintea oamenilor din apus, şi 
îndeosebi a celor din America, era „pregătită” pentru acestea. 
Interesul public pare a fi parte a unei urmări larg răspândite 
împotriva materialismului şi a necredinţei secolului al XX-lea, 
semn al unui interes faţă de religie cu mult mai răspândit. Ne 
vom întreba care ar putea fi semnificația acestui nou interes 
„religios”. 

Dar mai întâi, să stabilim încă o dată ce „mărturisesc” aceste 
experiențe despre adevărul religiei. Cei mai mulți cercetători par 

să fie de acord cu Dr. Moody, că experienţele nu adeveresc 
învăţătura creştină „tradiţională” asupra raiului (Viază după 
viață, pag. 70, 98); experiențele acelora care cred că au văzut 
raiul, nu-şi arată trăinicia când sunt asemănate cu adevăratele 
vedenii din trecut ale raiului; iar experienţele iadului sunt mai 
mult „sugerări” decât orice fel de dovadă a existenţei adevărate a 
iadului. 

De aceea, trebuie să se aibă în vedere faptul că Dr. Kubler- 
Ross dă o prea mare însemnătate cercetării experienţelor de 
„după moarte” contemporane care, zice ea, „vor adeveri ceea ce 
am fost învăţaţi vreme de două mii de ani - că există viață după 
moarte”, şi că această cercetare ne va ajuta mai degrabă „să 
cunoaştem decât să credem” aceasta (Prefaţă la Vrază după viață, 
pag. 7-8). De fapt, se poate spune că aceste experiențe nu 
„dovedesc” decât cea mai mică doctrină a supraviețuirii 
sufletului omenesc în afara trupului, şi exzsfenfa unei realități 
nemateriale, dar nu oferă nicz o lămurire despre starea următoare 
sau chiar despre existența sufletului după primele cinci minute 
de la „„moarte”, nici despre alcătuirea de bază a sălașului 
nematerial. Din acest punct de vedere, experiențele 
contemporane sunt cu mult mai puţin mulțumitoare decât 
povestirile pe care le-au lăsat peste veacuri Vieţile sfinților şi 
alte izvoare creştine; cunoaştem cu mult mai multe lucruri din 
aceste izvoare creştine - numai dacă, desigur, avem încredere în 
cei care ne-au adus această cunoaştere, în aceeaşi măsură în care 
cercetătorii contemporani au încredere în cei cu care au stat de 
vorbă. Dar chiar şi aşa, în esenţă, noi mai degrabă credem decât 
cunoaștem lumea cealaltă; putem şti cu oarecare siguranță că 
există „ceva” după moarte - dar ceea ce este cu adevărat, mai 
degrabă credem decât cunoaştem. 

Mai mult, cele ce cred Dr. Kubler-Ross împreună cu alții 
care gândesc asemenea şi cred că cunosc cele despre viața de 
„după moarte”, bazându-se pe experienţele de „după moarte”, 
sunt contrare celor ce cred creştinii ortodocşi despre aceasta, 


163 


care se bazează pe învățătura creştină revelată şi pe experienţele 
de „după moarte” din literatura ortodoxă. Toate experienţele 
creştine de după moarte adeveresc existenţa raiului, a iadului şi a 
judecății, a nevoii de pocăință, a nevoinței şi a fricii pentru 
pierderea sufletului nemuritor. În contrast, experiențele de 
astăzi, ca acelea ale şamanilor, ale păgânilor inițiați şi ale 
mediumurilor par să ducă către un „pământ veşnic verde”, al 
experienţelor desfătătoare din „altă lume”, unde nu există nici o 
judecată, ci numai „mărire”, şi moartea nu este ca o sperietoare, 
ci este aşteptată ca un „prieten” care ne introduce în 
dezmierdările „vieţii de după moarte”. 

Am arătat deja în capitolele anterioare, care este pricina 
deosebirilor dintre aceste două feluri de experienţe: experiența 
creştină este cu adevărat despre cealaltă lume, a raiului şi 
iadului, în vreme ce experienţa spiritistă este numai a părții 
văzduhului a lumii acesteza, „planul astral” al duhurilor căzute. 
Experiențele de astăzi sunt în chip lămurit din cea de a doua 
categorie - dar nu am putea şti aceasta dacă nu am primi (prin 
credință) descoperirea creştină a firii celeilalte lumi. La fel, dacă 
Dr. Kubler-Ross şi alți cercetători primesc (ori le place) o 
tâlcuire necreştină a acestor experienţe, nu este din pricină că 
experienţele de astăzi dovedesc această tâlcuire, ci din pricină că 
aceste cercetări însele au de/a credința într-o tâlcuire necreștină 
a lor. 

De aceea, semnificația experienţelor de astăzi stă în faptul 
că sunt tot mai cunoscute, chiar în clipa potrivită pentru a sluji 
ca o „adeverire” pentru părerea necreştină despre viaţa după 
moarte; aceste experienţe sunt folosite ca parte a unei mişcări 
religioase necreştine. Să privim mai îndeaproape la firea acestei 
mişcări religioase. 


2. Legătura cu ocultismul 


Tot mereu, printre cercetătorii experiențelor de „după 
moarte” se poate vedea o legătură, mai mult sau mai puţin 

limpede, cu ideile şi practicile oculte. Aici putem defini 
termenul „ocult” (care se referă la ceea ce este „ascuns”) ca şi 
cum ar fi vorba de vreo legătură a oamenilor cu duhurile şi 
puterile nevăzute într-un chip care este oprit de revelaţia lui 
Dumnezeu (vezi Levitic 19, 31; 20, 6, etc.). Această legătură 
poate fi căutată de oameni (ca în şedinţele de spiritism) sau 
pricinuită de către duhurile cele căzute (când se arată oamenilor 
pe neaşteptate). Opusul termenului „ocult” este „duhovnicesc” 
sau „religios”, care se referă la acea legătură cu Dumnezeu, 
împreună cu îngerii şi sfinții Lui, care este îngăduită de 
Dumnezeu: pe de o parte rugăciunea omului, iar pe de altă parte 
lucrările cele adevărate şi dătătoare de har, ale lui Dumnezeu, 
ale îngerilor şi ale sfinților. 

Ca un exemplu al acestei legături oculte, Dr. Hans Holzer 
(Dincolo de această viață, Pinnacle Books, Los Angeles, 1977) 
socoteşte că semnificaţia experienţelor de „după moarte” se află 
în deschiderea oamenilor de a vorbi cu morții, şi găseşte că 
aceştia aduc acelaşi fel de veşti ca cele aduse de „morţi” la 
şedinţele spiritiste. Dr. Moody, şi într-adevăr foarte mulţi 
cercetători de astăzi, după cum am văzut, se îndreaptă către 
textele oculte, cum ar fi scrierile lui Swedenborg şi Cartea 
tibetană a morților, pentru a desluşi experienţele de astăzi. 
Robert Crookall, poate cercetătorul cel mai ştiinţific din acest 
domeniu, foloseşte comunicările mediumurilor ca pe unul dintre 
izvoarele principale de informare despre „lumea cealaltă”. 
Robert Monroe şi alții care sunt atraşi în experienţele din „afara 
trupului”, sunt lucrători deschişi la experimentările oculte, chiar 
până la măsura de a primi călăuzire şi sfătuire de la „entităţile 
fără trup” pe care le întâlnesc. 

Poate că dintre toți aceşti cercetători, Dr. Elizabeth Kubler- 
Ross este femeia care a ajuns să vorbească în numele tuturor, 
despre noua atitudinea faţă de moarte, aşa cum se desprinde din 
experienţele de „după moarte” de astăzi. 

De bună seamă, că nici un creştin nu poate greşi, dacă este 

de partea opiniei pe care o apără Dr. Kubler-Ross: purtarea 
omenească şi plină de ajutor față de oamenii care sunt pe 
moarte, care se împotriveşte purtării reci, lipsite de ajutor, şi 
adesea plină de frică, ce deseori a pus stăpânire nu numai pe 
doctorii şi surorile din spitale, ci chiar şi pe cei din rândul 
clerului, care se presupune că au „răspunsul” la întrebările 
ridicate de împrejurarea morții. 

De la publicarea cărții ei, Despre moarte și muribunzi 
(Macmillan Publishing Co., New York) în 1969, întregul subiect 
al morţii a devenit cu mult mai puţin „oprit” printre cadrele 
medicale, ajutând şi la rânduirea unei atmosfere intelectuale 
prielnice, pentru a cerceta cele ce se întâmplă după moarte - a 
început să se vorbească despre acest subiect şi până la 
publicarea primei cărți a Dr. Moody, în 1975. Nu este 
întâmplător faptul că atât de multe cărţi care se editează astăzi 
despre viața de după moarte sunt însoţite de prefețe sau cel puțin 
de scurte comentarii făcute de Dr. Kubler-Ross. 

Fără îndoială, oricine primeşte învățătura creştină 
tradițională a vieții, ca probă de cercetare a veşniciei şi a morții, 
ca intrare în fericirea veşnică sau în suferința veşnică potrivit 
credinţei şi chipului de viaţă de pe pământ al omului - va socoti 
cartea ei descurajatoare. A ne purta omeneşte cu un muribund, 
a-l „pregăti” de moarte, fără a-i sădi mai întâi credinţa întru 
Hristos şi nădejdea în mântuire - înseamnă, atunci când s-a spus 
şi s-a făcut totul, să rămâi în acelaşi sălaş jalnic al 
„umanismului” la care s-a strâmtorat omenirea prin necredința 
modernă. Experiența morții se poate face mai plăcută decât este 
de obicei în spitalele de astăzi; dar dacă nu se cunoaşte nimic 
din cele ce vin după moarte, sau nu se ştie că ex/sză ceva după 
moarte, munca oamenilor ca Kubler-Ross se reduce la măsura 
administrării de pastile colorate nevăzătorilor pentru boli care nu 
se vindecă, pentru a-i face pe bolnavi să simtă că cel puţin „se 
face ceva”. 

Cu toate astea, în decursul cercetării (deşi nu a spus în prima 

sa carte), într-adevăr, Dr. Kubler-Ross a lămurit faptul că există 
viață după moarte. Deşi încă nu şi-a publicat cartea care 
cuprinde experienţele de „după moarte”, ea a arătat limpede în 
desele ei conferinţe şi interviuri, că a văzut destule pentru a şti 
cu certitudine că există viață după moarte. 

Totuşi, ea a avut ca izvor de „cunoaştere” a acestei 
probleme, propriile ei experienţe uimitoare cu „duhurile”, iar nu 
ale altora. Cea dintâi experiență a ei de felul acesta s-a ivit în 
biroul ei de la Universitatea din Chicago în 1967, când s-a simțit 
descurajată şi s-a gândit să lase cercetarea de curând începută, 
asupra morţii şi muribunzilor. A venit o femeie în biroul ei şi s-a 
prezentat ca fiind o pacientă care murise cu zece luni în urmă. 
Kubler-Ross a fost neîncrezătoare, dar povesteşte că în cele din 
urmă a fost lămurită de către „stafie”: „Ea a spus că ştie că mă 
gândesc să renunţ la munca mea cu pacienţii care sunt pe moarte 
şi că ea a venit la mine să-mi spună să nu renunţ .... Am ajuns 
să o emoţionez. Căutam adevărul. Eu eram om de ştiinţă, 
psihiatru şi nu credeam în asemenea lucruri.” În cele din urmă 
ea a convins „stafia” să scrie o notă, iar analiza de mai târziu a 
scrisului de mână, a adeverit că acel scris de mână era al 
pacientei care murise. Dr. Kubler-Ross spune că această 
întâmplare „a venit la o răscruce, când aş fi luat o hotărâre 
greşită dacă nu aş fi ascultat-o.”! Morţii nu se arată niciodată în 
chipul acesta printre cei vii. Această arătare din „altă lume”, 
dacă a fost adevărată, ar fi putut fi numai a unui duh căzut 
pentru a-şi înşela victima. Pentru un astfel de duh, imitarea 
desăvârşită a scrisului de mână omenesc este un lucru foarte 
uşor. 

Mai târziu, legăturile Dr. Kubler-Ross cu „lumea duhurilor” 
s-au adâncit mult mai tare. În 1978, în faţa unui public captivat, 
alcătuit din 2200 de persoane, din Ashland, Oregon, ea a intrat 
mai întâi în legătură cu „călăuzele ei spiritiste”. S-a pregătit 


5! Înterviu realizat de James Pearre de la Chicago Tribune, tipărit în Examinatorul şi 
cronica de duminică, San Francisco, 14 nov., 1976, secţiunea B, pag. 7. 

pentru ea un grup spiritist, care nu era la vedere, în California de 
sud, alcătuit din 75 de persoane, care cântau împreună pentru a 
„aduna energia necesară săvârşirii acestei întâmplări. Am fost 
mişcată şi emoţionată pentru cele ce făceau pentru mine. Nu au 
trecut mai mult de două minute, când am văzut în fața mea 
picioare foarte mari. Înaintea mea se afla un om uriaş.” Acest 
„om” i-a spus că ea urma să-i înveţe şi pe alţii, şi avea nevoie de 
această experiență directă, care să-i dea putere şi curaj pentru 
lucrarea ei. „După vreo jumătate de minut, o altă persoană 
materializată cu adevărat, cam la 12 mm de la picioarele mele 
„..„. Am înţeles că era îngerul meu păzitor .... Mi-a spus Isabelle 
şi m-a întrebat dacă îmi aminteam cum, cu 2000 de ani în urmă, 
noi doi lucraserăm cu Hristos.” Mai târziu a venit un al treilea 
„înger” ca să o înveţe mai multe despre „bucurie”. Experienţa 
mea cu aceşti călăuzitori a fost una dintre cele mai însemnate, de 
dragoste necondiționată. Şi vreau doar să vă spun că niciodată 
nu suntem singuri. Fiecare dintre noi are un înger păzitor, care 
niciodată nu este mai departe de noi de 0,6 m. Iar noi le putem 
chema pe aceste fiinţe. Ele ne vor ajuta.” 

La o conferință despre sănătatea holistică din San Francisco, 
din septembrie 1976, Dr. Kubler-Ross a împărtăşit unui public 
de 2300 de medici, surori şi alte cadre medicale, o „experiență 
profund mistică”, care i se întâmplase numai cu o noapte înainte. 
(Această experiență pare să fie aceeaşi pe care a povestit-o în 
Ashland.) „Noaptea trecută a venit la mine Salem, călăuza mea 
spirituală, care era împreună cu Anka şi Willie. Au stat cu noi 
până la ora trei dimineaţa. Am stat de vorbă, am râs şi am cântat 
împreună. Mi-au vorbit şi m-au emoţionat cu dragostea lor de 
necrezut şi cu blândeţea lor de neînchipuit. Aceasta a fost partea 
esenţială a vieţii mele.” În rândul publicului, „când a terminat, a 
fost o linişte foarte scurtă şi apoi toată lumea s-a ridicat în 
picioare. Cei mai mulţi, medici şi alte cadre medicale, erau 


* După cum se relatează de către Gaea Laughingbird în Berkeley Monthly, iunie 
1978, pag. 39. 

mişcaţi până la lacrimi.” 


În cercurile oculte, se ştie că „duhurile călăuzitoare” (care, 
de bună seamă sunt duhuri căzute ale văzduhului) nu sunt 
grabnic lucrătoare dacă o persoană nu este destul de înaintată în 
deschiderea mediumnistică. Dar poate şi mai uimitor decât 
adâncirea Dr. Kubler-Ross în legăturile cu „duhurile obişnuite”, 
este răspunsul înflăcărat, pe care povestirile ei despre aceste 
legături, îl dau publicului, alcătuit nu din ocultişti şi mediumuri, 
ci din oameni obişnuiţi din clasa de mijloc şi specialişti. De 
bună seamă că acesta este unul dintre „semnele” religioase „ale 
vremii”: oamenii s-au deschis spre legăturile cu „lumea 
duhurilor” şi sunt gata să primească explicarea ocultă a acestor 
legături, care se împotriveşte adevărului creştin. 

Destul de recent, s-a făcut o mare publicitate vâlvei la 
retragerea de curând hotărâtă a Dr. Kubler-Ross în California de 
sud, „Shanti Nilaya”. Potrivit acestei relatări, în multe dintre 
„atelierele” din Shanti Nilaya au loc şedinţe spiritiste 
mediumnice de modă veche, şi mai mulți participanți ai fostelor 
şedinţe spun că acestea sunt înşelări.”* Se poate întâmpla să 
existe o gândire mai lacomă decât realitatea în „legăturile 
spiritiste” ale Dr. Kubler-Ross; dar aceasta nu afectează teoria 
pe care o aduc atât ea, cât şi alţii, despre viaţa de după moarte. 


3. Teoria ocultă a cercetătorilor din zilele noastre 


Teoria despre viața după moarte a Dr. Kubler-Ross şi a altor 
cercetători ai experienţelor de „după moarte” de astăzi, poate fi 
rezumată în câteva puncte. Trebuie să vedem că Dr. Kubler- 
Ross spune aceste probleme cu certitudinea cuiva care crede că a 
avut experienţa „lumii celeilalte”; dar oamenii de ştiinţă ca Dr. 
Moody, în vreme ce sunt cu mult mai atenţi şi nesiguri în ton, nu 
pot decât să sprijine aceeaşi teorie. Aceasta este teoria despre 


55 Relatare făcută de Lennie Kronisch în Yoga Journal, septembrie-octombrie 1976, 
pag. 18-20. 
* Vezi Uniunea de la San Diego, 2 sept. 1979, pag. A - 1, 3,6, 14. 

viața după moarte, care s-a răspândit în ultima parte a sec. al 
XX-lea şi pare „firească” fără nici o îndreptăţire, tuturor celor 
care cercetează problema şi care nu au o înțelegere neclintită, 
asupra oricărei alte teorii. 

(1) Nu trebure să ne înfiicoşăm de moarte. Dr. Moody scrie: 
„Într-un fel sau altul, aproape fiecare persoană mi-a spus că nu 
se teme de moarte” ( Vzaă după viată, pag. 68). Dr. Kubler-Ross 
comentează: „Relatările făcute dau la iveală faptul că întâlnirea 
cu moartea este dureroasă dar moartea însăşi ... este o 
experiență de pace întreagă, slobozită de durere şi de frică. 
Fiecare om, fără nici o abatere, descrie un simţământ de linişte 
sufletească şi desăvârşire.” Se poate vedea aici încrederea 
esențială în experiențele spiritiste ce caracterizează pe toţi cei 
care sunt înşelați de duhuri căzute. Nu există nimic în 
experienţele de „după moarte” de astăzi care să arate faptul că 
moartea va fi o simplă repetiție a acelora, şi nu va avea o durată 
de numai câteva clipe, ci va fi veșnică. Această încredere în 
experienţele spiritiste desfătătoare este o parte a spiritului 
religios, care ne însufleţeşte acum şi plăsmuieşte o simţire 
aparentă de bunăstare, care aduce stricăciune vieţii duhovniceşti. 

(2) Wu va veni nici 0 judecată şi nici un iad. Pe baza 
interviurilor sale, Dr. Moody spune că „în cele mai multe cazuri, 
modelul răsplată - pedeapsă ce ar urma după această viaţă este 
lepădat şi tăgăduit, chiar de către mulți dintre cei care se 
obişnuiseră să gândească cu această măsură. Spre marea lor 
uimire, aceia au aflat că şi atunci când faptele lor, care erau 
aparent cele mai îngrozitoare şi pline de păcat, s-au vădit 
înaintea ființei de lumină, ființa nu a răspuns cu mânie şi cu 
înverşunare, ci numai cu înţelegere şi chiar cu veselie” ( Vrază 
după viaţă, pag. 70). Dr. Kubler-Ross observă la cei cu care a 
vorbit, un ton mai doctrinar: „Totul are un sens de "desăvârşire”. 
Dumnezeu nu este judecător, ci omul este” (Kemf, pag. 52). 
Aceasta nu pare să se întâmple unor asemenea cercetători, astfel 


55 După cum a relatat Elizabeth Kemf în East- West Journal, martie, 1978, pag. 52. 

că, această lipsă a judecății în experienţele de „după moarte”, ar 
putea fi o primă părere greşită, sau că primele câteva clipe ale 
morții nu reprezintă locul pentru judecată; ci pur şi simplu 
socotesc experienţele potrivit cu spiritul religios al vremii, care 
nu doreşte să creadă în judecată şi iad. 

(3) Moartea nu este o experiență la fel de unică și 
hotărâtoare precum a descris-o învăţătura creştină, ci este mai 
degrabă doar o trecere blândă către o „stare de conștiință mai 
înaltă”! Astfel o defineşte Dr. Kubler-Ross: „Moartea este pur şi 
simplu o lepădare de trupul material, tot aşa cum fluturele iese 
afară din cocon. Aceasta este o trecere către o stare de conştiinţă 
mai înaltă, în care continui să pricepi, să înţelegi, să râzi, să-ți 
stea în putinţă să creşti, şi singurul lucru pe care îl pierzi este 
ceva de care nu mai ai nevoie, şi acel ceva este trupul material. 
Este ca şi cum ai pune deoparte haina de iarnă, atunci când vine 
primăvara ... şi aceasta este moartea” (Kemf, pag. 50). Vom 
arăta mai departe cum se împotrivesc toate astea adevăratei 
învățături creştine. 

(4) Scopul vieții pe pământ și al vieții după moarte nu este 
mântuirea veșnică a sufletului, ci un drum nemărginit de 
„sporire” în „dragoste” şi „înţelegere ” şi „conștiința de sine” 
Dr. Moody socoteşte că „se pare că mulţi s-au întors cu un 
model nou şi cu o înțelegere nouă a lumii de dincolo - o vedenie 
care se caracterizează nu prin judecată unilaterată, ci mai 
degrabă prin dezvoltare cooperantă către limita esenţială a 
conştiinţei de sine. Potrivit acestor păreri noi, îmbunătăţirea 
sufletului, mai ales în însuşirile cele duhovniceşti ale dragostei 
şi cunoaşterii, nu se opreşte odată cu moartea. Mai degrabă 
această îmbunătăţire se continuă pe o altă latură, poate veşnic...” 
(Viază după viată, pag. 70). O asemenea părere ocultă asupra 
Vieții şi morţii nu vine din experiențele fragmentare, care se 
publică astăzi; mai degrabă vine din fi/osofia ocultă care ne 
împresoară în zilele noastre. 

(5) Experiențele de „după moarte” şi „în afara trupului ” sunt 

O pregătire pentru viața după moarte. Pregătirea creştină 
tradițională pentru viața cea veşnică (credinţa, pocăinţa, 
participarea la Sfintele Taine, nevoinţa duhovnicească) este de 
mică însemnătate faţă de „dragostea” şi „înțelegerea” sporită 
care sunt insuflate de experienţele de „după moarte”. Şi anume 
(ca în programul recent desfăşurat de Kubler-Ross şi Robert 
Monroe), ca cineva să-i poată pregăti pe oamenii care se află pe 
patul de suferință, în experienţele din „afara trupului”, astfel 
încât aceştia să dobândească degrabă o înţelegere asupra celor ce 
îi aşteaptă în cealaltă lume când vor muri” (Wheeler, Că/ătorie 
către partea cealaltă, pag. 92). Unul dintre cei chestionaţi de Dr. 
Moody spune hotărât: „Nu-mi este frică să mor pentru că ştiu 
unde voi merge atunci când voi pleca de aici, căci am fost acolo 
mai înainte” (Viaţă după viață, pag. 69). Ce optimism tragic şi 
fără temei. 

Fiecare dintre aceste cinci puncte reprezintă o parte a teoriei 
spiritismului secolului al XIX-lea, aşa cum era dezvăluit la 
vremea aceea chiar de către „duhuri” prin mijlocirea 
mediumurilor. Aceasta este o teorie născocită de draci cu scopul 
limpede de a alunga învățătura creştină tradițională despre viața 
după moarte şi de a schimba întreaga socotință a oamenilor 
asupra religiei. Filosofia ocultă care, aproape în chip neschimbat 
însoţeşte şi îndeamnă la experienţele de „după moarte” de astăzi, 
este pur şi simplu o transmitere către masa mare de oameni a 
spiritismului esoteric al epocii victoriene. Este un semn al 
înlăturării adevăratelor învățături creştine din minţile oamenilor 
din lumea apuseană. Se poate spune că experiența de „după 
moarte” este întâmplător potrivită cu filosofia ocultă care se 
răspândeşte prin aceasta. Experienţa răspândeşte filosofia nu 
pentru că materia ei este ocultă, ci pentru că paza şi învățătura 
creştină de bază care ocrotea odinioară oamenii de o asemenea 
filosofie străină, s-au schimbat acum în mare măsură, şi cu 
adevărat orice experienţă a „celeilalte lumi” va fi folosită pentru 
răspândirea ocultismului. În sec. al XIX-lea, doar puţini liber 

cugetători şi oameni izgoniți din sânul Bisericii credeau în 
această filosofie ocultă. Dar acum, aceasta ne împresoară, că 
oricine nu are o filosofie trează, proprie, este atras să o 
primească pe aceasta în chip foarte „firesc”. 


4. „ Vestea "adusă de experienţele de „după moarte” de astăzi 


Dar de ce, în cele din urmă, experienţele de „după moarte” 
ne împresoară atât de mult astăzi, şi care este înţelesul lor ca 
parte a „duhului acestor vremuri”? Cea mai limpede pricină 
pentru sporirea discuţiilor despre aceste experienţe de astăzi este 
descoperirea în ultimii ani a unor tehnici de reanimare din 
„moartea clinică”, fapt ce a pricinuit desimea sporită a acestui 
fel de experienţe, faţă de vremurile de dinainte. Fără îndoială, 
această explicaţie nu ajută la îndreptăţirea creşterii relatărilor de 
„după moarte”, dar este prea lipsit de temei să se îndreptăţească 
înrâurirea spirituală a acestor experiențe asupra oamenilor şi 
schimbarea concepției despre viaţa de după moarte, pe care 
acestea le ajută să aibă loc. 

Trebuie să se găsească o explicație mai profundă pentru 
creşterea deschiderii şi sensibilităţii oamenilor față de 
experienţele „spirituale” şi „spiritiste” în general, sub influenţa 
sporită a ideilor oculte pe de o parte, iar pe de altă parte, slăbirea 
atât a materialismului umanist cât şi a credinței creştine. 
Oamenii încep să accepte starea de a intra în legătură cu „altă 
lume”. 

Mai mult, această „altă lume” pare să se deschidă mai mult 
către o lume care este domică să o experimenteze. „Explozia 
ocultă” a ultimilor ani a pricinuit — şi la rândul ei a sprijinit - o 
creştere uimitoare a experienţelor „paranormale” adevărate de 
toate felurile. Experiențele de „după moarte” se află la un capăt 
al spectrului acestor experiențe, fiind nevoie de voinţă slabă sau 
o voinţă lipsită de conştiinţă pentru a lua legătura cu „cealaltă 
lume”. Lucrările vrăjitoriei contemporane şi ale satanismului se 
află la celălalt capăt al spectrului, având nevoie de o încercare 

conştientă de a intra în legătură şi chiar de a sluji puterilor 
„celeilalte lumi”. Marea diversitate a experienţelor spiritiste de 
astăzi - de la „îndoirea lingurii” lui Uri Geller şi experienţele 
parapsihologice din călătoria „în afara trupului” şi altele 
asemenea, legătura cu ființele extraterestre şi răpirile de către 
acestea - se află undeva între aceste două capete. În chip 
semnificativ, un mare număr dintre aceste experienţe 
„paranormale” li se întâmplă „creştinilor”, şi un gen de astfel de 
experienţe (cele „harismatice”) este în mare măsură primit ca o 
lucrare creştină adevărată.“ Cu toate astea, este adevărat că 
atragerea „creştină” în toate experienţele de acest fel, este un 
semn uimitor al accentuării pierderii conştiinţei creştine în 
vremurile noastre, ca urmare a experienţei oculte. 

Unul dintre mediumurile cele mai demne de încredere din 
sec. al XX-lea, Arthur Ford, care s-a bucurat de o apreciere 
sporită printre creştini, dar şi printre umaniştii necredincioşi, 
este unul dintre „semnele vremii”; el şi-a exprimat părerea 
deschis despre cele ce înseamnă acceptarea sporită a 
experienţelor oculte şi sensibilitatea față de acestea: „Vremea 
mediumului de profesie se apropie de sfârşit. Am fost folosiţi ca 
nişte cobai. Prin noi, oamenii de ştiinţă au învăţat ceva despre 
condițiile necesare pentru asemenea experienţe (legătura cu 
“lumea duhurilor”).”” Adică: experiența ocultă care a fost 
mărginită până nu demult la câţiva „iniţiaţi”, a ajuns acum să fie 
accesibilă pentru mii de oameni obişnuiţi. De bună seamă că nu 
ştiinţa a dus la aceasta, ci mai ales înstrăinărea sporită a 
oamenilor de creştinism şi setea lor de „experienţe religioase” 
noi. Cu cincizeci sau şaptezeci şi cinci de ani în urmă, numai 
mediumurile şi ocultiştii de la marginea societăţii aveau legături 
cu „călăuzele spirituale”, obișnuiau să aibă experienţe „în afara 
trupului” sau „vorbeau în limbi”; astăzi aceste experienţe au 


5 Se poate citi despre o cercetare a mişcării “harismatice” ca fenomen mediumnistic 

în cartea Ortodoxia şi religia viitorului, St. Herman Monastery Press, 1979, cap. VII. 

57 Mediumuri, de editorii Jurnalului mediumnic, Harper & Row, N. Y., 1972, pag. 23. 

ajuns să fie destul de obişnuite şi sunt primite ca ceva obişnuit 
pe toate treptele societăţii. 

Această creştere însemnată a experienţelor din „cealaltă 
lume” de astăzi, este, fără îndoială, unul dintre semnele 
apropierii sfârşitului acestei lumi. Sf. Grigorie cel Mare, după ce 
a istorisit felurite vedenii şi experienţe ale vieţii după moarte în 
Dialosurile lui, a văzut că „lumea duhurilor se apropie de noi, 
arătându-se prin vedenii şi descoperiri .... Fiindcă lumea actuală 
se apropie de sfârşit, lumea cea veşnică se arată mai aproape .... 
Sfârşitul lumii se uneşte cu începutul vieţii veşnice” (Di4/oguri 
IV, 43, pag. 251). 

Cu toate astea, Sf. Grigorie adaugă faptul că prin aceste 
vedenii şi descoperiri (care sunt cu mult mai obişnuite în vremea 
noastră decât pe vremea lui), vedem şi acum adevărurile vieții 
viitoare în chip nedesăvârşit, fiindcă lumina este încă „slabă şi 
ştearsă, ca lumina soarelui în primele ore ale dimineţii, înaintea 
zorilor”. Cât de adevărat este acest lucru despre experienţele de 
„după moarte” de astăzi! Niciodată înainte, nu i s-au dat 
omenirii mărturii atât de uimitoare şi limpezi - sau cel puțin 
„idei” - că există o altă lume, că viaţa nu se sfârşeşte odată cu 
moartea trupului, că există un suflet care rămâne viu după 
moarte. Pentru o persoană cu o înţelegere limpede a învăţăturii 
creştine, experienţele de „după moarte” de astăzi pot fi doar o 
adeverire uimitoare a învăţăturii creştine despre starea sufletului 
îndată după moarte; iar experienţele oculte de astăzi pot numai 
să adeverească existența şi firea sălaşului din văzduh al 
duhurilor căzute. 

Dar pentru restul omenirii, din care fac parte cei mai mulți 
care îşi mai spun creştini, experienţele de astăzi, departe de a 
întări adevărurile creştinismului, se dovedesc a fi un semn 
ascuns către înşelare şi teorii mincinoase care pregătesc venirea 
domniei lui Antihrist. Într-adevăr, chiar cei care se întorc din 
„morţi” în vremea noastră, nu pot lămuri omenirea să se 
pocăiască: Dacă nu ascultă de Moise și de prooroci, nu vor crede 

nici dacă ar învia cineva din morți (Luca 16, 31). În sfârşit, 
numai cei care sunt credincioşi lui „Moise şi proorocilor” - adică 
desăvârşirii adevărului descoperit - sunt în stare să priceapă 
înțelesul adevărat al experiențelor de astăzi. Ceea ce învaţă 
restul omenirii din aceste experiențe nu este pocăința şi 
apropierea de judecata lui Dumnezeu - ci o nouă evanghelie 
străină, amăgitoare a experienţei desfătătoare a celeilalte „lumi” 
şi înlăturarea celor pornite de Dumnezeu pentru a deştepta omul 
la realitatea celeilalte lumi adevărate a raiului şi iadului: fica de 
moarte. 

Arthur Ford lămureşte destul de bine faptul că întreaga 
menire a mediumurilor ca el, este „de a folos oarecare daruri 
date mie pentru a înlătura pentru totdeauna frica de moarte din 
minţile oamenilor” Aceasta vesteşte şi Dr. Kubler-Ross, şi 
este în acelaşi timp şi concluzia „ştiinţifică” a cercetătorilor, 
precum Dr. Moody: „cealaltă lume” este desfătătoare, iar omului 
nu trebuie să-i fie frică să intre în ea. Cu două veacuri în urmă, 
Emanuel Swedenborg a rezumat „spiritualitatea” celor care cred 
astfel: „Mi s-a îngăduit să mă bucur nu numai de plăcerile 
trupului şi ale simţurilor, ca cei care trăiesc în lume, ci mi s-a 
mai îngăduit să mă bucur de astfel de desfătări şi fericiri ale 
vieţii, care erau mai mari şi mai alese decât îşi poate închipui 
sau crede cineva că, după părerea mea, nici o persoană din 
lumea întreagă nu s-a mai bucurat vreodată înainte 
Credeţi-mă, dacă aş şti că Dumnezeu m-ar chema la El mâine, aş 
chema astăzi cântăreți, ca să fie încă o dată veselie adevărată în 
această lume.” Când a vestit data morţii sale femeii lui, el a fost 
aşa de mulţumit „ca şi cum urma să primească o vacanţă, pentru 
a merge la o petrecere”.* 

Vom pune acum față în faţă această purtare cu adevărata 
purtare creştină faţă de moarte de-a lungul veacurilor. Vom 


55 Arthur Ford, Viaţa dincolo de moarte, G. P. Putnam's Sons, New York, 1971, pag. 
153. 
5 Citat în George Trobridge, Swedenborg: viața şi teoria lui, Swedenborg 
Foundation, New York, 1968, pag. 175, 276. 

vedea cât este de primejdios pentru suflet să nu ai nici un fel de 
socotinţă cu privire la „experienţele spirituale” şi să te lepezi de 
ocrotirile învățăturii creştine! 


5. Purtarea creştină laţă de moarte 


Deşi sfârşeşte atât de departe de adevărul lucrurilor, teoria 
ocultă despre viaţa după moarte porneşte de la un adevăr creştin 
de netăgăduit: moartea trupului nu este sfârşitul vieții, ci numai 
începutul unei noi stări a fiinţei omeneşti, care îşi urmează viața 
departe de trup. Moartea, care nu a fost făcută de Dumnezeu, ci 
a fost adusă în zidire prin păcatul lui Adam, săvârşit în rai, este 
chipul cel mai uimitor prin care omul înfruntă căderea firii sale. 
Soarta omului în veşnicie atârnă în mare măsură de felul în care 
îşi socoteşte propria lui moarte şi cum se pregăteşte pentru 
aceasta. 

Adevărata purtare creştină față de moarte are în alcătuirea ei 
atât stări de frică, cât şi de îndoială, tocmai acele emoţii pe care 
ocultismul doreşte să le înlăture. Totuşi, purtarea creştină nu are 
nimic din frica cumplită pe care o au cei care mor fără nici o 
nădejde pentru viaţa veşnică, iar un creştin a cărui conştiinţă a 
adormit, şi se apropie liniştit de moarte, are chiar un simțământ 
de încredere, prin harul lui Dumnezeu. Să cercetăm moartea 
creştină a câtorva dintre marii sfinți monahi ai veacului al V-lea, 
din Egipt. 

„Când a venit vremea pentru odihna cea veşnică a Sf. 
Agaton, acesta şi-a petrecut trei zile într-o purtare de grijă 
adâncă față de sine, fără să stea de vorbă cu nimeni. Fraţii l-au 
întrebat: “Avva Agaton, unde eşti?” “Mă aflu în faţa judecății lui 
Hristos,” a răspuns el. Fraţii au zis: “Chiar şi sfinția ta te temi, 
Părinte?” EI a răspuns: “Eu m-am străduit după puterile mele să 
păzesc poruncile lui Dumnezeu, dar sunt om, şi cum să ştiu dacă 
faptele mele I-au plăcut lui Dumnezeu?” Fraţii l-au întrebat: “Nu 
ai cu adevărat nici o nădejde în chipul de vieţuire al sfinției tale, 
care a fost după voia lui Dumnezeu?” “Nu pot să am asemenea 

nădejde, căci judecata omului este una, iar judecata lui 
Dumnezeu este alta,” a răspuns el. Doreau să-l întrebe mai 
multe, dar el le-a spus: “Arătați-mi dragoste acum, şi nu mai 
vorbiți cu mine, căci nu sunt slobod.” Şi a murit cu bucurie. 
“L-am văzut bucurându-se ca şi cum ar fi văzut şi ar fi fost 
întâmpinat de prieteni dragi,” au spus ucenicii săi.” 

Chiar marii sfinți care mor în mijlocul unor semne limpezi 
ale harului lui Dumnezeu, păstrează o smerenie adevărată pentru 
mântuirea lor. „Când a venit ceasul morţii pentru marele Sisoe, 
fața i s-a luminat şi a spus Părinților care stăteau cu el: “lată, a 
venit Avva Antonie.” După o clipă de tăcere, a zis: “Iată, a venit 
ceata proorocilor.” Apoi s-a luminat mai tare şi a zis: “lată, a 
venit ceata apostolilor.” Şi iarăşi faţa lui s-a făcut de două ori 
mai strălucitoare şi a început să vorbească cu cineva. Bătrânii 
l-au întrebat cu cine vorbea. El a răspuns: “Au venit îngerii să 
mă ia, dar eu mă rog fierbinte să-mi mai dea puţin răgaz pentru 
pocăință. Bătrânii i-au spus: “Părinte, sfinţia ta nu ai nevoie de 
pocăință.” EI le-a răspuns: “Cu adevărat, nici nu ştiu dacă măcar 
am pus început pocăinţei.” Dar toată lumea ştia că era desăvârşit. 
Aşa vorbea şi simţea un creştin adevărat, chiar dacă în timpul 
vieții sale, înviase morți numai cu cuvântul său şi era plin de 
darurile Duhului Sfânt. Şi iarăşi faţa lui a strălucit încă şi mai 
mult: strălucea ca soarele. Tuturor le era teamă. El le-a spus: 
“Uite, a venit Domnul şi a grăit: „Aduceţi la Mine vasul cel ales 
din pustiu.” Cu aceste cuvinte şi-a dat duhul. S-a văzut un 
fulger şi chilia s-a umplut de mireasmă” (Patericul egiptean, 
citat de episcopul Ignatie, op. cit., vol. III, pag. 110). 

Cât de aleasă este această purtare creştină adâncă şi 
neabătută, când o asemănăm cu purtarea de suprafață a unor 
creştini neortodocşi de astăzi care cred că ei sunt deja „mântuiţi” 
şi nu vor fi judecaţi ca toți ceilalți oameni, şi de aceea nu au de 
ce să le fie frică de moarte. O astfel de purtare, care este foarte 
răspândită printre protestanții de astăzi, este de fapt destul de 


% Patericul egiptean, citat de Episcopul Ignatie, op. cit., vol. III, pag. 107-108. 

aproape de ideea ocultă că moartea nu trebuie să ne pricinuiască 
frică pentru că nu există nici o osândire; de bună seamă, chiar 
dacă a fost purtare necugetată, aceasta a ajutat la plăsmuirea 
celui de al doilea fel de purtare. 

Fericitul Teofilact al Bulgariei, în tâlcuirea sa din veacul al 
XI-lea la Evanghelii, a scris: „Mulţi se înşală cu o nădejde 
deşartă; ei cred că vor fi primiţi în Împărăţia cerului şi vor intra 
în ceata celor răposaţi întru desăvârşirea faptelor celor bune, 
plăsmuind în inimile lor închipuiri despre ei .... Mulţi sunt 
chemați, fundcă Dumnezeu pe mulți îi cheamă, într-adevăr pe 
toată lumea; dar puțini sunt cei aleşi, puţini sunt mântuiţi, puţini 
sunt cei care sunt vrednici de alegerea lui Dumnezeu” (Tâlcuire 
la Matei 22, 14). 

Asemănarea dintre filosofia ocultă şi teoria protestantă 
obişnuită este poate pricina de căpetenie pentru care încercările 
unor protestanți evanghelişti (vezi Bibliografia) de a critica 
experienţele de „după moarte” după „creştinismul biblic”, au 
fost lipsite de biruinţă. Aceşti critici au pierdut atât de mult din 
învățătura creştină tradițională despre viaţa după moarte, sălaşul 
văzduhului, lucrările şi înşelările dracilor, că împotrivirile lor 
sunt adesea nedesluşite şi făcute la întâmplare; adesea, aceşti 
critici nu înțeleg această problemă mai cu dreptate decât 
cercetătorii laici pe care îi atrag în experienţele înşelătoare 
„creştine” sau „biblice” din sălaşul din văzduh. 

Adevărata purtare creştină față de moarte se bazează pe 
conştientizarea deosebirilor hotărâtoare dintre această viaţă şi 
cea care va veni. Mitropolitul Macarie al Moscovei a rezumat 
învățătura scripturistică şi patristică despre această problemă în 
aceste cuvinte: „Moartea este hotarul la care se sfârşeşte pentru 
om vremea luptelor şi începe vremea răsplatei, astfel încât după 
moarte nu-i mai stă omului în putință nici pocăința, nici 
îndreptarea vieţii. Mântuitorul Hristos a spus acest adevăr în 
pilda Sa despre omul cel bogat şi Lazăr, din care este limpede că 
atât unul cât şi celălalt şi-au primit răsplata îndată după moarte, 

iar omul cel bogat, oricât de mult a fost chinuit în iad, nu a putut 
să fie slobozit din suferinţele sale prin pocăință (Luca 16, 26). 

De aceea, moartea este adevărul care trezeşte în noi 
socotinţa deosebirii dintre lumea aceasta şi cea viitoare şi ne 
însufleţeşte să punem început vieții de pocăință şi de curăţire, de 
vreme ce ni se dă acest timp de mare preţ. Când Avva Dorotei a 
fost întrebat de către un frate oarecare de ce şi-a petrecut vremea 
vieții lui cu nepurtare de grijă în chilia sa, acesta a răspuns: 
„Pentru că tu nu ai priceput nici odihna cea mult aşteptată nici 
chinurile viitoare. Dacă le-ai cunoaşte aşa cum ar trebui, ai răbda 
şi nu te-ai slăbănogi nici dacă chilia ta ar fi plină de viermi şi ai 
sta printre ei până la gât.”* 

La fel, Sf. Serafim de Sarov, din vremurile noastre moderne, 
ne-a învăţat: „O, numai dacă ați şti ce bucurie, ce dulceaţă le 
aşteaptă pe sufletele cele drepte în rai, atunci aţi fi hotărâți întru 
această viaţă vremelnică să răbdaţi orice suferință, orice 
prigonire şi batjocură, cu recunoştinţă. Dacă chilia noastră ar fi 
plină de viermi, şi dacă aceşti viermi ar fi să se hrănească cu 
carnea noastră de-a lungul întregii noastre vieți vremelnice din 
lumea aceasta, atunci cu cea mai mare dorinţă am primi aceasta, 
numai ca să nu fim lipsiţi de acea bucurie cerească pe care 
Dumnezeu a gătit-o celor care Îl iubesc.” 

Lipsa de frică a ocultiştilor şi protestanților dinaintea 
morții este urmarea nemijlocită a lipsei lor de conştiinţă pentru 
cele ce îi aşteaptă în viaţa viitoare şi a celor ce se pot face acum 
ca să se pregătească pentru ea. Pentru această pricină, 
adevăratele experienţe sau vedenii ale vieții după moarte îl 
cutremură pe om până în străfundurile fiinţei sale şi (dacă cineva 


*! Mitropolitul Macarie, Teologia dogmatică ortodoxă, vol. IL, pag. 524. 
2 Avva Dorotei, Sfaturi de suflet folositoare, Holy Trinity Lavra, 1900. Cuvântul 12: 
“Despre frica chinului viitor”, pag. 137. 
% Sfaturile duhovniceşti ale Sf. Serafim de Sarov, St. Herman Monastery Press, 1978, 
pag. 69. 

nu a dus o viaţă creştină plină de râvnă) îi schimbă întreaga viață 
ca să se pregătească pentru viața ce va să vină. Când Sf. 
Atanasie din peşterile Kievului a murit şi s-a întors la viață după 
două zile, frații săi călugări „s-au înfricoşat văzându-l 
întorcându-se la viață; apoi au pornit să se întrebe cum s-a întors 
acesta la viaţă şi ce văzuse şi auzise în vreme ce fusese departe 
de trup. Tuturor întrebărilor, le-a răspuns numai cu cuvintele: 
„Mântuiţi-vă!” Şi când fraţii l-au întrebat stăruitor, cerându-i să 
le spună ceva de folos, el le-a lăsat ca testament al său, ascultare 
şi pocăință neîncetată. Îndată după aceasta, Atanasie s-a închis 
într-o peşteră şi a rămas acolo vreme de doisprezece ani fără să o 
părăsească, petrecând zi şi noapte în lacrimi nesfârşite, mâncând 
puţină pâine şi apă la două zile, şi fără să vorbească cu cineva în 
toată vremea asta. Când i-a venit ceasul morţii, a repetat fraților 
adunați laolaltă, sfaturile sale despre ascultare şi pocăință, şi cu 
pace a adormit întru Domnul.” 

La fel, în apus, Bede cel Vrednic povesteşte cum omul din 
Northumbria, după ce s-a aflat o noapte întreagă în stare de 
moarte, a revenit la viață şi a spus: „Cu adevărat m-am ridicat 
din strânsoarea morţii, şi îmi este îngăduit să trăiesc din nou 
printre oameni. Dar de acum încolo nu mai trebuie să trăiesc aşa 
cum obişnuiam, ci trebuie să pun început unui chip de viețuire 
foarte ales.” A dat la săraci toate cele ce avea şi a plecat la o 
mânăstire. Mai târziu a povestit că văzuse atât raiul cât şi iadul, 
dar „acest bărbat al lui Dumnezeu nu obişnuia să vorbească 
despre aceste lucruri şi despre altele pe care le văzuse, cu oricare 
oameni nepăsători sau care viețuiau fără purtare de grijă, ci 
numai cu cei în care sălăşluia frica de osândă sau care se 
veseleau de nădejdea bucuriei veşnice şi voiau să pună cuvintele 


* După cum se istoriseşte în cartea Episcopului Ignatie, op. cit., vol. III, pag. 129; 
vezi viaţa sa în Patericul peșterilor Kievului, Holy Trinity Monastery, Jordanville, N. 
Y., 1967, pag. 153-155, Sf. Atanasie, numit “Reînviatul”, este pomenit la 2 
decembrie. 

lui la inimă şi să sporească lăuntric în sfinţenie. "5 


Chiar în vremurile noastre moderne, autorul cărții „De 
necrezut pentru mulți” a fost atât de uimit de adevărata sa 
experiență a celeilalte lumi, încât şi-a schimbat în întregime 
viața, s-a călugărit şi a scris istorisirea experienţelor sale cu 
scopul de a-i trezi pe alții ca şi pe el însuşi, pe cei care trăiau cu 
o încredere greşită a necredinţei cu privire la viaţa viitoare. 

Asemenea experienţe sunt numeroase în Vrez/e sfinților Şi 
în alte izvoare ortodoxe, şi acestea se află într-o mare 
împotrivire față de experiențele oamenilor de astăzi, care au 
văzut „raiul” şi „lumea cealaltă” şi totuşi rămân cu o încredere 
nepotrivită că ei sunt deja „pregătiţi” pentru viaţa de după 
moarte şi că moartea însăşi nu are nimic de care să se 
înfricoşeze. 

Locul aducerilor aminte de moarte în viaţa creştină, poate fi 
văzut în îndrumarul luptei creştine, Scara Sfântului loan (a cărei 
treaptă a şasea vorbeşte mai ales despre aceasta): „După cum 
dintre toate mâncărurile pâinea este de cel mai mare preţ, tot la 
fel gândul morţii este cel mai trebuincios dintre toate lucrurile 
„„„.. Este cu neputinţă să petreci ziua de astăzi cu evlavie dacă nu 
o socotim ca pe ultima din viaţa noastră” (Treapta 6, 4; 24). 
Scriptura spune bine: În tor ce făci adu-ţi aminte de sfârșitul tău 
ȘI nu vei 2reşi niciodată (Sirah 7, 38). Marele Sf. Varsanufie de 
Gaza şi-a sfătuit fratele: „Întăreşte-ţi gândurile cu aducerea 
aminte de moarte al cărei ceas nu este cunoscut de nici un om. 
Să ne străduim să facem bine înainte de a ne despărți de această 
viaţă - căci nu ştim ziua în care vom fi chemaţi - ca nu cumva să 
ne aflăm nepregătiți şi să rămânem în afara cămării de nuntă, 
dimpreună cu cele cinci fecioare nebune” (Sf. Varsanufie, 
Răspuns 799). 

Marele Avva Pimen, când a auzit de adormirea Sf. Arsenie 
cel Mare al Egiptului, a zis: „Fericit eşti Arsenie! Ai vărsat 


% Bede cel Vrednic, O istorie a Bisericii şi poporului englez, Cartea V, 12, pag. 289, 
293. 

lacrimi de-a lungul întregii tale vieți pământeşti! Dacă nu 
plângem cu durere aici, vom plânge veşnic. Nu avem nici o 
scăpare de lacrimi: ori aici, de bunăvoie, ori acolo, în chinuire, 
fără de voie” (Patericul egiptean, după Episcopul Ignatie, op. 
cit., vol. III, pag. 108). 

Numai un om cu această concepţie creştină adevărată despre 
viață poate cuteza să spună, împreună cu Sf. Apostol Pavel, 
doresc să mă despart de trup şi să fiu împreună cu Hristos 
(Filipeni 1, 23). Numai cel care a vieţuit viața creştină de 
nevoință, de pocăință şi de lacrimi pentru păcatele sale, poate să 
spună împreună cu Sf. Ambrozie al Milanului: „Proştilor le este 
frică de moarte ca de relele cele mai mari, dar oamenii cei 
înţelepţi o caută ca pe o odihnă după ostenelile lor şi ca pe 
sfârşitul celor rele.”% 

Episcopul Ignatie Brianceaninov încheie cunoscuta sa 
„Omilie despre moarte "cu cuvintele care sunt potrivite şi pentru 
noi, cu o sută de ani mai târziu, ca o chemare de a ne întoarce la 
singura purtare creştină adevărată față de moarte, dând la o parte 
toate înşelările trandafirii ale stării noastre spirituale de astăzi, 
ca şi toate nădejdile lipsite de temei pentru viaţa viitoare: 

„Să deşteptăm în noi aducerea aminte de moarte prin 
mergerea la cimitire, vizitarea bolnavilor, fiind de față la 
moartea şi înmormântarea celor care ne sunt apropiaţi, prin 
cercetarea deasă şi reînnoirea în mintea noastră a feluritelor 
morți din zilele noastre, despre care am auzit sau am văzut .... 
Înţelegând cât de scurtă este viaţa noastră pământească şi 
deşertăciunea tuturor agonisirilor şi profitului pământesc; 
înțelegând viitorul înfricoşător care îi aşteaptă pe cei care L-au 
batjocorit pe Mântuitorul şi răscumpărarea, şi s-au dat pe ei 
înşişi în întregime ca jertfă pentru păcat şi stricăciune - să ne 
întoarcem ochii minţii de la vederea cea stăruitoare a frumuseţii 


3» 


% Sf. Ambrozie, “Despre moartea cea bună” [De bono mortis], 8, 32, în Șapte lucrări 
exegetice, trad. De Michael P. McHugh, Catholic University of America Press, 1972, 
Părinţi ai Bisericii, vol. 65, pag. 94. 

înşelătoare şi desfătătoare a lumii acesteia, care prinde cu 
uşurinţă inima omenească slabă şi o sileşte să o iubească şi să o 
slujească. Să ne îndreptăm către priveliştea cea înfricoşătoare, 
dar mântuitoare a morții care ne aşteaptă. Să vărsăm lacrimi cât 
mai este vreme; să ne spălăm, să ne curățăm cu lacrimi şi cu 
spovedirea păcatelor noastre, care sunt scrise în cărțile 
Stăpânului lumii. Să dobândim harul Duhului Sfânt - această 
pecete, acest semn al alegerii şi mântuirii; este de folos pentru 
trecerea liberă prin văzduh şi pentru intrarea prin porțile şi 
palatele cereşti .... O, voi, cei care aţi fost izgoniți din rai! Raiul 
nu este pentru desfătări, nici pentru veselie, nici pentru ca să 
petrecem întru veselie că ne aflăm pe pământ - ci pentru 
credință, pocăință şi crucea cu care am putea să ucidem moartea 
care ne-a ucis pe noi şi să ne răscumpărăm raiul pierdut! Fie ca 
Milostivul Dumnezeu să dea cititorilor acestei Oma/ii şi celui 
care a alcătuit-o, aducerea aminte de moarte în vremea acestei 
vieți pământeşti, şi prin această aducere aminte şi prin înfrânarea 
de la toate cele ce sunt deşertăciune şi printr-o viață trăită pentru 
veşnicie, să alunge de la sine frica de moarte când va veni 
ceasul, şi prin aceasta să intre în viața cea fericită, veşnică, 
adevărată. Amin.” (Episcopul Ignatie, op. cit., vol. III, pag. 181- 
183). 

CAPITOLUL X 


Scurtă învățătură ortodoxă despre soarta sufletului 
după moarte 


EN primele nouă capitole ale cărții am încercat să arătăm câteva 
dintre felurile de bază ale principiilor vieţii după moarte ale 
creştinismului ortodox, comparându-le cu părerea contemporană 
larg răspândită, precum şi cu părerile apusene mai vechi, care în 
unele privinţe s-au îndepărtat de la vechea învățătură creştină. În 
apus, adevăratele învățături ortodoxe despre îngeri, despre 
văzduhul duhurilor căzute, despre firea legăturilor oamenilor cu 
duhurile, despre rai şi iad, s-au pierdut ori s-au stricat, cu 
urmarea că experienţelor „după moarte” care se petrec acum, li 
se dă o tâlcuire în întregime înşelătoare. Singurul răspuns 
potrivit la această tâlcuire greşită este învăţătura creştin 
ortodoxă. 

Această carte este prea limitată ca întindere pentru a înfățişa 
întreaga învățătură ortodoxă despre lumea cealaltă şi viaţa după 
moarte. Încercarea noastră a fost cu atât mai mărginită în 
înfăţişarea acestei învățături, pentru a răspunde întrebărilor 
ridicate de experienţele de „după moarte” de astăzi, şi pentru a 
arăta cititorilor textele ortodoxe care cuprind această învățătură. 
În concluzie, prezentăm aici un ultim sumar al învățăturii 
ortodoxe despre soarta sufletului după moarte. Acest sumar este 
alcătuit dintr-un articol scris cu un an înainte de moartea sa, de 
către unul dintre cei mai mari teologi ortodocşi ruşi ai 
vremurilor noastre, Arhiepiscopul loan Maximovici. Cuvintele 
sale sunt tipărite aici cu litere cursive, şi titlurile explicative, 
tâlcuirile şi asemănările, dimpreună cu citatele din feluriți Sfinți 

Părinți au fost aşezate între paragrafe tipărite cu litere latine 
obişnuite. 


VIAŢA DUPĂ MOARTE 
de Arhiepiscopul loan Maximovici 


Aştept învierea morţilor, şi viața 
veacului ce va să vină 
- Simbolul credinței 


Durerea noastră ar fi fost fără margini şi fără mângâiere 
pentru cei care se apropie de moarte, dacă Dumnezeu nu ne-ar fi 
dat viață veşnică. Viata noastră ar fi fără sens dacă s-ar SIârși 
odată cu moartea. Ce folos s-ar primi atunci de la vrednicre şi de 
Ia faptele cele bune? Atunci ar avea dreptate cei ce spun: „Să 
mâncăm și să bem pentru că mâine vom muri!” Dar omul a fost 
Zidit pentru nemurire, și prin învierea Sa, Hristos a deschis 
porțile Împărăției lui Dumnezeu, a fericirii veșnice pentru cei 
care au crezut în E] și au vieluit întru dreptate. Viata noastră 
pământească este o pregătire pentru Viața VIltoare, şi această 
pregătire se sfârşeşte odată cu moartea noastră. „ȘI precum este 
rânduit oamenilor, o dată să moară, iar după aceea să fie 
judecata” (Evrei 9, 27). După aceea omul se leapădă de toate 
2rijile cele pământeşti, trupul se desface în cele din care a fost 
alcătuit, pentru a se înălța din nou la învierea cea de obşte. 

Dar sufletul său continuă să fie viu, şi nu-şi încetează 
existența nici măcar o singură clipă. Prin multe lucrări ale 
morţilor, ni s-a dat să cunoaştem în parte ce se întâmplă cu 
sufletul când iese din trup. Când vederea ochilor celor trupeşti 
încetează, începe vederea cea duhovnicească. 

Episcopul Teofan Zăvorâtul îi scrie unei femei care era pe 

patul de moarte: „Nu vei muri. Trupul tău va pieri, dar tu vei 
trece într-o altă lume, deosebită, vei rămâne în viaţă, îţi vei 
aduce aminte de tine şi vei recunoaşte lumea întreagă care te va 
înconjura.“ 

După moarte, sufletul este cu mult mai viu, nu mai puţin, şi 
este mai conştient decât înainte de moarte. Sf. Ambrozie al 
Milanului ne învaţă: „Întrucât viaţa sufletului urmează şi după 
moarte, rămâne un bun care nu se pierde prin moarte, ci 
sporeşte. Sufletul nu este tras înapoi de nici o piedică a morții, ci 
este mai lucrător, căci este lucrător în sălaşul lui, fără vreo 
legătură cu trupul, care este mai mult o povară pentru el, decât 
un folos." 

Sf. Avva Dorotei, călugăr din veacul al VI-lea, din Gaza, 
rezumă învăţătura celor dintâi Părinți despre această problemă: 
„Căci după cum ne spun Părinţii, sufletele morților îşi aduc 
aminte de toate cele câte li s-au întâmplat lor aici - gânduri, 
cuvinte, dorinţe - şi nimic nu se poate uita. Dar precum spune în 
psalm, în ziua aceea vor pieri toate gândurile lor (Psalm 145, 4). 
Gândurile despre care vorbeşte el sunt acelea ale acestei lumi, 
despre case şi avuţii, părinți şi copii şi neguțătorie. Toate 
lucrurile astea pier de îndată ce sufletul iese din trup .... Dar 
cele ce a făcut el împotriva vredniciei ori împotriva faptelor 
celor rele ale lui, îşi aduce aminte şi nimic din toate astea nu se 
pierde .... De fapt, sufletul nu pierde nimic din cele ce a făcut în 
această lume, ci îşi aminteşte de toate la ieşirea lui din acest 
trup, mai limpede şi mai desluşit, de îndată ce este slobozit din 
deşertăciunea trupului.” 

Marele Părinte monah din veacul al V-lea, Sf. loan Casian, 
spunea destul de limpede despre starea lucrătoare a sufletului 
după moartea trupului, în răspunsul către ereticii care credeau că 


S7 Din periodicul rusesc Citiri de suflet folositoare, august 1894. 

s Sf. Ambrozie, “Despre moartea cea bună” [De bono mortis], în Şapte lucrări 

exegetice, trad. De Michael P. Mchugh, Catholic University of American Press, 1972 

(Părinţi ai Bisericii, vol. 65), cap. 4:15, pag. 80. 

% Avva Dorotei, Cuvântări, trad. De E. P. Wheeler, Kalamazoo, 1977, pag. 185-186. 

sufletul este conştient după moarte: 

„După ieşirea din acest trup, sufletele nu sunt nelucrătoare, 
nu rămân fără cunoştinţă; aceasta se dovedeşte prin pilda omului 
celui bogat şi a săracului Lazăr (Luca 16, 22-28) .... Sufletele 
morţilor nu numai că nu-şi pierd conştienţa, nu-şi pierd nici 
măcar firile lor - adică, nădejdea şi frica, bucuria şi mâhnirea, şi 
ceva din cele ce acestea aşteaptă să primească la judecata cea de 
obşte, pe care încep să o guste mai dinainte .... Sufletele sunt şi 
mai vii şi prea râvnitoare întru slăvirea lui Dumnezeu. Cu 
adevărat, dacă am socoti pe temeiul celor ce ne mărturiseşte Sf. 
Scriptură despre firea sufletului, după măsura înţelegerii noastre, 
că de nu ar fi aşa, nu voi spune prea mare prostie, ci doar 
nebunie, că cel puţin să credem că sufletul este partea cea mai de 
preţ a omului, în care, potrivit Sf. Apostol Pavel, se află chipul 
şi asemănarea cu Dumnezeu (1 Corinteni 11, 7; Coloseni 3, 10), 
iar după lepădarea cărnii trupeşti în care se află în viaţa aceasta, 
ar trebui să fie inconştient - acea parte care are în sine şi întreaga 
putere de judecată, dă simțire chiar şi materiei cărnii mute şi 
inconştiente? De aceea urmează, şi însăşi firea rațiunii o cere, că 
după lepădarea trupului, de care acum este uşurat, sufletul 
trebuie să-şi sporească puterile minţii, trebuie să le curețe şi să le 
îmbunătăţească, nu trebuie să se lipsească de acestea.” 

Experiențele de „după moarte” de astăzi au trezit în oameni, 
în chip uimitor, conştiinţa sufletului din afara trupului şi o stare 
mai ascuțită şi mai rapidă a însuşirilor minții. Dar această 
conştientizare, prin ea însăşi, nu este destul pentru a ocroti pe 
cineva în acea stare, şi să-l ferească de înşelare prin arătările din 
„afara trupului”; omul trebuie să cunoască învăţătura creştină 
întreagă despre acest subiect. 


ÎNCEPUTUL VEDERII DUHOVNICEȘTI 


Adesea (această vedere duhovnicească) începe în omul care 


7 Convorbirea întâi, cap. 14, în Lucrările Sf. loan Casian Romanul, traducere rusă de 
către Episcopul Petru, Moscova, 1892, pag. 178-179. 

este pe moarte, chiar înaintea morții, Și pe când încă îi mal văd 
pe cei din jurul lor şi chiar vorbesc cu ei, ei văd cele ce alții nu 
le văd. 


Această experiență a celor care sunt pe moarte a fost 
cercetată de-a lungul veacurilor, şi cele ce li se întâmplă astăzi 
celor care sunt pe moarte, nu este nimic nou. Cu toate astea, cele 
ce s-au spus mai înainte (cap. | partea a 2-a), ar trebui repetat 
aici: numai în vedeniile date celor drepți prin harul lui 
Dumnezeu, când se arată sfinți şi îngeri, putem cunoaşte cu 
adevărat că vin ființe din altă lume. În împrejurări obişnuite, 
când omul este pe moarte, începe să vadă rude şi prieteni plecați 
dincolo, experiența poate că este numai un fel de introducere 
„firească” în lumea nevăzută, în care se află pe punctul de a 
intra. Firea adevărată a chipurilor celor plecați care se arată după 
aceea, poate că este cunoscută numai de Dumnezeu - nouă nu ne 
este de nici un folos să cunoaştem aceste lucruri. 

Se pare că Dumnezeu îngăduie această experienţă, ca fiind 
calea cea mai limpede de a aduce la cunoştinţa omului care este 
pe moarte, că cealaltă lume nu este un loc cu totul necunoscut, 
că viața în lumea cealaltă are în esență tot iubirea față de 
aproapele. Episcopul Teofan spune aceasta în chip mişcător, 
femeii care este pe moarte: „Te vor întâmpina acolo tata, mama, 
fraţii şi surorile tale. Închină-te înaintea lor şi transmite-le 
urările noastre şi cere-le să se roage pentru noi. Copiii tăi te vor 
înconjura cu cuvinte vesele de întâmpinare. Va fi mai bine 
pentru tine acolo decât aici.” 


ÎNTÂLNIRI CU DUHURILE 


Când sufletul îşi părăseşte trupul, se află dintr-odată printre 
alte duhuri, bune şi rele. De obicei, sufletul se îndreaptă către 
acele duhuri care sunt mai înrudite duhovnicește și dacă pe 
vremea când era în trup, se afla sub înrâurirea unor duhuri 
oarecare, va rămâne în legătură cu ele și când va 1eși din trup, 
Oricât de neplăcut 1-ar [i să le întâlnească. 

Ni se aminteşte aici cu temeinicie, că cealaltă lume, chiar 
dacă nu ne va fi cu totul necunoscută, nu va fi o întâlnire plăcută 
cu cei dragi, într-o „ţară de vacanţă” a fericirii, ci o întâlnire 
duhovnicească care va cerceta starea sufletului nostru în această 
viață - dacă a fost mai apropiat îngerilor şi sfinților printr-o viaţă 
cu fapte bune şi cu ascultare față de poruncile lui Dumnezeu, 
sau dacă din nepurtare de grijă sau din necredință s-a făcut 
lucrător mai potrivit în ceata duhurilor celor căzute. Episcopul 
Teofan Zăvorâtul a zis bine (vezi op. cit., pag. 95) că însăşi 
judecata din vămile văzduhului poate fi socotită mai puțin una a 
osândirilor decât una a ispitelor. 

În vreme ce judecata din viaţa viitoare există dincolo de 
orice îndoială - atât judecata particulară care are loc îndată după 
moarte, cât şi judecata de apoi de la sfârşitul lumii - osânda 
arătată va fi doar urmarea stării /ăuntrice pe care a avut-o 
sufletul față de Dumnezeu şi față de fiinţele duhovniceşti. 


PRIMELE DOUĂ ZILE DE DUPĂ MOARTE 


Vreme de două zile sufletul se bucură de oarecare libertate 
Și poate vizita locuri de pe pământ care 1-au fost dragi, dar în cea 
de a treia zi se mută în alte sălaşuri. 


Aici Arhiepiscopul loan repetă învățătura cunoscută 
Bisericii din veacul al IV-lea, când îngerul care îl însoțea pe Sf. 
Macarie al Alexandriei în pustie i-a spus, dându-i lămurire 
despre pomenirea pe care o face Biserica pentru cei morţi, în cea 
de a treia zi după moarte: „Când se face pomenirea în biserică în 
cea de a treia zi, sufletul celui răposat primeşte de la îngerul său 
păzitor alinarea durerii pe care o simte ca urmare a ieşirii din 
trup .... În primele două zile, sufletului îi este îngăduit să umble 
pe pământ, oriunde vrea, împreună cu îngerii care îl însoțesc. De 
aceea sufletul, iubindu-şi trupul, umblă uneori prin preajma 
casei în care a rămas trupul, şi astfel, el petrece două zile ca o 
pasăre în căutarea cuibului. Dar sufletul cel vrednic merge prin 

locurile unde obişnuia să facă fapte bune. În cea de a treia zi, 
Hristos care Însuşi a înviat din morţi a treia zi, porunceşte 
sufletului creştin, închipuind Învierea Sa, să se înalțe la Ceruri 
ca să se închine Dumnezeului tuturor.” 

Sf. loan Damaschin, în slujba de înmormântare ortodoxă, 
înfăţişează cu însufleţire starea sufletului ieşit din trup, dar care 
se află încă pe pământ, neputincios să intre în legătură cu cei 
dragi pe care îi vede: „Vai, câtă luptă are sufletul când se 
desparte de trup! Vai, cât lăcrimează atunci, şi nu este cine să-l 
miluiască pe dânsul! Către îngeri ridicându-şi ochii, în zadar se 
roagă; către oameni mâinile tinzându-şi, nu are cine să-i ajute. 
Pentru aceasta, iubiții mei frați, cunoscând scurtimea vieții 
noastre, să ne rugăm pentru odihna în Hristos a celui plecat, şi 
pentru sufletele noastre mare milă.” ? 

Într-o scrisoare către fratele femeii care era pe moarte, 
despre care s-a pomenit mai sus, Episcopul Teofan Zăvorâtul 
scrie: „Sora ta nu va muri: trupul moare, dar fiinţa celui care 
moare rămâne. El merge doar către un alt fel de viaţă .... Nu pe 
ea o vor pune în mormânt. Ea se află în alt loc. Va fi la fel de vie 
cum este acum. În primele ceasuri şi zile se va afla prin preajma 
voastră. Numai că, nu va spune nimic şi nu veţi avea putinţa de a 
o vedea; dar ea va fi aici. Să ţineţi minte aceasta. Noi, cei care 
rămânem în viață, vărsăm lacrimi pentru cei care ne părăsesc, 
dar pentru ei, toate sunt îndată mai simple; starea aceea este mai 
fericită. Cei care au murit şi au fost readuşi în trupurile lor, au 
simțit aceste trupuri ca pe nişte sălaşuri lipsite de tihnă. Şi sora 
ta va simţi la fel. Îi este mai bine acolo; iar noi ne chinuim ca şi 
cum i s-ar fi întâmplat ceva foarte rău! De bună seamă că ne va 
vedea şi se va mira de ce se întâmplă” (Cifiri de suflet 
folositoare, august, 1894). 

Trebuie să ținem minte că aceste două zile sunt o rezu/ă 


7! Citat din “Rugăciunea Bisericii pentru morți”, Viaţa ortodoxă, 1978, nr. |, pag. 16. 
i, Slujba ortodoxă de înmormântare pentru mireni, stihira, glas 2 în Panahida, Ed. 
Institutului Biblic şi de Misiune al Bisericii Ortodoxe Române, Bucureşti, 1992, pag. 
32. 

generală, care nu cuprinde toate situațiile. De fapt, cele mai 
multe exemple citate din literatura ortodoxă, care s-au adunat în 
această carte, nu se potrivesc acestei reguli, şi aceasta pentru că 
sfinții, nefiind de loc atraşi de lucrurile din această lume, şi 
trăind într-o aşteptare neîncetată a trecerii în lumea cealaltă, 
pornesc de îndată urcuşul către cer. Alții, ca K. Uekskuell, încep 
să se urce înainte de sfârşitul celor două zile pentru o pricină 
oarecare a proniei lui Dumnezeu. Pe de altă parte, experienţele 
de „după moarte” de astăzi, aşa cum le socotim că sunt numai 
nişte părți, toate intră în această regulă: starea „din afara 
trupului” este doar începutul celei dintâi perioade a sufletului 
lipsit de trup, care „hoinăreşte” prin locurile pământeşti pe unde 
a petrecut. Dar nici unul dintre aceşti oameni, nu s-a aflat în 
stare de moarte vreme destul de îndelungată ca să întâlnească 
îngerii care trebuie să-l însoţească. 

Unii potrivnici ai învăţăturii ortodoxe despre viața după 
moarte, socotesc aceste deosebiri față de regula generală a 
experienței de după moarte, ca fiind o mărturie a 
„contradicţiilor” care există în învăţătura ortodoxă. Dar aceşti 
potrivnici au o gândire prea mărginită. Înfăţişarea celor două 
zile (şi a celor care urmează) nu este în nici un caz vreo dogmă. 
Ea este pur şi simplu un „model” care adevereşte rânduiala cea 
mai obişnuită a experinețelor sufletului după moarte. Multele 
situații, atât din literatura ortodoxă cât şi din povestirile 
experiențelor moderne, în care morţii s-au arătat pentru o clipă 
celor în viață, în ziua cea dintâi sau cea de a doua a morţii 
(uneori în vis) sunt exemple ale adevărului că sufletul rămâne cu 
adevărat, în mod obişnuit, aproape de pământ pentru o vreme 
scurtă.” În cea de a treia zi (şi uneori mai devreme), această 
perioadă ia sfârşit. 


75 Pentru unele exemple, vezi Taine veşnice de dincolo de mormânt, pag. 189-196. 
Arătările adevărate ale morților după această primă şi scurtă vreme a “libertății” 
sufletului sunt cu mult mai rare şi urmăresc întotdeauna un scop oarecare îngăduit de 
Dumnezeu, şi nu sunt după voia omului (vezi mai jos, Anexa II). 

VĂMILE VĂZDUHULUI 


În cea de a treia zi, sufletul trece printre legiuni ale duhurilor 
celor rele, care pun oprelişti în calea lui şi îl osândesc pentru 
felurite păcate, de care fuseseră ispitite și ele la vremea lor. 
Potrivit feluritelor descoperiri, există douăzeci de asemenea 
oprelişti, aşa-numitele „vămi , la fiecare dintre ele fiind cercetat 
un păcat oarecare. După ce trece de o oprelişte, sufletul ajunge 
la următoarea, şi numai după ce trece cu biruinţă prin toate, 
sufletul își poate urma calea, fără să fie aruncat de îndată în 
2heenă. Cât de cumpliți sunt aceşti draci dimpreună cu vămile 
lor, se poate vedea din taptul că însăşi Maica Domnului, când a 
fost vestită de către Arhanghelul Gavriil de apropiata sa 
adormire, L-a rugat pe Fiul ei să-i slobozească sufletul de acești 
draci, şi răspunzând rugăciunii ei, Însuşi Domnul lisus Iristos 
S-a arătat din cer ca să primească sufletul Maicii Sale celei 
Preacurate, și să îl ducă la cer.” Cea de a treia zi este cu 
adevărat cumplită pentru sufletul celui răposat şi pentru această 
pricină el are nevoie în chip deosebit de rugăciuni. 


Capitolul VI a prezentat unele texte Patristice şi 
hagiografice despre vămi, şi nu mai este nevoie să mai adăugăm 
altele aici. Cu toate acestea, mai putem aminti că descrierile 
vămilor reprezintă un „model” al experienţelor sufletului după 
moarte, iar experienţele individuale se pot deosebi între ele 
foarte mult. De bună seamă, amănuntele mici, cum ar fi numărul 
vămilor, au o însemnătate mai mică, față de lucrul de cea mai 
mare însemnătate că sufletul trece cu adevărat printr-o judecată 
(judecata particulară) îndată după moarte, ca cel de pe urmă 
rezumat al „războiului nevăzut” pe care l-a dus (sau nu a izbutit 
să-l ducă) pe pământ împotriva duhurilor celor căzute. 

Continuând scrisoarea către fratele femeii care era pe 
moarte, Episcopul Teofan Zăvorâtul scrie: 

„Pentru cea care pleacă va începe îndată războiul trecerii 


7 Această privelişte este înfăţişată în icoana ortodoxă tradiţională a Adormirii Maicii 
Domnului. 

prin vămi. Acolo are nevoie de ajutor! Rămâi întru această 
cugetare şi o vei auzi strigându-ți: “Ajutor!” Acolo trebuie să-ți 
îndrepți toată atenţia şi toată iubirea pentru ea. Cred că va fi cea 
mai adevărată mărturisire de dragoste dacă, din clipa 1eşirii 
sufletului ei, vei lăsa în seama altora grija pentru trupul ei mort, 
vei merge într-un loc unde să poţi fi singur, să te adânceşti în 
rugăciune pentru ea, în noua ei stare şi cu nevoile ei neaşteptate. 
Pornind aşa, să strigi neîncetat către Dumnezeu să o ajute, 
vreme de şase săptămâni, şi cu adevărat, chiar şi mai mult decât 
atât. În istorisirea Teodorei, vistieria din care au luat îngerii 
pentru a-i îndepărta pe vameşi, a fost agonisirea de rugăciuni a 
bătrânului ei. Rugăciunile tale vor fi la fel. Nu uita să faci aşa. 
Aceasta este dragostea!” 

„Vistieria” din care îngerii „au plătit datoriile” cuvioasei 
Teodora la vămi, a fost adesea înţeleasă greşit de către cei care 
critică învăţătura ortodoxă. Uneori se compară greşit cu noțiunea 
latină a „vredniciilor peste măsură” ale sfinţilor. Şi încă, 
asemenea critici sunt prea mărginiți când citesc textele ortodoxe. 
Nu se pomeneşte aici de nimic altceva decât de rugăciunile 
Bisericii pentru cel răposat, mai ales de rugăciunile unui bărbat 
sfânt şi părinte duhovnicesc. Felul în care se înfăţişează acest 
lucru este metaforic - aproape că nu mai trebuie să se spună 
aceasta. 

Biserica Ortodoxă consideră învățătura vămilor de o 
asemenea însemnătate că a pus cuvinte despre acestea în multe 
dintre slujbele sale liturgice (vezi câteva dintre acestea în 
capitolul despre vămi). Mai ales, Biserica face cunoscută această 
învățătură fiecăruia dintre fiii săi care se apropie de moarte. În 
„Canonul de rugăciune la ieşirea sufletului”, pe care îl citeşte 
preotul la patul de moarte al fiecărui credincios, se află 
următoarele tropare: 

„Când voi pleca din această lume, învredniceşte-mă să pot 
trece neîmpiedicat de stăpânitorul văzduhului, de tiran, de 
chinuitor, de cel care şade pe cărările înfricoşate şi aţine calea cu 

întrebări ispititoare” (Cântarea 4). 

„Trece-mă, o, Preacurată Stăpână, în mâinile sfinte şi 
scumpe ale sfinților îngeri, ca acoperit fiind cu aripile lor, să nu 
văd chipurile fără de ruşine şi întunecate ale dracilor” (Cântarea 
6). 

„O, tu, cea care pe Domnul nostru Cel Preaînalt L-ai născut, 
alungă-l şi îndepărtează-l de la mine pe stăpânitorul cel cumplit 
al vămilor, pe ocârmuitorul lumii, când mă voi afla şi eu în 
pragul morţii, ca astfel să te pot slăvi şi eu în veci, pe Tine, o, 
Preasfântă Maică a lui Dumnezeu” (Cântarea 8). 

Aşadar, când creştinul ortodox se află pe patul de moarte, 
este pregătit prin cuvintele Bisericii pentru judecăţile ce-i stau 
înainte. 


CELE PATRUZECI DE ZILE 


Apoi, după ce a trecut biruitor prin vămi şi s-a închinat 
înaintea lui Dumnezeu, vreme de încă 37 de zile, sufletul merge 
să vadă sălașurile cele cereşti și adâncimile 1adului, fără să ştie 
încă unde va rămâne, şi numai în cea de a patruzecea zi se 
hotărăște sălașul până la obşteasca înviere. 


De bună seamă că nu este uimitor faptul că, după ce a trecut 
prin vămi şi a sfârşit pentru totdeauna cu lucrurile cele 
pământeşti, sufletul trebuie dus cu adevărat în lumea cea/a/ză, 
într-o parte a căreia îşi va petrece veşnicia. Potrivit descoperirii 
pe care a făcut-o îngerul înaintea Sf. Macarie al Alexandriei, 
Biserica face o pomenire aparte pentru cel răposat în cea de a 
noua zi după moarte (departe de simbolismul general al celor 
nouă cete ale îngerilor) fiindcă până atunci sufletului i se arată 
frumusețile raiului, şi numai după aceasta, pentru celelalte zile 
rămase până la patruzeci, i se arată chinurile şi grozăviile 
iadului, înainte de a se hotărî, în cea de a patruzecea zi, locul 
unde va aştepta învierea morţilor şi Judecata de Apoi. Şi spunem 
din nou că aceste numere sunt o regulă generală, sau „modelul” 

celor ce se petrec după moarte şi fără îndoială, nu toți cei plecați 
întregesc neapărat această lungime de zile potrivit „regulii”. De 
fapt, ştim că Teodora şi-a întregit „drumul iadului” chiar în ziua 
a patruzecea - aşa cum, este măsurat timpul pe pământ (7ane/e 
veșnice, pag. 83-84). 


STAREA SUFLETELOR PÂNĂ LA JUDECATA DE APOI 


Unele suflete se găsesc într-o stare de pregustare a bucuriei 
ȘI fericirii celei veșnice, rar altele - în frica chinurilor veşnice 
care vor veni pe deplin după Judecata cea de Apor. Până atunci, 
încă mai sunt cu putință schimbări în starea sufletelor, mal ales 
prin Jertfa Cea fără de Sânge (pomenirea la Sf Liturghie) ȘI prin 
alte rugăciuni. 


Învățătura Bisericii, despre starea sufletelor din rai şi din iad 
înainte de Judecata cea de Apoi, este înfăţişată mai jos mai 
amănunțit în cuvintele Sfântului Marcu al Efesului (Anexa I). 

Folosul rugăciunii, atât în Biserică, cât şi în singurătate, 
pentru sufletele aflate în iad, a fost arătat în multe Vieţi ale 
sfinților şi pustnicilor cât şi în scrierile Patristice. În Viaţa 
Muceniţei Perpetua, din veacul al III-lea, de pildă, soarta fratelui 
ei Democrate, i-a fost descoperită în chipul unui vas mare plin 
cu apă, care era prea sus pentru ca el să ajungă acolo, din locul 
prea fierbinte şi spurcat, unde era ţinut în strânsoare. Prin 
rugăciunea ei stăruitoare vreme de o zi şi o noapte, fratele ei a 
putut ajunge la vasul cu apă şi ea l-a văzut într-un loc luminos. 
Prin aceasta ea a înţeles că el fusese iertat de pedeapsă.” 

În viaţa unei pustnice, care a răposat în sec. al XX-lea, se 
află o relatare asemănătoare. Viaţa monahiei Atanasia 
(Anastasia Logaceva), fiica duhovnicească a Sf. Serafim de 
Sarov, povesteşte: 

„Acum ea şi-a luat osteneala rugăciunii pentru fratele ei 
trupesc, Paul, care s-a spânzurat când era beat. Mai întâi, ea a 


75 Vieţile sfinţilor, L febr. ; traducerea în lb. engleză a acestui pasaj în Orthodox Life, 
1978, nr. 1, pag. 23-24. 

mers la cuvioasa Pelaghia Ivanova, * care vieţuia în Mânăstirea 
Diveevo, ca să primească sfat de la ea despre felul în care putea 
să-i uşureze soarta fratelui ei dincolo de mormânt, care îşi 
pusese capăt vieții celei pământeşti în chip nefericit şi ruşinos. 
După sfat, a hotărât următoarele: Maica Anastasia trebuia să 
pună zăvorul la chilia ei, unde să postească şi să se roage pentru 
el, citind în fiecare zi de 150 de ori rugăciunea “Născătoare de 
Dumnezeu Fecioară, bucură-te ...' La capătul a patruzeci de 
zile, ea a văzut o mare prăpastie, pe fundul căreia se afla o piatră 
plină de sânge, şi pe ea stăteau doi oameni cu lanţuri de fier la 
gâturile lor. Unul dintre aceia era fratele ei. Când 1-a spus 
Cuvioasei Pelaghia despre această vedenie, Cuvioasa a sfătuit-o 
să facă din nou aceeaşi osteneală cu postul şi cu rugăciunea. 
După încă patruzeci de zile, ea a văzut aceeaşi prăpastie, aceeaşi 
piatră pe care şedeau aceeaşi doi bărbaţi cu lanţuri de fier la 
gâturile lor. Dar fratele ei era de data aceasta în picioare şi 
umbla în jurul pietrei, dar apoi a căzut din nou pe piatră. Lanţul 
se mai afla în jurul gâtului lui. După ce i-a spus din nou 
Cuvioasei Pelaghia Ivanova despre visul ei, Cuvioasa a sfătuit-o 
să facă aceeaşi osteneală cu postul şi cu rugăciunea pentru a 
treia oară. După încă patruzeci de zile, Anastasia a văzut aceeaşi 
prăpastie şi aceeaşi piatră, dar de data aceasta se afla numai un 
singur bărbat, pe care nu-l cunoştea, iar fratele ei fugise departe 
de piatră şi nu se mai vedea. Bărbatul care rămăsese pe stâncă a 
zis: “Este bine pentru tine. Ai mijlocitori puternici pe pământ.! 
După aceasta, Cuvioasa Pelaghia a spus: “Fratele sfinției tale a 
fost slobozit din chinuri, dar nu a primit binecuvântare.” 

Sunt multe întâmplări asemănătoare în Vieri/e sfinților şi ale 
pustnicilor ortodocşi. Dacă cineva este înclinat spre o gândire 
îngustă despre aceste vedenii, ar trebui poate să se spună că, de 
bună seamă, chipurile pe care le iau asemenea vedenii (de obicei 


7 Viaţa ei completă în lb. rusă se găseşte în cartea Arhimandritului Serafim 
Chichagov, Istoricul Mânăstirii Diveevo, St. Herman Brotherhood, 1978, pag. 530 şi 
următoarele. 
7! Citiri de suflet folositoare, iunie 1902, pag. 281. 

în vis) nu sunt neapărat privelişti „fotografice” ale căii 
sufletului, aşa cum se află el în cealaltă lume, ci mai degrabă 
sunt privelişti care arată adevărul duhovnicesc despre 
îmbunătățirea stării sufletului în cealaltă lume, prin rugăciunile 
celor rămaşi pe pământ. 


RUGĂCIUNEA PENTRU MORŢI 


Cât de importantă este pomenirea la Liturghie, se poate 
vedea din următoarea întâmplare: Înainte de dezvelirea 
moaştelor Sfântului Teodosie de Cernigov (1896), ieromonahul 
(renumitul stareț Alexei al Schitului Goloseevski, din Lavra 
Peșterii Kievului, care a plecat la Domnul în 1916) care a 
condus reînveşmântarea moaştelor, obosind în vreme ce stătea 
lângă moaște, a atipit şi l-a văzut înaintea sa pe Sfântul, care 1-a 
spus: „Îți mulțumesc fiindcă te-ai ostenit pentru mine. Încă te 
mal rog, atunci când vei sluji Stânta Liturghie, să-i pomeneşti pe 
părinţii mel” - şi i-a spus numele lor (Preotul Nichita și Maria”). 
„Cum poți tu, 0, sfinte, să-mi ceri mie rugăciuni, când tu stai la 
Tronul ceresc şi împlinești mila lui Dumnezeu faţă de oameni?” 
A întrebat ieromonahul. „Da, este adevărat, a răspuns Sf 
Teodosie, „dar jertiă adusă la Liturghie este mult mai puternică 
decât rugăciunea mea.” 

De aceea, panahidele, cât și rugăciunile făcute acasă pentru 
morți le sunt de folos, căci sunt fapte bune lăcute spre 
pomenirea lor, cum ar fi pomeni şi daruri duse la biserică. Dar 
pomenirea la Sfânta Liturohie este de un folos aparte pentru el. 
S-au arătat mulți morți şi au mal fost şi alte întâmplări care arată 
cât de folositoare este pomenirea morților. Mulţi care au murit în 
pocăință, dar cărora nu le-a stat în putință să-și dovedească 
pocăința în timpul vieții, au fost sloboziţi de chinuri și au 


7% Înainte de această vedenie nu se cunoşteau aceste nume. La câţiva ani după 
canonizare, s-a găsit în mânăstirea în care fusese stareţ, cartea de pomeniri a Sfântului 
Teodosie, care a adeverit aceste nume şi au întărit vedenia. Vezi Viaţa Bătrânului 
Alexei în Pravoslavni Blagovestnik, San Francisco, 1967, nr. 1 (în lb. rusă). 

dobândit odihna. În Biserică se fac mereu rugăciuni pentru 
odihna morților, 1ar în ziua Pogorârii Duhului Sfânt, în 
rugăciunile care se fac în genunchi la vecernie, există chiar O 
rugăciune anume „pentru cei din iad”. 


Răspunzând la întrebarea „Există ceva care poate fi de folos 
sufletelor după moarte?”, Sfântul Grigorie cel Mare, în 
Dialogurile sale ne învaţă: „Sfânta Jertfă a lui Hristos, Jertfa 
mântuirii noastre, aduce mari foloase sufletelor chiar şi după 
moarte, putând da iertarea păcatelor lor în viața care va să vină. 
Pentru această pricină, sufletele morților cer uneori să li se facă 
Liturghii .... În chip firesc, calea mântuirii înseamnă să facem 
noi înşine, chiar în timpul vieții, cele ce nădăjduim că alții le vor 
face pentru noi după moarte. Este mai bine să ne pregătim 
ieşirea sufletului ca oameni liberi, decât să căutăm slobozirea 
după ce acesta se află deja în lanţuri. De aceea, trebuie să 
defăimăm această lume din toată inima noastră, ca şi cum slava 
ei a trecut deja, şi să ne dăruim jertfa noastră de lacrimi lui 
Dumnezeu în fiecare zi, aşa cum jertfim Trupul şi Sângele Lui 
Cel sfânt. Numai această jertfă are puterea să mântuiască 
sufletul de moartea cea veşnică, pentru că ea ne arată taina 
morţii Fiului Cel Unul Născut” (Dra/oguri IV: 57, 60, pag. 266, 
272-273). 

Sfântul Grigorie dă câteva exemple de morți care s-au arătat 
celor vii, cerându-le sau mulțumindu-le pentru săvârşirea 
Liturghiei pentru odihna lor. De asemenea, odinioară, un 
întemnițat, a cărui femeie îl crezuse mort, şi pentru care ea a dat 
pomelnic la Liturghie în unele zile, s-a întors din temniță şi i-a 
povestit ei cum fusese eliberat din lanţuri în unele zile - tocmai 
în zilele când i se făcuse Liturghia (Dra/oguri IV:57, 59, pag. 
267, 270). 

Protestanţii socotesc în general rugăciunea Bisericii pentru 
morți ca fiind cumva nepotrivită cu nevoia aflării mântuirii, mai 
înainte de toate, în această viaţă: „Dacă poți fi mântuit de 


199 


Biserică după moarte, atunci de ce să te mai osteneşti să lupți 
sau să găseşti credinţă în această viață? Să mâncăm, să bem şi să 
ne veselim ...” De bună seamă, nimeni, dintre cei care au 
mărturisit o asemenea filosofie, nu a dobândit vreodată mântuire 
prin rugăciunea Bisericii, şi este limpede că asemenea dovadă 
este destul de nefirească, şi chiar fățarnică. Rugăciunea Bisericii 
nu poate mântui pe oricine care nu doreşte mântuire sau nu s-a 
ostenit din greu pentru mântuire, de-a lungul vieţii. Într-un fel, 
se poate spune că rugăciunea Bisericii sau a creştinilor singuri 
pentru un om mort este doar un alt sfârşit al vieţii acelui om: nu 
se vor face rugăciuni pentru acela, dacă el nu a făcut ceva în 
timpul vieţii sale pentru a însufleți asemenea rugăciune după 
moartea sa. 

Sfântul Marcu al Efesului vorbeşte de asemenea despre 
rugăciunea Bisericii pentru morți şi îmbunătăţirea pe care o 
aduce în starea lor, dând exemplul rugăciunilor Sfântului 
Grigorie Dialogul pentru împăratul roman Traian - o rugăciune 
însuflețită de o faptă bună a acestui împărat păgân. (Vezi mai 
Jos, Anexa 1). 


CE PUTEM FACE PENTRU MORŢI 


Toţi cei care dorim să ne arătăm dragostea faţă de cei morți 
și să le dăm un ajutor real, putem să o facem cel mai bine prin 
rugăciuni pentru €l, și mai ales prin pomenirea lor la Liturghie, 
când părticelele care sunt scoase pentru vii Şi pentru morți sunt 
amestecate în Sfântul Potir cu cuvintele: „Spală, Doamne, 
păcatele celor ce s-au pomenit aici cu Sfânt Sângele Tău, pentru 
rugăciunile Sfinţilor Tăi. ” Nu putem face nimic mai bun și mai 
de seamă pentru morți decât să ne rugăm pentru ei, făcându-le 
pomenirea la Liturghie. Au mereu nevoie de aceasta, şi mai ales 
de-a lungul celor patruzeci de zile, când sufletul răposatului 
porneşte pe calea sălaşurilor veşnice. Trupul nu Simte atunci 
NIMIC: nu vede pe cei apropiați care sunt adunaţi laolaltă, nu 
miroase mireasma florilor, nu aude cuvântările de îngropăciune. 

Dar sufletul simte rugăciunile făcute pentru el şi este 
recunoscător celor care le fac și este duhovnicește alături de 
acela. 

O, rude și apropiaţi ai morților! Faceţi pentru ei cele ce le 
sunt de folos și cele ce sunt în puterile voastre. Folosiţi banii, nu 
pentru împodobirea cea din afară a sicriului şi a mormântului, Ci 
pentru a ajuta pe cei în nevoi, pentru pomenirea celor care 
v-au fost apropiați Și au murit, pentru biserici, unde se fac 
rugăciuni pentru ei. Faceţi milostenie pentru cel morți, purtați de 
grijă pentru sufletele lor. Înaintea noastră a tuturor, se află 
aceeași cale, și cât vom dori şi noi, la rândul nostru, să fim 
pomeniti în rugăciune! De aceea să fim şi noi milostivi lață de 
cei morți. 

De îndată ce cineva a răposat, chemaţi grabnic un preot, ca 
să facă „Rugăciuni la ieşirea sufletului”, care se citesc tuturor 
creştinilor după moarte. Încercaţi, dacă vă stă în putinţă, să 
faceţi slujba de înmormântare în biserică, și să se citească 
Psaltirea la căpătâiul celui ce a murit, până la înmormântare. Nu 
este nevoie ca înmormântarea să se facă cu multe amănunte, dar 
bineînțeles că trebuie să fie întreagă, fără prescurtări. Nu vă 
2ândiți acum la voi şi la cele ale voastre, ci la cel care a răposat, 
de care vă despărțiți pentru totdeauna. Dacă în biserică se află 
câțiva morți în același timp, primiți, dacă se propune, săvârşirea 
slujbei de înmormântare pentru toți laolaltă. Este mai bine ca o 
înmormântare să se slujească pentru doi sau mai mulți răposați 
în același timp, când rugăciunea celor apropiați, care se află 
adunați, va fi cu mult mai înfocată, decât dacă slujbele de 
înmormântare se fac pe rând, Și din pricina lipsei de timp, ele 
sunt scurtate. Slujba trebuie să fie întreagă pentru că fiecare 
cuvânt al rugăciunii pentru răposat este ca o picătură de apă 
pentru omul cel însetat. În chip foarte hotărât, rânduiți de îndată 
slujbele pentru pomenirea de-a lungul celor patruzeci de zile, 
adică pomenirea zilnică la Liturghie pentru perioada de 
patruzeci de zile. De obicei, în bisericile unde se fac slujbe 

Zilnic, răposatul a cărui înmormântare a avut loc acolo, este 
pomenit vreme de patruzeci de zile şi chiar mai mult. Dar dacă 
slujba de înmormântare are loc într-o biserică, în care nu au loc 
slujbe zilnic, rudele trebuie să se îngrijească de pomenirea de 
patruzeci de zile acolo unde se fac slujbe zilnic. Este la fel de 
bine să trimiteţi contribuții pentru pomenirea la mânăstiri, ca şi 
la Ierusalim, unde are loc rugăciune permanentă la Locurile 
Sfinte. Dar pomenirea pentru patruzeci de zile trebuie începută 
îndată după moarte, când sufletul are nevoie în chip deosebit de 
ajutor prin rugăciune, și de aceea trebuie începută pomenirea în 
locul cel mai apropiat unde se fac slujbe zilnic. 

Să ne îngrijim de cei care au plecat în lumea cealaltă 
înaintea noastră, ca să facem pentru ei toate cele ce ne stau în 
putință, amintindu-ne Că „fEriciți cei milostivi, că aceia se vor 
milui” 


ÎNVIEREA TRUPULUI 


Într-o zi, întreagă această lume stricăcioasă va ajunge la un 
sfârşit, şi vor răsări zorile veşnicei Împărăţii a lui Dumnezeu, 
unde sufletele celor răscumpăraţi, unite cu trupurile lor înviate, 
vor trăi în veşnicie cu Hristos Cel nemuritor şi nestricăcios. 
Atunci, bucuria şi slava, pe care sufletele o cunosc acum în cer 
numai în parte, va fi înlocuită cu bucuria întreagă a noii zidiri 
pentru care a fost făcut omul. Dar cei care nu au primit 
mântuirea pentru care Hristos a venit pe pământ, ca să o dea 
lumii, vor fi veşnic chinuiţi în iad - dimpreună cu trupurile lor 
înviate. Sfântul loan Damaschin, în ultimul capitol al cărţii sale, 
Arătarea cea adevărată a credinței ortodoxe, istoriseşte bine cea 
din urmă stare a sufletului după moarte: 

„Şi noi credem în învierea morților, pentru că va fi una cu 
adevărat, va exista o înviere a morților. Acum, când vorbim de 
înviere, înțelegem o înviere a trupurilor. Căci învierea este o 
ridicare din nou a celui care a căzut. Dar, dacă sufletele sunt 
nemuritoare, cum se vor ridica ele din nou? Dacă moartea se 

defineşte ca o despărţire a sufletului de trup, învierea este unirea 
din nou a sufletului cu trupul, şi ridicarea din nou a fiinţei care 
pierise şi căzuse. De aceea, chiar trupul care este stricăcios şi 
pieritor, se va înălța nestricăcios. Căci Cel Care la început a 
făcut trupul din ţărâna pământului, nu este neputincios să-l 
ridice din nou, după ce acesta a pierit şi s-a întors iarăşi în 
pământul din care a fost luat prin hotărârea Ziditorului său .... 

Acum, dacă sufletul ar fi ales singur să intre în războiul 
pentru fapta cea bună, şi cununa ar primi-o de unul singur. Dar 
dacă el singur s-a lăsat în voia dezmierdărilor, el singur va fi 
osândit întru dreptate. Cu toate astea, fiindcă sufletul nu a urmat 
fără trup nici fapta cea bună, nici patima, va fi drept pentru 
suflet şi trup ca să primească răsplata împreună .... 

Aşadar, cu sufletele noastre unite din nou cu trupurile 
noastre, care se vor face nemuritoare şi vor alunga stricăciunea, 
ne vom ridica din nou şi vom sta înaintea scaunului lui Hristos, 
la judecata cea înfricoşătoare. Iar diavolul, împreună cu dracii 
săi, şi cu omul său, adică Antihrist, şi necredincioşii, vor fi 
aruncaţi în focul cel veşnic, care nu va fi un foc material, aşa 
cum suntem obişnuiţi, ci un foc aşa cum numai Dumnezeu poate 
să ştie. Şi cei care au făcut bine, vor străluci ca soarele împreună 
cu îngerii, într-o viață veşnică împreună cu Domnul nostru lisus 
Hristos, văzându-L şi fiind văzuţi de El pururea, bucurându-se 
de o fericire nesfârşită care vine de la EI, şi lăudându-L, 
dimpreună cu Tatăl şi cu Duhul Sfânt în vecii vecilor nesfârşiți. 
Amin.” 


ANEXA | 


7 Sf. Ioan Damaschin, Arătarea cea adevărată a credinţei ortodoxe, Cartea IV, cap. 
27, în Părinţii Bisericii, vol. 37, 1958, pag. 401, 402, 406. 

Învățătura ortodoxă 
a Sf Marcu al Efesului 
despre starea sufletelor dup ă moarte 


E CELE mai multe ori, învățătura ortodoxă despre starea 

sufletelor după moarte nu este înțeleasă pe deplin, chiar de 
către creştinii ortodocşi; iar destul de recenta doctrină catolică a 
„purgatoriului” a pricinuit o neînțelegere şi mai mare în mintea 
oamenilor. Cu toate astea, învăţătura ortodoxă nu este deloc 
nedesluşită şi îndoielnică. Poate că prezentarea ei ortodoxă cea 
mai scurtă trebuie găsită în scrierile Sfântului Marcu al Efesului 
la Sinodul de la Florenţa din 1439, organizat mai ales pentru a 
lămuri doctrina catolică despre „purgatoriu”. Aceste scrieri sunt 
de foarte mare preţ pentru noi, fiindcă vin de la cei din urmă 
Părinți bizantini, înainte de epoca modernă, care este plină de 
confuzii teologice, ambele ne îndreaptă către izvoarele 
învăţăturii ortodoxe şi ne învaţă cum să socotim şi să înțelegem 
aceste izvoare. Aceste izvoare sunt: Scripturile, scrierile 
Patristice, slujbele bisericeşti, Vieţile sfinților, şi unele 
descoperiri şi vedenii despre viața după moarte, ca acelea care se 
află în cartea IV a Dia/ogurilor Sfântului Grigorie cel Mare. 
Teologii academici de astăzi sunt înclinați să nu aibă încredere 
în ultimele două sau trei feluri de izvoare, de aceea nu se simt în 
largul lor, când vorbesc despre acest subiect şi uneori preferă să 
păstreze o „reţinere agnostică” cu privire la acesta (Timothy 
Ware, Biserica Ortodoxă, pag. 259). Pe de altă parte, scrierile 
Sfântului Marcu ne arată că teologii ortodocşi adevăraţi cunosc 
„foarte bine” aceste izvoare. Cei care nu le cunosc „îndeajuns”, 
dau la iveală o stricăciune nebănuită care vine din necredința 
modernă. 

Din cele patru răspunsuri despre purgatoriu, pe care le-a dat 
Sf. Marcu la Sinodul de la Florenţa, Omilia întâi cuprinde 
relatarea cea mai scurtă a învăţăturii ortodoxe împotriva 

greşelilor catolicismului şi pe această bază s-a alcătuit 
traducerea pe care o prezentăm aici. Celelalte răspunsuri cuprind 
mai ales material mărturisitor pentru problemele prezentate aici, 
cât şi răspunsuri la cele mai caracteristice dovezi catolice. 

Sfântul Marcu răspunde „canoanelor catolice” scrise de 
către cardinalul Iulian Cesarini (traducere în lb. rusă în Pogodin, 
pag. 50-57), care cuprind doctrina catolică despre starea 
sufletelor după moarte, definită la Sinodul „unionist” de la 
Lyon, care a avut loc mai înainte (1270). Această doctrină 
uimeşte pe cititorul ortodox (aşa cum l-a uimit şi pe Sf. Marcu) 
prin întreaga ei însuşire care este prea „neabătută” şi „în litera 
legii”. De data aceasta, catolicii socotesc raiul şi iadul ca pe ceva 
„terminat” şi „desăvârşit”, iar pe cei care sălăşluiesc într-însele 
îi socotesc ca aflându-se deja în plinătatea stării pe care o vor 
avea după Judecata de Apoi. Aşadar, nu mai este nevoie să te 
rogi pentru cei din rai (a căror soartă este deja desăvârşită) ori 
pentru cei din iad (pentru că aceia nu mai pot fi niciodată 
sloboziți sau curăţaţi de păcat). Ci, fiindcă mulţi dintre 
credincioşi mor într-o stare de „mijloc” - nici destul de 
desăvârşită pentru rai, dar nici destul de rea pentru iad - 
socotința dovezilor catolice avea nevoie de un al treilea loc de 
curăţire („purgatoriul”), unde chiar cei cărora li se iertaseră deja 
păcatele, trebuiau să fie osândiţi sau să-şi „ispăşească” păcatele 
înainte de a fi destul de curați pentru a intra în rai. Pe aceste 
argumente legale, ale unei „dreptăţi” pur omeneşti (care de fapt 
tăgăduieşte bunătatea mai presus de fire a lui Dumnezeu şi 
iubirea Lui de oameni), catolicii sprijină tâlcuirile stricte ale 
unor texte Patristice şi ale feluritelor vedenii. Aproape toate 
aceste tâlcuiri sunt destul de întâmplătoare şi născocite, fiindcă 
nici măcar vechii Părinţi catolici nu vorbeau despre un asemenea 
loc ca fiind „purgatoriul”, ci numai despre „curăţarea” de păcate 
după moarte, despre care unii vorbeau ca despre „foc” (probabil 
în chip alegoric). 

Pe de altă parte, după învățătura ortodoxă, pe care o 

propovăduieşte Sfântul Marcu, creştinii care au murit cu păcate 
mici nemărturisite sau cei care nu au adus roadele pocăinței 
pentru păcatele pe care le-au mărturisit, sunt curăţaţi de aceste 
păcate fie prin judecata morții, cu frica ei, fie după moarte, când 
sunt siliți să rămână în iad (dar nu pururea), prin rugăciunile şi 
Liturghiile Bisericii şi prin faptele bune săvârşite pentru ei de 
către credincioşi. Chiar şi păcătoşilor sortiți chinurilor veşnice li 
se poate da o oarecare alinare în chinurile lor din iad, prin aceste 
mijloace. Dar cu toate astea, acum nu există nici un foc curățitor 
pentru păcătoşi, nici în iad (căci focul veşnic va începe să-i 
chinuiască numai după Judecata de Apoi), nici cu mult mai puţin 
în vreun al treilea loc, cum ar fi „purgatoriul”. Toate vedeniile 
focului care sunt văzute de oameni, sunt chipuri sau proorociri 
ale celor ce vor fi în vremea viitoare. Întreaga iertare a păcatelor 
după moarte vine numai din bunătatea lui Dumnezeu, care se 
întinde şi la cei din iad, împreună cu rugăciunile oamenilor, iar 
Dumnezeu nu mai aşteaptă de la aceştia nici o „răsplată” sau 
„ispăşire” pentru păcatele care le-au fost iertate. 

Trebuie să spunem că în scrierile sale, Sfântul Marcu 
vorbeşte mai ales despre sarea sufletelor după moarte, şi 
pomenesc foarte puţin despre înşiruirea întâmplărilor care se 
petrec cu sufletul îndată după moarte. Despre cea de a doua 
problemă, există o bogată literatură ortodoxă, dar despre aceasta 
nu s-a vorbit la Florenţa. 


OMILIA ÎNTÂI 
ÎMPOTRIVA DOCTRINEI CATOLICE A 
PURGATORIULUI* 


VAND în vedere că, păstrând dreapta noastră credință 
ortodoxă şi dogmele Bisericii transmise de Părinţi, trebuie 
să răspundem cu dragoste la cele ce aţi spus, ca regulă generală 


50 Preluare din traducerea rusă a Arhimandritului Ambrozie Pogodin, în Sf Marcu al 
Efesului şi reuniunea de la Floranţa, Jordanville, N. Y., 1963, pag. 58-73. 

a noastră, vom cita mai întâi fiecare dovadă şi mărturie pe care 
ne-aţi adus-o în scris, pentru ca fiecare răspuns şi lămurire să 
urmeze pe scurt şi limpede. 

1. Şi astfel, la începutul relatării voastre, vorbiţi aşa: „Dacă 
cei care cu adevărat se pocăiesc, s-au despărțit de această viață 
în dragoste (față de Dumnezeu), înainte de a-şi putea ispăşi 
păcatele cu ajutorul faptelor bune pentru călcarea legii sau 
pentru ocările pe care le-au adus în viață, sufletele lor sunt 
curățate după moarte cu ajutorul suferințelor din purgatoriu. Dar 
pentru uşurarea (sau “slobozirea”) lor din aceste suferinţe, ei sunt 
ajutați de credincioşii care sunt în viață, prin rugăciuni, 
Liturghii, milostenii şi alte lucruri de evlavie.” 

La acestea răspundem următoarele: Despre faptul că cei 
răposaţi în credință sunt negreşit ajutați de Liturghiile şi 
rugăciunile şi milosteniile făcute pentru ei, şi că acest obicei este 
obişnuit din vremuri străvechi, există mărturia multor şi 
diferitelor relatări ale dascălilor Bisericii, atât romani, cât şi 
greci, spuse şi scrise în vremuri şi în locuri duferite. Dar nu 
aflăm nici în Scripturi, nici în rugăciunile şi stihirile pentru cei 
morţi, nici în cuvintele dascălilor, faptul că sufletele sunt 
slobozite pentru o oarecare suferință din purgatoriu şi pentru un 
foc trecător care are asemenea putere (de ispăşire) şi caracterul 
unui ajutor. Dar am socotit că până şi sufletele care se află în iad 
şi au fost deja date chinurilor celor veşnice, fie în adevăr şi trăire 
adevărată, fie în aşteptare lipsită de nădejde, pot fi ajutate şi li se 
poate da un oarecare sprijin mic, deşi nu în sensul dezlegării lor 
întregi de chinuire, nici că li se dă nădejdea pentru o mântuire la 
urmă. Şi acestea sunt arătate în cuvintele marelui pustnic 
egiptean Macarie care a fost învăţat despre aceasta de o țeastă pe 
care a găsit-o în pustiu prin lucrarea puterii dumnezeieşti.*! Şi 


51 În “Colecţia alfabetică” de cuvinte ale Părinților Pustiei, la “Macarie cel Mare”, 

citim: “Avva Macarie a spus, Umblând într-o zi prin pustiu, am aflat o ţeastă a unui 

om mort, care zăcea pe pământ. Am mişcat-o de la locul ei cu ciomagul, iar țeasta mi- 

a vorbit. Am întrebat-o: “Cine eşti?” "Țeasta a răspuns: “Am fost mare preot slujitor la 

idoli şi la păgânii care locuiesc în acest loc; dar tu eşti Macarie, purtătorul de Duh. Ori 

Sf. Vasile cel Mare, în rugăciunea citită la Pogorârea Duhului 
Sfânt, scrie următoarele: „Stăpâne Atotţiitorule, Dumnezeule al 
Părinților ... Care şi la acest praznic, cu totul desăvârşit şi 
mântuitor, ai binevoit a primi rugăciuni de mijlocire pentru cei 
ținuți în iad, dându-ne nouă mari nădejdi că vei trimite uşurare şi 
mângâiere celor cuprinşi de întristări apăsătoare, auzi-ne pe noi, 
smeriţii robii Tăi, care ne rugăm ie, şi odihneşte sufletele 
robilor 'Tăi, celor mai înainte adormiţi, în loc luminat, în loc cu 
verdeață, în loc de odihnă, de unde a fugit toată durerea, 
întristarea şi suspinarea” (Rugăciunea a treia de la Vecernia din 
Duminica Pogorârii Duhului Sfânt, care se citeşte în genunchi). 

Dar dacă sufletele au plecat din această viaţă în credință şi 
în dragoste, cu toate că au adus cu ei şi oarecare greşeli, fie 
unele mici, pentru care nu s-au pocăit deloc, fie păcate grele 
pentru care - chiar dacă s-au pocăit - nu au izbutit să arate 
roadele lor de pocăință: noi credem că asemenea suflete trebuie 
să fie curățate de acest fel de păcate dar nu cu ajutorul vreunui 
foc curăţitor sau vreo osândă în vreun loc (după cum am spus, 
pentru aceasta nu ni s-a spus nouă nimic). Dar unii trebuie să se 
curețe chiar la ieşirea din trup, numai din pricina fricii, după 
cum arată în chip neabătut Sf. Grigorie Dialogul; în vreme ce 
alții trebuie să fie curăţaţi după ieşirea din trup, fie pe când se 
mai află în acelaşi loc pământesc, înainte de a veni să se închine 
lui Dumnezeu şi sunt cinstiți cu soarta celor binecuvântaţi, fie - 
dacă păcatele lor au fost mai grele şi i-au orbit pe ei vreme 
îndelungată - sunt ţinuţi în iad, dar nu pentru a rămâne pururea 
în foc şi chinuire, ci ca şi cum s-ar afla în temniţă şi strâmtorare 


de câte ori iei păcatele celor care se află în chinuire şi te rogi pentru ei, ei simt o 
uşoară alinare.” Mai apoi ţeasta i-a spus Sfântului Macarie despre chinurile din iad, 
sfârşind astfel: “Noi am primit puţină milă căci nu L-am cunoscut pe Dumnezeu, iar 
cei care L-au cunoscut pe Dumnezeu şi s-au lepădat de El sunt mai jos ca noi.” 
(Zicerile Părinților Pustiei, trad. De Benedicta Ward, London, A. R. Mowbray & Co., 
1975, pag. 115-116.) 
5 Nota trad.: în Molitfelnic, Ed. Institutului Biblic de Misiune al Bis. Ort. Rom., Buc., 
1998, p. 606. 
5 În Cartea IV a Dialogurilor. 

208 


sub pază. 

Susținem că toţi aceştia sunt ajutați de rugăciunile şi 
Liturghiile făcute pentru ei, cu conlucrarea bunătăţii lui 
Dumnezeu şi a iubirii Sale de oameni. Această împreună lucrare 
a lui Dumnezeu nu mai socoteşte unele păcate, ci le iartă de 
îndată pe acelea săvârşite din slăbiciune omenească, aşa cum 
spune Dionisie cel Mare (Areopagitul) în „Cugetări despre taina 
săvârşită pentru cei adormiţi întru dreaptă credinţă” (în /erarhia 
bisericească, VII, 7), pe când alte păcate, după o vreme oarecare, 
prin drepte judecăţi, fie că de asemenea se lasă şi se iartă - şi 
asta în întregime — fie se uşurează vinovăția pentru aceste păcate 
până la Judecata de Apoi. Şi de aceea socotim că nu este nevoie 
de vreo altă osândire ori vreun foc de curăţire. Căci unii se 
curăță prin frică, în vreme ce alții sunt măcinați de mustrările de 
conştiinţă cu chinuri mai mari decât orice foc, iar alții se mai 
curăță numai prin chinul dinaintea slavei dumnezeieşti şi frica 
pentru cele ce vor aduce viitorul. Şi faptul că acest adevăr este 
cu mult mai chinuitor şi mai osânditor decât orice altceva, este 
confirmat de experienţa însăşi, şi Sf. loan Gură de Aur ne 
mărturiseşte în aproape toate omiliile sale morale, care spun 
acelaşi lucru, ca şi pustnicul Dorotei în omilia sa „Despre 
conştiinţă ...” 

2. Aşadar, Îl rugăm stăruitor pe Dumnezeu şi nădăjduim să-i 
mântuiască (de chinul cel veşnic) pe cei plecaţi, iar nu de vreun 
alt chin sau foc în afară de acele chinuri şi de acel foc care au 
fost rânduite pentru veşnicie. Şi, mai mult decât atât, faptul că 
sufletele celor plecați sunt slobozite prin rugăciune de la 
rămânerea în iad, ca dintr-o temniță, este mărturisit, printre 
mulţi alţii, de Teofan Mărturisitorul, numit Însemnatul (fiindcă 
el a pecetluit cu sânge cuvintele mărturiei sale pentru icoana lui 
Hristos, scrise pe fruntea lui). Într-unul dintre canoanele pentru 
cei răposaţi, el se roagă pentru ei astfel: „De lacrămile şi de 
suspinurile cele din iad slobozeşte pre robii tăi Mântuitorule”, 
(Canonul de sâmbătă pentru cei răposaţi, glas 8, cântarea 6, la 

Slavă).* 

Auziţi? A zis „lacrămi” şi „suspinuri”, şi nici un fel de 
osândă sau foc curăţitor. Şi dacă trebuie să se afle în aceste 
laude şi rugăciuni vreo pomenire a focului, nu este vorba de 
unul vremelnic, unul care are puterea de a curăța, ci este vorba 
chiar de focul veşnic şi osânda fără de sfârşit. Sfinții, fund 
însuflețiți de dragostea de oameni şi de milă față de aproapele 
lor, dorind şi cutezând cele ce sunt aproape cu neputinţă, se 
roagă pentru mântuirea celor adormiţi întru dreapta credință. 
Pentru aceasta, Sf. Teodor Studitul, duhovnic şi mărturisitor al 
adevărului, spune la începutul canonului său pentru cei adormiţi: 
„Toţi să ne rugăm lui Hristos, făcând astăzi pomenire morților 
celor din veac, ca să izbăvească de focul cel veşnic pe cei ce au 
adormit în credinţă şi nădejdea vieţii celei veşnice” (7r7od, 
Sâmbăta lăsatului sec de carne, canon, cântarea 1, stihira 1). Și 
apoi, într-un alt tropar, în cântarea a S-a a canonului, stihira 4, 
spune: „De focul cel pururea arzător şi de întunericul cel 
neluminat, şi de scrâşnirea dinţilor, şi de viermele cel ce 
chinuieşte neîncetat şi de toată pedeapsa, izbăveşte Mântuitorul 
nostru, pe toţi cei ce în credinţă au adormit.” 

Unde este aici „focul purgatoriului”? Şi dacă ar exista cu 
adevărat, unde ar fi mai potrivit pentru Sfânt să vorbească de el, 
dacă nu aici? Dacă sfinţii sunt auziți de Dumnezeu, atunci când 
e1 se roagă pentru aceasta, nu este treaba noastră să o cercetăm. 
Dar ei ştiau, aşa cum ştia Duhul care sălăşluia în ei, şi care îi 
purta pe ei, iar ei grăiau şi scriau întru această cunoaştere; şi la 
fel ştia aceasta şi Stăpânul Hristos, Care a poruncit să ne rugăm 
pentru duşmanii noştri, şi Care S-a rugat pentru cei care L-au 
răstignit pe Cruce şi l-a însuflețit pe întâiul Mucenic Ştefan când 
era ucis cu pietre, să facă asemenea. Şi deşi cineva ar putea 
spune că atunci când ne rugăm pentru oameni ca aceştia, nu 


5 Nota trad.: Octoih, Sibiu, Tiparul Tipografii Arhidiecezane, 1912. p. 629. 
55 Nota trad.: Triodul, Ed. Institutului Biblic şi de Misiune al Bis. Ort. Rom., Buc. 
1997, p. 25, 28. 

suntem auziți de Dumnezeu, noi încă vom face cele ce stau în 
putinţa noastră. Şi vedeți, unii dintre sfinţii care s-au rugat nu 
numai pentru cei credincioşi, ci chiar şi pentru cei lipsiţi de 
evlavie, au fost auziți, şi prin rugăciunea lor i-au mântuit de 
chinul cel veşnic, aşa cum Întâia Muceniţă Tecla a mântuit-o pe 
Falconila, şi Sfântul Grigorie Dialogul l-a mântuit pe împăratul 
Traian, după cum se istoriseşte.“ 

(Capitolul 3 arată că Biserica se roagă şi pentru cei care 
petrec deja întru bucuria binecuvântării lui Dumnezeu - care, de 
bună seamă, nu au nevoie să treacă prin „focul purgatoriului”.) 

4. După aceasta, mai departe, vreți să aduceți mărturii 
despre dogma pomenită mai sus despre focul purgatoriului, 


5 Despre cea de a doua întâmplare se povesteşte în câteva din Vieţile cele dintâi ale 
Sf. Grigorie, ca de pildă într-o viață englezească din sec. al VIII-lea: „Se mai 
istoriseşte într-o întâmplare povestită de romani despre felul în care sufletul 
împăratului Traian a primit odihnă şi chiar a fost botezat prin lacrimile Sfântului 
Grigorie, o poveste minunată de spus şi minunată de auzit. Să nu se mire nimeni că 
spunem că a fost botezat, fiindcă fără botez nimeni nu-L va vedea vreodată pe 
Dumnezeu, iar un al treilea chip al botezului este prin lacrimi. Într-o zi, pe când trecea 
prin Forum, i s-a descoperit Sfântului o faptă prea minunată despre care se spune că a 
făcut-o Traian, şi cercetând-o cu mare grijă, a socotit că deşi Traian era păgân, făcuse 
o faptă atât de bună, că părea mai degrabă să fie fapta unui creştin decât a unui păgân. 
Căci se povesteşte că, pe când se afla în fruntea oştirii sale, în goană mare asupra 
duşmanului, i-a fost mare milă de cuvintele unei văduve şi împăratul lumii întregi s-a 
oprit cu toată oastea ca să o asculte pe văduvă. Ea a zis: “Doamne Traiane, iată 
bărbaţii care mi-au ucis fiul şi nu voiesc ei să-mi dea plată pentru aceasta.” El a 
răspuns: “Spune-mi despre aceasta când mă întorc şi-i voi sili pe ei să-ți dea plata.” 
Dar ea a zis: “Doamne, dacă nu te mai întorci niciodată, nu va mai fi nimeni care să 
mă ajute.” Atunci, aşa cum era înarmat, i-a silit pe cei împricinaţi să plătească 
numaidecât cele ce-i datorau aceleia, de față cu el. Când Grigorie a descoperit această 
poveste, şi-a dat seama că asta era tocmai ceea ce citim în Scripturi: Poartă de grijă 
celor fără de părinți, fii sprijin văduvelor. Veniţi să cumpănim împreună, zice 
Domnul. Fiindcă Grigorie nu ştia ce să facă pentru a uşura sufletul acestui bărbat care 
i-a adus aminte de cuvintele lui Hristos, a mers la Biserica Sfântului Petru şi a vărsat 
mări de lacrimi, după obiceiul lui, până când, în cele din urmă, prin descoperire 
dumnezeiască a aflat că rugăciunile lui au primit răspuns, văzând că nu mai ceruse 
niciodată aceasta pentru vreun alt păgân” (Cea dintâi viaţă a lui Grigorie cel Mare, de 
un călugăr necunoscut din Whitby, traducere de Bertram Colgrave, The University of 
Kansas Press, Lawrence, Kansas, 1968, cap. 29, pag. 127-129). Fiindcă Biserica nu 
face rugăciuni pentru toți necredincioşii răposaţi, este limpede că această scoatere din 
iad a fost rodul rugăciunii Sfântului Grigorie. Deşi aceasta este o întâmplare rară, dă 
nădejde celor care au oameni dragi care au murit fără să aibă credință. 

citând mai întâi ce se spune în cartea Macabei: Sfânt și cucernic 
2ând a Iost ... a se ruga pentru cel morţi ... ca să se slobozească 
de păcat (IL Macabei 12, 44-46). Apoi luând din Evanghelia 
după Matei locul în care Mântuitorul spune că ce/ur care va zice 
împotriva Duhului Sfânt, nu i se va ierta lui, nici în veacul 
acesta, nici în cel viitor (Matei 12, 32), zici că din aceasta se 
poate vedea că există iertare a păcatelor în viaţa viitoare. 

Dar din aceasta nu reiese în nici un chip ideea focului 
purgatoriului, care ar fi mai limpede ca lumina soarelui. Căci ce 
legătură este între iertarea păcatelor pe de o parte, şi curăţarea 
prin foc şi osândă pe de altă parte? Căci dacă iertarea păcatelor 
se face pentru rugăciuni sau numai prin iubirea lui Dumnezeu 
pentru oameni, nu mai este nevoie de nici un fel de osândă şi 
curățare (prin foc). Dar dacă osânda şi curățarea sunt rânduite 
(de Dumnezeu) ... atunci, s-ar părea că rugăciunile (pentru 
morţi) sunt făcute în deşert şi în deşert aducem laude iubirii de 
oameni a lui Dumnezeu. Aşadar, aceste citate nu sunt o mărturie 
a existenţei focului din purgatoriu, ci mai degrabă o respingere a 
acestuia: fiindcă iertarea păcatelor acelora care au călcat 
poruncile se arată în ei, ca urmare a unei anumite puteri 
împărăteşti şi a iubirii de oameni, iar nu ca o scăpare de osândă 
ori curăţare. 

5. În al treilea rând, (să luăm) pasajul din Epistola întâi a 
Apostolului Pavel către Corinteni, în care, vorbind despre 
zidirea temeliei, care este Hristos, din aur, argint sau pietre 
scumpe, lemne, fân, trestie, adaugă: Lucrul fiecăruia se va face 
cunoscut; îl va vădi ziua (Domnului). Pentru că în foc se 
descoperă, și focul însuşi va lămuri ce fel este lucrul fiecărura. 
Dacă lucrul cuiva, pe care l-a zidit, va rămâne, va lua plată. 
Dacă lucrul cuiva se va arde, el va fi păgubit,; el însă se va 
mântui, dar așa ca prin foc (| Cor. 3, 11-15). S-ar părea că acest 
citat, mai mult decât oricare altul, aduce ideea focului 
purgatoriului; dar cu adevărat, mai mult decât oricare altul i se 
împotriveşte. 

Mai înainte de toate, Sf. Apostol Pavel nu l-a numit foc din 
purgatoriu, ci unul doveditor. Apoi el a spus că prin foc trebuie 
să treacă şi lucrurile cele bune şi cinstite şi astfel este limpede că 
acestea nu au trebuinţă de nici o curăţare. Apoi mai spune că cei 
care aduc fapte rele, după ce aceste fapte se vor arde, aceia vor fi 
păgubiţi, pe când cei care sunt curăţaţi, nu numai că nu au nici o 
pagubă, ci dobândesc chiar mai mult. Apoi spune că aceasta 
trebuie să se întâmple „într-o zi” anume, în ziua Judecăţii şi a 
vremii viitoare, pe când existența aparentă a unui foc al 
purgatoriului după venirea înfricoşătoarei Judecăţi şi a osândei 
de pe urmă - nu este aceasta o prostie întreagă? Pentru că 
Scriptura nu ne spune nimic de felul acesta, ci că EI Însuşi ne va 
judeca, zice: $i vor merge aceștia la osândă veşnică, iar drepții 
la viață veşnică (Matei 25, 46); şi iarăşi: Și vor 1eși din 
morminte cei ce au făcut cele bune, spre învierea vieţii, iar cer ce 
au lăcut cele rele, spre învierea osândirii (loan 5, 29). De aceea, 
nu rămâne nici un fel de loc mijlocitor; dar după ce EI a împărțit 
în două pe toți cei care vor veni la judecată, punând pe unii la 
dreapta iar pe alţii la stânga, şi numindu-i pe cei dintâi „oi” iar 
pe cei din urmă „capre” - El nu a pomenit nimic de faptul că ar 
exista unii care ar urma să fie curăţaţi prin acel foc. S-ar părea că 
focul despre care vorbeşte Sfântul Apostol Pavel este acelaşi 
despre care vorbeşte Proorocul David: Foc înaintea Lui va arde, 
Și împrejurul Lui, vifor mare (Psalm 49, 4), şi iarăşi: Foc 
înaintea Lui va merge și va arde împrejur pe vrăjmaşii Lui 
(Psalm 96, 3). Proorocul Daniil vorbeşte de asemenea despre 
acest foc: Un râu de foc se vărsa și 1eşea din el (Daniil 7, 10). 

Întrucât sfinţii nu aduc cu ei nici un lucru sau faptă rea, 
acest foc îi arată cu şi mai mare strălucire, aşa cum aurul este 
încercat în foc, sau aşa cum este azbestul, care, aşa cum se 
spune, când este pus în foc se înnegreşte ca şi cărbunele, dar 
când este scos afară se face şi mai curat, ca şi cum ar fi spălat cu 
apă, aşa cum au fost şi trupurile celor trei tineri din cuptorul 
Babilonului. Cu toate acestea, păcătoşii care aduc cu ei răul sunt 

folosiți ca material potrivit pentru acest foc, care îi înghite de 
îndată, iar „lucrarea” lor, adică starea sau fapta lor cea rea se 
arde şi piere cu totul şi sunt lipsiţi de cele ce au adus cu ei, adică 
sunt lipsiţi de răul lor care se arde, în vreme ce ei sunt 
„mântuiţi” - adică, vor fi ocrotiţi şi cinstiţi veşnic, ca să nu mai 
piară dimpreună cu faptele lor. 

6. Dumnezeiescul Părinte loan Gură de Aur (pe care noi îl 
numim „gura lui Pavel”, aşa cum Pavel este „gura lui Hristos”), 
socoteşte şi el că trebuie să tâlcuiască acest pasaj în comentariul 
său asupra Epistolei (Omilia 9 la I Corinteni). Şi Pavel vorbeşte 
prin loan Gură de Aur, după cum s-a arătat prin vedenia lui 
Proclu, ucenicul şi următorul lui.“ Sf. loan Gură de Aur a scris 
un tratat aparte despre acest pasaj, astfel încât origeniştii nu au 
citat aceste cuvinte ale Apostolului pentru întărirea felului lor de 
a cugeta (care, s-ar părea, este mai potrivit pentru ei decât pentru 
Vol), şi care socoteau că nu ar aduce rău Bisericii prin 
introducerea unui sfârşit al chinurilor iadului şi o restaurare 
finală (apocatastaza). Căci afirmaţia că păcătosul este mântuit ca 
prin foc semnifică faptul că el va rămâne să se chinuiască în foc 
şi nu va pieri dimpreună cu faptele sale cele rele şi cu starea cea 
rea a sufletului. 

Sf. Vasile cel Mare vorbeşte de asemenea despre aceasta în 
„Asceticele”*, în tâlcuirea pasajului Scripturii, g/asu/ Domnului 
cel ce varsă para focului (Psalm 28, 7): „Focul gătit pentru 
chinuirile diavolului dimpreună cu îngerii săi este rânduit de 
glasul Domnului, astfel că după aceasta s-ar putea afla în el două 
puteri: o putere care arde şi alta care luminează. Puterea de a 
chinui şi a osândi a acelui foc este rânduită celor vrednici de 
chinuire. Pe când luminarea şi puterea iluminării este menită 
strălucirii acelora care se bucură. De aceea glasul Domnului 


57 Se relatează în Viaţa Sfântului Proclu (20 nov.) că atunci când Sf. loan Gură de Aur 
alcătuia tâlcuirile la epistolele pauline, Sf. Proclu l-a văzut pe Sf. Pavel aplecându-se 
peste Sf. loan Gură de Aur şi şoptindu-i la ureche. 
5 Sf. Vasile cel Mare, Asceticele, colecția “Părinți bisericeşti”, vol. 18, Bucureşti, 
1989, (n. tr.). 

Care împarte şi desparte flacăra focului pentru aceasta este: că 
partea cea întunecată ar putea fi foc al chinuirii iar partea care nu 
arde să fie o lumină a bucuriei” (Sf. Vasile, Omilie la Psalm 28). 

Aşadar, după cum se poate vedea, această împărțire şi 
despărțire a acelui foc va fi atunci când vor trece cu toţii prin el: 
lucrările luminoase şi strălucitoare se vor arăta şi mai 
strălucitoare, iar cei care le aduc vor fi moştenitorii luminii şi 
vor primi răsplata cea veşnică. Cei care fac fapte vrednice de 
osândă vor fi trimişi la iad, vor rămâne veşnic în foc şi vor 
moșşteni o „mântuire” care este mai rea decât pierzarea, căci, 
strict vorbind, cuvântul „mântuit” înseamnă că puterea 
pierzătoare a focului nu va lucra asupra acelora şi ei nu vor fi 
arşi cu totul. Urmându-i pe aceşti părinți, mulți alți învăţători ai 
noştri au înţeles şi ei acest pasaj în acelaşi sens. Şi dacă cineva a 
tâlcuit în alt chip şi a înţeles „mântuirea” ca „scăparea de 
osândă” şi „trecerea prin foc” ca „purgatoriu”, unul ca acesta a 
priceput acest fragment în întregime greşit. Şi nu este de mirare, 
că este şi el om, şi se pot vedea chiar mulți dintre învăţători, care 
tâlcuiesc părți din Scriptură în felurite feluri, şi nu toate au 
dobândit în aceeaşi măsură înțelesul cel adevărat. Nu este cu 
putinţă ca unul şi acelaşi text să fie tâlcuit în chipuri felurite, şi 
să fie potrivit în aceeaşi măsură tuturor tâlcuirilor. Dar noi, 
alegând cele mai importante şi cele care sunt cele mai potrivite 
cu dogmele Bisericii, ar trebui să lăsăm la o parte celelalte 
tâlcuiri. De aceea, nu ne vom abate de la tâlcuirea despre care 
am vorbit mai sus, a cuvintelor Sfântului Apostol, chiar dacă 
Augustin sau Sf. Grigorie Dialogul sau altul dintre învățătorii 
voştri ar aduce altă tâlcuire; fiindcă o asemenea tâlcuire 
răspunde mai puţin ideii unui foc al purgatoriului vremelnic, 
decât teoriei lui Origen, care vorbind despre o iertare finală a 
sufletelor prin acel foc şi o scoatere din chinuire, a fost oprit şi 
anatemizat la al V-lea Sinod ecumenic şi teoria lui a fost 
înlăturată în întregime ca o neascultare generală faţă de Biserică. 

(În capitolele de la 7 la 12, Sf. Marcu răspunde 

împotrivirilor ridicate de citatele din lucrările Fericitului 
Augustin, Sf. Ambrozie, Sf. Grigorie Dialogul, Sf. Vasile cel 
Mare şi altor Părinţi, arătând că ele au fost tâlcuite greşit sau 
poate citate greşit şi că aceşti Părinţi propovăduiesc de fapt 
învăţătura ortodoxă, iar dacă nu, atunci învăţătura lor nu trebuie 
primită. Mai mult, el arată că Sf. Grigorie de Nissa nu ne învaţă 
nimic despre „purgatoriu”, ci susține greşeala cu mult mai mare 
a lui Origen, că va fi un sfârşit al flăcărilor veşnice ale iadului - 
deşi se poate ca aceste păreri să fi fost aşezate în scrierile lui mai 
târziu de către origenişti.) 

13. Şi în cele din urmă spuneți: „Adevărul mai sus pomenit 
este limpede din Sfânta Dreptate care nu lasă nepedepsit nimic 
din ce s-a făcut greşit, şi de aici urmează neapărat că, pentru cei 
care nu au primit osânda aici, şi nu pot plăti pentru cele ale lor 
NICI în rai nici în iad, rămâne de înţeles că există un al treilea 
loc, deosebit, în care se face această curăţare, prin care se curăță 
fiecare şi îndată este dus sus, către bucuria cea cerească.” 

La aceasta răspundem următoarele: şi ținem seama cât este 
de simplu şi în acelaşi timp drept: se cunoaşte în general că 
iertarea păcatelor este totodată izbăvire de osândă; pentru că cel 
care primeşte iertarea de păcate este în acelaşi timp mântuit de 
osânda pricinuită de acelea. Iertarea este dată sub trei chipuri şi 
la vremuri felurite: (1) în timpul botezului; (2) după botez, prin 
schimbare şi suferinţă şi oprirea de la păcate prin faptele cele 
bune din viaţa de acum; (3) după moarte, prin rugăciuni şi fapte 
bune şi prin toate cele pe care le face Biserica pentru morți. 

Astfel, cea dintâi iertare a păcatelor nu este deloc legată de 
osteneală. Ea este la fel pentru toți, la fel de dreaptă, ca 
revărsarea luminii şi strălucirea soarelui, şi schimbarea 
anotimpurilor anului, pentru că acesta este numai harul (lui 
Dumnezeu) şi de la noi nu se cere în schimb nimic altceva decât 
credință. Dar cea de a doua iertare a păcatelor este plină de 
suferință pentru cel care îşi plânge păcatele:  Spă/a-vor în 
fiecare noapte patul meu, cu lacrimile mele așternutul meu voi 

uda (Psalm 6, 6), pentru cel care numai aducerea aminte de 
păcat îi pricinuieşte suferință, pentru cel care umblă plângând şi 
fața lui grăieşte pocăința, pentru cel care urmează căința 
ninivitenilor şi umilința lui Manase, şi a celui care a făcut 
milostenii. Cea de a treia iertare a păcatelor vine de asemenea 
prin suferință, fiindcă este legată de pocăință şi de conştiinţa că 
se căieşte şi suferă că nu face destule fapte bune. Cu toate astea, 
nu se amestecă deloc cu osânda, dacă este o iertare a păcatelor: 
căci iertarea şi osânda nu pot sta laolaltă cu nici un chip. Mai 
mult, în cea dintâi şi cea de a treia iertare a păcatelor, harul lui 
Dumnezeu are partea cea mai mare, împreună cu lucrarea 
rugăciunii, iar noi aducem partea cea mai mică. Pe de altă parte, 
cea de a doua iertare, după botez, are o parte mică de la har, pe 
când partea cea mai mare vine din osteneala noastră. Cea dintâi 
iertare a păcatelor se deosebeşte de cea de a treia iertare, prin 
aceea că cea dintâi este o iertare a tuturor păcatelor în aceeaşi 
măsură, în vreme ce cea de a treia este numai o iertare a acelor 
păcate care nu sunt de moarte şi pentru care omul s-a pocăit în 
viață. 

Aşa socoteşte Biserica lui Dumnezeu, şi când se roagă 
stăruitor pentru iertarea păcatelor celor adormiţi şi crede că li se 
dă iertarea, Biserica nu spune ca o lege, câte un fel de pedeapsă 
pentru păcate, ştiind bine că bunătatea lui Dumnezeu biruieşte 
ideea de dreptate. 


DIN CEA DE A DOUA OMILIE ÎMPOTRIVA 
PURGATORIULUI* 


3. Spunem că nici cei drepți nu au primit încă întreaga soartă 
şi starea de fericire pentru care s-au pregătit aici prin fapte de 
osteneală, nici păcătoşii, după moarte, nu au fost duşi la osânda 
veşnică în care vor fi chinuiți pe vecie. Mai degrabă, atât unii cât 
şi ceilalți trebuie să aştepte Judecata de Apoi şi învierea tuturor. 
Cu toate astea, acum, atât unii cât şi ceilalți se află în locuri 


5 Text rusesc în Pogodin, pag. 118-150. 

potrivite lor: cei dintâi sunt la odihnă şi neatârnare în rai, 
dimpreună cu îngerii şi înaintea lui Dumnezeu, ca şi cum s-ar 
afla deja în raiul din care a căzut Adam (în care tâlharul cel 
pocăit a intrat înaintea altora) şi adesea ne vizitează în bisericile 
în care sunt slăviţi, şi îi aud pe cei care îi pomenesc şi se roagă 
pentru aceia înaintea lui Dumnezeu, având de la El acest mare 
dar, şi prin moaştele lor fac minuni şi se bucură la vederea lui 
Dumnezeu, iar iluminarea trimisă de El este mai desăvârşită şi 
mai curată decât înainte, pe când erau în viață pe pământ; în 
timp ce aceia din urmă, la rândul lor, fiind siliți să rămână în iad, 
rămân în groapa cea mai de Jos, întru cele întunecate şi în umbra 
morții (Psalm 87, 6), după cum spune David, şi apoi lov: către 
ţara unde lumina este ca întunericul (lov 10, 21-22). Şi cei dintâi 
rămân întru bucurie şi veselie, aşteptând deja apropierea 
Împărăției cu toate bunătăţile ei cele de negrăit făgăduite lor. Iar 
ceilalți, dimpotrivă, rămân în temniță şi suferință fără de 
mângâiere, ca oamenii osândiți care îşi aşteaptă hotărârea 
Judecăţii şi îşi închipuie chinuirile acelea. Nici cei dintâi nu au 
primit încă moştenirea Împărăției dimpreună cu toate bunătățile 
cele ce ochiul n-a văzut şi urechea n-a auzit Și la inima omului 
nu S-au suit (| Corinteni 2, 9); nici cei din urmă nu au primit încă 
chinurile cele veşnice, nici nu au fost daţi arderii în focul cel 
nestins. Noi am primit această învățătură de la Părinţii noştri de 
odinioară, şi putem să o zicem cu uşurinţă, chiar din Sfintele 
Scripturi. 

10. Unor sfinți li s-a arătat în vedenii şi descoperiri despre 
chinurile viitoare ale păcătoşilor lhpsiţi de cucernicie. Cele ce se 
văd în acele privelişti sunt lucruri viitoare, ca şi cum ar fi nişte 
zugrăviri, iar nu ceva ce se petrece acum cu adevărat. Astfel, de 
pildă Daniil, vorbind despre Judecata viitoare, spune: Am privit 
până când au fost aşezate scaune, și S-a aşezat Cel vechi de zile 
„... ȘI cărțile au fost deschise (Daniil 7, 9-10), şi de fapt este 
limpede că aceasta nu s-a petrecut cu adevărat, ci s-a descoperit 
în duh mai dinainte proorocului. 

19. Când cercetăm mărturiile pe care le-aţi citat din cartea 
Macabei şi Evanghelie, vorbind pur şi simplu cu dragoste pentru 
adevăr, vedem că ele nu au nici un fel de mărturie despre vreo 
osândă ori curățare, ci vorbesc numai de iertarea păcatelor. Aţi 
făcut o împărțire importantă, spunând că fiecare păcat trebuie 
înțeles sub două aspecte: (1) călcarea poruncii faţă de 
Dumnezeu, şi (2) osânda care urmează din aceasta. Despre 
aceste două aspecte (despre care ne învăţaţi), călcarea poruncii 
lui Dumnezeu poate fi iertată cu adevărat după pocăință şi 
oprirea de la facerea de rău, dar trebuie să existe răspunderea 
față de pedeapsă pentru fiecare situaţie în parte; aşa încât, pe 
baza acestei idei, este foarte important ca cei iertaţi de păcate să 
primească osânda pentru ele, în aceeaşi măsură. 

Dar ne îngăduim să spunem că asemenea afirmație 
contrazice adevărurile cunoscute cu limpezime şi în mod 
obişnuit: dacă vedem că un împărat după ce a dat o amnistie şi 
iertare, nu-l mai dă pe vinovat la osândire şi mai mare, atunci cu 
atât mai mult Dumnezeu, printre ale Cărui însuşiri, iubirea de 
oameni este una cu totul aparte, chiar dacă EI îl pedepseşte pe 
om pentru păcatul pe care l-a săvârşit, după ce îl iartă, El de 
îndată îl şi slobozeşte de osândă. Şi lucrul acesta este firesc. 
Căci dacă călcarea poruncii lui Dumnezeu duce la osândă, atunci 
când vinovăția este iertată şi a avut loc împăcarea, urmarea 
păcatului - osânda - încetează în chip necesar. 

ANEXA II 
Consideraţii recente 


UNELE RĂSPUNSURI ORTODOXE RECENTE 
LA CONSIDERAŢIILE DE FAŢĂ 
DESPRE VIAŢA DUPĂ MOARTE 


1. Taina morţii şi dincolo de ea“ 
de Părintele Ambrozie Fountrier protopop al parohiilor ortodoxe 
franceze ale bisericilor ruseşti din afara Rusiei 


| e esse televiziunea, periodicele şi o carte au vorbit în 
ultima vreme (în Franța) despre moarte şi dincolo de ea. 
Chiar şi un periodic grecesc care apare în Franţa, şi probabil că 
este ortodox, a luat parte la această lucrare, publicând un articol 
intitulat: „Spuneţi-mi de ce ... nimeni nu s-a întors vreodată!” Şi 
autorul concluzionează: „Nici o cunoaştere omenească nu poate 
da un răspuns sigur la această taină de dincolo: numai credința 
risipeşte puţin umbrele ....” În trecere, se apleacă înaintea 
Domnului, pe Care Îl numeşte „cârmuitorul cel priceput ...”, 
cârmuitorul ce aminteşte în chip uimitor de Charon, călăuză a 
iadului din mitologia greacă, care a dus sufletele morţilor peste 
râul Styx cu barca sa pentru prețul de un obol. 

Dacă autorul acestui articol ar fi cunoscut textul slujbei 
ortodoxe de înmormântare, ori slujbele care se fac pentru 
pomenirea morților sâmbăta; dacă ar fi citit Vieţile sfinților sau 
ale părinţilor pustiei - i-ar fi stat în putință să „dea un răspuns 


” Traducere din periodicul autorului Carchechese Orthodoxe, vol. VIII, nr. 26, pag. 
74-84. 

acestei taine de dincolo” şi să lămurească cititorii. Dar 
ecumeniştii şi moderniştii noştri „ortodocşi, din pricina 
legăturii lor cu această lume, pentru care Mântuitorul Hristos nu 
a dorit să se roage, s-au făcut ca sarea care şi-a pierdut gustul şi 
care nu mai este bună la nimic, decât pentru a fi aruncată, după 
cuvântul de netăgăduit al lui Dumnezeu. 

Pentru a „risipi puţin umbrele” editorului periodicului 
grecesc, şi a lămuri în acelaşi timp credința noastră şi a 
cititorilor noştri, dăm trei texte despre taina morţii şi dincolo de 
ea. 


Nota autorului: Primele două texte sunt din Sfântul Dionisie 
Areopagzitul și din viaţa unui călugăr athonit, care arată cum se 
pregătește pentru moarte creştinul Ortodox și cum 1ese sufletul 
din trup. Al treilea text, luat din viața unui iconograf 2rec, 
Photios Kontoglou (f 1965), este tradus mai Jos în întregime. 
(Pentru biografia sa vezi The Orthodox Word, sept. - oct., 1966). 


2. Marele război dintre credincioşi și necredincioși 
de Photios Kontoglou” 


În Marea Luni a Paștelui, târziu după miezul nopții, înainte 
de a merge la culcare, am ieşit în grădinița din spatele casei. 
Cerul era întunecat şi acoperit cu stele. Mi se părea că îl văd 
pentru prima oară, şi de acolo de sus se lăsa în jos o rostire de 
psalmi îndepărtată. Buzele mele murmurau în şoaptă: „Slavă Ţie 
Doamne Dumnezeul nostru, mă închin înaintea picioarelor 
Tale.” Un om sfânt mi-a spus odinioară că în vremea acestor 
ceasuri, cerurile sunt deschise. Aerul înălța mireasma florilor şi 
plantelor pe care le sădisem. „Cerul şi pământul sunt slava lui 
Dumnezeu.” 

Aş fi putut foarte bine să rămân acolo singur până s-ar fi 
crăpat de ziuă. Mă simţeam ca şi cum n-aş fi avut trup şi nici o 
legătură cu pământul. Dar temându-mă că lipsind din casă, ai 


”! Din cartea sa Flori mistice, Atena, 1977. 

mei s-ar fi tulburat, m-am întors şi m-am aşezat în pat. 

Nu mă cuprinsese bine somnul. Nu-mi dau seama dacă eram 
treaz sau adormisem, când, pe neaşteptate, s-a arătat înaintea 
mea un om necunoscut. Era palid ca un mort. Parcă avea ochii 
deschişi şi se uita la mine cu frică. Avea faţa ca o mască, era ca 
de ceară. Pielea îi era lucioasă, de un galben închis, şi era foarte 
întinsă pe capul său mort, cu toate cavitățile lui. Era ca şi cum 
sufla foarte greu. Ținea într-o mână un fel de obiect, dar nu am 
putut să-mi dau seama ce era; cu cealaltă mână se ţinea de piept 
ca şi cum ar fi avut o suferință. 

Această făptură m-a umplut de frică. M-am uitat la el şi el 
s-a uitat la mine fără să vorbească, ca şi cum ar fi aşteptat să-l 
recunosc, aşa schimbat cum era. Şi un glas mi-a spus: „Este 
cutare!” Şi l-am recunoscut de îndată. Apoi a deschis gura şi a 
suspinat. Glasul său venea din depărtare; se ridica ca dintr-un 
puț adânc. 

Era în mare chinuire şi îmi părea rău pentru el. Mâinile, 
picioarele, ochii - toate arătau că suferea. Nu mai puteam să rabd 
şi am încercat să-l ajut, dar mi-a făcut semn cu mâna să mă 
opresc. A început să geamă într-un asemenea chip care m-a 
făcut să îngheţ. Apoi mi-a zis: „Nu am venit aici din voia mea; 
am fost trimis. Tremur fără încetare. Am amețit. Roagă-te lui 
Dumnezeu să mă miluiască. Vreau să mor dar nu pot. Doamne! 
Toate cele câte mi-ai spus mai înainte sunt adevărate. Îţi aduci 
aminte cum, cu câteva zile înainte de moartea mea, ai venit să 
mă vezi şi mi-ai vorbit de religie? Mai erau doi prieteni cu mine, 
necredincioşi ca şi mine. Tu vorbeai iar ei îşi băteau joc. Când ai 
plecat, au spus: “Ce păcat! Este inteligent şi crede lucruri 
prosteşti pe care le cred femeile bătrâne!” 

Cu alte prilejuri, ţi-am spus: “Dragă Photios, pune bani 
deoparte, ca să nu mori sărac. Uită-te la bogățiile mele, şi tot 
mai multe îmi doresc.” Atunci mi-ai spus: “Ai semnat vreun 
contract cu moartea ca să trăieşti câți ani doreşti şi să te bucuri 
de o bătrâneţe fericită?” 


222 


lar eu am răspuns: “Vei vedea cât de mult o să trăiesc! 
Acum am 75 de ani. Voi trăi peste o sută. Copiii mei nu-şi 
doresc nimic. Fiul meu câştigă o mulţime de bani iar pe fiica 
mea am căsătorit-o cu un etiopian bogat. Nevasta mea şi cu 
mine avem mai mulți bani decât avem nevoie. Eu nu sunt ca 
tine, care ascultă ce spun preoţii: <Sfârşit creştinesc vieţii 
noastre ...> şi celelalte. Ce ai de câştigat de la un sfârşit 
creştinesc? Mai bine un buzunar plin şi nici o grijă .... Să faci 
milostenii? De ce a făcut săraci Dumnezeul vostru atât de 
milostiv? De ce trebuie să-i hrănesc eu? Şi ca să ajungi la rai, ţi 
se cere să-i hrăneşti pe trândavi! Vrei să vorbeşti despre rai? Ştii 
că eu sunt fiu de preot şi cunosc toate şiretlicurile astea. Că cei 
care nu au minte deloc îi cred, este foarte bine, dar tu care ai 
minte, ai apucat pe o cale greşită. Dacă vei continua să trăieşti 
ca până acum, vei muri înaintea mea şi vei răspunde pentru cei 
pe care i-ai călăuzit greşit. Ca medic îți spun sigur că voi trăi o 
sută zece ani ....'” 

După ce a zis toate astea, a început să se sucească ca şi cum 
ar fi fost pe jar. Îl auzeam cum gemea: „Vai! Vai! Of! Of!” A 
tăcut o clipă după care a continuat: „Am spus astea şi după 
câteva zile am murit! Am murit şi am pierdut bătălia! Ce 
neorânduială, ce greşeală! Fiind pierdut, m-am dus la fundul 
prăpastiei. Cât am mai suferit până acum, ce chinuire! Toate 
cele câte mi-ai spus sunt adevărate. A/ câștigat războiul! 

Când mă aflam în lumea în care eşti tu acum, eram 
intelectual, eram medic. Învăţasem cum să vorbesc şi cum să mă 
fac ascultat, să-mi bat Joc de religie, să vorbesc despre cele ce se 
simt cu simţurile. Şi acum văd că toate cele câte le numeam 
poveşti, mituri - sunt adevărate. Chinul pe care îl trăiesc acum - 
ăsta este adevărul, ăsta este viermele cel neadormit, asta este 
scrâşnirea dinţilor.” 

După ce a vorbit aşa, s-a făcut nevăzut. Încă mai auzeam 
gemetele lui, care treptat s-au pierdut. Începuse să mă cuprindă 
somnul când am simțit atingându-mă o mână rece ca de gheaţă. 


223 


Am deschis ochii şi l-am văzut din nou înaintea mea. De data 
asta avea trupul mai scârbos şi mai pipernicit. Se făcuse ca un 
copil mic, cu un cap mare de om bătrân, şi dădea din cap. 

- Îndată se va crăpa de ziuă şi cei care m-au trimis vor veni 
să mă caute! 

- Cine sunt aceia? 

A spus nişte cuvinte de neînțeles pe care nu le-am putut 
desluşi. Apoi a adăugat: „În locul în care mă aflu mai sunt mulţi 
care, de asemenea, îşi bat joc de tine şi de credinţa ta. Acum 
pricep ei că salturile lor spirituale nu au trecut dincolo de 
cimitir. Mai sunt şi cei cărora le-ai făcut bine, cât şi cei care te- 
au defăimat. Cu cât îi ierți mai mult pe aceştia, cu atât te urâsc 
mai mult. Omul este rău. În loc să se bucure, bunătatea îl face 
mai înverşunat, căci îl face să simtă că este biruit. Starea 
acestora din urmă este mai rea decât a mea. Ei nu pot pleca din 
temnița lor întunecoasă ca să vină la tine aşa cum am făcut eu. 
Ei sunt aspru chinuiţi, biciuiţi cu biciul dragostei lui Dumnezeu, 
aşa cum a spus un sfânt.” Lumea este cu totul altceva decât ceea 
ce credem noi! Mintea noastră ne arată altceva. Acum pricepem 
că mintea noastră era proastă, convorbirile noastre erau 
răutăcioase, bucuriile noastre erau minciuni şi înşelări. 

Voi, cei care Îl purtaţi pe Dumnezeu în inimile voastre, al 
Cărui Cuvânt este Adevărul, singurul Adevăr - voi ați câştigat 
marele război dintre credincioşi şi necredincioşi. Eu am pierdut 
acest război. Tremur, suspin, şi nu-mi aflu odihna. Într-adevăr 
NU Există nici O căință în 1ad. Vai de cei care umblă aşa cum 
umblam eu pe vremea când eram pe pământ. Fiinţa noastră era 
beată şi îşi bătea Joc de cei care credeau în Dumnezeu şi în viața 
veşnică; aproape toată lumea ne lăuda. Aceia vă socoteau pe voi 
nişte nebuni, nişte tâmpiţi. Şi cu cât voi răbdaţi cum ne băteam 
Joc de voi, cu atât mânia noastră sporea. 

Acum văd eu cât de mult v-a îndurerat purtarea oamenilor 
răi. Cum aţi putut îndura cu atâta răbdare săgețile otrăvitoare, 


” Sf. Isaac Sirul. 

care porneau de pe buzele noastre şi care vă socoteau fățarnici, 
batjocoritori de Dumnezeu şi înşelători de oameni. Dacă aceşti 
oameni răi, care încă se mai află pe pământ ar vedea unde 
sălăşluiesc cu, numai dacă s-ar afla în locul meu, ar tremura 
pentru toate cele câte le fac. Aş vrea să vin în faţa lor şi să le 
spun să-şi schimbe calea vieţii, dar nu mi se îngăduie să fac asta, 
tot aşa cum omul cel bogat nu a avut nici o îngăduință când i-a 
cerut lui Avraam să-l trimită pe săracul Lazăr. Lazăr nu a fost 
trimis, aşa încât cei care păcătuiesc sunt vrednici de osândă, iar 
cei care au mers pe cărările Domnului sunt vrednici de mântuire. 

„Cine e nedrept să nedreptătească înainte. Cine e spurcat să 
se spurce încă. Cine e drept să facă dreptate mai departe. Cine 
este sfânt să se sfințească încă "(Apocalipsa 22, 11). 

Cu aceste cuvinte s-a făcut nevăzut. 


Nota editorului englez: În capitolul II al cărţii am vorbit 
despre învățătura Fericitului Augustin, potrivit căreia, în Chip 
obișnuit, numai sfinților le este dat să 1a legătura cu cel vii, pe 
când cei păcătoși sunt legați în 1ad şi nu pot ieşi. Totuși, se 
întâmplă, ca în situaţia de față, că Dumnezeu îngăduie unui 
suflet din iad să se arate celor vii pentru un scop oarecare. Nişte 
arătări din acestea sunt redate în cartea Taine veşnice de dincolo 
de mormânt. După cum scrie Fericitul Augustin: „Morţii nu au 
de Ia ei nici o putere de a se amesteca în problemele celor vii” 
(„Purtarea de grijă pentru molrţi”, cap. 16), și se arată celor vii 
numai Cu îngăduinţa lui Dumnezeu. Totuși, este foarte adevărat 
că asemenea arătări sunt foarte rare, şi cele mai multe dintre 
arătările „morților”, care vin prin mediumuri, sunt lucrarea 
dracilor care se prefac în morți. 


3. O întoarcere din moarte în Grecia contemporană 


de Arhimandrit Ciprian 
Stareţ al Mânăstirii Sfinților Ciprian şi lustina, Fili, Grecia 

Vă trimit alăturat o istorisire a unei persoane pe care o 
cunosc, care a murit şi s-a întors la viață, pe care socotesc că o 
veți găsi interesantă, ca pildă pentru seria de articole a sfinției 
voastre. 

Cu vreo patru ani în urmă, am primit un telefon ca să 
mergem cu Sfânta Împărtășanie la o doamnă în vârstă, o văduvă, 
care viețuia într-o suburbie a Atenei. Ea ţinea calendarul vechi şi 
fiind țintuită la pat, nu putea merge la biserică. Deşi în chip 
obişnuit, noi nu săvârşim asemenea slujbe în afara mânăstirii şi 
îndrumăm credincioşii către preotul de parohie, totuşi, cu 
prilejul acela, eu am simțit anume că trebuie să merg, şi 
pregătind Sfintele Daruri, le-am scos din mânăstire. Am găsit-o 
pe bătrâna doamnă zăcând bolnavă într-o cameră mică şi 
sărăcăcioasă. Neavând nici un fel de mijloace propri de 
întreținere, o îngrijeau nişte vecini, care îi mai aduceau de 
mâncare şi celelalte lucruri trebuincioase. Am aşezat Sfintele 
Daruri şi am întrebat-o dacă avea ceva pe suflet ca să se 
spovedească. Ea a răspuns: „Nu, nu am nimic pe conştiinţă din 
aceşti ultimi ani ca să nu fi mărturisit deja, dar există un păcat 
mare săvârşit cu mulți ani în urmă, pe care aş vrea să-l 
mărturisesc, cu toate că l-am mărturisit la mulţi preoţi.” Eu i-am 
răspuns că dacă îl mărturisise deja, nu mai trebuia să-l 
spovedească din nou. Dar ea a stăruit şi iată ce mi-a spus: 

Când era tânără şi de-abia căsătorită, cu vreo 35 de ani în 
urmă, rămăsese însărcinată într-o vreme când familia ei o ducea 
foarte greu cu banii. Ceilalţi din familie stăruiau să facă avort, 
dar ea se împotrivea cu tărie. Totuşi, din pricina amenințărilor 
mamei soacre, dar împotriva voinţei ei, a fost nevoită să 
primească. Fiind un lucru în afara legii, îngrijirea medicală nu a 
fost bună şi aceasta i-a pricinuit o infecție gravă, şi în câteva zile 
a murit, fără să se poată spovedi. 

În clipa morţii, care a avut loc seara, ea a simțit că sufletul ei 
iese din trup, în acelaşi chip în care se povesteşte de obicei. 
Sufletul ei a rămas în apropiere şi a privit cum i se spăla trupul, 

cum a fost îmbrăcată şi aşezată în sicriu. Dimineaţă a urmat 
procesiunea până la biserică şi a văzut cum 1 se pune sicriul în 
dric pentru a fi dus la cimitir. Sufletul parcă plutea la o mică 
înălțime deasupra trupului. 

Deodată s-au ivit pe cale doi „diaconi”, după cum i-a descris 
ea, în stihare şi orare albe strălucitoare. Unul dintre ei citea un 
zapis de hârtie. Când maşina s-a apropiat, el a făcut semn cu 
mâna şi maşina s-a oprit. Şoferul a ieşit să vadă ce se întâmplase 
cu motorul, şi între timp îngerii au început să vorbească. Cel 
care ținea zapisul, care avea însemnate toate păcatele ei, şi-a 
ridicat privirea de pe zapis şi a zis: „Din păcate, ea are scris în 
zapisul ei un păcat foarte greu, şi este legată de iad, căci nu l-a 
măsturisit.” „Da”, a zis celălalt, „dar este păcat să primească 
osânda, căci ea nu a vrut să-l facă, ci a fost silită de cei din 
familia ei.” „Foarte bine”, a răspuns cel dintâi, „singurul lucru 
care se poate face, este să fie trimisă înapoi ca să-şi poată 
mărturisi păcatul şi să se căiască pentru el.” 

Cu aceste cuvinte, s-a simțit trasă înapoi în trupul ei, pentru 
care simţea în clipa aceea o scârbă şi o silă de nepovestit. După 
o clipă de la întoarcerea în trup, a bătut în sicriu, căci era închis. 
Se poate închipui ce a urmat. 

După ce am auzit povestea ei, am aşternut-o pe hârtie pe 
scurt. I-am dat Sfânta Împărtăşanie şi am plecat, dând slavă lui 
Dumnezeu, Care mi-a îngăduit să aud aceasta. Fiind o problemă 
de spovedanie, nu vă pot spune numele ei, dar vă pot spune că 
mai trăieşte. Dacă socotiți că este de folos, eu îngădui să se 
publice. 


4. „Molţii "se arată în Moscova contemporană 
de Preot Dimitri Dudko”* 


Se spune că mulţi se plâng acum, mai ales femei, că noaptea 
Vin Morții. 


% Tradus din Convorbiri de duminică despre reînviere, St. Job Brotherhood, 
Montreal, 1977, pag. 63-64, 73-74, 93, 111. 

O femeie şi-a îngropat bărbatul. Da, a suferit mult, a plâns. 
Nu putea dormi. 

La miezul nopţii, a auzit pe cineva punând o cheie în uşă, 
târâit de picioare; cineva a venit la patul ei. 

„Valia, eu sunt.” 

Ea a sărit cu frică. Da - în faţa ei se afla bărbatul ei, care 
murise. Au început să vorbească. 

În noaptea următoare ea a aşteptat cu mare frică. El a venit 
şi în noaptea următoare. 

Oamenii i-au spus: Visezi. Oamenii cu carte i-au spus: Ţi se 
pare asta din pricina suferințelor. Psihiatrii au luat-o sub 
observaţie .... 

Dar ce înseamnă asta, la urma urmei? Omul este normal în 
esență, dar aici se petrece ceva ce nu este normal. Halucinaţii ... 
Dar ce este o halucinație? Sau este cumva vreun fel de arătare? 

Iată o fiică. Mama ei a murit de mult. Ea nu se mai gândeşte 
la mama ei, dar pe neaşteptate vine mama ei, mai întâi singură, 
apoi cu un fel de copii. 

O fiică care era fericită mai înainte, s-a întristat acum. 

Fiica a fost dusă la spital şi tratată. Dar pentru ce a fost 
tratată? Înţelegem noi ce se petrece aici? 

Iată o femeie care este foarte tulburată şi se gândeşte să-şi 
pună capăt zilelor. Este tristă. Pe neaşteptate vine cineva şi intră 
la ea. 

„Vera, la ce te gândeşti?” Încep să vorbească, deschis, 
sincer. 

Femeia se linişteşte. Femeia care a venit pleacă. După ce 
pleacă, femeia îşi vine în sine şi se gândeşte: cum a venit că doar 
e târziu? Se uită la ceas. Este ora două. Merge la uşă, dar uşa 
este încuiată. 

În ziua următoare face verificări. A venit femeia aceea la ea 
cu adevărat? Ea nu mai venise pe la oamenii aceia de multă 
vreme, de cinci ani. | se răspunde. Femeia care venise noaptea, 
era moartă de multă vreme. Asta înseamnă că venise din altă 

lume. Această femeie este sănătoasă. 

Primele două întâmplări sunt primejdioase, aducând frică. 
Ultima întâmplare aduce liniştire. 

Necredincioşii vor spune despre cele două feluri de 
întâmplări că au fost o halucinație, o închipuire bolnăvicioasă.... 

Când oamenii nu ştiu ce să spună, atunci zic: halucinație, 
închipuire. Dar asta lămureşte ceva? 

Să mai dăm un exemplu. 

Un pilot se prăbuşeşte şi femeia lui are un vis: „Dă-mi două 
ruble.” 

Femeia nu dă nici o atenţie. Are acelaşi vis de mai multe ori. 
Începe să se îngrijoreze. Se întreabă: de ce se întâmplă asta? 

Unii spun: Nu da atenţie. Dar asta nu o linişteşte. Înainte, ea 
nu mersese la biserică şi nu se gândise la Dumnezeu. Dar acum, 
se îndreaptă către oamenii bisericii. Aceştia o sfătuiesc să facă o 
panahidă. Ea nu ştie cum să o facă. Ei o lămuresc. Ea cere să i se 
facă celui mort o panahidă şi întreabă: 

- Cât costă? 

- Două ruble. 

Şi iată că aici se desluşeşte visul: „Dă-mi două ruble.” 

După panahidă visele au încetat. 

În vremea noastră, hotarele dintre această lume şi cealaltă 
lume s-au făcut mai confuze.” Cele ce am povestit aici, nu au 
fost născocite de mine şi nici nu le-am învăţat din cărți. Astea s- 
au întâmplat în viața noastră, şi nu cu multă vreme în urmă. 

Am încetat să ne mai gândim la învierea din morți şi de 
aceea morții nu ne dau odihnă .... 

Ce este moartea? Există viață acolo? Atâta vreme cât totul 
pare în regulă cu noi, nu ne gândim la aceste lucruri. Dar sunt 


” Comparaţi relatarea Sfântului Grigorie Dialogul care a trăit cu peste 1300 de ani în 
urmă (vezi mai sus cap. LX:4): “Fiindcă lumea de acum se apropie de sfârşit, lumea 
veşniciei vine mai aproape .... Sfârşitul lumii se uneşte cu începutul vieţii veşnice .... 
Lumea spirituală se apropie de noi, lucrând prin vedenii şi descoperiri.” Sfârşitul 
existenței acestei lumi a început cu venirea lui Hristos, şi sufletele sensibile văd 
întotdeauna cum cealaltă lume “intră” în această lume înainte de vreme, dând “semne” 
despre existenţa sa. 

situații, când pe neaşteptate, hotarele acestei lumi se rup şi omul 
vede ceva care mai târziu îi răstoarnă întreaga conştiinţă. 

Poate că unii au citit într-o carte dinaintea revoluției (din 
octombrie), cum o persoană oarecare, cu numele Uekskuell, s-a 
pomenit dintr-odată în cealaltă lume; mai târziu a istorisit toată 
povestea." Şi înainte de aceasta fusese ateu. Nu credea că există 
viață după moarte şi râdea de cei care credeau că există. 

Şi-a văzut trupul din care ieşise, iar în jurul lui erau adunaţi 
oameni. Nu-şi dădea seama de ce se adunaseră oamenii acolo. 
Căci el nu se afla acolo, ci aici. Voia să le spună oamenilor asta, 
dar glasul său se pierdea în gol. Ei nu-l auzeau. A vrut să îi 
atingă cu mâna, dar mâna lui a trecut prin ei fără să-i atingă. 

Închipuiţi-vă, doar, ce s-ar întâmpla într-o asemenea situaţie. 

Nu vom spune ce a văzut el, dar după ce a văzut acestea, 
când s-a întors în trupul său, s-a lepădat de toate desfătările şi şi- 
a închinat viaţa lui Dumnezeu .... 

Se întâmplă astfel de lucruri, ca să ne aducă în simţiri. 

Astăzi nu ni se întâmplă lucruri din astea, dar se vor 
întâmpla. 

Astfel de oameni s-au reîntors la viață pentru a o sfârşi cu 
dreptate. Dar noi ne vom întoarce? Dumnezeu ştie .... 

Nu vom citi despre grozăviile experimentate de Uekskueill, 
în încercările de a atrage atenţia asupra lui. Lumea de dincolo de 
mormânt aproape că o atinge pe a noastră, parcă ar fi la o 
depărtare de noi de numai o fracțiune de milimetru; dar nu ne 
unim în întregime cu această lume. Şi aceasta nu este singura 
întâmplare de felul acesta .... 

Chiar eu am auzit un om, care încă mai trăieşte şi astăzi, 
care a trecut prin moarte clinică. Oamenii credeau că a murit, 
dar după ce a revenit la viaţă, le-a povestit toate cele câte 
spuseseră ei, şi cum se mişcau, cu toate amănuntele. 

Omul nu este numai acest trup, materie, țărână. Omul este 


”5 Multe extrase din această carte, “De necrezut pentru mulți, dar de fapt o întâmplare 
adevărată ”, sunt date mai sus; vezi Index. 

alcătuit din trup şi suflet. Iar sufletul nu moare ca trupul; el vede 
şi ştie toate .... 

Există viață după moarte sau nu? În cele din urmă totul 
depinde de credință. Dacă există viaţă acolo, primim asta prin 
credință, dacă nu există viaţă acolo, tot prin credință primim şi 
aceasta. Dar pentru a spune cu siguranță, cum spune băiatul 
(pomenit mai sus) ... omul trebuie să meargă acolo. Şi atâta 
vreme cât noi nu am mers, unii au credinţă, pentru care se 
bucură şi fac fapte bune; în vreme ce alţii, întocmai ca dracii, 
cred şi tremură. Toţi necredincioşii tremură în fața morții, şi 
oricât de mulți medici ar fi, şi oricât şi-ar lungi viaţa asta 
pământească, nu există nici un chip de a scăpa de moarte. Omul 
poate scăpa de moarte numai prin credința în Domnul nostru 
Iisus Hristos. 

ANEXA III 
Răspuns unei critici 


ANTRUCÂT cartea de faţă s-a tipărit în serial în Zhe Orthodox 
| Word, editorul unui alt periodic ortodox a început să publice o 
lungă serie de atacuri la învăţătura vieții după moarte, care se 
înfăţişează aici (7he T/ingrt Herald, publicat de Biserica 
Ortodoxă americană Sf. Nectarie, Seattle, Washington; vol. 5, 
nr. 6 şi numerele următoare). Aceste atacuri nu erau îndreptate 
numai împotriva învăţăturii din această carte, ci şi împotriva 
învățăturii arătate în publicațiile Mânăstirii Sfânta Treime din 
Jordanville, New York (mai ales în publicaţia Orfhodox Life din 
ianuarie - februarie, 1978, broşura „De necrezut pentru mulți dar 
de fapt o întâmplare adevărată”, care a apărut în Orthodox Life 
pentru iulie - august, 1976, şi antologia 7arne veșnice dincolo de 
mormânt); împotriva predicii Arhiepiscopului loan Maximovici, 
împotriva „Vieţii după moarte” care a apărut în 7he Orthodox 
Word, 1971, nr. 4, şi este retipărită mai sus în Cap. X al acestei 
cărți; împotriva întregii învățături a Episcopului Ignatie 
Brianceaninov, care a însuflețit această carte; şi în general, 
împotriva învăţăturii care a fost înfăţişată în atât de multe 
izvoare ortodoxe din ultimele câteva veacuri şi exprimă 
cucernicia vie a credinţei ortodoxe, chiar şi în zilele noastre. 

După ce am citit aceste atacuri, nu am considerat că trebuie 
să schimb ceva din cele ce scrisesem aici; am mai adăugat 
câteva paragrafe ici şi colo pentru a lămuri mai bine învăţătura 
ortodoxă care, cred eu, este batjocorită cu nedreptate şi este 
socotită greşit în aceste atacuri. 

Nu vom urmări să răspundem punct cu punct acestui critic. 

Citatele Patristice pe care le alege nu au avut niciodată înțelesul 
pe care îl dă el şi singurul răspuns care se poate da aici, este că 
el le-a folosit greşit. Astfel, de exemplu: toate citatele care arată 
că omul este alcătuit atât din suflet cât şi din trup (7, 2, pag. 26, 
etc.) — ceea ce nimeni nu neagă - nu spun nimic împotriva 
activităţii independente a sufletului după moarte, ceea ce se vede 
foarte limpede, fără nici o „împotrivire”, dacă omul are 
încredere în izvoarele ortodoxe. Locurile cele multe din 
Scriptură, cât şi din textele Patristice, unde moartea este 
exprimată metaforic ca un „somn”, nu spune nimic despre 
„adevărul neabătut” al acestei metafore, pe care l-au învăţat 
numai foarte puțini învățători creştini de-a lungul veacurilor, şi 
de bună seamă, nu se potriveşte cu învățătura primită de 
Biserică, etc. O culegere de „texte doveditoare” se îndreptățește 
numai dacă dovedește cu adevărat o problemă care este socotită 
în diferite feluri, nu dacă aceasta spune ceva puţin altfel, sau nu 
vorbeşte limpede şi lămurit, despre această problemă. 

În vreme ce, pe de o parte criticul strânge citate multe, care 
adesea sunt lipsite de orice legătură cu problema, tehnica lui de 
combatere cea mai obişnuită este de a-i îndepărta pe cei ce se 
împotrivesc lor, cu vorbe multe, care fie că nu lămuresc nimic, 
fie în mod evident contrazic o mare parte din cele ce sunt 
limpezi. Astfel, dacă criticul doreşte să nu fie de acord cu 
posibilitatea vorbirii cu morții de către cei care s-au întors din 
moarte la viață, el spune hotărât: „Aceste lucruri pur şi simplu 
nu sunt cu putință” (vol. 5, nr. 6, pag. 25) - cu toate că literatura 
ortodoxă cuprinde numeroase asemenea vorbiri cu morții; dacă 
criticul vrea să tăgăduiască faptul că oamenii văd draci după 
moarte, zice: „Părinţii nu ne învaţă asemenea lucruri” (6, 12, 
pag. 24) - cu toate că există, de pildă, numeroase trimiteri 
Patristice la „vămile văzduhului”, care se întâlnesc după moarte. 
Dacă criticul socoteşte că există cu adevărat cele ce se arată 
limpede, dar acestea sunt deosebite de părerea lui, el se 
împotriveşte cu împotrivire tăioasă: toate sunt „alegorii” sau 

„născociri pilduitoare” (5, 6, pag. 26). 

Criticului îi mai plac argumentele chinuitoare ad hominem 
care încearcă să nu aibă încredere în cineva, care nu are aceeaşi 
părere cu el: „Este interesant că unii oameni, împreună cu 
catolicii, par să creadă că Scriptura trebuie neapărat să se 
potrivească cu adevărul” (6, 12, pag. 30) - asta se spune într-un 
context în care el a îndepărtat deja învățătura Episcopului 
Ignatie Brianceaninov, care, cel puțin indirect, este acuzat astfel 
că nesocoteşte Scripturile. Cei care nu sunt de acord cu criticul, 
se expun la defăimări cu astfel de însuşiri batjocoritoare ca 
„origenistic” (6, 12, pag. 31) sau „hulitor” (5, 6, pag. 23), şi 
despre cei ce le stau împotrivă spun că au o „minte platonic - 
origenistică” sau că se află „sub mare influență latino - scolastic 
- elenistică, într-o stare de înşelare duhovnicească ... sau pur şi 
simplu, sunt adânc necunoscători” (6, 12, pag. 39). 

Se poate vedea deja că nu este foarte înaltă treapta polemică 
a criticului, în atacurile sale împotriva autorităţilor teologice 
ortodoxe de seamă. Dar fiindcă acest critic, în felul său, pare să 
oglindească părerile greşite ale unor ortodocşi, care nu cunosc 
literatura ortodoxă, care înfăţişează viaţa după moarte, poate fi 
de folos să răspundem la unele critici pe care acesta le face 
învățăturii ortodoxe tradiționale despre viața după moarte. 


1. „Nepotrivirile” din literatura ortodoxă 
cu privire la sufletul după moarte 


Cu toate că există părerea obişnuită că literatura ortodoxă 
despre viaţa după moarte este „naivă” şi „simplă”, dacă cineva 
se uită cu atenție, descoperă că este de fapt foarte tainică şi 
„adâncită”. Este adevărat, o parte poate fi citită chiar şi de un 
copil cu mintea pe care o are el - ca „poveste” minunată, pe 
aceeaşi treaptă pe care se află şi alte întâmplări din Vieţile 
sfinților (unde se află o parte din literatura ortodoxă după 
moarte). Dar aceste lucruri trebuie să ne fie transmise de către 
Biserică nu pentru aceste însuşiri „de poveste”, ci tocmai pentru 

că este adevărat, şi într-adevăr, un izvor de căpetenie al acestei 
literaturi sunt lucrările de asceză ale Sfinţilor Părinţi, unde este 
înfăţişată această învățătură într-un chip foarte obiectiv şi direct, 
şi nici pe departe în formă de „poveste”. De aceea, o cercetare 
mai „profundă” a acestei literaturi poate să fie de folos. Am 
încercat să facem acest lucru în Capitolul VI al acestei cărți, în 
subcapitolul „Cum să înţelegem vămile văzduhului”, unde, 
urmând lămuririle Sfântului Grigorie Dialogul şi ale altor 
ortodocşi cu putere, care au cercetat aceste probleme, am făcut 
deosebirea între rea/itatea spirituală pe care o cunoaşte sufletul 
după moarte şi m/Joacele figurative sau interpretative, care sunt 
folosite uneori pentru a arăta acest adevăr spiritual. Credinciosul 
ortodox, care pricepe cu uşurinţă acest fel de literatură (despre 
care a auzit adesea din copilărie), o citeşte de îndată la nivelul la 
care se află, şi tălmăceşte imaginile arătate potrivit înțelegerii 
sale spirituale. „Sacii cu aur”, „rugii de lemn”, „sălașurile de 
aur” şi lucruri din astea din cealaltă lume, nu sunt socotite de 
cititorii adulți în sens neabătut, iar încercarea criticului nostru, 
de a nesocoti asemenea izvoare ortodoxe pentru că acestea 
cuprind asemenea mijloace figurative, dă la iveală numai faptul 
că el nu ştie cum să citească aceste izvoare. 

Astfel, multe dintre presupusele „nepotriviri” din literatura 
ortodoxă despre lumea cealaltă, există în mintea acelora care 
încearcă să citească această literatură într-un chip prea neabătut - 
căci cei adulți încearcă în chip nefiresc să o înţeleagă 
copilăreşte. 

Pe de altă parte, alte „nepotriviri” nu sunt de loc nepotriviri. 
Faptul că unii sfinți şi alţii, ale căror povestiri sunt acceptate în 
Biserică, vorbesc despre experienţa lor de „după moarte” iar alţii 
nu, nu mai este deloc o „nepotrivire”, ci faptul că unii sfinţi se 
opun să le fie mutate moaştele, în vreme ce alții binecuvintează 
asemenea mutare: aceasta este o problemă de nevoi şi de 
împrejurări individuale. Criticul dă exemplul Sfântului Atanasie 
cel Înviat din Peşterile Kievului, care nu grăia nimic despre cele 

ce 1 se întâmplaseră lui după moarte, şi se foloseşte de aceasta ca 
să susțină cu tărie: „Asemenea oameni nici nu ne-au povestit 
niciodată nimic despre cele ce s-au întâmplat” (7, 1, pag. 31; 
sublinierea îi aparţine lui). Dar ostaşul Taxiot (Vieţile sfinților, 
28 martie), Sf. Salvie de Albi şi mulți alţii au vorbzz despre 
experiența lor, şi de bună seamă, că tăgăduirea mărturiei lor, este 
socotința cea mai simplă şi „selectivă” a izvoarelor. Unii, ca Sf. 
Salvie, au şovăit la început dacă să vorbească sau nu despre 
această experienţă, dar cu toate astea au vorbiţ, şi lucrul acesta, 
departe de a dovedi că nu există asemenea lucruri ca 
experienţele după moarte, arată cât de bogată este această 
experiență şi cât de greu este să vorbeşti despre aceasta cu cei 
VII. 

Iarăşi, faptul că mulţi Părinți (şi Biserica în general) 
atenționează împotriva primirii vedeniilor drăceşti (şi uneori, din 
pricina unor împrejurări oarecare, fac aceasta cu cuvinte foarte 
hotărâte) nu „contrazice” câtuşi de puţin faptul că multe vedenii 
adevărate sunt primite în Biserică. 

În atacurile sale, criticul foloseşte, adesea neîntemeiat, 
afirmaţii generale Patristice, scoase din context, şi le alătură unei 
situații anume, cu care nu se potrivesc. Când Sf. loan Gură de 
Aur, de pildă, în Omilia 28, 3 la Sf. Matei zice „nu-i este cu 
putinţă sufletului să plece din trup şi să umble pe aici,” vorbeşte 
împotriva ideii păgâne că sufletele morților se pot face draci şi 
pot să rămână pe pământ la nesfârşit; dar acest adevăr general, 
cu nici un chip nu se împotriveşte şi nici măcar nu se referă la 
faptul că, aşa cum arată multe mărturii ortodoxe, multe suflete 
rămân într-adevăr în preajma pământului vreme de câteva 
ceasuri ori zile, după moarte, înainte de a pleca cu adevărat către 
„altă” lume. În același fragment, Sf. loan Gură de Aur adaugă 
faptul că „după ieşirea din trup, sufletele noastre sunt duse într- 
un loc, unde nu mai au putere de /a ele să se întoarcă” - şi 
aceasta iarăşi nu contrazice faptul că, /a porunca lui Dumnezeu 
şi pentru scopurile Sale, unele suflete se arată într-adevăr celor 

vii (vezi articolul de mai sus, al lui Photios Kontoglou din 
Anexa Il). 

Iarăşi, faptul că Hristos a curăţat văzduhul de răutatea 
dracilor, după cum ne învață Sf. Atanasie cel Mare, nu 
tăgăduieşte cu nici un chip existența vămilor dracilor din 
văzduh, aşa cum pretinde criticul (6, 8-9, pag. 13); într-adevăr, 
în alt loc, criticul citează din învățătura ortodoxă, că duhurile 
rele care se află în văzduh aduc multe ispite şi închipuiri (6, 6-7, 
pag. 33). Învățătura Bisericii ne spune că înainte de 
răscumpărarea săvârşită de Hristos, nimeni nu putea trece prin 
văzduh către cer, calea fiind închisă de către draci, şi 7o7 
oamenii se duceau jos în iad, acum oamenilor le este cu puzznță 
să treacă printre dracii văzduhului, şi puterea lor este acum 
mărginită la oamenii ale căror păcate le-au adus osânda. La fel, 
ştim că deşi Hristos „a zdrobit puterea iadului” (Condacul 
Paştelui), oricare dintre noi poate să cadă în iad neprimind 
mântuirea în Hristos. 

Şi iarăşi, faptul că războiul nostru duhovnicesc împotriva 
„Stăpâniilor şi puterilor” are loc în această viaţă, nu se contrazice 
cu nici un chip faptului că acest război se arată şi când plecăm 
din această viaţă. Subcapitolul intitulat „Vămile trăite înainte de 
moarte” din Capitolul VI explică legătura dintre aceste două 
laturi ale războiul nevăzut ortodox. 

Faptul că pomenirile care se fac în cea de a treia, a noua şi 
cea de a patruzecea zi pentru morți se explică uneori prin 
simbolismul Treimii, al celor nouă cete îngereşti, şi Înălţarea lui 
Hristos, în nici un chip nu tăgăduieşte faptul că aceste zile sunt 
legate și de cele ce se întâmplă cu sufletul în acele zile (după 
„modelul” înfăţişat în Capitolul X). Nici o explicaţie nu este 
dogmă, nici una nu se „împotriveşte” celeilalte. Creştinul 
ortodox nu trebuie să respingă nici una dintre ele. 

Faptul de netăgăduit, că soarta noastră după moarte atârnă 
de cele ce facem în viaţa aceasta nu se împotriveşte deloc 
faptului, de asemenea de netăgăduit, că rugăciunea pentru morți 

poate să le uşureze soarta şi chiar le poate schimba starea, 
potrivit învățăturii ortodoxe pe care a lămurit-o Sf. Marcu al 
Efesului şi Biserica Ortodoxă în general (vezi mai sus, Capitolul 
X şi Anexa I). Criticul este atât de pornit să afle „contradicții” în 
cadrul acestei învățături, că le găseşte chiar la unul şi acelaşi 
învăţător ortodox, spunând că Sf. loan de Kronstadt ne învață 
uneori „înţelegerea Patristică” iar alteori „conceptul scolastic” 
(7, 3, pag. 28). Sf. Marcu al Efesului se face de asemenea 
vinovat de aceeaşi „contradicţie”; căci, în vreme ce face 
afirmații despre rugăciunea pentru morți, pe care criticul le 
consideră că sunt „Patristice”, el mai spune limpede că 
„sufletele celor plecați şi sloboziți prin rugăciune de la 
închiderea în iad, ca dintr-o temniţă oarecare” (vezi mai sus, 
pag. 197), pe care criticul îl consideră ca un „concept scolastic”, 
căci el socoteşte că nu este cu putință ca rugăciunile pentru 
morți să le poată schimba starea şi să primească odihna pentru 
ele (7, 3, pag. 23). 

Răspunsul la toate astea şi multe alte presupuse „nepotriviri” 
pe care criticul socoteşte că le-a găsit în învățătura ortodoxă 
despre viața după moarte, se poate afla citind textele ortodoxe 
mai cu dreptate iar nu cu mintea strâmtorată. Textele Patristice 
şi hagiografice nu se „contrazic” unele pe altele; dacă vom citi 
literatura ortodoxă despre viața după moarte mai adânc şi în 
întregime, vom afla că nu textele sunt problema, ci faptul că noi 
nu le pricepem în chip desăvârşit. 


2. Există vreo experienţă „în afara trupului ” 
(fie înainte sau după moarte), sau o „altă lume” 
în care sălăşluiesc sufletele? 


Părerea criticului despre experienţele „în afara trupului” este 
hotărâtă: „Aceste lucruri, pur şi simplu, nu sunt cu putinţă” (5, 6, 
pag. 25). Nu vine cu nici o lămurire pentru această afirmaţie, ci 
spune numai părerea lui, că toate textele ortodoxe care vorbesc 
despre asemenea lucruri sunt „alegorii” sau „fabule morale” (5, 

6, pag. 26). Cerul, raiul, şi iadul nu sunt „locuri”, după el, ci 
numai „stări” (6, 2, pag. 22), „sufletul nu poate lucra singur, ci 
numai cu ajutorul trupului” (6, 8-9, pag. 22), şi de aceea nu 
numai că nu poate exista în nici un „loc” după moarte, dar nici 
măcar nu poate lucra deloc (6, 8-9, pag. 19); „să socotim că 
acest sălaş complex se află dincolo de moarte este nebunie 
curată” (6, 6-7, pag. 34). 

Dar, este într-adevăr cu putință ca sufletul în sine, să nu fie 
nimic decât „spiritualitate” şi „odihnă” şi să nu aibă nici un fel 
de chip „în afară”, nici un „loc” unde să lucreze? Aceasta este de 
bună seamă o învățătură de bază pentru creştinismul ortodox şi, 
dacă este adevărată, va cere desigur, (aşa cum spune deja 
criticul) o reinterpretare temeinică, şi fireşte, revizuirea textelor 
Patristice şi hagiografice, care descriu lucrările sufletului în chip 
„văzut” cu adevărat - care cunoaşte, vede, vorbeşte, etc. 

Acum, trebuie spus un lucru (după cum spun autoritățile 
ortodoxiei care au cercetat aceste probleme neîncetat), că omul 
trebuie să citească cu mare atenţie textele ortodoxe despre lumea 
cealaltă şi viața după moarte, şi să nu socotească în chip prea 
neabătut sau pământesc, căci acea realitate este în multe feluri 
de bază, foarte deosebită de realitatea pământească; dar este cu 
totul altceva să „nesocoteşti” toate aceste texte şi să tăgăduieşti 
faptul că ele se arată într-o măsură oarecare în chip văzut, şi nu 
sunt nimic altceva decât „alegorii” şi „fabule”. Literatura 
ortodoxă despre acest subiect, înfăţişează acea realitate aşa cum 
se arată persoanei care trece prin asemenea experienţe, iar 
Biserica Ortodoxă împreună cu credincioşii au primit 
întotdeauna aceste descrieri ca fiind cu dreptate după adevăr, 
chiar în vreme ce ţin cont de firea deosebită, din altă lume, a 
acestei realități. 

Probabil nu întrecem măsura dacă spunem că nici un autor 
ortodox nu a fost vreodată atât de dogmatic în descrierea firii 
acestei realități din altă lume, aşa cum este acest critic, când o 
tăgăduieşte în întregime. Aici nu se poate pune problema 

afirmațiilor ferme. Vorbind despre propriile sale experienţe 
duhovniceşti în termenii cei mai generali, Sf. Pavel are grijă să 
spună „fie în trup, nu ştiu, fie în afară de trup, nu ştiu, 
Dumnezeu ştie” (II Cor. 12, 2). Sf. loan Gură de Aur arată 
aceeaşi prudență când interpretează acest pasaj: „Dacă numai 
mintea şi sufletul s-ar ridica, în vreme ce trupul ar rămâne mort? 
Ori a fost şi trupul ridicat? Asta nu se poate spune sigur. Dacă 
Apostolul Pavel, care a fost răpit şi a fost slăvit cu atât de multe 
descoperiri de negrăit, nu cunoştea aceasta, cu atât mai puţin 
ştim noi .... Şi dacă cineva ar spune: Cum se poate să fii răpit în 
afară de trup? ÎL voi întreba: Cum este cu putinţă să fii răpit în 
trup? Cea din urmă situație este şi mai grea decât cea dintâi, 
dacă cineva trebuie să o cerceteze după judecată şi nu să asculte 
de credinţă” (Omilia 26, 1 la II Corinteni, în volumul 10, 1 al 
Obperelor în lb. rusă, Sankt Petersburg, 1904, pag. 690). 

La fel, Sf. Andrei cel Nebun pentru Hristos, povestind 
despre starea pe care a avut-o în experiența sa din cer, zice: „M- 
am văzut ca şi cum nu aş fi avut trup, căci nu simţeam trupul .... 
Aparent mă aflam în trup, dar nu simţeam greutatea trupului; nu 
am simţit nici un fel de nevoi fireşti în vremea celor două 
săptămâni cât am fost răpit. Asta mă face să cred că nu eram în 
trup. Nu ştiu cum să spun sigur; numai Dumnezeu ştie asta, 
Cunoscătorul inimilor” (din Viaţa sa completă scrisă de 
Nichifor, citată în Episcopul Ignatie, vol. III, pag. 88). 

Asemenea puteri ortodoxe, deci - un Apostol, un mare 
Părinte, un Sfânt cu viaţă prea râvnitoare - toți socotesc că este 
cu putință să vorbeşti despre o experienţă a raiului care se poate 
petrece „în afara trupului”; şi din cuvintele lor este limpede, de 
bună seamă, că asemenea experienţe, fie că sunt „în” sau „în 
afară” de trup, au ceva trupeşte şi văzut - altfel nu ar mai fi 
nevoie să se vorbească deloc despre trup în legătură cu ele. În 
această carte am încercat să înfățişăm aceste experienţe cât mai 
simplu cu putință, într-un limbaj al izvoarelor ortodoxe, fără să 
încercăm să dăm o definiție precisă acestei stări. Episcopul 

Teofan Zăvorâtul, în comentariul său la afirmaţia Sfântului 
Pavel din II Corinteni 12, 2, spune poate atât cât trebuie să se 
spună despre acest subiect: „În lăuntrul sau în adâncurile lumii 
pe care o vedem, se ascunde o altă lume, la fel de adevărată ca 
aceasta - fie că este spirituală ori materială în chip minunat, 
Dumnezeu ştie; este sigur că în acea lume sălăşluiesc îngerii şi 
sfinții .... EI (Sf. Pavel) nu poate spune dacă a fost răpit în trup 
ori în afara trupului; el spune că numai Dumnezeu ştie aceasta. 
Este limpede că nouă această cunoaştere nu ne este de folos .... 
Nu ne este de trebuinţă să cunoaştem neabătut aceste amănunte, 
şi nu ne putem aştepta ca cineva să spună cu siguranță 
desăvârşită, când Apostolul Pavel însuşi păstrează tăcerea” 
(Episcopul Teofan, Comentariu la Epistola a doua a Sfântului 
Apostol Pavel către corinteni, Moscova, 1894, pag. 401-403). 

Probabil că fiecare cititor ortodox care află unele lucruri 
despre „lumea cealaltă” din Vieţile sfinţilor, este într-o măsură 
conştient că firea acestei lumi şi acestor experienţe nu trebuie să 
se definească cu precizie; felul în care sunt arătate în aceste 
izvoare este cel mai potrivit şi curat în care se por arăta pe 
înțelesul lumii acesteia. Încercarea de a tăgădui aceste 
experienţe şi a le numi „alegorii” sau „fabule”, şi de a defini 
neabătut faptul că nu se pot întâmpla aşa cum s-a spus, nu are 
nici o îndreptăţire în învățătura şi tradiția ortodoxă. 


3. Sufletul „doarme după moarte? 


Criticul se opune atât de mult lucrărilor sufletului din lumea 
cealaltă, mai ales după moarte, aşa cum se arată în multe Vieți 
ale sfinților, că sfârşeşte prin a învăţa o întreagă doctrină despre 
„odihna” sufletului sau „somnul” care este după moarte - un 
procedeu care arată că aceste lucrări sunt pur şi simplu cu 
neputinţă! El spune: „Aşa cum se înţelege în ortodoxie, la 
moarte, sufletul este ţinut pentru a i se hotărî o stare de odihnă 
prin lucrarea voii lui Dumnezeu, şi intră într-o stare de 
nelucrare, un fel de somn în care nu lucrează, nu aude, nu vede” 

(6, 3-9, pag. 19); sufletul care se află în această stare „nu poate 
şti nimic, nici nu-şi poate aduce aminte nimic” (6, 2, pag. 23). 

Chiar printre heterodocşi, o asemenea doctrină a „sufletului 
după moarte” se găseşte numai la câteva secte care se află 
departe de creştinismul istoric (martorii lui Iehova, adventiştii de 
ziua a şaptea), de aceea, ne miră să găsim că se spune aici foarte 
hotărât ortodox! Dacă unul sau doi învăţători de început ai 
Bisericii (Afraate al Siriei, Sf. Anastasie al Sinaiului), aşa cum 
pretinde criticul, au învăţat şi pe alții poate, asemenea doctrină 
într-un chip nedesluşit, este foarte limpede că Biserica Ortodoxă 
nu i-a urmat niciodată, ci prin sfintele sale slujbe, prin lucrările 
marilor ei părinţi, prin tratatele ascetice şi prin Vieţile sfinților a 
învăţat foarte lămurit că sufletul este lucrător şi „treaz” după 
moarte, că omul se înfricoşează cu dreptate de învățătura 
neabătută a criticului. 

Se pare că ideea criticului despre „somnul” sufletului este 
schimbătoare, definind-o uneori în termenii unui limbaj „isihast” 
înflăcărat, care îi îndulceşte asprimea într-o măsură oarecare; dar 
cel puţin spune cu statornicie că presupusul „somn” al sufletului 
după moarte face cu fotul/ cu neputinţă orice experienţe ale 
sufletului „în afară”. Şi atâta vreme cât continuă să vorbească 
despre moarte ca despre o stare de „nelucrare”, în care sufletul 
„nu poate cunoaşte nimic, nici nu-şi poate aduce aminte nimic”, 
este limpede că pentru el cuvântul „somn” are un înţeles care 
este mai mult decât metaforic. 

Cercetând viețile părinţilor, vom afla mici amănunte pentru 
care să aducem „împotriviri” acestei doctrine, căci aceasta a fost 
socotită cu dreptate şi adâncime în Biserică, ca să fie nevoie de 
vreo împotrivire. În Capitolul X al acestei cărți, am spus că 
învăţătura Sfântului Ambrozie, după care sufletul este „mai 
lucrător” când este slobozit din trup după moarte, afirmaţia 
Sfântului Avva Dorotei, că sufletul „îşi aduce aminte de toate la 
ieşirea din acest trup mai limpede şi mai desluşit, odată ce este 
scăpat din deşertăciunea trupului”, şi învăţătura Sfântului loan 

Casian că sufletul „se face mai viu” după moarte; şi se mai pot 
afla afirmaţii asemănătoare la mulți părinți. Dar asemenea 
menționări sunt numai o mică parte a mărturiilor ortodoxe care 
neagă teoria „sufletului care doarme”. Toată evlavia şi practica 
ortodoxă a rugăciunii pentru morți presupune, de bună seamă, 
faptul că sufletele sunt „treze” în lumea cealaltă şi că soarta lor 
se poate schimba; chemarea ortodoxă către sfinți în rugăciune şi 
răspunsul sfinților la această rugăciune este de neconceput fără 
lucrarea conştientă a sfinţilor din cer; literatura ortodoxă bogată 
despre lucrările sfinților după moarte nu poate fi aruncată pur şi 
simplu şi socotită „fabule”. Dacă criticul are dreptate, atunci, de 
bună seamă, că Biserica „a greşit” vreme de câteva veacuri. 

Criticul a încercat să obțină o situaţie de privilegiu din faptul 
că Biserica Ortodoxă despre viaţa după moarte are multe 
elemente care nu sunt „definite cu precizie” - nu pentru că 
Biserica nu ştie ce crede despre această problemă, ci pentru că 
adevărul celeilalte lumi (ca să mai spunem o dată ce este 
limpede) este foarte deosebit de adevărul acestei lumi şi nu se 
lasă cu uşurinţă criticii „dogmatice” adusă de critic. Legătura vie 
a sfinților din cer şi uneori şi a altor morți, cu Biserica 
pământească, se cunoaşte în cucernicia şi experienţa creştinilor 
ortodocşi şi nu are nevoie să fie definită cu precizie; dar ca să 
socotim că această lipsă a unei „definiţii precise” este o 
îndreptăţire pentru teoria că sufletele, chiar şi cele ale sfinţilor, 
se află într-o stare de „odihnă” care împiedică orice legătură „în 
afară” cu oamenii de pe pământ, de bună seamă că trece peste 
marginile îngăduite asupra credinţei creştin ortodoxe. 

Printre celelalte experienţe „după moarte” pe care le atacă 
teoria „sufletului care doarme”, este cea în care crede Biserica 
chiar dintru început: pogorârea lui Hristos cel mort în iad. „În 
mormânt cu trupul, în iad cu sufletul ca un Dumnezeu, în Rai cu 
tâlharul, şi pe Scaun ai fost Hristoase, cu Tatăl şi cu Duhul, toate 
umplându-le, Cel ce eşti necuprins” (Troparul Ceasurilor 
Paştilor, care se citeşte ca una dintre rugăciunile de taină după 

Heruvic la Sfânta Liturghie). Cei dintâi creştini ştiau fără nici o 
îndoială că Hristos, pe când „dormea” în mormânt (cum se 
spune în Exapostilarionul Paştilor, Condacul din Sfânta şi Marea 
Sâmbătă, etc.), S-a coborât şi a propovăduit și duhurilor ținute în 
închisoare (iadul) (1 Petru 3, 19). Şi aceasta este „alegorie”? 
Predania Bisericii este de asemenea foarte puternică fiindcă, 
chiar înainte de aceasta, „Drept aceea, pentru adevăr nevoindu- 
te, bucurându-te, bine ai vestit şi celor din iad pe Dumnezeu, Cel 
ce s-a arătat în trup”, după cum spune troparul pentru pomenirea 
Tăierii cinstitului cap al Sfântului loan Botezătorul. Şi ce a fost 
ceea ce au văzut cei trei ucenici pe Muntele Schimbării la față, 
când l-au văzut pe Moise, dacă nu era sufletul lui, care s-a arătat 
în chip „văzut” (Matei 17, 3)? Într-adevăr, această lucrare 
întăreşte şovăiala Sfântului Pavel neştiind dacă vedenia cerului 
pe care a avut-o, s-a petrecut pe când era „în” trup ori „în afara” 
trupului - căci Ilie sălăşluieşte în cer „în” trup, căci nu murise 
niciodată, în vreme ce Moise se află acolo „în afara trupului”, 
trupul său aflându-se în mormânt; dar amândoi s-au arătat la 
Schimbarea la față a lui Hristos. Noi cei care vieţuim pe pământ, 
nici măcar nu putem spune care este deosebirea între aceste 
două stări, dar nici nu este nevoie. Simpla descriere a acestor 
lucrări, cât şi experienţele „morţilor” din cealaltă lume, ne dau 
în chip limpede cea mai bună înțelegere a acestor probleme, şi 
nu este nevoie să încercăm să le înțelegem în nici un alt chip 
decât în chipul acela simplu, în care ni le arată Biserica. 

Se pare că, criticul a căzut în propria sa acuzaţie pe care a 
făcut-o împotriva altora: el a luat un chip, acela al „somnului” 
morții, care este în general primit în Biserică precum o metaforă 
şi a socotit-o ca pe un „adevăr neabătut”. Adesea el nici nu vede 
că tocmai izvoarele pe care le pomeneşte pentru a-şi sprijini 
ideea, sunt, dimpotrivă, cea mai sigură combatere a teoriei sale. 
Îl citează pe Sf. Marcu al Efesului (folosind traducerea noastră 
care a apărut mai întâi în The Orthodox Word, nr. 79, pag. 90) 
că drepții „se află în cer cu îngerii înaintea lui Dumnezeu, şi deja 

ca şi cum ar fi în raiul din care a căzut Adam (în care tâlharul cel 
pocăit a intrat înaintea altora) şi adesea ne vizitează în bisericile 
care le sunt închinate lor, şi îi ascultă pe cei care îi cheamă şi se 
roagă pentru ei lui Dumnezeu .... (6, 12, pag. 18). Dacă toate 
astea (care de bună seamă, înseamnă lucrare „văzută”) le poate 
face sufletul care de fapt „doarme” - adică, într-o „stare de 
inactivitate în care nu face nimic, nu aude, nu vede” (6, 8-9, pag. 
19) - atunci teoria „sufletului care doarme” nu este adevărată, 
căci nu lămureşte nimic, şi potrivnicul numai îi ameţeşte pe 
credincioşi folosindu-se de aceasta. 


4. Vămile văzduhului sunt „închipuite "? 


Cea mai mare mânie a criticului se îndreaptă împotriva 
învăţăturii ascetice ortodoxe despre vămile drăceşti pe care le 
întâlneşte sufletul după moarte şi se bănuieşte că acesta vrea să 
înlăture cu totul conceptul despre ele, ceea ce l-a dus la o teorie 
contradictorie aşa cum este aceea a „sufletului care doarme”. 
Limbajul pe care îl foloseşte pentru a descrie vămile este foarte 
hotărât şi chiar nemoderat. El vorbeşte despre „vămile de după 
moarte închipuite” (6, 8-9, pag. 18) şi numeşte relatările despre 
acestea, care se află în literatura ortodoxă, „poveşti din locuri 
pustii” (6, 8-9, pag. 24) şi „poveşti de groază bine calculate ca să 
arunce sufletul în deznădejde şi necredinţă” (7, 1, pag. 33); 
„mitul vămilor este ... cu totul străin de Dumnezeu şi de Sfânta 
Sa Biserică” (7, 1, pag. 23). Dar când încearcă să spună cum a 
înțeles el vămile, izbuteşte să facă doar o strâmbătură fără 
noimă, că nici măcar nu se poate crede că a citit textele despre 
care vorbeşte. Pentru el relatările despre vămi „ar trebui să ne 
facă să credem că satan stăpâneşte “calea către Împărăţia lui 
Dumnezeu” şi poate să strângă plată de la cei care călătoresc pe 
ea .... Dracii îngăduie trecerea ca să primească ei câştig mai 
mult decât vrednicia unui sfânt” (6, 2, pag. 22). El crede că 
vămile descriu „starea unui suflet hoinar care are nevoie de 
rugăciune pentru odihnă (aşa cum credeau păgânii), este o 

„concepție ocultă despre călătoria sufletului pentru care s-a 
plătit prin rugăciuni şi milostenii” (6, 2, pag. 26). EI caută 
„mijlociri necunoscute” ca să explice cum un asemenea concept 
a intrat în Biserica Ortodoxă şi concluzionează (totuşi, fără să 
aibă nici un fel de dovadă, pe lângă acelaşi fel de asemănări 
neclare, care îi duc pe antropologi la concluzia că creştinismul 
este doar un alt „cult al reînvierii” păgâne), că „mitul vămilor 
este rodul nemijlocit al cultelor astrologiei orientale, care susțin 
că întreaga zidire nu se află în purtarea de grijă a unui 
Dumnezeu drept şi iubitor” (7, 1, pag. 23); „aceste vămi sunt pur 
şi simplu o schimbare lipsită de judecată a acestor mituri 
păgâne” (6, 8-9, pag. 24). El consideră că vămile sunt cu 
adevărat la fel cu doctrina „purgatoriului”, şi spune că 
„deosebirea dintre mitul purgatoriului şi acela al vămilor 
văzduhului stă în aceea că unul dă ispăşire față de Dumnezeu 
prin chinuire trupească, în vreme ce celălalt Îi dă Lui satisfacția 
de care are nevoie prin chinuirea minţii” (6, 12, pag. 23).* 
Criticul numeşte relatarea trecerii Teodorei prin vămi (Vieţile 
sfinţilor, 26 martie) o „poveste plină de erezie” (6, 8-9, pag. 24) 
bazată pe „halucinaţie” (7, 2, pag. 14) a cuiva care, în Vechiul 
Testament, „ar fi fost dus cu dreptate şi lovit cu pietre” pentru că 
„era într-o stare de înşelare duhovnicească cumplită” (6, 6-7, 
pag. 28). (De ce s-ar mânia criticul atât, din pricina istorisiri 
Teodorei, nu se ştie clar; este numai una dintre multe asemenea 
povestiri, şi nu spune nimic deosebit faţă de celelalte - că nu am 
socotit de folos să pomenesc despre aceasta în capitolul despre 
vămi.) 

Aceste acuzaţii mari sunt păreri personale ale criticului care, 


% Compararea vămilor cu “purgatoriul” este, de bună seamă, nepotrivită. Vămile fac 
parte din învăţătura ascetică ortodoxă şi acestea se mărginesc numai la “cercetarea” 
omului pentru păcatele pe care le-a săvârşit: ele nu dau preț de “răscumpărare” lui 
Dumnezeu şi scopul lor nu este fără îndoială “chinuirea”. Pe de altă parte, 
“purgatoriul” este o interpretare catolică legalistă greşită a unui aspect cu totul 
deosebit al eshatologiei ortodoxe - starea sufletelor în iad (după cercetarea de la vămi) 
care se poate totuşi îmbunătăţi prin rugăciunile Bisericii. Izvoarele catolice nu spun 
dacă dracii au vreun rost în suferințele din “purgatoriu”. 

de bună seamă, nu aduc nici o evidență. Ne mirăm de ce insistă 
să tâlcuiască vămile în felul său propriu, şi nu vrea să le 
înțeleagă aşa cum le-a înțeles Biserica dintotdeauna. Întinarea pe 
care o săvârşeşte asupra lor, nu a fost niciodată învățată în 
Biserica Ortodoxă, şi nu se ştie de unde a luat el părerile fără 
noimă. 

Vreme de vreo şaisprezece veacuri, Părinții Bisericii au 
vorbit de vămi ca parte a învățăturii ascetice ortodoxe, treapta 
finală şi hotărâtoare a „războiului nevăzut”, pe care îl duce 
fiecare creştin pe pământ. În aceeaşi perioadă de timp, multe 
Vieţi ale sfinților şi alte texte ortodoxe au relatat experienţele 
reale ale creştinilor, atât sfinți cât şi păcătoşi, care au întâlnit 
aceste vămi după moarte (şi uneori înainte). Este limpede pentru 
toți în afară de copiii cei mici, că numele de „vămi” nu trebuie 
înțeles în chip neabătut; este o metaforă pe care Părinții 
Răsăriteni au socotit-o potrivită pentru descrierea realității pe 
care o descoperă sufletul după moarte. Este iarăşi limpede 
pentru toți că unele părți din descrierile acestor vămi sunt 
metaforice sau figurative. Cu toate astea, relatările nu sunt nici 
„alegorice” nici „fabule”, ci relatări simple ale experienţelor 
personale, făcute în limbajul cel mai potrivit pentru povestitor. 
Dacă descrierile vămilor par unora că sunt prea „vii”, probabil 
că spun asta pentru că nu sunt conştienţi de adevărata fire a 
războiului nevăzut, purtat în timpul acestei vieţi. Acum suntem 
mereu împresurați de ispitele şi lovirile drăceşti, dar ochii noştri 
duhovniceşti sunt închişi, şi vedem numai urmări/e lucrărilor lor 
- păcatele în care cădem, patimile care cresc în noi. Dar după 
moarte, ochii sufletului sunt deschişi spre realitatea 
duhovnicească şi văd (de obicei pentru prima oară) adevăratele 
fiinţe, care ne-au lovit de-a lungul vieții. 

În toate istorisirile ortodoxe despre vămi nu se găseşte nici 
un fel de păgânism, nici un fel de ocultism, nici un fel de 
„astrologie orientală”, nici un fel de „purgatoriu”. Mai degrabă, 
aceste vămi ne învaţă despre răspunderea fiecărui om pentru 

păcatele sale, despre faptul că la moarte este o încheiere a 
socotelii biruinţei sau înfrângerii în războiul împotriva păcatului 
(Judecata particulară), şi că dracii care l-au ispitit toată viaţa, vin 
cu cea din urmă lovitură a lor, la sfârşitul vieţii omului, dar au 
putere numai asupra acelora care nu au luptat destul în războiul 
nevăzut din această viaţă. 

Cât priveşte formele literare în care sunt exprimate, vămile 
se află şi în sfintele slujbe ale Bisericii (poezia Bisericii), în 
scrierile ascetice ale părinților şi în Viețile sfinților. Nici un 
credincios ortodox nu înțelege nici unul dintre aceste texte 
cuvânt cu cuvânt, aşa cum le înţelege criticul, ci le înţelege cu 
evlavie şi cu frică de Dumnezeu, căutând profit duhovnicesc. 
Oricare părinte duhovnicesc care a încercat să-şi înveţe fiii 
duhovniceşti întru vechea tradiţie a evlaviei ortodoxe, poate 
mărturisi înțelesul folositor al izvoarelor ortodoxe care vorbesc 
despre vămi; într-adevăr, fostul Arhiepiscop Andrei de Novo- 
Diveevo, părinte duhovnicesc foarte iubit şi drept, folosea 
tocmai cele douăzeci de vămi prin care se povesteşte că a trecut 
Teodora, ca temelie pentru o pregătire folositoare pentru taina 
spovedaniei fiilor săi duhovniceşti. Dacă aceste texte „nu se 
potrivesc” cu omul veacului XX, greşeala se află în vremurile 
noastre îndestulate, tolerante, care încurajează necredința şi 
purtarea şovăitoare faţă de realitatea cu adevărat înfricoşătoare a 
celeilalte lumi, şi mai cu seamă față de realitatea iadului şi a 
judecății. 

Învățătura vămilor din izvoarele ortodoxe nu a fost numită 
niciodată „dogmă”, aparţinând mai degrabă tradiţiei cucerniciei 
ortodoxe; dar asta nu înseamnă că este ceva „fără însemnătate” 
sau ceva ce este o „problemă personală”. Această învățătură s-a 
spus peste tot şi în toate vremurile, în Biserică, unde s-a transmis 
tradiția ascetică ortodoxă. Dacă această problemă a fost în afara 
preocupărilor multor teologi ortodocşi din ultima vreme, s-a 
întâmplat astfel, pentru că mai întâi aceşti teologi fac parte din 
lumea academică şi nu sunt legaţi de tradiţia ascetică. Cu toate 

astea, teologii mai tradiționali, cât şi cei pentru care tradiția 
ascetică ortodoxă este un lucru viu, au dat acestui subiect o 
atenţie aparte. În afară de Biserica Rusă, unde învățătura vămilor 
a fost îndelung cercetată şi apărată de Episcopul Ignatie 
Brianceaninov, Episcopul Teofan Zăvorâtul, Mitropolitul 
Macarie al Moscovei, Sf. loan de Kronstadt, Arhiepiscopul loan 
Maximovici, Protopopul Mihail Pomazanski şi de numeroşi alți 
învățători şi teologi, cel mai mult a fost întărită în Biserica 
Sârbă, unde ocupă un loc de cinste în 7eo/ogia dogmatică a 
Arhimandritului Iustin Popovici (vol. III). Cu toate astea, s-a 
făcut mai cunoscută în ultimii ani, căci traducerile care s-au 
făcut mai ales din literatura ascetică ortodoxă şi sfintele slujbe, 
sunt mai la îndemână în limbile apusene. Vom da aici câteva 
fragmente despre vămi, care au apărut în edițiile englezeşti în 
ultimii ani, despre care încă nu s-a pomenit în această carte: 

Din cele Cincizeci de omilii duhovniceşti ale Sf. Macarie cel 
Mare, una dintre lucrările de temelie ale literaturii ascetice 
ortodoxe (traducerea lui A. J. Mason, Eastern Orthodox Books, 
Willits, California, 1974): 


Când sufletul omului iese din trup, se petrece o 
mare taină. Dacă se află sub apăsarea păcatelor, vin cete 
de draci şi îngeri din partea cea de-a stânga, dimpreună 
cu puterile întunericului şi iau sufletul acela şi îl ţin în 
strânsoare, în partea lor. Nimeni nu trebuie să se mire de 
aceasta. Dacă, pe vremea când viețuia în această lume, 
omul a fost înrobit şi ascultător față de aceia, şi s-a făcut 
rob al lor, cu atât mai mult, când pleacă din lumea 
aceasta, este ținut Jos şi prins în strânsoare, la ei (Omilia 
22, pag. 171). 

Ca vameşii care stau pe căile strâmte şi nu-i lasă 
din strânsoare pe trecători, luând plată de la ei, tot la fel 
dracii cercetează sufletele şi le țin în strânsoare; şi când 
acestea ies din trup, dacă nu sunt curățate cu 
desăvârşire, aceia nu le suferă să urce spre sălaşurile 

cereşti ca să ajungă la Domnul lor, şi sunt aruncate jos 
de către dracii văzduhului. Dar dacă pe vremea când se 
află în trup, cu multă osteneală şi nevoinţă primesc de la 
Domnul harul de sus, fără îndoială că faptele acestea, 
dimpreună cu sufletele, care printr-o vieţuire de fapte 
bune se află întru odihnă, vor merge la Domnul, după 
cum a făgăduit EI .... (Omilia 43, pag. 274). 


Din Scara urcușului divin, un alt text ascetic ortodox 
obişnuit (traducerea Arhimandritului Lazarus Moore, revizuit de 
Sfânta Mânăstire a Schimbării la faţă, Boston, 1978): 


Alţii (dintre cei care erau pe moarte) au spus cu 
tânguire: „Vor trece sufletele noastre prin marea de 
neîndurat a duhurilor văzduhului?” - neavând încredere 
deplină, dar uitându-se să vadă ce s-a petrecut în acea 
relatare a întâmplărilor (Treapta 5, pag. 60). 


Într-adevăr, „Scrisoarea lui Avva loan Raitu”, care este 
cuvântul introductiv la Scara, arată scopul pentru care s-au scris 
asemenea cărți: 


Aşa cum se înalță o scară, (această carte) va duce 
spre porțile Raiului pe nădăjduitorii cei curați şi 
neprihăniți, pentru ca să poată trece nestânjeniți de 
duhurile răutăţii, şi de stăpânitorii lumii întunericului, şi 
de căpeteniile văzduhului (/brd!, pag. xlii). 


Din „Despre trezvie şi sfinţenie” de Sf. Isihie Preotul, din 
volumul I al Fi/oca/ier greceşti complete (traducerea Palmer - 
Sherrard, Faber şi Faber, London, 1979): 


Dacă sufletul ÎL are în Lăuntrul său pe Hristos, nu va 
fi ruşinat de vrăjmaşi nici la moarte, când se va ridica 
spre porțile Raiului. Ci atunci, ca şi acum, îi va înfrunta 
cu îndrăzneală. Dar să nu se ostenească sufletul să-L 
cheme pe Domnul lisus Hristos, Fiul lui Dumnezeu, 
ziua şi noaptea până la vremea plecării lui din viața 

aceasta pieritoare, căci El Se va răzbuna de îndată .... 
Într-adevăr, El Se va răzbuna atât în această viaţă cât şi 
după plecarea sufletului din trup (Â 149, pag. 188). 

Va veni ceasul morții, va veni, şi nu vom scăpa de 
aceasta. Fie ca stăpânitorul lumii acesteia şi al 
văzduhului să găsească faptele noastre cele rele ca fiind 
puţine şi neînsemnate când va veni, ca să nu aibă 
temeiuri drepte ca să ne osândească pe noi. Altfel vom 
plânge în deşert (Â 161, pag. 190). 

şOmul cel fără trezvieţ nu se poate slobozi de 
gândurile, cuvintele şi faptele cele rele, iar pentru aceste 
gânduri şi fapte, nu-i va sta lui în putinţă să treacă liber 
de stăpânitorii iadului, când va muri (Â 4, pag. 163). 


Din „Despre cunoaşterea duhovnicească” de Sf. Diadoh al 
Foticeii: 

Dacă nu ne mărturisim păcatele cele fără de voie 
aşa cum trebuie, vom afla în noi o frică nedesluşită, la 
ceasul morţii. Cei care ÎL iubim pe Domnul trebuie să ne 
rugăm, ca să nu fim cu frică la ceasul acela; căci dacă ne 
este frică atunci, nu ne va sta în putință să trecem 
nestingheriți de stăpânitorii lumii celei de jos. Ei vor 
avea de partea lor frica pe care o va avea sufletul nostru 
pentru răutățile noastre, pe care o va ridica asupra 
noastră. Dar sufletul care se bucură în dragoste de 
Dumnezeu, la ceasul ieşirii din trup, urcă dimpreună cu 
îngerii păcii, deasupra tuturor cetelor întunericului (Â 
100, pag. 295). 


Din „Texte pentru monahii din India” de Sf. loan Carpatul, 
tot din volumul | din noua traducere a Fr/ocalier. 


Când sufletul iese din trup, vrăjmaşul vine ca să-l 
lovească, răstindu-se la el cumplit, şi osândindu-l pentru 
păcatele sale, cu nemilostivire şi înfricoşare. Dar dacă 
sufletul se bucură de dragostea lui Dumnezeu şi are 


251 


credinţă în El, chiar dacă în trecut a fost adesea rănit de 
păcat, nu este înfricoşat de lovirile şi amenințările 
vrăjmaşului. Întărit de Domnul, înflăcărat de bucurie, 
sporit în curaj de către sfinţii îngeri care îl călăuzesc, 
împresurat şi ocrotit de lumina credinţei, el răspunde 
diavolului celui rău cu mare îndrăzneală .... Când 
sufletul zice toate astea fără înfricoşare, diavolul 
întoarce spatele, urlând cu glas şi nu poate să se 
împotrivească numelui lui Hristos (pag. 303-304). 


Din Octozh, într-un tropar către Maica Domnului: 


.... ŞI în ciasul cel înfricoşat al morţii, tu mă răpeşte 
de la dracii cei ce mă clevetesc şi din toată munca 
(Slujba miezonopticii de duminică, glasul I, cântarea 
ZA aj 


Vedem că unele dintre aceste citate nu sunt întregi şi nu dau 
întreaga învățătură ortodoxă despre această problemă. Aceasta 
se datoreşte faptului că sunt citate la o învăzătură pe care cer 
Care au SCTIS ŞI Cel care citesc texte ascetice și laude, le cunosc 
deja şi pe care le acceptă, şi nu este nevoie să „definim” această 
învăţătură, sau să aducem îndreptăţire, ori de câte ori se 
pomeneşte despre aceasta. Încercarea criticului de a face 
deosebire între experienţe care au loc „înainte” şi cele care au 
loc „după” moarte, şi de a tăgădui tocmai posibilitatea celor care 
au loc „după” (6, 12, pag. 24), este fără noimă, fiind numai o 
„deducere logică” din învățătura sa greşită despre „somnul” 
sufletului, şi nu are nici un sprijin în textele de slujbă ascetice şi 
dumnezeieşti. Adevărul „cercetării” drăceşti este unul şi acelaşi, 
iar vămile sunt numai ultima etapă, care uneori începe la 
sfârşitul acestei vieți, şi uneori numai după moarte. 

În literatura ascetică ortodoxă, în Vieţile sfinţilor şi în 
sfintele slujbe, se află nenumărate alte istorisiri despre vămi; 
cele mai multe dintre acestea nu au fost traduse încă în limba 


” Nota trad.: Octoih, Sibiu, Tiparul Tipografiei Arhidiecezane, Bucureşti, 1912, p. 12. 

engleză. Când se apleacă asupra acestor texte, criticul se sileşte 
să le socotească, nu după contextul în care se petrec, ci mai 
degrabă după „deducerile logice” despre viaţa după moarte. 

De pildă, citând Rugăciunea Sfântului Eustratie (Slujba 
miezonopticii de sâmbătă), „Să nu vadă sufletul meu întunecatul 
chip al viclenilor diavoli, ci să-l ia îngerii Tăi cei străluciți şi 
luminaţi” (6, 12, pag. 23), criticul priveşte aceasta ca pe o 
dovadă că sufletul nu-i vede (şi nu poate) să-i vadă pe draci 
după moarte (aceasta fiindu-i de folos pentru teoria sa, că 
sufletul „doarme” atunci). Dar pentru oricare cititor nepărtinitor 
este foarte limpede că asta înseamnă tocmai opusuf că Sfinţii se 
roagă ca sufletul să nu vadă draci tocmai pentru că aceasta este 
soarta firească a sufletului după moarte! Lucrul acesta este şi 
mai limpede din întregul context al Rugăciuni Sfântului 
Eustratie, unde chiar înainte de aceste cuvinte, se află 
următoarele: „S-a tulburat sufletul meu şi dureros îi este să iasă 
din acest ticălos şi spurcat trup al meu. Ca nu cumva vicleanul 
sfat al celui potrivnic să-l întâmpine şi să-l împiedice întru 
întuneric, pentru păcatele cele făcute de mine cu neştiința şi cu 
ştiinţa în viaţa aceasta." Este limpede că învățătura încercărilor 
săvârşite de draci după moarte (fie că se numesc „vămi” sau nu), 
îi era cunoscută Sfântului Eustratie, alcătuind temelia şi 
contextul rugăciunii sale; şi de aceea Episcopul Ignatie foloseşte 
această rugăciune ca semn că această învățătură era foarte 
cunoscută Bisericii, chiar în această vreme timpurie (începutul 
veacului al IV-lea) (Episcopul Ignatie, vol. III, pag. 140-141). 

Iarăşi, criticul citează răspunsul Sfântului Varsanufie al 
Gazei către un călugăr, care îi ceruse să-l însoțească „prin 
văzduh şi pe calea pe care eu nu o cunosc”, ca şi cum acest 
răspuns este o respingere a ideii vămilor. Dar încă o dată, este 
limpede că întregul context, atât al întrebării cât şi al 
răspunsului, se află în vămile văzduhului care se întâlnesc după 


% Nota trad.: Ceaslov, Ed. Institutului Biblic şi de Misiune al Bisericii Ortodoxe 
Române, Bucureşti, 1992, p. 43. 

moarte, şi care sunt primite ca ceva firesc, şi Sf. Varsanufie, 
dorind ca Hristos „să săvârşească urcuşul sufletului tău în chip 
nestânjenit şi să te învrednicească să te închini Sfintei Treimi cu 
îndrăzneală, adică, ca unul mântuit” - exprimă numai o parte a 
învățăturii generale despre vămi, care se afla în tradiţia ascetică 
de la Gaza cât şi în restul răsăritului. (Sf. Varsanufie şi loan, 
Întrebări şi răspunsuri, nr. 145). Această întâmplare este folosită 
şi de către Episcopul Ignatie, ca unul dintre multele citate din 
Sfinţii Părinţi întru apărarea învăţăturii despre vămi (pag. 145). 

Iată şi alte citate pe care le ia Episcopul Ignatie din Părinți ai 
pustiei, care ne învaţă limpede despre vămi: 


Sf. Avva Dorotei de Gaza: „Când sufletul este 
nepăsător, este de folos să se citească des Sfânta 
Scriptură şi predicile Părinților purtători de Dumnezeu, 
care însuflețesc pocăinţa şi aducerea aminte de Judecata 
cea înfricoşătoare a lui Dumnezeu, de ieşirea sufletului 
din trup şi de puterile înfricoşătoare care trebuie să-l 
întâlnească, dimpreună cu care se săvârşeşte răul în 
această viaţă scurtă şi ticăloasă” (pag. 146). 

Sf. Teognoste, un alt Părinte al Fz/oca/rer: „De 
neînchipuit şi de negrăit este dulceața sufletului care 
iese din trup şi i se face cunoscut despre mântuirea sa 
„.... Însoţit de îngerul (care este trimis pentru el), el 
merge fără piedici prin sălaşurile văzduhului, fără nici o 
tulburare de la duhurile cele rele; cu bucurie şi cu 
îndrăzneală, sufletul urcă cu strigări de recunoştinţă 
către Dumnezeu şi vine la sfârşit să se închine 
Ziditorului său” (pag. 147). 

Evagrie Ponticul: „Vino-ţi în simțţiri şi socoteşte 
cum vei răbda plecarea neaşteptată din trup, când îngerii 
amenințători vor veni pentru tine şi te vor prinde într-un 
ceas când nici nu te aştepţi şi la o vreme pe care nici nu 
o cunoşti! Care vor fi faptele tale pe care le vei trimite 
înaintea ta în văzduh, când vrăjmaşii tăi, care se află în 

văzduh vor veni să te cerceteze?” (pag. 148-149; 
Prologue, 27 octombrie). 

Sf. loan Milostivul: „Când sufletul iese din trup şi 
începe să urce spre cer, este întâmpinat de cete de draci 
şi îi pun în cale multe piedici şi încercări. ÎL încearcă 
cum stă cu minciuna, cu defăimarea” (etc. - un zapis 
lung de păcate potrivit celor douăzeci, date în Viaţa 
Sfântului Vasile cel Nou). „De-a lungul călătoriei 
sufletului de la pământ la cer, sfinții îngeri nu-l pot 
ajuta; el este ajutat numai de propria sa pocăință, de 
faptele sale cele bune, şi mai mult ca toate, de 
milostenie. Dacă nu ne pocăim pentru fiecare păcat aici, 
din pricina uitării noastre, atunci prin milostenie putem 
scăpa de mânia vămilor dracilor” (pag. 143; Prologue, 
19 decembrie). 

Un alt Părinte al /z/oca/ier, Sf. Petru Damaschin, 
vorbeşte despre „vremea morţii, când dracii îmi vor 
înconjura sărmanul meu suflet, ținând zapisul faptelor 
celor rele pe care le-am săvârşit” (în Operele sale, Kiev 
Caves Lavra, 1905, pag. 68). 


În sfintele slujbe, aşa cum s-a arătat deja, sunt multe 
rugăciuni, mai cu seamă către Maica Domnului, care arată, sau 
spun direct învăţătura ascetică despre vămi. Unele dintre ele au 
fost date până acum în această carte. Ignatie Brianceaninov, 
dând mai multe asemenea rugăciuni (din Octorh, Fucholozion, 
din rugăciuni la ieşirea sufletului, din Acatistele şi canoanele 
către Maica Domnului şi feluriți sfinți), concluzionează că 
„învățătura vămilor se întâlneşte ca învățătură general cunoscută 
şi acceptată în toate sfintele slujbe ale Bisericii Ortodoxe. 
Biserica spune şi aminteşte fiilor săi despre aceasta, pentru a 
semăna în inimile lor o frică mântuitoare de suflet şi pentru a-i 
pregăti pentru o trecere lipsită de primejdii de la viața cea 
vremelnică la cea veşnică” (vol. III, pag. 149). 

Tipic pentru pomenirea vămilor în Minerele ortodoxe (cele 

douăsprezece volume ale slujbelor zilnice ale sfinților) este 
troparul din slujba Sfântului loan Gură de Aur (27 ianuarie); se 
află în Canonul Preasfintei Născătoare de Dumnezeu (Cântarea 
5), scris de „loan” (de bună seamă Sf. loan Damaschin): 


Prin stăpânia duhurilor celor rele şi prin oastea 
celor înrobitori din văzduh, dă-mi să trec fără de 
supărare în vremea ieşirii mele ca să strig ţie cu bucurie: 
bucură-te stăpână;  bucură-te, o, nădejdea cea 
neînfruntată a tuturor.” 


Dar nu este nimic păgubitor în cuprinderea mai multor citate 
din literatura ortodoxă, care a fost vestită în Biserică peste 
veacuri; Episcopul Ignatie dă asemenea citate pe douăzeci de 
pagini şi se mai pot găsi multe altele. Dar pentru cei cărora nu le 
place această învățătură, va fi întotdeauna posibil să o 
„reinterpreteze” sau să-i aducă strâmbătate. Chiar şi criticul 
nostru este silit să admită existența a cel puţin câtorva texte 
ortodoxe, care arată cercetarea făcută de draci la moarte şi totuşi 
acesta îşi apără poziţia sa, că vămile sunt „închipuite”, spunând 
că „asemenea vedenii se pot ocoli dacă în viaţa aceasta purtăm 
război şi ne pocăim pentru păcatele noastre şi agonisim fapte 
bune” (6, 12, pag. 24). Dar tocmai acesta este înţelesul 
învățăturii vămilor pe care el a criticat-o și a tăzăduit-o! 
Învățătura vămilor ne este dată tocmai ca să ne ostenim acuz, ca 
să luptăm împotriva dracilor văzduhului în această viază - şi 
atunci întâlnirea noastră cu e1 după moarte, va fi o biruinţă iar nu 
o înfrângere a noastră! Câţi luptători ascetici au fost însuflețiți să 
facă aceasta! Dar care dintre noi poate să spună că a câştigat 
acest război şi nu mai trebuie să-i fie frică de cercarea dracilor 
după moarte? 

Cel ce scrie cele de față îşi aduce aminte de sfintele slujbe 
pentru adormirea Arhiepiscopului loan Maximovici în 1966, 
culminând cu slujba înmormântării. Toţi cei ce erau de față au 


” Nota trad.: Mineiul pe ianuarie, Buc., Ed. Institutului Biblic şi de Misiune al Bis. 
Ort. Rom., 1997, p. 412. 

simțit că iau parte la înmormântarea unui sfânt. Mâhnirea la 
plecarea lui a fost înăbuşită de bucuria dobândirii unui nou 
mijlocitor ceresc. Şi încă câţiva dintre ierarhii care erau de față, 
mai ales Episcopul Sava de Edmonton, au însuflețit cea mai 
înflăcărată rugăciune a oamenilor, pomenind de „vămile 
înfricoşătoare” prin care trebuia să treacă chiar şi acest om sfânt, 
această minune a harului lui Dumnezeu din vremurile noastre. 
Nimeni din cei care erau de față nu a socotit că numai 
rugăciunile noastre singure l-au scăpat de „încercările” dracilor, 
şi nimeni nu s-a gândit în mintea sa, să schimbe „vămile” cu 
nişte „case” în cer; ci aceste rugăciuni însufleţeau evlavia 
înflăcărată a credincioşilor, şi fără îndoială, aceasta l-a ajutat să 
treacă prin aceste vămi. Viaţa omului sfânt cu fapte bune şi 
milostenii, mijlocirea sfinților pe care el i-a slăvit pe pământ, 
rugăciunea credincioşilor care era, cu adevărat, o altă roadă a 
dragostei lui pentru ei - fără îndoială toate astea, într-un chip 
numai de Dumnezeu ştiut, şi pe care nu trebuie să-l iscodim, l-au 
ajutat să biruiască lovirile duhurilor celor întunecate ale 
văzduhului. Când Episcopul Sava a făcut o călătorie la San 
Francisco, ca să fie de față la parastasul de patruzeci de zile de la 
adormirea Arhiepiscopului loan, a spus credincioşilor: „Am 
venit să mă rog împreună cu voi pentru odihna sufletului său, în 
această zi importantă şi hotărâtoare, ziua când se hotărăşte locul 
unde se va sălăşlui sufletul său până la înfricoşătoarea Judecată 
a lui Dumnezeu” (Fer. Ioan, Istoricul cinstirii Arhiepiscopului 
Ioan Maximovici, St. Herman Brotherhood, 1979, pag. 20) - 
însuflețea iarăşi rugăciunea credincioşilor, amintind de credința 
învățăturii ortodoxe despre viața după moarte. Creştinii 
ortodocşi aud rareori asemenea lucruri în zilele noastre, şi de 
aceea trebuie să păstrăm cu sfințenie legătura pe care o mai 
avem cu asemenea reprezentanţi ai tradiției ascetice ortodoxe. 

Scriitorii Bisericii Ortodoxe Ruse au recunoscut, de multă 

vreme, în împotrivirea faţă de învăţătura vămilor, unul dintre 
semnele „modernismului” ecleziastic. Astfel, Episcopul Ignatie 
a acordat o mare parte din acest volum, vieţii după moarte, în 
apărarea acestei învățături, care încă mai era respinsă în Rusia, 
la mijlocul veacului al XIX-lea. Şi întâmplător, potrivnic părerii 
neîntemeiate a criticului, că vămile sunt acceptate numai de 
către cei care se află sub „influenţa apuseană”, romano-catolicii 
şi protestanții din apus nu au nici un fel de cunoştinţă despre 
ceea ce înseamnă vămile, care există numai în învățătura 
ascetică ortodoxă, iar atacurile împotriva lor, în Biserica de 
astăzi, vine tocmai de la cei (ca în seminariile ortodoxe 
moderne) care sunt foarte „apuseni” în mentalitate şi au puţin 
respect pentru cucernicia ortodoxă tradițională. 

De curând, Protopopul Mihail Pomazanski, poate cel mai 
mare teolog în viață al Bisericii Ortodoxe, a scris un articol în 
apărarea vămilor, în parte, ca răspuns către criticul de față 
(Rusa Ortodoxă, 1979, nr. 7; traducere engleză în Nrkodermos, 
Summer, 1979). În acest articol, el atenționează că în societatea 
noastră contemporană ne-ortodoxă, sunt adesea „probleme ale 
credinței noastre (care se) ridică şi se tratează dintr-un punct de 
vedere ne-ortodox de către persoane de alte confesiuni, şi uneori 
de către creştini ortodocşi, care nu mai au o temelie ortodoxă 
trainică la baza lor .... În ultimii ani, s-a făcut mai demnă de 
atenţie, o abordare critică a unei serii întregi a opiniilor Bisericii 
noastre; aceste opinii sunt criticate că sunt “primitive”, urmare a 
unei opinii asupra lumii sau cucerniciei “naive”, şi sunt 
caracterizate prin asemenea cuvinte ca “mituri”, “vrajă”, şi altele 
asemenea. Este de datoria noastră să răspundem unor asemenea 
opinii.” 

Episcopul Teofan Zăvorâtul dă poate răspunsul cel mai 
cumpătat şi mai aşezat, acelora care nu vor să primească 
învățătura ascetică ortodoxă: „Oricât de nesăbuită poate să pară 
ideea vămilor “oamenilor celor ştiutori”, ei nu vor scăpa de 
trecerea prin ele” (vezi mai sus, cap. VI, 8). 

Vămile nu sunt „fabule morale” făcute pentru „oameni 
simpli”, aşa cum crede criticul (5, 6, pag. 26), nu sunt un „mit” 
sau o „închipuire” sau o „poveste din locuri pustii”, aşa cum 
spune el - ci o socoteală dreaptă, transmisă prin tradiția ascetică 
ortodoxă din veacurile cele dintâi, care îl aşteaptă la moarte pe 
fiecare dintre noi. 


Concluzii 


Păstrarea tradiției de veacuri a cucerniciei ortodoxe în lumea 
de astăzi, a ajuns o luptă împotriva îndepărtărilor foarte mari de 
la ea. În cea mai mare parte, ortodocşii au ajuns atât de lumești, 
că un preot ortodox care doreşte să ducă mai departe şi să înveţe 
această tradiție este dus la deznădejde chiar din pricina 
posibilităţii de a împlini aceste îndatoriri. Cei mai mulţi preoți şi 
episcopi sfârşesc prin a se face ei urmaşi ai turmelor lor şi a 
„adapta” tradiţia la deşertăciunea turmelor; şi astfel tradiţia se 
ofileşte şi moare .... 

Predicile, cuvântările şi cărțile clerului ortodox de astăzi, 
despre viaţa după moarte, arată că s-a păstrat foarte puțin din 
învăţătura şi cucernicia ortodoxă tradițională. Când lumea 
cealaltă este pomenită foarte puţin, numai cu nişte cuvinte foarte 
generale şi greoaie, de obicei se face aceasta pentru glume 
despre „Sf. Petru” şi „porţile de mărgăritar”, aşa cum se 
foloseşte adesea, de către clerul laic romano-catolic şi 
protestant. Printre mulţi creştini ortodocşi, lumea cealaltă a 
ajuns ceva îndepărtat şi foarte nedesluşit, cu care omul nu are 
nici o legătură vie şi despre care nu poate să spună nimic 
lămurit. 

Biserica bolnavă a Rusiei - probabil din pricina suferințelor 
ei, cât şi a conservatorismului ei firesc - a păstrat rânduiala 
ortodoxă tradițională faţă de lumea cealaltă mult mai bine decât 
alte Biserici Ortodoxe de astăzi. În lumea liberă, Biserica Rusă 
din afara Rusiei, este aproape singura care continuă să publice 
literatura ortodoxă tradiţională despre această problemă, 

continuând tradiția din Prologue şi alte antologii pioase din 
vechea Rusie, şi fericiți sunt acei creştini ortodocşi care au acces 
la această literatură şi o pot primi cu simplitate şi evlavie, 
ocolind duhul „împotrivirii” care îi duce pe foarte mulţi, mai cu 
seamă dintre cei convertiți, departe de tradiția şi simţirea 
adevărată a ortodoxiei. 

Nu mai trebuie să spunem cât de „învechiţi” îi socoteşte 
lumea - chiar şi lumea ortodoxă - pe cei care publică şi citesc 
asemenea literatură. Scopul principal al acestei cărți a fost acela 
de a face această literatură „învechită” pe înţeles şi potrivită 
pentru creştinii ortodocşi de astăzi, care nu pot decât să se 
folosească, citind cele ce au adus asemenea folos duhovnicesc 
cititorilor creştin ortodocşi vreme de multe veacuri. 

Scopul criticului nostru este tocmai invers: să nesocotească 
în întregime această literatură, să o îndepărteze ca pe o „fabulă 
morală” sau o „poveste din locuri pustii” şi să aducă sfintelor 
slujbe şi Vieţilor sfinţilor o întreagă „împotrivire”, care va şterge 
toate aceste elemente din oameni. (Vezi, de pildă, încercarea lui, 
lucrată cu grijă, de a nesocoti Viaţa Sfântului Vasile cel Nou, 
fiindcă cuprinde descrieri ale vămilor: 7/ing7/ Herald, 7, 2, pag. 
14). 

Să spunem lucrurilor pe nume: este lucrarea aceluiaşi 
raționalism apusean, care a atacat Biserica Ortodoxă de atâtea 
ori în trecut, şi i-a dus pe prea mulți să-şi piardă adevărata 
înţelegere şi simţire a creştinismului ortodox. În apusul romano- 
catolic şi protestant, acest atac a fost în întregime biruitor, şi 
oricare dintre Vieţile sfinţilor au fost cu adevărat înlăturate, ca 
având elemente supranaturale şi sunt adesea socotite „fabule 
morale”. Acuzându-i pe toţi cei care se împotrivesc teoriei lui ca 
fiind „scolastică”, criticul se dovedeşte a fi poate cel mai 
„scolastic” dintre toţi: teoria sa nu se bazează pe textele clare şi 
simple transmise în Biserică din primele veacuri până la noi, ci 
pe o serie de „deducţii logice” de-ale sale, care cer o 
reinterpretare radicală şi o revizuire a înțelesului limpede al 

textelor ortodoxe de bază. 

Este destul de rău că tonul şi limbajul criticului sunt atât de 
nepotrivite, că se împotriveşte învăţăturii ortodoxe, şi că este 
atât de lipsit de respect față de mulţi învăţători ortodocşi drepți - 
tocmai cei mai buni dintre acei puţini învățători, care au păstrat 
vie tradiția ortodoxă a cucerniciei până în zilele noastre. lată ce 
spune, de pildă, despre predica „Viaţă după moarte” a 
Arhiepiscopului loan Maximovici (vezi mai sus, Cap. X, Viaţă 
după viață), om sfânt şi mare teolog al zilelor noastre: Este „o 
poveste din locuri pustii despre ieşirea sufletului şi urmărirea şi 
chinuirea lui de către draci .... În această poveste, li s-a spus 
credincioşilor că atunci când moare cineva, trebuie să i se facă 
de îndată slujbe pentru ieşirea sufletului, căci sufletul are mare 
nevoie de rugăciunile noastre, şi moartea este o problemă de 
mare înfricoşare (este limpede că lui Dumnezeu nu I-a stat în 
putință să-l miluiască sau să-l ajute pe sărmanul suflet, fără să 
fie îndemnat sau trezit de țipetele şi strigătele sufletelor de 
creştini). Această poveste mai cuprindea o descriere, care era cu 
adevărat hulitoare, a adormirii Preasfintei Născătoare de 
Dumnezeu” (6, 2, pag. 22). Numele Arhiepiscopului loan nu se 
pomeneşte aici, deşi din descriere este foarte limpede, la care 
predică se referă criticul; dar asemenea limbaj arată o lipsă de 
respect de neîndurat, indifferent care ar fi autoritatea ortodoxă 
pe care o loveşte! 

Dar ce este cu adevărat tragic este faptul că criticul, prin 
orice mijloace, încearcă să-i lipsească pe creştinii ortodocşi chiar 
de lucrul care dispare prea repede din mijlocul nostru: cucernicia 
ortodoxă tradițională față de cealaltă lume, descoperită nu numai 
în literatura pe care o citim (pe care criticul se străduieşte să o 
discrediteze), ci şi mai mult, în purtarea noastră față de morți, şi 
cele ce facem pentru ei. Este limpede din cele de mai sus, că 
spre deosebire de Arhiepiscopul loan, criticul socoteşte că este 
lipsit de însemnătate să ne rugăm pentru cei adormiți îndată 
după ce au murit, şi crede într-adevăr că sufletul nu are nevoie şi 

nu poate primi folos de la „strigătele şi plânsetele” noastre! Cu 
adevărat, criticul spune că „lucrurile pe care le cerem în numele 
morţilor sunt numai vestiri ale celor ce vor primi oricum” (7, 3, 
pag. 27) şi nu au nici un efect asupra sorții lor veşnice, fără să 
vadă că prin această teorie el nu se împotriveşte numai sfinților 
părinți, ci înlătură şi pricina de căpetenie care îi îndeamnă pe 
oameni să se roage pentru cei morți. 

Ce inimă învârtoşată pentru cei morţi! Câtă nemilostivire 
pentru cei vii! Cât de ne-ortodoxă este o asemenea teorie! De 
bună seamă că cei care se roagă pentru morţi, nu socotesc câtuşi 
de puţin că rugăciunile lor sunt ca nişte „descântece vrăjitoreşti” 
(7, 3, pag. 23) sau ca „mituiri sau mijloace vrăjitoreşti pentru a- 
L sili pe Dumnezeu să fie milostiv” (Jbid., pag. 26), după cum 
spune criticul cu atâta învârtoşare, ci se roagă cu dreaptă 
credință (întocmai ca în rugăciunile pentru orice altceva) că 
Dumnezeu, în mila Sa, le va da cu adevărat cele ce I se cer. 
„Lucrarea sporită” a voii lui Dumnezeu şi rugăciunile noastre nu 
pot fi înţelese de către judecata strâmtă, cu adevărat mai 
învârtoşată decât „scolastică”, pe care o are criticul. 

Cei care încă mai viefuresc după izvoarele ortodoxe 
tradiționale sunt foarte puţini în zilele noastre. Este nevoie de 
ajutor mai sporit pentru înţelegerea acestei  cucernicii 
tradiționale, nu o slăbire şi o deformare a ei şi necinstirea celor 
care îi învață pe oameni. 

Teoria anti-ortodoxă despre viața după moarte a acestui 
critic, este cu mult mai primejdioasă prin faptul că atinge o 
patimă foarte ascunsă a lumii contemporane. Învățătura 
ortodoxă despre viața după moarte este destul de aspră şi cere 
din partea noastră un răspuns foarte cinstit, plin de frica de 
Dumnezeu. Dar oamenii de astăzi sunt foarte răsfăţaţi şi egoişti, 
şi mai degrabă nu vor să audă de asemenea adevăruri aspre ca 
judecata şi răspunderea pentru păcate. Omul se poate simţi mult 
mai „liniştit” cu o teorie însufleţitoare ca „isihasmul”, care 
spune că Dumnezeu nu este „cu adevărat” atât de aspru cum L-a 

înfățișat tradiţia ascetică ortodoxă, că „într-adevăr” nu trebuie să 
ne fie frică de moarte şi de judecata care va veni, că numai dacă 
ne ocupăm cu idei spirituale însuflețite ca cele din Fi/oca/ia 
(socotind că sunt doar nişte „alegorii” toate textele despre vămi) 
vom fi „lipsiţi de primejdii”, sub un „Dumnezeu iubitor”, care 
nu va cere mărturisirea tuturor păcatelor noastre, chiar şi a celor 
uitate sau nerecunoscute ca păcate .... Sfârşitul acestor cugetări 
înflăcărate este o stare care nu este foarte deosebită de starea 
acelor „harismatici” şi a altora care se simt deja siguri de 
mântuire, sau de starea celor care urmează teoria ocultă, care 
spune că în moarte nu este nimic de care să ne fie frică. 

Adevărata învățătură ortodoxă despre viața după moarte, pe 
de altă parte, îl umple pe om tocmai cu frica de Dumnezeu şi 
insuflarea de a lupta pentru Împărăţia cerului, împotriva tuturor 
vrăjmaşilor nevăzuţi care ne împiedică pe cale. Toţi creştinii 
ortodocşi sunt chemaţi la această luptă, şi este mare nedreptate 
pentru ei să se împuţineze învăţătura ortodoxă, pentru ca să se 
simtă mai „liniştiţi”. Să citească fiecare om textele ortodoxe care 
sunt potrivite treptei duhovniceşti pe care se află acum; dar să 
nu-i spună nimeni că poate socoti ca „fabule” textele pe care le 
poate găsi ca „neliniştitoare”. Modele şi părerile care sunt 
printre oameni se pot schimba, dar tradiția ortodoxă rămâne 
pururea neschimbată, oricât de puţini sunt cei care o urmează. 
Fie ca noi să fim veşnic copiii ei credincioşi! 


ANEXA IV 
Rugăciune pentru neortodocși 


1. Rugăciunea creștinilor ortodocşi pentru cei care 
au murit fără credința Ortodoxă 

Ss arătat anterior (Cap. X), cum se roagă Biserica Ortodoxă 
pentru fiii ei credincioşi care au murit. Dar ce se întâmplă cu 
cei care au murit fără credință? În general, Biserica urmează 
principiul bine exprimat de Mitropolitul Filaret al Moscovei: 

„Neortodocşii, prin însuşi faptul neortodoxiei lor, s-au 
desprins de comunitatea tainelor ortodoxe. Acestui lucru îi 
corespunde absenţa pomenirii lor la Sf. Liturghie.” Astfel, la Sf. 
Liturghie, Biserica nu face o pomenire specială a neortodocşilor 
şi mai ales a morţilor, care nu mai pot fi uniți cu Biserica. 

Atunci, cum poate un creştin ortodox să-şi exprime impulsul 
inimii sale creştine ca să se roage pentru rudele şi prietenii care 
au murit fără de credință? Răspunsul Bisericii la această 
întrebare este atât strict cât şi compătimitor, după cum se poate 
vedea în ultima parte a unui articol mai lung, care vine cu 
argumente pentru care Biserica nu se roagă pentru neortodocşi la 
Liturghie, articol scris de unul dintre cei mai mari ierarhi 
ortodocşi ai secolului nostru, unul dintre părinții fondatori ai 
Bisericii din catacombele Rusiei anilor "20. Pe vremea când a 
scris acest articol, el era ieromonah. Este prezentat aici după 
periodicul rusesc Citiz7 de suflet folositoare, 1901. 


2. Cum se pot ruga Creștinii Ortodocși pentru 
Creștinii neortodocşi 
de Mitropolitul Iosif de Petrograd 


Vorbind despre stricteţea Bisericii noastre Ortodoxe cu 
privire la pomenirea creştinilor de credință greşită, nu dorim să 
spunem că Sfânta noastră Biserică ne porunceşte nouă, fiilor ei, 
să nu ne rugăm deloc pentru ei. Ea doar ne interzice rugăciunea 
arbitrară — adică, să ne rugăm oricum dorim sau credem noi. 
Maica noastră, Biserica Ortodoxă, ne învaţă că tot ceea ce 
facem, şi de asemenea, rugăciunea însăşi, ar trebui făcută în chip 
CUVIINCIOS ȘI cu rânduială (| Corinteni 14, 40). 

Astfel, noi ne rugăm la toate slujbele Bisericii noastre, de 

obicei fără să cunoaştem sau să înțelegem noi înşine, pentru toți 
oamenii de diferite naționalități şi pentru toată lumea. Noi ne 
rugăm exact în felul în care Domnul nostru lisus Hristos i-a 
învățat pe Apostolii Săi să se roage, în rugăciunea dată lor: 
Facă-se vora Ta, precum în cer așa şi pe pământ! Această cerere 
atotcuprinzătoare include în ea toate nevoile noastre şi ale 
acelora de un neam cu noi, chiar dacă ei ar fi fraţii noştri de 
credință greşită. Noi Îl rugăm stăruitor pe Preabunul Dumnezeu 
şi pentru sufletele creştinilor neortodocşi plecaţi, ca EI să facă cu 
ei cum este sfânta Sa voie. Pentru că Domnul ştie nemărginit 
mai bine decât noi, cui şi câtă milostenie să arate. 

ŞI aşa creştini ortodocşi! Oricine aţi fi, laici sau preoți ai lui 
Dumnezeu, dacă în timpul unei slujbe bisericeşti ţi-ar veni un 
impuls înfocat ca să te rogi pentru vreun „Carl” sau „Eduard”, 
care îți este apropiat, atunci când rugăciunea domnească este 
citită sau cântată, suspină pentru el înaintea lui Dumnezeu şi 
spune: facă-se vora Ta în el, 0, Doamne! Şi limitează-te la 
această rugăciune. Pentru că Domnul Însuşi te-a învăţat să te 
rogi astfel. Şi crede că această rugăciune a ta va fi de o mie de 
ori mai plăcută lui Dumnezeu şi mai folositoare sufletului tău 
decât toate pomenirile bisericeşti arbitrare făcute de tine. 

Acum să vorbim despre rugăciunea personală. Sunt 
cunoscute în Biserica noastră Ortodoxă exemple de credincioşi 
care se roagă lui Dumnezeu pentru a ajuta sufletele plecate ale 
celor de altă religie, şi chiar păgâni. Astfel, Sf. Macarie 
Egipteanul relatează despre el însuşi .... % 

Din această istorisire a cuviosului Părinte, vedem mai întâi 
că rugăciunea lui pentru păgânii care suferă (în iad) nu era 
rugăciunea de comuniune a Bisericii, ci era o rugăciune 
personală. Era rugăciunea unui rugător solitar, care locuia în 
pustie, şi care se ruga din colțişorul cel mai ascuns al inimii sale 
„... Atunci, această rugăciune poate servi pentru noi, creştinii 
ortodocşi, şi ca îndemn de rugăciune pentru neortodocşii vii şi 


100 Această relatare este dată în subsolul paginii 195, mai sus. 

morți, în rugăciunea noastră individuală de acasă. Dar acesta 
este doar îndemn şi nu un model. Asta, pentru că sfântul nu ne-a 
spus cum s-a rugat pentru păgâni şi nu ne-a învăţat nici pe noi 
cum să facem aceasta ... Doar într-un fel ne poate servi nouă 
drept exemplu: în aceea că Sfântul Macarie s-a rugat pentru 
păgâni, nu cu o rugăciune anume pentru aceasta, ci în felul în 
care l-a învăţat Duhul Sfânt care sălăşluia în inima lui curată. 
Duhul Sfânt, nu numai că l-a învăţat, ci l-a şi silit să se roage 
pentru întreaga lume — pentru toţi oamenii vii şi morți, aşa cum 
este obişnuit pentru inimile iubitoare ale celor ce mulțumesc lui 
Dumnezeu, aşa cum şi Sf. Apostol Pavel a scris către corinteni: 
Inima noastră s-a lărgit. În inima noastră nu sunteţi la strâmtoare 
(IL Corinteni 6, 11-12). Astfel, creştinii ortodocşi se pot ruga 
pentru creştinii neortodocşi, vii şi morţi, în rugăciunile 
individuale, acasă; dar — să ne amintim iar şi iar —-nu cu o 
rugăciune anume, nu aşa cum gândim şi dorim (şi asta ca să nu 
atragem asupra noastră mânia în locul bunăvoinței lui 
Dumnezeu), ci potrivit oamenilor cunoscători ai vieţii spirituale. 

lată o întâmplare, care s-a petrecut în viața cuviosului 
Leonida de la Optina, care a murit în 1841. Tatăl unuia dintre 
ucenicii săi, Pavel Pambovisev, a murit de moarte năprasnică, 
prin sinucidere. Fiul iubitor, a fost profund mâhnit la aflarea 
acestei veşti, şi şi-a vărsat durerea duhovnicului: „Moartea 
nefericită a tatălui meu este pentru mine o cruce grea. Da, eu 
sunt acum răstignit şi voi duce aceste chinuri cu mine în 
mormânt. Îmi inchipui veşnicia ca fiind cumplită pentru 
păcătoşi, în care nu mai există căinţă, şi sunt chinuit de caznele 
veşnice care îl aşteaptă pe tatăl meu, care a murit fără pocăință. 
Spune-mi, Părinte, cum îmi pot alina această durere?” 

Părintele a răspuns: „Ai încredere atât în tine, cât şi în soarta 
tatălui tău, care se află în voia lui Dumnezeu, Care este 
Atotînţelept şi Atotmilostiv. Să nu fii curios şi nu încerca să afli 
tainele Celui Prea Înalt. Străduieşte-te cu umilință şi 
înțelepciune să te întăreşti într-o suferință pe care să o poți 

răbda. Roagă-te Atotbunului Ziditor, şi îndeplineşte-ţi datoria de 
iubire şi obligaţia de fiu.” 

La întrebarea: „În ce fel se poate ruga cineva pentru astfel 
de oameni?” răspunsul a fost: „În duhul oamenilor virtuoşi şi 
înţelepţi, roagă-te astfel: "Caută, o, Doamne, sufletul pierdut al 
tatălui meu. Dacă este cu putință, a1 milă! De nepătruns sunt 
Jjudecățile Tale. Nu socoti această rugăciune a mea ca un păcat, 
ci facă-se voia Ta cea sfântă!” 

Roagă-te simplu, fără vreun model, punându-ți inima în 
mâna Celui Prea Înalt. De bună seamă că nu a fost voia lui 
Dumnezeu ca tatăl tău să aibă o moarte atât de năpraznică. 
Acum tatăl tău se află în voia Aceluia Care poate arunca atât 
sufletul cât şi trupul lui în cuptorul de foc, care poate smeri sau 
înălța, încredința morții sau aduce la viaţă, a trimite în 
străfundurile iadului sau a ridica la ceruri. În același timp, El 
este milostiv, Atotputernic şi plin de iubire, încât toate însuşirile 
bune ale celor născuți din țărână, nu sunt nimic faţă de marea Sa 
bunătate. De aceea, nu ar trebui să suferi peste măsură. Vei 
spune: „Eu îmi iubesc tatăl, şi de aceea mă mâhnesc fără alinare. 
Este adevărat. Dar Dumnezeu l-a iubit şi îl iubeşte cu mult mai 
mult decât îl iubeşti tu. Şi astfel, îţi rămâne să laşi soarta veşnică 
a tatălui tău în seama bunătăţii lui Dumnezeu, Care, dacă EI vrea 
are milă, dar cine poate să se împotrivească Lui?” 

Şi astfel, această rugăciunea personală, care poate fi spusă 
acasă sau în chilie, aşa cum a făcut-o Părintele Leonida pentru 
ucenicul său, având experienţă duhovnicească, poate servi 
creştinului ortodox ca un exemplu de rugăciune pentru orice 
creştin neortodox, care îi este apropiat. De exemplu, creştinul se 
poate ruga astfel: Ar milă, o, Doamne, dacă este cu putință, de 
sufletul robului Tău (numele) care a plecat dintre noi în viața cea 
veșnică, rupt fiind de Slânta Biserică Ortodoxă a Ta! De 
nepătruns sunt judecăţile Tale. Nu socoti această rugăciune a 
mea ca un păcat, CI facă-se sfânta voie a Ta! 

ANEXĂ LA EDIŢIA A DOUA 


7 decembrie, 1980 
şPrăznuireaţ Sf. Ambrozie de Milan 


Binecuvântarea Domnului să fie peste voi toţi! 


Mulţumesc pentru „scrisoarea deschisă” din 3 noiembrie şi 
pentru scrisoarea sfinției tale din 4 noiembrie. Te asigur că nu 
am aflat nici o pricină de supărare în nici una dintre ele, şi 
pentru mine este numai prilejul de a vorbi prieteneşte despre 
învățătură (cel puţin un aspect al ei) şi însemnătatea celor doi 
mari ierarhi şi teologi ai veacului al XIX-lea din Rusia - Teofan 
Zăvorâtul şi Ignatie Brianceaninov. 

Cele ce am spus la pag. 13 a cărţii Suflefu/ după moarte 
(ediţia prezentă), că Episcopul Teofan a fost poate „singurul rival” al 
Episcopului Ignatie, ca apărător al ortodoxiei împotriva 
greşelilor moderne, nu a vrut să spună în nici un chip că 
Episcopul Teofan era mai Jos ca teolog sau ca ucenic Patristic; 
pur şi simplu eu l-am aşezat în centrul atenţiei mele pe 
Episcopul Ignatie, şi de aceea Episcopul Teofan pare puţin „mai 
mic” în acest context, ceea ce, de bună seamă, nu a fost aşa cu 
adevărat. Spunând, în acelaşi loc, că apărarea pe care o aduce 
Episcopul Teofan ortodoxiei, era pe o treaptă mai puţin „înaltă” 
decât apărarea adusă de către Episcopul Ignatie, nu am socotit 
nimic mai prejos pentru Episcopul Teofan, ci numai am dorit să 
spun cum socotesc eu această situație: că Episcopul Ignatie în 
general, a dat o atenție mai mare părerilor apusene şi s-a 
împotrivit acelora în amănunt, pe când Episcopul Teofan a 
întărit mai deschis transmiterea tradiţiei ortodoxe şi numai 

întâmplător a vorbit despre greşelile apusene, cu privire la 
această problemă. Eu am avut în vedere, de pildă, deosebirea 
dintre lunga apărare a Episcopului Ignatie şi lămurirea vămilor 
(despre care vorbesc în Cap. VI, 2-3 al cărții Sufletu/ după 
moarte), şi vorbirea scurtă a Episcopului Teofan (singurul pe 
care îl cunosc, care s-a împotrivit neîncrederii apusene cu privire 
la această învăţătură) că „oricât de nesocotită li s-ar părea ideea 
vămilor “oamenilor noştri cu minte luminată”, ei nu vor scăpa de 
trecerea prin ele” (Psa/m 1175, pag. 289). Vorbind despre treapta 
„înaltă” de pe care a scris Episcopul Ignatie, eu doar am vrut să 
spun că acesta a fost mai adâncit decât Episcopul Teofan în 
cercetarea părerilor apusene, chiar pe terenul lor, în vreme ce 
Episcopul Teofan părea mai înclinat să înlăture părerile apusene 
fără multă vorbă. Dar poate asta nu era calea cea bună. 

Astfel, eu cred că, referitor la măreţia acestor doi ierarhi, nu 
este o nepotrivire adevărată între noi. Eu recunosc, de bună 
seamă, însemnătatea Episcopului Teofan ca teolog şi bine 
cunoscător Patristic, însă, în Sufletul după moarte, am întărit 
importanța Episcopului Ignatie, căci acesta a vorbit foarte 
amănunțit împotriva greşelilor apusene cu privire la învățătura 
ortodoxă despre viaţa după moarte. Mă bucur foarte mult că faci 
cercetări despre Episcopul Teofan, pe care îl respect şi îl 
preţuiesc, şi care din nefericire, nu este prețuit aşa cum ar trebui 
în zilele noastre, din pricină că unii oameni de astăzi îl socotesc 
mai degrabă „scolastic”, doar pentru că a tradus unele cărţi 
apusene sau a folosit unele expresii teologice apusene. 

Privitor la problema nepotrivirii Episcopului Teofan cu 
învățătura Episcopului Ignatie: Ai dreptate în cele spuse în 
scrisoarea către mine, că atunci când am scris despre această 
nepotrivire de la pagina 40 a cărții Sufletul după moarte (ediţia 
prezentă), eu nu citisem broşura Episcopului Teofan, Suflet și 
înger, care critică învățătura Episcopului Ignatie, iar observațiile 
mele de acolo se bazau într-adevăr, numai pe cele spuse de către 
Pr. Florovski. De atunci am făcut rost de cartea Episcopului 

Teofan şi am citit-o, şi văd că cele ce am spus eu nu sunt 
adevărate. Ai dreptate când spui că nu există nici o „nepotrivire” 
între cei doi, ci numai dezacordul exprimat de Episcopul Teofan, 
după adormirea Episcopului Ignatie. Problema contradicției, 
iarăşi nu a fost spusă lămurit (cum o voi arăta mai Jos). Totuşi, 
principala problemă pe care o ridici este dacă, într-adevăr 
această contradicţie este „mică”, cum am spus eu; aş vrea să 
vorbesc aici pe scurt despre această problemă. 

Poate că această problemă este numai una semantică, bazată 
pe deosebirea de nuanţă, în care se priveşte contradicția dintre 
aceşti doi teologi. Oricine citeşte Suflet și înger de Episcopul 
Teofan, care pe parcursul a 200 de pagini (deşi mici), critică 
învățătura Episcopului Ignatie, vede cu câtă întărire a acuzat 
Episcopul Teofan ceea ce a socotit greşit la Episcopul Ignatie, 
poate considera că deosebirea dintre ei este „mare”. Dar privind 
întregul context al învățăturii Episcopului Ignatie despre viața 
după moarte, nu pot să nu socotesc această nepotrivire ca fiind 
de „mică” însemnătate, pentru următoarele pricini: 

1. De-a lungul întregii critici din Sufler și înger, Episcopul 
Teofan numeşte una şi aceeaşi greşeală (sau presupusă greşeală) 
a Episcopului Ignatie: ideea că sufletul şi îngerii sunt trupeşti şi 
numai trupeşti în firea lor. Episcopul Teofan scrie: „Dacă noua 
învățătură ar fi spus numai că îngerii au trupuri, nu ar fi trebuit 
să se dovedească asta; căci în acest caz, problema principală, 
hotărâtoare la îngeri va fi întotdeauna, un spirit liber rațional. 
Dar când se spune că îngerul este trup, omul trebuie să nege prin 
această afirmaţie, libertatea şi conştiinţa rațională; căci aceste 
însuşiri nu sunt ale trupului” (Suflet și înger, Ediţia a doua, 
Moscova, 1902, pag. 103). Dacă Episcopul Ignatie ar fi susținut 
cu adevărat o asemenea părere, cu toată tăria şi urmările pe care 
le-a socotit Episcopul Teofan, ar fi fost, de bună seamă, o mare 
greşeală din partea sa. Dar chiar şi aşa, nu ar fi influenţat direct 
restul învățăturii lui despre viaţa după moarte: îngerii şi sufletele 
lucrează în acelaşi fel şi în aceleaşi „locuri”, fie că sunt trupuri 

sau au trupuri (sau îş1 au trupuri, aşa cum se pare că Episcopul 
Teofan este mai înclinat să creadă). Astfel, critica Episcopului 
Teofan, nu influențează deloc întregul sistem al învăţăturii 
Episcopului Ignatie, ci numai un aspect tehnic al acesteia. Şi 
Chiar şi aici, asemănarea dintre ei este mai mare decât 
deosebirea dintre ei: amândoi consideră că există un aspect 
material al lucrărilor îngerilor, fie în lumea aceasta fie în lumea 
cealaltă, şi că de aceea relatarea lucrărilor lor în Vieţile sfinților 
şi în alte izvoare ortodoxe, trebuie acceptate ca relatări adevărate 
iar nu ca „metafore” sau „închipuiri”, aşa cum cred criticii din 
apus. De aceea, în întregul context al învăţăturii despre viața 
după moarte a Episcopului Ignatie (şi a Episcopului Teofan) eu 
nu pot să socotesc această deosebire decât ca fiind „mică”. 

2. Mă întreb foarte serios dacă Episcopul Ignatie a înţeles de 
fapt învăţătura pe care 1-o atribuie Episcopul Teofan; de bună 
seamă, Episcopul Ignatie nu a întărit-o şi nici nu a vorbit despre 
importanța acestei învățături, pe care Episcopul Teofan era 
foarte preocupat să o atace. Astfel, în citatul de mai sus din 
Episcopul Teofan, unde zice că „atunci când se spune că îngerul 
este trup, omul trebuie să nu accepte în acesta, libertatea şi 
conştiinţa raţională” - este limpede că Episcopul Teofan trage 
concluzia logică din cele ce consideră că socoteşte Episcopul 
Ignatie, dar nu poate găsi nicăieri un loc la Episcopul Ignatie, 
unde să se spună că el crede cu adevărat că îngerii sunt lipsiţi de 
libertate şi conştiinţă rațională; de bună seamă că Episcopul 
Ignatie nu credea aceasta. Citind „Omilia despre moarte” a 
Episcopului Ignatie, nu am aflat o asemenea învățătură. Nu am 
citit „Suplimentul” la această lucrare, dar sunt sigur că nici acolo 
nu se vor afla toate fntăriz/e și importanta învăţăturii pe care o 
critică Episcopul Teofan. Fără a intra în multe amănunte ale 
deosebirilor dintre ei (care ar putea fi un studiu important în 
sine, şi nu ar avea, cred, nici o însemnătate anume pentru 
teologia ortodoxă sau pentru învăţătura ortodoxă despre viața 
după moarte), socotesc că greşeala Episcopului Ignatie nu stă în 

susținerea învățăturii pe care o critică Episcopul Teofan, ci 
(poate) în întărirea peste măsură a laturii trupeşti a firii şi lucrării 
îngerilor (destul de uşor de făcut în combaterea întăririi 
„Spirituale” prea mari a învăţătorilor din apus) până la măsura în 
care poate părea uneori să spună că îngerii (şi sufletele) sunt mai 
degrabă trupuri decât (cum cred că de fapt a vrut să spună) că 
îngerii şi sufletele au trupuri (eterice), sau că aspectul trupesc 
este o parte a firii lor. După cum a spus Episcopul Teofan, nu ar 
fi nici o pricină între ei, dacă aceasta a fost cu adevărat 
învăţătura lui, căci el socoteşte aceasta (de pildă în Suflet și 
înger, pag. 139) ca o părere îngăduită la această problemă 
complexă, care nu a fost definită dogmatic de către Biserică. 

Atunci, cu atât mai mult, dacă Episcopul Teofan a greşit 
foarte puţin față de întărirea din învățătura Episcopului Ignatie, 
această deosebire trebuie privită, după părerea mea, ca fiind de 
„mică” însemnătate. 

3. Episcopul Teofan a fost întrebat odinioară, dacă în 
învățătura Episcopului Ignatie aflase vreo greşeală, în afară de 
învăţătura care era socotită a „materialităţii” sufletului. El a 
răspuns: „Nu. La Episcopul Ignatie este numai această greşeală - 
părerea sa asupra firii sufletului şi a îngerilor, că sunt materiali 
„... În toate cele ce am citit în cărţile sale, nu am văzut nimic 
ne-ortodox. Ce am citit eu este bun” (Scrisoarea din 15 
decembrie 1893, în Că/ugărul rus, Mânăstirea Pociaev, nr. 17, 
sept., 1912). Astfel, în contextul întregii învățături ortodoxe a 
Episcopilor Ignatie şi Teofan, această deosebire este „mică”. 


Să trecem acum la ultima problemă, cu privire la vămile 
văzduhului întâlnite de suflet după moarte. În scrisoarea 
deschisă, citezi o scrisoare a Episcopului Teofan, în care acesta 
spune că viaţa după moarte „este un tărâm închis pentru noi. 
Cele ce se întâmplă acolo nu sunt lămurite pe deplin .... Cu 
privire la cele ce vor fi acolo - vom vedea când vom ajunge 
acolo.” Din aceasta, cât şi din faptul că Episcopul Teofan nu 
pomeneşte deseori de vămi în scrierile sale, concluzionezi că 

„învăţătura ca atare, în tot simbolismul ei, era .... la marginea 
cea mai îndepărtată a gândirii sale,” şi crezi că eu greşesc, cel 
puţin pentru că întăresc faptul că Episcopul Teofan era un 
apărător de nădejde al învățăturii ortodoxe a vămilor. La aceasta 
aş răspunde cu câteva puncte: 

1. Îmi amintesc numai aceste două referiri directe la 
învățătura vămilor, din scrierile Episcopului Teofan. Totuşi, 
aceste două referiri ajung pentru a arăta că el a susținut cu 
adevărat această învățătură şi i-a învăţat şi pe alții, şi că era 
destul de critic, chiar batjocoritor, faţă de cei care o tăgăduiau 
(„Oricât de absurdă li s-ar părea ideea vămilor acestor “bărbaţi 
luminaţi”, ei nu vor scăpa de trecerea prin ele”). 

2. Faptul că în unele scrisori, când vorbeşte despre viața 
după moarte, nu pomeneşte de vămi, nu mi se pare un semn care 
arată că această problemă se află „la marginea” învăţăturii sale, 
ci numai că vorbeşte în fiecare situație pentru folosul 
ascultătorului, iar unii oameni nu au nevoie (ori se află în 
neputința) de a auzi despre vămi. Am aflat acelaşi lucru în 
experiența mea ca preot: Cu cei care sunt pregătiți, învățătura 
vămilor este un îndemn puternic la pocăință şi o viaţă vieţuită 
întru frica de Dumnezeu. Dar sunt cei pentru care învățătura ar fi 
atât de înfricoşătoare încât nu le-aş vorbi despre ea până nu ar fi 
pregătiţi mai bine ca să o primească. Preotul întâlneşte uneori 
oameni care trag să moară şi sunt atât de puţin pregătiți pentru 
lumea cealaltă, încât ar fi fără nici un folos să le vorbească 
acelora chiar şi de iad, ca să nu mai vorbim de vămi, din frica de 
a nu îndepărta de la ei puţina nădejde şi conştiinţă pe care ar 
putea-o avea despre Împărăția lui Dumnezeu; dar asta nu 
înseamnă că iadul nu-şi are nici un loc în învăţătura unui 
asemenea preot, sau că nu ar apăra acest adevăr cu hotărâre dacă 
ar fi atacat. Mai ales în veacul nostru „luminat” al XX-lea, mulți 
creştini ortodocşi sunt atât de împuținaţi duhovniceşte, ori au 
fost călăuziţi atât de greşit de ideile moderne, că pur şi simplu 
nu le stă în putință să primească ideea întâlnirii cu dracii după 

moarte. Oricare preot ortodox, în lucrarea sa pastorală cu 
asemenea oameni, trebuie, de bună seamă, să se coboare până la 
treapta slăbiciunii lor, şi să le dea „hrană pentru sugari”, de care 
au nevoie până vor fi mai pregătiți să primească hrana cea tare a 
unor texte ascetice ortodoxe; dar învăţătura ortodoxă despre 
vămi, transmisă din primele veacuri creştine, rămâne pururea 
neschimbată şi nu poate fi tăgăduită, oricât de mulți oameni nu 
sunt în stare să o înțeleagă. 

3. Mai mult, într-adevăr învățătura despre vămi se a4ă în 
alte lucrări ale Episcopului Teofan - în traducerile sale, dacă nu 
în lucrările sale originale. Sunt multe referiri la această 
învățătură în cele cinci volume ale sale de traduceri ale 
Filocaliei, dintre care am citat câteva în textul cărții Suetu/ 
după moarte (pag. 79-80, 236-237, 242, în ediţia de față). ŞI în 
Războiul nevăzut (Partea a doua, cap. 9), se prezintă învățătura 
ortodoxă a „încercării de către căpetenia acestui veac” care se dă 
fiecăruia la ieşirea din trup; cuvântul „vămi” nu apare acolo, dar 
textul spune limpede că „războiul cel mai hotărâtor ne aşteaptă 
la ceasul morţii”, şi este limpede că este acelaşi adevăr pe care 
Episcopul Ignatie îl apără cu mare purtare de grijă, şi pe care 
Episcopul Teofan îl numeşte în alte locuri „vămi”. 

4. Textul Suflet și înger al Episcopului Teofan nu are nici un 
singur cuvânt critic asupra învăţăturii despre vămi a Episcopului 
Ignatie. În „Omilie la moarte” a Episcopului Ignatie, acesta 
spune cu dreptate că „învăţătura vămilor este învățătura 
Bisericii” (vol. III al operelor sale, pag. 138), şi merge mai 
departe să adeverească această zicere cu amănunte importante. 
Analizând învăţătura Episcopului Ignatie, Episcopul Teofan 
spune că „în articolul de față, noua învățătură din broşurile 
pomenite mai sus ş,Omilie la moarte” şi „Supliment” la aceastaţ 
este analizată în amănunt, fără a lăsa necercetată nici o singură 
cugetare care trebuia cercetată” (Suflet și înger, pag. 4). Deci, 
întrucât Episcopul Teofan nu a aflat nimic în ideile despre vămi 
ale Episcopului Ignatie față de care să se împotrivească, este 

foarte limpede că este în deplin acord cu Episcopul Ignatie, că 
„învăţătura vămilor este învăţătura Bisericii”. 

5. Chiar în textul Suflet și înger, Episcopul Teofan arată 
stările sufletului după plecarea din trup, în aceiaşi termeni cu cei 
din expunerea Episcopului Ignatie. Tocmai acestea sunt 
condiţiile cerute pentru întâlnirea sufletului cu dracii la vămi, 
astfel că acest citat, chiar dacă nu pomeneşte de vămi direct, 
poate fi socotit ca un semn al asemănării Episcopului Teofan cu 
Episcopul Ignatie, cu privire la firea realității de după moarte, 
singura sa deosebire de Episcopul Ignatie fiind problema dacă 
firea îngerilor este numai trupească (ceea ce nu cred că 
Episcopul Ignatie socotea cu adevărat, după cum am spus mai 
sus). lată citatul din Episcopul Teofan: 

„După ieşirea din trup, sufletul intră în sălaşul duhurilor, 
unde atât acesta cât şi duhurile au aceleaşi activităţi, în care sunt 
văzute pe pământ printre oameni: se văd unul pe altul, vorbesc, 
călătoresc, se ceartă, lucrează. Deosebirea stă numai în aceea că 
sălaşul este aerial, alcătuit din materie de mare subţirime, şi de 
aceea în ele totul este material şi aerial de mare subțirime. Ce 
concluzie vine de aici, direct? Că în lumea duhurilor, chipul 
văzut al fiinţelor, şi legăturile dintre ele, sunt la fel ca între 
oamenii de pe pământ. Dar acest lucru nu vorbeşte despre firea 
materială a îngerilor, nici nu spune că esenţa lor este numai 
materială” (Suflet și înger, pag. 88-89). 

6. Să nu mă contraziceți în problema principală: că 
Episcopul Teofan, ca şi Episcopul Ignatie, a sprijinit învățătura 
ortodoxă a vămilor, mă puteți contrazice numai asupra Întărir7 
pe care au făcut-o cei doi învăţători asupra acestei probleme 
(Episcopul Ignatie a vorbit mai mult despre aceasta, iar 
Episcopul Teofan mai puțin). Cred că există o explicație foarte 
simplă pentru această deosebire aparentă de întărire: Episcopul 
Ignatie a socotit că era mai trebuincios să scrie un tratat întreg 
despre subiectul vieții după moarte, unde problema vămilor, 
fiind o parte importantă a învăţăturii ortodoxe are un loc 

însemnat din necesitate; în vreme ce Episcopul Teofan, 
nescriind un asemenea tratat, vorbeşte despre acest subiect în 
trecere. Îmi închipui (fără să-i cercetez toate lucrările), că în alte 
lucrări ale sale, Episcopul Ignatie nu vorbeşte mai des despre 
vămi decât Episcopul Teofan. Cu toate astea, cele câteva 
comentarii despre vămi, care se găsesc la Episcopul Teofan, 
arată că acesta ţine învăţătura cu aceeaşi hotărâre ca şi Episcopul 
Ignatie. Deci, aş spune că deosebirea dintre ei nu stă în ceea ce 
ei credeau sau chiar în puterea cu care şi-au exprimat credinţa, ci 
în problema pe care am pomenit-o la începutul acestei scrisori: 
că Episcopul Ignatie s-a adâncit mai mult decât Episcopul 
Teofan în războiul strâns cu părerile raționaliste ale apusului, pe 
când Episcopul Teofan a dus mai departe tradiţia ortodoxă, dând 
mai puţină atenție intrării în războiul acestor greşeli apusene. 
Despre toate astea, cred că cele ce am spus în prefața cărții 
Sufletul după moarte, că Episcopul Teofan „a propovăduit 
aceeaşi învăţătură” ca şi Episcopul Ignatie, este îndreptăţită: cu 
privire la întreaga învăţătură ortodoxă despre viața după moarte, 
pe care o împărtăşeau la fel, deosebirea dintre ei despre 
„materialitatea” firii sufletului şi a îngerilor este într-adevăr 
„mică”, (o deosebire pricinuită, socotesc eu, mai mult din prea 
marea  adâncire polemică a Episcopului Ignatie asupra 
„trupurilor” îngerilor, decât din ţinerea cu adevărat a învăţăturii, 
atribuită Episcopului Ignatie, de către Episcopul Teofan). Cu 
privire la problemele învățăturii despre viața după moarte, care 
sunt arătate în Sufletul după moarte (căci eu nu am apărat şi nici 
nu am pomenit despre aşa-zisa învăţătură a Episcopului Ignatie, 
că sufletele şi îngerii sunt numai trupuri), şi anume asemănările 
dintre ei, aproape se întregesc. Asemănarea învăţăturii lor despre 
viața după moarte este cu mult mai uimitoare când se compară 
cu părerile criticilor raționalişti ai apusului care, până în zilele 
noastre, neagă, nu numai realitatea vămilor, ci şi întreaga 
realitate de după moarte, pe care Episcopii Teofan şi Ignatie au 
înfățişat-o cu adevărat în aceiaşi termeni, folosul rugăciunilor 

pentru morți şi aşa mai departe. Împotriva unor asemenea păreri 
false, mărturia unită a Episcopilor Teofan şi Ignatie la învățătura 
ortodoxă transmisă din vechime, este într-adevăr impresionantă. 

M-ar interesa foarte mult să aud despre cercetări profunde 
pe care le-aţi făcut asupra Episcopului Teofan, pentru care, aşa 
cum am spus, am cel mai mare respect. Vei publica un articol 
sau o carte despre el, sau vreo traducere din operele sale? Eu am 
tradus prima parte din Calea spre mântuire, care apare acum în 
serial în ziarul Orthodox America. 


Cu dragoste întru Hristos, 
Nevrednicul leromonah Serafim 


P. S. Nu ştiu cât de „deschisă” a fost scrisoarea sfinţiei tale 
pentru mine, sau cui i-a fost trimisă. Trimit copii ale răspunsului 
meu câtorva oameni pe care îi interesează foarte mult această 
problemă. 

DESPRE AUTOR 


Părintele Serafim s-a născut la 13 august 1934, în San 
Diego, California, primind numele Eugene Dennis Rose. Tatăl 
său se numea Frank, fiind de neam olandez şi francez, iar mama 
sa se numea Esther şi era de neam norvegian. Esther era 
protestantă; iar Frank deşi crescuse şi primise o educație ca 
romano catolic, a trecut la protestantism din pricina soţiei sale. 
Frank a avut mai multe îndeletniciri, având o vreme şi un 
magazin de dulciuri, apoi a lucrat la General Motors, şi în cele 
din urmă, a avut o slujbă de administrator la un stadion sportiv. 

Eugene a absolvit liceul din San Diego în 1952, fiind cel 
dintâi din clasa sa. Era socotit de către părinţii, profesorii şi 
apropiații săi, un tânăr „geniu” sortit unei cariere strălucite în 
ştiinţă sau matematică. Cu toate astea, până când a intrat la 
Colegiul Pomona din Sudul Californiei, asemenea preocupări 
lumeşti i se păreau lipsite de însemnătate față de o nouă 
insuflare arzătoare de a cunoaște, de a înţelege adevărul în 
sensul cel mai înalt. Simţindu-se înstrăinat de societatea din 
preajma sa, s-a răzvrătit împotriva superficialității şi 
materialismului ei, şi a lăsat religia protestantă în care fusese 
crescut. Căutarea Adevărului l-a purtat mai întâi prin folosofia 
apuseană şi apoi printr-un studiu al înțelepciunii orientale, 
pentru care a învăţat limba chineză, atât cea veche, cât şi cea 
modernă. 

Absolvind Colegiul Pomona în 1956 cu titlul de licenţiat în 
limbi orientale, Eugene a intrat la Academia de Studii Asiatice 
din San Francisco şi a studiat sub îndrumarea decanului acesteia, 
Dr. Alan Watts. La aceeaşi Academie a găsit un reprezentant 
adevărat al tradiției chineze, un filosof cu numele Gi-ming 


278 


Shien. Eugene a mers la diferite temple orientale şi l-a ajutat pe 
Gi-ming să traducă 7ao The Ching din vechile caractere. În 
1957 a devenit student pentru studii aprofundate la Universitatea 
Berkeley din California, unde a primit titlul de master în limbi 
orientale în 1961. 

Adâncimea înțelepciunii filosofilor pre-creştini l-a lăsat pe 
Eugene oarecum neîmplinit, şi era deznădăjduit că nu cunoştea 
cauza. De la Gi-ming şi din scrierile metafizicianului francez 
Rene Guenon, învățase valoarea apropierii de o religie 
tradițională, ortodoxă, oricare ar fi aceea. Neputând afla scopul 
pentru care cerceta religiile orientale tradiționale pe care le 
încercase deja, a pornit într-o zi să vadă chipul ortodox, 
răsăritean de religie, cunoscut de copil - creştinismul. Povestind 
această clipă cu mulţi ani mai târziu, a scris: 

De-a lungul cercetărilor mele de ani de zile, m-am mulțumit 
să mă aflu deasupra tuturor tradițiilor, dar fiind oarecum 
credincios acelora .... Când am intrat într-o Biserică Ortodoxă, a 
fost numai pentru a vedea o altă tradiţie - ştiind că Guenon (sau 
vreunul dintre discipolii săi) înfățişase ortodoxia ca fiind cea 
mai adevărată dintre tradițiile creştine. 

Totuşi, când am intrat într-o Biserică Ortodoxă pentru prima 
oară (o biserică rusească din San Francisco) s-a întâmplat ceva 
cu mine ce nu mi se mai întâmplase în nici un templu budist sau 
în vreun alt templu oriental. Ceva în inima mea mi-a spus că 
eram acasă, că toată căutarea mea luase sfârşit. Nu ştiam cu 
adevărat ce însemna aceasta, fiindcă slujba îmi era foarte 
necunoscută, şi într-o limbă străină. Am început să iau parte la 
slujbele ortodoxe mai des, învățând treptat limba şi obiceiurile, 
dar păstrând încă toate ideile de bază ale lui Guenon, despre 
toate tradițiile spirituale adevărate. 

Totuşi, odată ce strângeam legătura cu ortodoxia şi cu 
credincioşii ortodocşi, a început să intre în conştiinţa mea o nouă 
idee: că Adevărul nu era numai o idee abstractă, căutată şi 
cunoscută cu mintea, ci era ceva personal - chiar o Persoană - 

căutată şi iubită cu inima. Şi aşa, L-am cunoscut pe Hristos. 

Eugene a fost primit în Biserica Ortodoxă în Duminica 
Fiului risipitor, la 25 febr. 1962, în Catedrala Ortodoxă Rusă cu 
hramul Maicii Domnului „Bucuria tuturor celor necăjiţi” din 
San Francisco. Când a primit cea dintâi Împărtășanie cu Sfintele 
Taine a simțit în gură gust ceresc, dumnezeiesc, care a ţinut 
vreme de o săptămână. În San Francisco a devenit ucenic al 
unuia dintre cei mai sfinți bărbaţi ai veacului al XX-lea, Sf. 
Arhiepiscop loan Maximovici, ierarh cunoscut în toată lumea ca 
făcător de minuni, ascet, „nebun pentru Hristos”, părinte al 
orfanilor, şi izbăvitor al celor împovăraţi. Cu acest bărbat 
nepământesc drept povăţuitor, Eugene a pătruns în ceea ce avea 
să numească mai târziu „gustul” sau „mireasma” ortodoxiei, cu 
neputinţă de grăit prin cuvinte. A mers de-a dreptul la miezul şi 
inima creştinismului nestricat, din lumea cealaltă. 

Văzând în tânărul Eugene un posibil urcuş, fără de 
asemănare, Arhiepiscopul loan s-a străduit cu deosebire, să-l 
pregătească pentru o viață de slujire în Biserică. Eugene a 
absolvit acest curs în fruntea tuturor, deşi toate cursurile s-au 
ținut în limba rusă, iar Eugene era doar convertit în această 
clasă. Îndată după ce a terminat Eugene, Arhiepiscopul loan a 
pus capăt cursului, ca şi cum l-ar fi pornit numai pentru a-i da 
lui Eugene învățătură teologică dreaptă, tradițională. 

Eugene a vrut să-şi dedice restul zilelor vieții sale ca să 
aducă Adevărul Sfintei Ortodoxii contemporanilor săi. Împreună 
cu un tânăr rus, Gleb Podmoşenski, a întemeiat o obşte 
misionară, închinată celui dintâi sfânt ortodox din America, Sf. 
Gherman din Alaska. În 1964, fraţii au deschis un magazin de 
cărți ortodoxe în San Francisco şi au început să publice revista 
„The Orthodox Word” (Cuvântul ortodox), tipărind fiecare 
număr la o tiparniță foarte primitivă. Au început toate aceste 
lucrări cu binecuvântarea şi încurajarea Arhiepiscopului loan 
Maximovici. 

După plecarea la Domnul a Arhiepiscopului loan, în 1966, 

Eugene şi Gleb au început să caute o bucată de pământ în pustia 
din California de nord, unde au continuat să tipărească „The 
Orthodox Word”, şi în acelaşi timp au pătruns în nevoinţele 
ascetice!” de-a lungul veacurilor. Arhiepiscopul loan le 
binecuvântase şi această lucrare, nu cu multă vreme înainte de 
plecarea sa la Domnul. Înalt Prea Sfinţia sa le spusese lui 
Eugene şi lui Gleb că socotea că cei doi vor întemeia o 
mânăstire misionară în nordul Californiei. 

În 1969, Eugene şi Gleb s-au aşezat pe o coastă muntoasă 
retrasă („Noble Ridge”) lângă orăşelul Platina, California, 
aducând cu ei tot echipamentul de tipărit. După un an de 
singurătate şi nevoinţe pustniceşti, la 27 octombrie 1970, au fost 
tunşi în monahism de către Arhiepiscopul Antonie Medvedev de 
San Francisco şi America de apus. La călugărie, Eugene a primit 
numele Sfântului rus Serafim de Sarov, iar Gleb a primit numele 
Sfântului Gherman din Alaska, iar noua mânăstire a primit de 
asemenea hramul după Sf. Gherman. Smeritul bătrân, 
Arhimandritul Spiridon Eftimov, i-a fost „naş de călugărie”, 
luându-l sub mantie la tundere. Pr. Spiridon fusese ucenic al 
Arhiepiscopului loan, şi ca învăţător, Dumnezeu îi dăduse darul 
înainte vederii. În anii care au urmat, Pr. Spiridon i-a vizitat pe 
călugări de câte ori i-a stat în putință, dându-le sfaturi 
duhovniceşti de mare preț şi ajutându-i să aşeze noua Mânăstire 
din Alaska pe o temelie duhovnicească trainică. 

Părinții Serafim şi Gherman au căutat povăţuire 
duhovnicească şi la Episcopul Nectarie Kontzeviteh din Seattle, 
ucenic al Bătrânului Nectarie de la Mânăstirea Optina din Rusia. 
Episcopul Nectarie se bucura foarte mult să viziteze noua 
mânăstire din nordul Californiei, care îi amintea de mânăstirile 
din pădurile Sfintei Rusii. EI a scris într-o scrisoare, „la Platina 
sălăşluieşte duhul de la Optina. În acelaşi timp i-a atenţionat pe 
Părinți Serafim şi Gherman să nu cadă în mândrie. 'Să nu 
socotiți că toate cele câte le aveţi sunt prin ostenelile ori 


die „Desert-dwellers” = sălăşluitori ai pustiei. 

vrednicia voastră,” le spunea Prea Sfinţia sa. “Este un dar de la 
Dumnezeu!” 

În miezul naturii lui Dumnezeu, duhul Părintelui Serafim a 
început să prindă roadă. Şi-a ridicat o chilioară în pădure şi 
acolo s-a adâncit în rugăciune şi în scrierile Sfinţilor Părinţi, de 
Dumnezeu insuflate. Prin curățire lăuntrică treptată, prin 
osteneală ascetică şi războiul nevăzut, a început să agonisească 
minte şi inimă, chipul cugetării şi cel al simțirii învăţătorilor şi 
al văzătorilor cu duhul de odinioară şi avea o legătură adâncă cu 
natura şi cu animalele, şi preţuia fiecare zi, când putea să stea la 
Noble Ridge. S-a simțit doar pelerin pe acest pământ şi se 
pregătea cu râvnă pentru viaţa de dincolo. Câteva împrejurări au 
mărturisit despre comunicarea lui cu cei din lumea cealaltă, mai 
ales cu părintele său duhovnicesc, Sf. loan Maximovici, plecat 
la Domnul. 

Din sălăşluirea sa în pustia muntelui, Pr. Serafim a alcătuit o 
mulțime de cărți şi reviste care au slujit pentru a aşeza 
înțelepciunea tradițională în contextul modern. A scris, a tradus, 
a cules litere, a tipărit şi cele scrise le-a trimis în toată lumea, 
unde, întreaga lor semnificaţie avea să se vadă după adormirea 
sa întru Domnul. Neirosind niciodată nici o clipă, părea 
îndemnat să pună plinătatea Adevărului la îndemâna înțelesului 
omului modern dezrădăcinat, împrăştiat în toate părțile, înainte 
de a fi prea târziu. Văzând mai înainte vremurile apocaliptice 
care ne stau în față, zicea: „Este mai târziu decât socotiți! De 
aceea, grăbiţi-vă, să faceţi lucrarea lui Dumnezeu.” 

Pr. Serafim a fost hirotonisit diacon la 2 ianuarie 1977, iar la 
24 aprilie 1977, în Duminica femeilor mironosițe, a fost 
hirotonisit preot. Cele două hirotonisiri au fost săvârşite de către 
mai sus pomenitul Episcop Nectarie din Seattle. 

Cu toată dragostea pe care o avea Părintele Serafim pentru 
singurătatea pustiei, şi cu toată aplecarea sa către o stare de 
însingurare şi cugetare filosofică, şi-a petrecut ultimii ani întru 
lucrare pastorală tot mai mare. Era foarte iubit de către fiii săi 

duhovniceşti pentru înţelepciunea sa simplă şi putinţa sa de a 
înțelege suferințele oamenilor. Unii oameni erau uimiţi să afle 
că acest om care era atât de neschimbat în buna sa aşezare 
duhovnicească, atunci când începea să scrie despre înşelările 
duhovniceşti care îi pot duce pe oameni la rătăcire, putea fi în 
acelaşi timp şi foarte înțelegător, când avea de a face cu o 
persoană căzută în păcat. 

O boală scurtă şi năprasnică l-a luat pe Pr. Serafim din 
lumea aceasta pământească la 20 septembrie 1982. Avea numai 
patruzeci şi opt de ani, aflându-se întru toată tăria puterilor sale. 
În coşciugul din biserica simplă a mânăstirii, chipul său 
răspândea o stare de linişte nepământească, mărturisind pentru 
pacea pe care o aflase cu Dumnezeu. Era atât de strălucitor - cu 
adevărat, ca de aur - încât copiii nu se puteau desprinde de 
sicriul său. Taina morții şi a vieţii de dincolo - la care cugetase 
cea mai mare parte a vieții sale intelectuale - nu mai era acum o 
taină pentru sfinția sa. Ajutorul pe care sfinția sa l-a dat din 
lumea cealaltă fiilor săi duhovniceşti, a început să mărturisească 
minuni. 

De-a lungul zilelor vieții Părintelui Serafim, cărțile sale au 
fost cunoscute de un număr destul de mic de oameni din țările 
vorbitoare de limbă engleză. Cu toate astea, în cele două decenii 
care au trecut de la plecarea sa la Domnul, scrierile sale au avut 
o mare înrâurire în lumea întreagă. Fiind traduse în câteva limbi 
- rusă, greacă, română, sârbă, bulgară, georgiană, franceză, 
letonă, poloneză, italiană şi malaialamă (în sudul Indiei) - cărțile 
sale au schimbat vieţi fără de număr, cu adevărul lor neabătut. În 
Rusia, în vremea reprimării comuniste a literaturii duhovniceşti, 
Ortodoxia și religia viitorului şi Sufletul după moarte au fost 
răspândite în ascuns, scrise la maşină, ajungând să fie cunoscute 
de milioane de oameni. Odată cu încetarea prigoanei religioase, 
cărțile şi articolele sale au fost publicate în Rusia în tiraje de 
masă, şi s-au găsit de vânzare pretutindeni - chiar şi pe 
standurile de cărți din metroul din Moscova. 

Pe lângă cele două cărți pe care le-am pomenit, lucrările 
publicate ale Părintelui Serafim cuprind Revelația lui Dumnezeu 
în inima omului; Împărăţia Cerului, Crearea lumii şi omul 
începuturilor; Nihilismul; şi Locul Fericitului Augustin în 
Biserica Ortodoxă. Toate aceste cărți, în afară de Locul 
Fericitului Augustin, au fost publicate mai întâi de Mânăstirea 
Sf. Gherman, după plecarea la Domnul a Părintelui Serafim. 
Obştea pregăteşte acum publicarea altor cărți scrise de Pr. 
Serafim, cuprinzând articolele şi conferințele complete, şi 
lucrarea sa cea mai cuprinzătoare „An Orthodox Survival 
Course” (Curs de viețuire ortodoxă). 

Creştinii ortodocşi de astăzi îl socotesc acum pe Pr. Serafim 
ca fiind esența în lucrarea de restaurare a rânduielilor 
duhovniceşti tradiționale ale creştinismului adevărat. El este 
lumină de nădejde în fața unui viitor nesigur. Prin publicarea 
cărților sale în limba română, tot mai mulți credincioşi se pot 
întări întru sfânta credință ortodoxă, pregătindu-se pentru 
Împărăţia cea cerească şi viaţa veşnică, dimpreună cu Domnul 
nostru lisus Hristos. 

